×errors PLATFORM 140( 6HdIcp ) Alexandru Uiuiu, Datoria de om, eseuri, Ed Tribuna, Cluj Napoca, 2014 by Alexandru Uiuiu Carte care contine eseuri, cronici, recenzii, portrete si se vrea o oglinda a cunoasterii de catre autor a culturii contemporane 1 Alexandru Uiuiu • Datoria de om eseuri 2 CONSILIUL JUDEŢEAN CLUJ T R I B U N A EDITURA TRIBUNA Str Universităţii, nr 1 400091, Cluj-Napoca tel: 0264-591498, fax: 0264-591497 e-mail: redactia@revistatribuna ro Descrierea CIP a acestui volum se poate consulta la Biblioteca Naţională a României ISBN 978-973-1878Coperta: Eugen Alupopanu 3 ALEXANDRU UIUIU Datoria de om eseuri Editura Tribuna Cluj-Napoca 2014 4 5 Partea I Satul - de lut, de piatră, de plastic Eseuri etnologice 6 7 Criza, încălzirea globală şi ţăranul român Un început de an 2009 ciudat şi contradictoriu: cu temperaturi mari la început de februarie şi ninsori în final de martie, cu imaginea crizei promovată pe toate canalele mass media din America pînă în Japonia Oameni care îşi pierd locul de muncă, criza bancară, financiară, magazine cu stocuri, automobile nevîndute E firesc să ne întrebăm oare cum va afecta această perioadă grea soarta locuitorilor de la sate, viaţa ţăranilor? Oare vor mai avea ei resurse de rezistenţă, oare vor supravieţui? Răspunsul meu este satul va supravieţui crizei şi intemperiilor dar, mai mult, în el se află multe dintre soluţiile depăşirii acestei perioade dificile De ce spun asta? Ţăranului i-a fost întotdeauna greu În istorie a avut de suportat vicisitudini inimaginabile pentru cei din zilele noastre: cotropirile şi distrugerile războaielor, foametea, asupritorii străini sau indigeni, lipsa celor mai elementare mijloace de trai În vremea ceauşismului era urmărit de sistem ca să nu îşi taie propriul porc sau viţel care era contractat forţat cu statul şi era nevoit să fure de pe propriul lui pămînt – care aparţinea ceapeului - ca să poată supravieţui În sat, de-a lungul vremilor amare, s-a format şi s-a verificat cel mai puternic comportament al prudenţei, echilibrului şi austerităţii, comportamentul cel mai propriu pentru depăşirea oricărei crize Dacă este să luăm un model de purtare anti-criză, acela este cel dintotdeauna al ţăranului român care îşi înnoadă în colţul batistei puţinii bani şi-i drămuieşte cu temei, care scoate din chimir numai pentru bunurile strict necesare, pe care nu le poate produce el însuşi, care ştie valoarea fiecărui bănuţ Se anunţă o criză a locurilor de muncă şi ea a început deja să se simtă în marile aglomerări urbane care trăiesc în jurul unor nuclee economice de tip industrial Ţăranului îi dă loc de muncă gîndacul de colorado şi îi ia locul de muncă doar ploaia Cînd o fi să nu fie locuri de muncă în agricultură? Pămîntul nostru nu numai că nu pleacă de aici – aşa cum fac mulţi investitori care îşi duc fabricile în locuri în care mîna de lucru e mai ieftină – dar este unul dintre cele mai curate şi mai bune din Europa Oricît a lucrat industria noastră de îngrăşăminte nu a apucat să strice mare lucru din curăţenia pămîntului pe care ţăranul l-a ţinut bogat tot cu gunoi de grajd Prudent pe piaţă, autosuficient în multe domenii, cu locul de muncă asigurat, cu pămînt bun în faţă şi încredere în bunătatea lui Dumnezeu ţăranul nu pare a fi o victimă a crizei, sau cel puţin nu pare a fi prima Sigur că o criză de sistem afectează toate componentele şi domeniile vieţii economice dar în grade diferite şi pe acesta în unul minor Aici există însă multe resurse anticriză Revigorarea meşteşugurilor tradiţionale, agricultura ecologică, agroturismul, creşterea animalelor sînt tot atîtea soluţii pentru cei care vor să prospere Eu cred că numai guvernanţii ar putea încurca viaţa celor ce trăiesc la ţară Cald a mai fost, frig va mai fi, cîte o grindină va mai da bunul Dumnezeu, dar de măsurile celor care guvernează trebuie să îi fie mereu frică ţăranului pentru că de acolo au venit în 8 vreme cele mai mari neajunsuri Poate le-a ajunge mintea acelora să sprijine dezvoltarea unuia dintre cele mai binecuvîntate locuri – satul - şi să nu îl mai încurce pe ţăran, că de descurcat se descurcă el singur 9 Repatriat de la bun început De cînd am deschis ochii minţii pe această lume, de cînd am văzut cu mirare cum bunica, cu o bidinea în mînă, îşi făcea cerul ei personal pe peretele casei vechi, am ţinut la ţara mea ca şi cum aş fi pierdut-o şi apoi aş fi regăsit-o Poate că am fost un exilat întro viaţă anterioară, altfel nu îmi explic acest sentiment apărut într-un om care a stat cea mai mare parte a vieţii lui aici, pe malurile Someşului, călătorind mereu prin lume cu grija lucrurilor lăsate în urmă, ca un ţăran care dacă îşi lasă gospodăria pentru cîteva zile nu mai poate de dorul găinilor, porcului, pisicii sau a grădinii cu cartofi şi pătrunjei Oricum, ce vreau eu să spun e că am ţinut mereu la ţara asta ca şi cum aş fi fost în pericol să o pierd, ca şi cum asta ar fi depins direct de mine şi de acţiunile mele Ţara şi oamenii ei nu m-au răsplătit întotdeauna cu aceeaşi grijă dar asta e altă poveste…Eu am continuat să uit răul, să iert nedreptatea şi să sper că într-o bună zi ţara o să îmi întoarcă grija ce i-o port, întrebîndu-mă mereu nu ce îmi poate da ţara mie, ci ce pot eu să îi dau ei Cînd am descoperit România strămoşilor mei, a unei generaţii care a supravieţuit celor două războaie mondiale, urgiilor istorice, injustiţiilor uriaşe şi opresiunilor de tot felul, mi-am dat seama că nedumerirea mea (suferinţa) este una măruntă Dacă bunicii noştri au ştiut să îşi păstreze iubirea de ţară şi de neam în toate acele cumplite vitregii istorice, nouă, nedreptăţiţilor zilei de azi, ar trebui să ne fie mult mai uşor Ei mi-au fost mereu aproape de unde se află, mulţi trecuţi dincolo de zidul de argint al istoriei personale şi le-am folosit dragostea şi prietenia ca să merg mai departe în a le descoperi modul de viaţă, înţelepciunea, arta, legătura puternică şi semnificativă cu pămîntul Lor le dedicăm revista Zestrea şi cu invocarea bunilor noştri trebuie să pornim la drum în această nouă întreprindere Aş vrea ca în arealul ideatic al revistei să ne regăsim toţi cei ce avem pasiune şi responsabilitate faţă de valorile româneşti, faţă de ceea ce ne dă identitate şi rost Cei care credem că tradiţiile reprezintă resurse pentru viitor Românii sînt de acum răspîndiţi în toate colţurile lumii Cei mai mulţi dintre ei au dus cu ei pe cinci continente şi în toate ţările dragostea şi grija pentru ţara lor şi nu se dezic de apartenenţa la neam Lor mă adresez acum cu chemarea de a ne întîlni cu gîndul şi de a ne spune unii altora ce şi în ce fel am făcut ca să ne păstrăm identitatea românească şi ce mai este de făcut pentru ca valorile neamului să fie mai bine şi mai amplu cunoscute în lume 10 11 Ţărani de piatră, ţărani de foc – între milenii Am fost adesea întrebat unde sunt ţăranii, dacă mai sunt, cum arată, ce mai spun; ca şi cum am avea de-a face cu o specie rară, pe cale de dispariţie, cu un segment al umanităţii care se atrofiază în lipsa funcţiunilor specifice Este greu de răspuns la asemenea întrebări, atîta vreme cît nu ştim exact despre ce ţărani este vorba şi ce imagine se ascunde în spatele acestui gînd Eu cred că avem de-a face cu cel puţin două imagini despre omul satului romînesc: una împietrită undeva pe la începutul secolului în chipul bunicilor şi străbunicilor, îmbrăcaţi în haine albe de in şi cînepă, mustind de cîntece şi basme, generoşi în vorba bună şi aşezată, trăind într-un rest de rai, în înţelegere cu pămîntul şi cu animalele Peste acest om a trecut multă vreme, s-au clătinat în unduiri multe ape, dar el a rămas locului ca o piatră O a doua imagine este oarecum mişcată: ţăranul şi-a trimis copiii la oraş sau în străinătate, de unde aceştia s-au întors schimbîndu-i curtea şi interiorul casei În loc de căruţă în ocol este un Mercedes sau un Opel, în loc de icoană în casa dinainte este un televizor color, în loc de fluier are un radiocasetofon, straiele zilnice sunt adaptate şi ele Împătimiţi ai copilăriei şi arhetipurilor am fi tentaţi să-l numim doar pe cel de piatră ţăran, iar pe celălalt – modelat pe focul vremurilor – să-l expediem într-o zonă a aculturaţiei rural-urban, într-un areal cu identitate neprecizată Totuşi cu ochiul rece al observatorului pentru care istoria şi contemporaneitatea sunt suspendate în definiţii strict conceptuale – aşadar atemporale – îi vom numi pe amîndoi ţărani, cu nuanţarea din titlu şi vom răspunde astfel la întrebări Ţăranii de piatră au, în general, vîrsta secolului sau vîrste apropiate Sunt trecuţi printr-un război mondial, sau prin amîndouă, stau în case mici, albastre, albe sau din lemn netencuit şi nevăruit, izolaţi de vîltoarea comunităţii şi împăcaţi cu vremea şi cu vremurile În traista lor a încăput atîta amar şi suferinţă încît nu-şi mai pun în ea mari interese Cîte un astfel de om te întreabă naiv şi sincer: „Acuma cine-i la putere în ţară”? Le-a rămas această curiozitate, dar nu mai are nici o speranţă îndreptată către conducători Iar acestei motivaţii i-am spus eu, aici, curiozitate pentru că şi ea a dispărut Aceste file cărunte de istorie au rămas în lume ca mărturii Ţăranii de foc au autorizaţii, sunt meşteşugari moderni, au în curte magazine mixte, dimineaţa sunt la navetă, sau la CFR, la slujbă şi abia după-amiază îşi văd grădina sau ogorul Îşi petrec concediile gospodărind şi fac tot ce pot ca să răzbească Locuiesc în case cu etaj acoperite cu ţiglă, internit sau tablă, tencuite în terasit, pe care în aceşti ani şi le izolează cu polistiren expandat În case au mobilier „domnesc”, fotolii, canapele şi tot felul de lucruri care le descriu traseele vieţii: candelabre sculptate, carpete turceşti, jucării chinezeşti, ceasuri de perete ruseşti, feţe de masă cu motive folclorice, păretare, adesea flori de plastic în vaze de sticlă colorată, covoare persane, frigider, maşină de spălat Alţii au construit case de cîte 8-12 camere, dar locuiesc în ceea ce ei au gîndit ca „bucătărie de vară” pentru că, oricît s-au străduit, nu au reuşit să le termine – nici copiii, pe care contau, nu i-au mai ajutat pentru că au plecat prin alte părţi 12 Fără a-l neglja pe ţăranul secolului XX, trebuie să-l recunoaştem şi să-l cercetăm sub aspectul mentalului, al comportamentului, al valorilor asimilate şi promovate şi pe acest din urmă locuitor al satelor, plămădit la cumpăna secolului trecut cu acesta al începutului de mileniu III, pentru care nu vom găsi un nume mai potrivit decît cel de ţăran, sau, cu bunăvoinţă dvs , de ţăran de foc Cei dintîi nu şi-au lăsat şi nu îşi lasă vatra, tradiţiile şi obiceiurile, îşi păstrează portul şi folclorul şi îi mai întîlnim prin satele de sub munte purtîndu-şi bătrîneţile Ei sunt din generaţia celor care au făcut războaiele, ţara, muncile istoriei Ţăranii de foc sunt cei ce s-au lăsat plămădiţi de vîlvătăile prezentului în forme dintre cele mai ciudate Deşi mai locuiesc în sat şi au pămînturi, prezentul - cu grijile şi modele – i-a obligat să umble la lucru prin ţară sau prin Irlanda şi Spania, prin îndepărtate străinătăţi, de unde s-au întors cu bani, cu video-casetofoane, maşini Astăzi ei au televiziune prin cablu, îşi fac nunţile cu muzica pe calculator, se îmbracă cu haine străine în zile de sărbătoare şi cu second-hand-uri în zile de lucru şi au un folclor nou Aceşti ţărani sunt ceea ce se opune mai tare celor de piatră, dar adesea îi găsim într-o relaţie privilegiată cu aceştia: sunt fiii sau nepoţii ţăranilor de piatră Mai sunt ţărani şi de mai multe feluri Cu unii avem a ne mîndri pentru că sunt istoria noastră, purtătorii culturii populare, bunicii, părinţii nostri Ei mai răspund de matricea noastră identitară şi de veşnicirea ei prin cultură Cu ţăranii de foc are de cîştigat nu cultura populară, cît dezvoltarea rurală Ei aduc în sat maşini, aparatură, vor telefonie digitală şi apă curentă, au un nou tip de organizare şi idei noi Numai că unde-i mişcare multă, vîlvătaie şi dorinţă de schimbare, este şi multă dezordine Vraişte! Odată cu dezvoltarea intră în lumea satului şi multe deşeuri culturale ale lumii orăşeneşti sau occidentale Cuminţenia ţăranilor de piatră trebuie să mai curme din agitaţia celor de foc Prin generaţii, dacă vom primi dinafară doar ceea ce ni se potriveşte şi cu măsura cuvenită, vom mai avea la sate un ţăran cumpătat şi hrănit din înţelepciunea pămîntului Dacă focul şi arderea patimaşă de dragul a tot ceea ce este nou – indiferent dacă-i bun sau rău – îşi va ridica limbile pînă la cer, cenuşa se va alege de vestita noastră cultură tradiţională, atît de admirată în secolele trecute Cenuşa şi scrumul luat de vînt se vor alege de muzica tradiţională, ţărănească, de datini şi obiceiuri, de arhitectura rurală, de meşteşugurile săteşti, de tot ce ne dă identitate în plan european Coboară vălul nostalgiei ascunzînd spectacolul vremurilor trecute, s-a tras cortina peste al doisprezecelea veac şi peste al doilea mileniu de la Christos A venit Mileniul Trei şi mîndrul soare ne-a tras cu ochiul printr-o eclipsă totală, semn că şi pe el l-au cam obosit atîţia ani de zbatere şi trudă, că s-ar odihni o clipă după ce-a văzut atîţia oameni şi atîta omenire în freamăt Coboară de printre stele praful luminos al nostalgiei şi spoieşte sfîrşitul Mileniului trecut, areolîndu-l pe cel început Strălucitor valul piere pregătind ridicarea celui ce-l urmează 13 14 Ce se mai poate face cînd nu se mai poate face nimic Se pare că nu mai este nimic de făcut; sărbătorile populare, cîmpeneşti, festivalurile, marile adunări de oameni prilejuite de afirmarea unor tradiţii, datini, obiceiuri, sau a unor idei trăznite ale organizatorilor, se desfăşoară într-o frenezie a libertăţii care-şi arată – evident – neajunsurile Care ar fi acestea? Mai întîi, unde se adună oamenii, indiferent cu ce ocazie, roiesc comercianţii ambulanţi care – pe capotele maşinilor personale sau pe mese pliante scoase la repezeală din portbagaj – îşi etalează oferta de produse Conform autorizării de comercializare „la sediu, în tîrguri şi pieţe”, ei transformă lesne şi rapid locul unei manifestări folclorice sau tradiţionale în „piaţă” sau „tîrg” Produsele oferite de ei sunt aceleaşi din Constanţa pînă-n Maramureş şi din Bihor pînă-n nordul Bucovinei: obiecte de podoabă din materiale ieftine, jucării, încălţăminte, haine, produse audio Toate au aceleaşi caracteristici: sunt imitaţii, sunt confecţionate din materiale care le „înlocuiesc” pe cele clasice, sunt arătoase şi ieftine Nelipsite la astfel de manifestări sunt şi dozatoarele de bere şi grătarele de mititei, astfel încît, muzica scenei are de trecut prin fumul gros al grătarelor şi prin multe alte muzici care pornesc din casetofoanele instalate pe bordul maşinilor ca să ajungă la participanţi, la spectatori Senzaţia generală este de îmbîcseală, amestec, confuzie, perplexitate, supraîncărcare, oboseală O astfel de atmosferă demotivează şi lasă la voia întîmplării şi scena Staţiile de amplificare sunt date la maxim şi sonorităţile sunt adesea groteşti, iar ansamblurile care evoluează sau cîntăreţii, au o preocupare nesănătoasă pentru „tare” şi pentru „mult”, care lasă celelalte valori artistice şi culturale, undeva la coada responsabilităţilor de scenă Vulgaritatea se instalează, în acest fel, în ambii poli ai relaţiei public – scenă şi nimic bun nu se mai poate întîmpla Nu mai există cenzură şi nimeni nu mai cere aşa ceva, dar noi credem că ordinea este necesară şi în proiectarea şi realizarea acestor „loisir-uri”, a sărbătorilor cîmpeneşti care exersate într-o libertate arhaică riscă să obosească pe toată lumea, de la vînătorul de mititei sau de şlapi, pînă la dansatorul sau cîntăreţul de pe scenă care sistematic pot spune „A fost frumos, dar foarte obositor!” Cum am putea să-i ajutăm pe aceşti oameni să nu se mai obosească între ei, să nu se mai deranjeze şi exaspereze reciproc? Sugerînd o ordine care să se refere la distanţe spaţiale şi la intervale temporale între manifestări care au naturi şi destinaţii diferite Unul să fie „locul cu bere şi mici”, cu produse alimentare şi altul cu tarabele celor cu produse industriale sau de folosinţă îndelungată (vorba vine!) Unul să fie timpul spectacolului şi altul al comerţului cu casete audio care se iau „după gust” în urma ascultării publice Nelipsite de la astfel de manifestări ar fi bine să fie expoziţiile de produse meşteşugăreşti tradiţionale precum şi ofertele de folclor muzical, făcute de cei care ştiu să distingă între diferitele genuri muzicale Nu ar fi exclus ca în prezenţa acestor alternative mulţi participanţi să se dumirească asupra autenticului şi inautenticului comercial şi artistic 15 Aşadar, există soluţii! Dacă ele se vor şi aplica vom asista la manifestări mai folositoare şi mai bine adecvate locului şi vom scăpa de nemulţumirea ce ne cuprinde în faţa a zece mii de oameni care, răspîndiţi pe un cîmp par mai degrabă prinşi într-o nevroză colectivă decît într-o sărbătoare Poate că într-o ordine şi aşezare mai bune se vor întrezări şi rădăcinile unor astfel de sărbători care deocamdată îşi consumă prezentul în dauna tradiţiilor 16 Muzica artizanală Vom începe să vorbim despre muzică făcînd un ocol şi abordînd problema mesteşugurilor tradiţionale Acest ocol este necesar pentru că „artizanalul” nu este un termen propriu muzicii (care are, de altfel, în mod firesc – fiind o artă preponderent intuitivă - un limbaj conceptual sărac ) şi este nevoie de o analogie pentru a-l încetăţeni Meşteşugurile tradiţionale au fost exersate iniţial în cadrul unei economii naturale, închise, în care gospodăria era unitatea de bază iar gospodarul, ţăranul, îşi era sieşi poet, rapsod, meşteşugar, medic şi agricultor În cadrul acestui mod de existenţă ţăranul răspundea nevoilor şi necesitaţilor ivite cu o aria largă de aptitudini şi dotări proprii Treptat cei care au dovedit talente deasupra mediei s-au calificat în ochii comunităţii şi sau desprins ca specialişti, ca meşteşugari şi au putut să-şi identifice domenii: pietrari, fierari, fîntînari, cojocari-pielari, tîmplari, sculptori, olari-ceramişti, etc Multe dintre obiectele utilitare au primit coordonatele esteticului şi mai tîrziu chiar funcţiuni estetice atrăgînd atenţia turismului cultural (ţoale, blide, cancee, elemente ale portului etc ) Cînd cererile acestui segment economic nu au mai putut fi acoperite de mesteşugarii tradiţionali – care produceau serii mici de obiecte şi în general, din cele ale consumului şi utilizării cotidiene – s-a răspuns cu un alt fel de ofertă: mica industrie de artizanat Diferenţa specifică dintre produsul meşteşugăresc şi cel artizanal este genetică: primul este născut ca răspuns la o nevoie autentică şi produs în serii corespunzătoare acesteia iar cel de-al doilea este făcut ca răspuns la o cerere a pieţei, în serii care exced de multe ori nevoile curente (pe stoc, pentru magazii sau magazine) După ce am punctat diferenţa născut/ făcut, vom mai stabili alte cîteva care ajută la definirea celor două tipuri de produse, cel meşteşugăresc şi cel artizanal: 1) Produsul meşteşugăresc este confecţionat manual, cu utilizarea unor unelte tradiţionale pe cînd produsul artizanal este confecţionat cu aportul unor mijloace tehnice automatizate, a unor maşini 2) Produsul meşteşugăresc nu este reproductibil în varianta identică pentru că fiecare piesă conţine „erorile” care derivă din prezenţa şi acţiunea personalităţii creatoare, a meşteşugarului Produsul artizanal este reproductibil identic la scară largă – în principiu la infinit – datorită programării maşinilor 3) Produsul meşteşugăresc are o mare cantitate de timp-valoare înmagazinată în el, prin preocuparea meşterului pentru finisare, pentru calitate Produsul artizanal are o cantitate mică de timp-valoare înmagazinată, datorită producerii în serie, creşterii productivităţii prin reducerea timpului de producţie 4) Produsul meşteşugăresc are un grad de finalizare înalt (este mîntuit) Produsul artizanal are un grad de finalizare scăzut (este „ de mîntuială”) 5) Produsul meşteşugăresc este adaptat estetic şi funcţional Produsul artizanal nu are de obicei funcţiuni practice sau adaptări ale esteticii la vreo funcţiune (de pildă o lingură poate să fie, ca produs artizanal, o „Amintire din Predeal 2004” şi să nu poată fi folosită la nimic, decît la expunerea pe un perete) 6) Produsului meşteşugăresc i se gîndeşte o destinaţie şi chiar şi un destinatar (“fac un plug pentru fiul meu”) Produsul artizanal are destinaţie anonimă şi i se pot stabili funcţiuni după bunul plac al cumpărătorului anonim 17 Ne vom opri doar la aceste diferenţe considerînd că sunt suficiente pentru a stabili prin analogie, diferenţele dintre muzica ţărănească şi muzica populară, dintre creaţia muzicală autentică şi cea artizanală Dacă pînă acum a fost vorba despre lucruri palpabile, care se văd, de aici vom discuta despre cele ce nu se văd, despre cele auzite şi răsfrînte în adîncimile sufleteşti într-un mod care – după cum am mai pomenit – nu poate fi conceptualizat în termeni fermi Muzica a însoţit întotdeauna ţăranul fiind o expresie sonoră a dinamicii lui sufleteşti Este de presupus că la începuturi omul a cîntat pentru el însuşi şi că muzica s-a născut din nevoia de a exterioriza (de a compensa exterior) o bogăţie sau o absenţă interioară Ca şi produsele meşteşugăreşti tradiţionale, muzica a avut la începuturi funcţii legate de persoana şi personalitatea celui care i-a dat naştere În evoluţia ei aceasta a devenit o formă de comunicare în familie şi în comunitate, însoţind ritualurile ciclurilor vieţii (naşterea, căsătoria, moartea), dînd expresie stărilor sufleteşti, de la cele abisale (singurătatea, jalea, dorul, durerea), pînă la cele ale comuniunii, ale sociabilităţii (bucuria, petrecerea) Aici se închide zarea muzicii ţărăneşti Ea nu trece de marginile satului, nu iese de sub cupola magică a acestui spaţiu determinat pentru nici o formă de demonstraţie, performanţă sau schimb de experienţă Ea nu cunoaşte piaţa, mass-media naţională sau interpretul, cum se întîmplă cu muzica populară Ea este autentică pentru că se suprapune peste viaţa, gîndirea şi simţirea celui care cîntă Din acest punct de vedere - în care autenticul se defineşte ca identitate între imagine şi adevărul vieţii, ca a fii ceea ce spui sau pari a fii, sintagma „interpret autentic” atît de des folosită de persoane ca Mărioara Murărescu - este o contradicţie în termeni Ori eşti interpret, ori eşti autentic! Sub presiunea televiziunii şi a radioului, a mişcărilor demografice şi a transformării sistemului social natural într-unul artificial, ideologic, muzica ţărănească a ieşit din matcă, din izvod – cum ar spune Lucian Blaga – şi a fost vehiculată ca muzică populară Locul rapsodului – a celui care şi-a trecut în cîntec stările sufleteşti - a fost luat de interpret Interpreţii au intrat în competiţie reprezentînd diferite zone ale ţării În această competiţie s-au produs definiri ale unor vîrfuri şi o omogenizare a bazei Într-un eseu dedicat relaţiei televiziunii cu folclorul, Horia Bernea arată cum a fost marcată muzica populară de prezenţa unor grupări de interese din Televiziunea de Stat şi cum s-a insinuat interesul ideologic şi cel economic în a tulbura şi perverti acest domeniu Persoanele citate acum mai bine de şapte ani sunt responsabile de perpetuarea folclorului muzical în varianta sa ideologic-comunistă şi sunt încă în funcţii de mare anvergură în anul acesta, 2010 Fără îndoială – de atunci de cînd Bernea le sancţiona ca fiind rele – lucrurile s-au mai înrăutăţit încă în acest domeniu datorită intereselor personale ale promotorilor muzicii populare din televiziune şi datorită lanţului de interese creat între aceştia şi interpreţi De pildă: interpreţii au o cotă valorică Cota respectivă este direct proporţională cu numărul de apariţii la televiziunea de stat sau, mai nou, la posturile de muzică populară particulare, adevărate campioane ale muzicii populare creată şi consumată ca entertainment Cu cît este un interpret mai mediatizat cu atît valoarea lui de piaţă creşte şi poate încasa onorarii mai mari în cazul unor concerte, spectacole, nunţi sau chefuri ale celor cu bani mulţi Este evident că banii obţinuţi la astfel de manifestări vor fi folosiţi de interpret pentru reluarea ciclului de producţie Poate plăti la televiziune, poate da alte comisioane şi 18 şpăgi pentru a reveni în atenţia publică, indiferent de calitatea lui specifică de interpret sau de reprezentant al muzicii ţărăneşti Poate să-şi mai facă un album, să-şi mai facă un videoclip, să-şi mai facă intrarea la o emisiune, pentru ca el reprezintă muzica făcută, nu născută Muzica artizanală este pasul înainte făcut de muzica populară atunci cînd a neglijat cu desăvîrşire muzica ţărănească, concentrîndu-şi toate eforturile pentru cucerirea pieţei şi construindu-se în raport cu aceasta (în întregul copacului nu s-a mai ţinut cont de rădăcini, ci doar de fructe şi de consumatori Evident că au apărut meri care fac portocale!!!) Caracteristicile acestui fel de muzică sunt foarte apropiate de cele ale produselor artizanale pe care le-am stabilit prin diferenţă faţă de produsele meşteşugăreşti tradiţionale Astfel, muzica artizanală: - este confecţionată, fabricată cu aportul unor instrumente electronice şi a calculatorului, uneori exclusiv cu ajutorul calculatorului care reproduce sunetele instrumentelor muzicale clasice - este reproductibilă la infinit, identic, datorită performanţelor tehnice ale aparaturii utilizate (nu conţine emoţie-eroare, amprentă subiectiv-umană, ci doar o voce care „umanizează” melodia) - are o cantitate minimă de timp-valoare şi de viaţă-valoare înmagazinată Este făcută la solicitarea pieţei (în laboratoarele apariţiei vorbindu-se mult despre „ce ar merge acum” şi despre „ce s-ar trece”) şi accentul în relaţia facere-produs-piaţă cade covîrşitor pe ultimii doi termeni - are un grad de finalizare scăzut Nu este elaborată, rafinată, finisată Am asemănat adesea piesele muzicii ţărăneşti transmise din generaţie în generaţie cu pietrele de prund care strălucesc rotunjite de purtarea lor de-a lungul albiilor odată cu viiturile şi de trecerea apei care produce, cu timpul, o şlefuire impecabilă, fineţe şi rafinament Un cîntec ţăranesc, autentic, este asemănător oului lui Brâncuşi sau pietrelor de prund pentru că a ajuns la perfecţiunea estetică prin erodarea în timp şi generaţii pînă la aflarea esenţelor ultime Muzica artizanală sparge această perfecţiune pentru a căuta aurul din ea Noi, cei ce urmărim acest fenomen, vedem doar cioburi, neorînduială, grabă şi resturi, nicidecum valoare -textele nu sunt poezii sau poetice, ci sunt mai degrabă mesaje, chemări sau îndemnuri Muzica artizanală are ca reper producătorul, impresarul şi nu artistul-interpret (ca în cazul muzicii populare) Datorită faptului că este o marfă şi este destinată pieţei, muzica artizanală are în centrul ei originar omul de marketing, pe cel care gîndeşte cîţi bani investeşte şi cîţi poate să obţină de pe urma acestei afaceri, a cestui produs de piaţă Muzica artizanală nu are nici o limitare tematică Textele se referă la viaţa în străinătate, bani, armată, căsătorie, zile de naştere, despărţire, soacre rele, viaţa din restaurante, activităţile de la petreceri, copilărie, părinţi etc , încercînd să transforme în produse de piaţă zone intime ale psihicului uman Această încercare are ca suport ideea că o suferinţa cît mai larg împărtăşită, exprimată muzical, aduce cît mai mulţi clienţi, cumpărători, pentru discul care este purtător al acestui surogat al lamentaţiei Deşi respectă întrucîtva o metrică şi o rimă – cel mai adesea şchioape – textele muzicii artizanale nu pot fi încadrate în genul poetic Este absent cu desăvîrşire nivelul metaforic şi intuitiv specific textului poetic, dar este mimat întregul set de sentimente ce stau în ordine poetică Textele acestea reprezintă doar nişte mesaje, adrese, nişte chemări 19 la rîs, la plîns, la petrecere, îndemnuri la băutură şi viaţă bună sau – în momentele potrivite, de pildă în campanile electorale – slogane puse pe muzică Muzica artizanală ar putea fi analizată pe specii pentru a face un tablou ordonat al acestui fenomen, preocupare care rămîne a fi realizată într-o etapă ulterioară acesteia care a avut ca scop crearea unui concept operaţional pentru muzica de piaţă şi descrierea conţinutului acestuia 20 Folclorul inventat Dacă este să limpezim cît de cît ce se înţelege prin tradiţie se cere să mergem pe malul unui rîu Pe măsura adîncirii albiei – a curgerii apei şi a timpului - pe verticala unui mal găsim straturi succesive de humus, argile, prundiş, nisip, stîncă şi aşa mai departe Cînd vorbim despre tradiţii şi vrem să ne raportăm corect la termen trebuie să precizăm la ce adîncime coborîm, cît de mult săpăm, la ce strat de depunere temporară ne referim Avem tradiţii de 20 de ani, cele postrevoluţionare, care au debutat în anii 90 Avem tradiţii care datează din anii 40-50, şi avem tradiţii de un secol sau altele care străbat mileniile După cum ţăranii prin legătura lor cu pămîntul au extras forme artistice care s-au cumulat în a reprezenta folclorul ţărănesc, comuniştii animaţi de oportunism – caracteristica lor de marcă, rezultată din mediocritate, de această dată estetică - au născut o formă de folclor mincinos, calchiat iniţial pe cel ţărănesc, apoi ideologizat şi transformat în estetică a proletariatului de la sate Putem aşadar să vorbim despre folclorul comuniştilor care are deja o aşa zisă tradiţie O tradiţie recentă, dacă ne este permisă licenţa, care are în timp o întindere de nu mai mult de şaizeci de ani, avînd ca reper anii cincizeci Termenul tradiţie a fost manipulat favorabil tot de ideologia acestor oportunişti mediocri care au fost liderii sistemului ceauşist, astfel încît au apărut „tradiţii recente” Există manifestări „tradiţionale” aflate la a-20-a, a-30-a ediţie inventate de propagandiştii comunişti acum 25 – 30 de ani care au cîştigat audienţă pe o reţetă foarte simplă: publicul a îmbătrînit o dată cu actanţii şi s-a ataşat afectiv-emoţional de minciunile folclorice expuse pe scenă ca în următoarea anecdotă: un bătrîn stă de vorbă cu un tînăr căruia îi spune cît de bine era pe vremea lui Stalin Tînărul îl întrebă cu forţa raţiunii istorice: dar cum, moşnege, atunci era opresiune, foamete, dictatură, crimă Da, răspunde moşneagul, da era, dar aveam douăzeci de ani! În privinţa tradiţiilor recente mai avem de a face şi cu paradoxuri de felul „Jocul din Bătrîni - Ediţia I” Uriu, Bistriţa-Năsăud, septembrie 2009 Dacă e din bătrîni, de ce e la prima ediţie? Vă spun eu: pentru că este o manifestare tradiţională inventată în acest an de şeful de la cultură în satul cu pricina pentru ca să se întîmple şi acolo „ceva cultural”! Invenţia de tradiţii face parte din bagajul aceleiaşi generaţii de culturnici din televiziune şi din sistemul cultural bugetar, al statului, care a falsificat istoria manifestărilor artistice şi spirituale din lumea satului Aşa s-a întîmplat şi se mai întîmplă în toate judeţele unde astfel de „cadre de conducere” au rămas la putere Şi lor le place puterea aşa că multe astfel de situaţii mai sînt în ţară datorate lor, sau urmaşilor lor fideli! Există ansambluri folclorice înfiinţate în cadrul întreprinderilor industriale în scopuri propagandistice care au o tradiţie de 40, 50 sau maxim 60 de ani care îşi ţin aniversările în glorie şi fast mediatic şi bugetar în zilele noastre, sărbătorind numai şi numai praful istoriei depus peste minciuna folclorului de conjunctură Dacă un Ansamblu Folcloric are sărbătoarea de 60 de ani de la înfiinţare putem să gîndim legitim, făcînd un calcul simplu de scădere, că au fost înfiinţaţi în anii 50 Ce putere conducea în acei ani 21 România? Cine i-a înfiinţat pe ei şi de ce? Ce căuta folclorul satelor la ei în oraş, în întreprindere sau la casa de cultură muncitorească? Cum pot să facă o mîndrie din vechimea lor şi din păstrarea liniei estetice iniţiale? Conceptul de tradiţie şi cel de autenticitate au fost corupte de acest sistem ideologic menit a folcloriza viziunile mediocrilor despre cum ar trebui - cum ar fi frumos, în varianta bucolică-ideologică - să se desfăşoare viaţa la ţară şi ce valori trebuie să promoveze ţăranii Rătăcite între cabinetele de propagandă ale comitetelor de partid şi habotnicia activiştilor folclorici, formele artistice care - vezi bine! - evocă universul spiritual ţărănesc s-au perpetuat pînă în zilele noastre cu ajutorul instrumentelor de propagandă ale partidului comunist: Televiziunea Naţională şi Radioul Naţional După 90 realizatorii comunişti, dizidenţi - !!! - ai sistemului comunist de cultură, au fondat televiziuni proprii - ca Ethnos, Favorit, sau Taraf - manipulînd în continuare prin producţii folcloroidale gustul public format în anii ceauşismului Interpreţii de folclor şi-au asumat rolul de vedete de televiziune intrînd în competiţia vedetistă care i-a obligat la cele mai curioase şi de prost gust prestaţii în care au tîrît şi elemente ale folclorului Costumul ţărănesc - chiar contrafăcut în atelierele cooperaţiei meşteşugăreşti socialiste - a suferit o ultimă înfrîngere, murind călcat în picioare în emisiuni ca Folclorul Contraatacă, în care clopul cu păun şi zadia au pierdut orice bătălie cu poşetuţa Louis Vuitton sau curelele cu diamante Swarovski aduse în competiţie de vedetele dance sau clubbing Pierdută sau cîştigată, dar ce minte bolnavă a putut închipui o astfel de competiţie? Fără să se mai facă nici o diferenţiere între muzica ţărănească, muzica populară adică o muzică artizanală, făcătură ce şi-a cîştigat popularitatea şi este ca atare populară şi folclorul comunist, toate aceste forme de prestaţie publică au fost mojarate obţinînduse un Complex Kitsch care funcţionează pe criterii strict comerciale, deşi se reclamă de la identitatea naţională Nu faptul că există ca formă kitsch este condamnabil în cazul lor, pentru că piaţa liberă ne putea lăsa să ne aşteptăm la o diversitate dusă spre toate limitele, ci faptul că ele apar sub umbrela matricii stilistice a neamului, pe coordonatele reprezentativităţii profunde, pe fundalul definiţiei prin valori identitare a neamului românesc şi cel mai adesea sînt finanţate din bani publici O lege de fier a fizicii ne spune că inerţia este direct proporţională cu masa La nivel sociologic acest fenomen de pervertire a valorilor naţionale a lumii satului a avut anvergura culturii de masă impregnînd, prin repetiţie continuă, lumea naivă a receptării pînă la nivel organic şi celular Fiecare sat şi cătun a avut o scenă de pe care s-au proferat falsele construcţii identitare, care ulterior au fost întărite prin propagarea continuă şi deşănţată, prin televiziunile şi radiourile care intrau în casa fiecărui om Muzica populară inventată nu mai poate fi oprită pentru că este iubită aşa cum era iubit şi Nicolae Ceauşescu în anii lui buni cînd făcea cu orăşenii folclorul nou al satelor Ce se mai poate face cînd nu se mai poate nimic? Tezaurul Folcloric - un fel de telejurnal dintr-o ţară a folclorului în care domneşte realizatoarea de emisiuni tv - a născut în această minte confuză emisiunea Muguri de tezaur Dacă Dex-ul defineşte tezaurul, principial, ca loc de păstrare a valorilor, cum ar putea gîndi cineva cu minte normală că aşa ceva ar putea înmuguri sau că nişte copii care imită cîntecele adulţilor fără să înţeleagă nimic din ele pot fi prezentaţi ca muguri de tezaur Cum trebuie să ne păstrăm simţul umorului – deşi subiectul ne sugerează o intensă tristeţe neputincioasă – ne putem imagina o discuţie între cîţiva adulţi despre 22 copilăria lor: Tu ce ai fost cînd ai fost mic? Eu am fost pionier! Eu am fost Şoim al Patriei!Eu am fost Mugur de tezaur! Sîntem în deceniul doi al mileniului trei, au trecut mai bine de 25 de ani de cînd România şi-a schimbat direcţia istorică şi în planul general al folclorului comunist nu s-a întîmplat nimic bun, mai mult decît atît, lucrurile s-au înrăutăţit prin accesul pseudovalorilor la piaţa liberă care este uşor manipulabilă Generaţia de culturnici deranjată de evenimentele din 89 a ajuns iar la puterea culturală şi îşi plăteşte toate poliţele Toate! Au influenţă, au bani, manipulează bugetul culturii, au cîştigat de partea lor politicieni – locali sau naţionali - în a căror minte numai loc de cultură şi ce este ea nu este, au afaceri paralele cu actul cultural, mint, fură şi înşeală mai bine decît au făcut sub Ceauşescu – formatorul lor – pentru că acum sînt LIBERI Din punctul meu de vedere între folclorul comunist şi folclorul manelelor, primul venind din tradiţia ultimilor 60 de ani, celălalt din tradiţia ultimilor 25, nu există nici o diferenţă Ambele sunt surogate estetice care trădează matricile iniţiale: lumea ţăranilor şi cea ţigănească Diferenţa dintre ele constă doar în mijlocele specifice de cucerire a pieţei: maneliştii sînt de capul lor, cîştigă la petreceri şi în mediile specifice, folcloriştii comunişti parazitează şi vlăguiesc bugetul în paralel cu afacerile libere reclamîndu-se de la identitatea şi valorile naţionale şi cerînd protecţia statului şi a instituţiilor culturale pentru arta lor pe care o prezintă ca fiind reprezentativă pentru satul tradiţional, pentru sufletul românesc, pentru valorile neamului Cîteva repere ale falsificării culturii ţărăneşti -infrastructura culturii săteşti o reprezintă gospodăria tradiţională şi arealul înconjurător Cultura etnografică, minoră – cum o numeşte Blaga – trăieşte şi se dezvoltă în relaţie cu mediul înconjurător, cu care este con-substanţială -infrastructura folclorului inventat o reprezintă scena care este atît izvorul creaţiei cît şi mediul de propagare al producţiilor Cînd scena se mută în studioul de televiziune libertatea de a face orice cu folclorul este infinită şi rezultatele, sub aspectul autenticităţii, dezastroase -muzica ţărănească nu este însoţită decît rar de un acompaniament muzical instrumental rudimentar – fluier, vioară, cobză – organizat cel mult ca taraf -folclorul muzical inventat beneficiază de orchestre folclorice profesioniste Despre profesionalism în folclor şi despre frustrările celor ce s-au ocupat o viaţă întreagă de mişcarea artistică de amatori şi acum pun calificativul de profesionist în tot ce fac defulîndu-şi complexele, este mult de discutat, dar deocamdată ne oprim la a spune doar atît: este evident că orchestra folclorică, ataşată ansamblului folcloric, nu are nimic de a face cu viaţa ţăranului, fiind o creaţie ideologică specifică urbanismului comunist de inspiraţie sovietică, perpetuată pînă în zilele noastre E o minciună, dar a început să placă poporului, a devenit populară, s-a încetăţenit, prin trecerea timpului şi-a creat propria tradiţie precum o boală cronică pe care organismul social a asimilat-o Orice gîndire corectă ne spune că o minciună, oricît de extinsă în timp şi oricît de larg îmbrăţişată, nu devine un adevăr! Folclorul inventat rămîne o făcătură jalnică şi o minciună crasă în faţa adevărului muzicii ţărăneşti! 23 24 Semiologia bîtei „Forma mesajului reprezintă mesaj” (Marshall McLuhan) „Vocaţia inteligenţei este de a face lucrurile, dacă nu chiar foarte clare, măcar atît de clare pe cît este cu putinţă ” (Alexandru Paleologu) Limbajul oricărei ştiinţe tinde să se specializeze, să se complexifice şi să se izoleze după legile imuabile ale creşterii trunchiului şi adăugării frunzelor de varză în condiţii de seră Că s-a întîmplat astfel cu medicina - încît pacientul ajunge să aibă două dureri: una a bolii şi una a faptului că nu înţelege nimic din limbajul în care ea i se descrie, rămînînd în imposibilitatea de a şti „ce are” - nu ne va mira prea tare Limbajul specializat şi ermetic creează autoritate celui ce-i vehiculează în faţa neştiutorului şi astfel sumele reclamate pentru un tratament pot creşte Că se întîmplă astfel în politică, administraţie, învăţămînt universitar, magistratură - domenii care aduc foloase materiale demagogilor, iar are o explicaţie Cînd însă discursul iese din sfera înţelegerii în domeniul exegezei şi hermeneuticii culturale de speţă artistică sau filosofică, lucrurile nu mai au nici o justificare pentru că se anulează chiar scopul acestui discurs, care este sporirea înţelegerii Pentru a fi mai expliciţi vom cita: „Se pot analiza obiceiurile calendaristice - în speţă cele agrare - şi ceremonialele vieţii de familie şi din perspectivă actanţială, a participării unor performeri principali, temporar investiţi cu forţă magică, divinatorie, auspicial-augurală În fine, mergînd în profunzimea analizei semiotice a planului magico-ritual, sunt demne de relevat cîteva similitudini în privinţa prezenţei unor obiecte şi substanţe cu virtuţi apotropaice, profilactice şi curative, auspiciale şi augurale ” 1 (s n ) „Legarea rodului corespunde stării darului, ambele momente fiind de o mare şi decisivă potenţialitate sacră Acestea sunt subliniate de rituri negative (interdicţii), dar şi pozitive (prescripţii) omologabile în sistemul de obiceiuri analizate Femeile şi fetele nu torceau, nu coseau, nu fierbeau rufe ”2 Este de presupus că „perspectiva actanţială” care este doar citată, fără a-i fi arătat conţinutul - şi care este definită ca „participare a unor performeri principali, temporar investiţi cu forţă magică, divinatorie, auspicial-augurală” (nu ştim cît cîştig aduce în text prezenţa unei sintagme şi apoi definirea, explicarea ei) aşadar, este de presupus că perspectiva aceasta este a ţăranului Ţăranul este numit „actant” şi „performer”, iar vracii, probabil, performeri principali investiţi cu şi aici (vezi mai sus ) urmează o serie de neologisme aflate în sinonimie, a căror înşiruire nu face decît să arunce textul în redundanţă, să-i scoată din zona înţelesului simplu, lesne de transmis Cui foloseşte o astfel de terapie de limbaj? De ce sunt în rînd înşirate virtuţile apotropaice, profilactice, curative, augurale şi auspiciale? Dacă am spune: „avem în faţă un lan de grîu, grîu, grîu, grîu, grîu!” am fi luaţi în seamă ca nişte oameni serioşi, sau am fi priviţi ca nişte inşi care „strică vorbele în seamă de nimic”, care-şi „ răcesc gura de pomană”? Dacă o femeie nu are voie să toarcă, să înţelegem că avem de-a face cu un rit 25 negativ care subliniază legarea rodului şi starea darului? Amîndouă - acestea din urmă de o mare şi decisivă potenţialitate sacră? La ce se referă această decisivă potenţialitate sacră? Continuăm cu citatele pentru a mai face un pas prin hăţişurile limbajului etnologiei: „Pentru omul arhaic universul este imaginat dintr-o perspectivă sacrală, iar simbolul cosmologic o realizează astfel Modelul exemplar al oricărei creaţii ne apare astfel cosmogonia, o repetare simbolică prin care se explică toate lucrurile Haosul şi actul iniţial de la care au pornit toate sunt permanent reactualizate ”3 „Inteligenţa, loialitatea hărnicia albinei mereu în mişcare au determinat pe fîrtatul să apeleze la acest animal mirific Albina participă după crearea pămîntului la echilibrul său în univers, deci la statornicia, la stabilitatea primordială şi universală pentru că pămîntul este imaginat că se sprijină pe şase stîlpi din ceară curată, adică a albinelor ” 4 (s n ) „Faptul că matca este androgină îi conferă simbolism unic sacral, ceea ce l-a determinat pe om să acorde albinei şi semnificaţii cosmice Călătoria ei spre înaltul cerului, spre soare, acolo unde sălăşluieşte creatorul, forţa vieţii, a ordinii pe pămînt şi în univers, i-a dat semnificaţii sacrale dar şi cosmice Omul a venit în relaţie cu caracterul sacrului biocosmic al albinei şi s-a manifestat în atitudinea faţă de ea, în imaginaţia lui despre ea în cadrul mediului natural exprimată plastic prin creaţiile folclorice ”5 (s n ) Dacă aşa stau lucrurile cu albina, dacă despre această insectă se poate vorbi în termenii androginismului care-i conferă un simbolism unic sacral, iar caracterul sacrului biocosmic o defineşte şi cu el putem intra în relaţie, să urcăm puţin în regnuri şi să vedem ce se întîmplă cu limbajul etnologic atunci cînd se aplică lumii animalelor, mai precis oilor, mai concret mioriţei Pentru a surprinde dintr-o privire această aplicaţie vom cita din sumarul extinsului studiu a lui Mihai Brînda despre balada Mioriţa6 : Erudiţie şi risc; Reculul mitologic; Recurenţa mitică; Nostalgii pozitiviste; Ritualiştii; Nostalgia eposului pastoral; Remanenţe totemice; Formule tranzitive; Modelul paraistoric; Hermeneutică şi arhetipologie; Difuziune şi poligeneză, Dominante orizontale la fenicieni, Secularizare şi redundanţă; Sinteza cristică; Surprizele sincronismului Dacă secţiunile studiului citate pînă aici se referă la Critică şi Construcţie şi la Jertfa Creatoare ca prime două capitole, al treilea capitol are secţiuni referitoare strict la balada Mioriţa Despre balada Mioriţa se discută în următorii termeni: Cadrul ocultaţiei; Compoziţia iniţiatică a grupului; Coincidenţia opozitorum; Timpul ocultaţiei; Moartea creatoare şi compensatorie; Entitatea feminină; Postul divinatoriu sau recuperator, Precizări despre catabază; Nomen est omen Animalul psihopomp Dubitatea morţii; Catabaza Membra disjecta Decapitarea Din nou Herodot, Determinantele anastazei Prana; Lamentaţia liturgică şi jertfa recuperatoare; Personajul recuperator şi terapeut; Thanatos şi eros Hierogamia; Epifania; Mithos Epos Ethnos Cînd textul se desfăşoară ca să înţelegem ceva din preţioasele nume ale secţiunilor, aflăm că animalul psihopomp este cîinele şi mai aflăm că şi unele păsări sunt psihopompe „În polisemia funcţională a valorizării simbolice a cîinelui” se pare că „numitorul comun este tocmai relaţia lui cu lumea Infernului ”7 Mai departe, cînd ni se explică cum stăm în Mioriţa cu catabaza şi membra disjecta ni se spune că „formula de cea mai mare petulanţă” este cea a alegerii locului înhumării şi faptul că păstorul cere ca loc ba „tîrla oilor”, ba „zăvoiul de oi”, ba „sub fundul găleţilor”, în diferite variante, ar 26 putea reprezenta „o stranie aspiraţie spre ubicuitate funerară” sau „o simplă figură de stil exprimînd ataşamentul lui faţă de ambientul profesional” Autorul mai lămureşte înţelesurile baladei şi prin alte formulări din care cităm la repezeală: „un ritual de panspermie al zeului, sau, mai abstras sinele compus din şi descompus în universal”; „caracterul stenic şi angajat fizic al atitudinii păstorului”, „agresorii lasă la latitudinea păstorului alegerea formelor imolării”; „tăierea capului e forma eufemizată a ablaţiunii falusului”; „caracterul vernacular al mitului originar”; „în cazul unui omor prin agresiune pentru rapt”; „polimorfia formelor sacrificiale”; „Fluierul - un partener de colocvium catharactic în singurătăţile montane”; „Instrumentele aerofone solicitate de păstor au funcţia de a pregăti, de fapt, anastaza şi epifania lui, subliniind caracterul iniţiatic al morţii”; „Asimilînd baltagul ca o formă autohtonă a securii bipane, vom adăuga disponibilităţile funcţionale ale arsenalului păstorului, nu numai pe cele de pătrundere, ci şi pe cele resurecţionale, nu numai pe cele catabatice, ci şi pe cele anabatice” „Funcţia resurecţională e şi mai clar conturată în semiologia bîtei”; „Jertfa se realizează prin autoflaglarea tocmai a personajului recuperator” 8 ; (s n ) Dacă ar fi să încercăm un portret al păstorului mioritic în limbajul Brînda, am vorbi despre un om aflat între catabază, anabază şi epifanie, înconjurat de animale psihopompe, aspirant la ubicuitatea funerară şi ataşat ambientului profesional, cîntăreţ la instrumente aerofone, avînd un arsenal resurecţional evident în semiologia bîtei Nu vom continua analiza stufosului studiu (525 pagini) despre Mioriţa pentru că ne cuprinde teama; teama şi cutremurul - cum spunea un filosof În întregime el se răsfaţă într-o ceaţă lingvistică Am putea continua exemplificările cu mulţi alţi autori, sintagme şi formulări preţioase, dar confuze, însă credem că este suficient pentru a susţine acum, în final, cîteva aprecieri asupra acestui limbaj specializat Nu contestăm conţinutul studiilor citate şi nici ale altora Cel mai adesea, acesta aduce perspective noi în înţelegerea semnificaţiilor unor datini şi obiceiuri din lumea rurală Ciudat este, însă, că autorii nu găsesc o cale mai bună de a-şi exprima opiniile Ce probleme ridică un astfel de limbaj? 1 EI închide într-un cerc mic, ultraspecializat comunicarea din domeniu Nu pare ciudat că o realitate atît de extinsă cum este comunitatea şi mentalitatea rurală, rămîne - la nivel de „comunicare ştiinţifică „- izolată într-o seră în care bucuriile sunt puţine şi neologismele proliferează într-o stufoasă şi sufocantă rătăcire?! Nu este ciudat că avem de-a face cu o întreprindere care, deşi sancţionată cu eşec încă de Rebreanu, îşi continuă producţia creînd stocuri de fraze care nu folosesc nimănui?! Spune Rebreanu: „Aşa cum au fost condamnate să dea greş sforţările filologilor de odinioară cari au vrut s-o relatinizeze ca şi ale altor reformatori mai mari cari au încercat s-o rumânizeze prin reînvierea slavonismelor eliminate de evoluţia ei firească, acelaşi rezultat trebuie să-l aibă şi tendinţa unor scriitori şi gazetari de a o urbaniza cu orice preţ, împrumutînd din limbi străine nu numai cuvinte, dar şi construcţii gramaticale şi sintactice, socotind probabil, ca şi oarecari predecesori ai lor de-acuma două-trei secole, că româneasca poporului e proastă şi nu-i bună de nimica ” 9 (s n ) 2 Greu de tradus româneşte, acest limbaj este şi mai greu de tradus în limbi străine Ce va înţelege un străin din „semiologia bîtei”, din „ubicuitatea funerară”, „caracterul sacrului biocosmic al albinei”, din „forţa auspicial-augurală” sau din 27 „perspectiva actanţială”? Un francez, un german, un englez ? Am văzut că într-o spectaculoasă aproximare s-a reuşit echivalarea în franceză a versurilor din balada lui Iovan Iorgovan care spun aşa: „Iovan Iorgovan / fiu de moţîlcan/ şi de moliftău” E mai uşor de echivalat aşa ceva în argoul francez decît „exactitatea” unor formulări precum cele recenzate aici De ce este necesară traducerea textelor? Pentru că la fel de important cum este să ne vorbim nouă despre noi, să ne definim ca popor şi spiritualitate, este să le vorbim celorlalţi europeni despre români şi asta, pe limba lor Studiile de o aşa calitate ratează compatibilitatea cu alte culturi 3 Dacă abia ni le putem traduce nouă, din română în română, şi nu le putem traduce în alte limbi, cui folosesc aceste sforţări teoretice şi lingvistice? Ţăranul nu va afla niciodată că acolo se vorbeşte despre el, intelectualul nu se va simţi în stare să urmărească aşa demonstraţii, străinul este interzis de la lectură pentru că textul devine intraductibil Cui foloseşte acest tip de text? Sporirii bibliografiei pe un domeniu, obţinerii unor grade ştiinţifice, extinderii tainei ce ne-nconjoară? Întrebările acestea rămîn P S O Mioriţă a etnologilor ne imaginăm noi că ar putea arăta cam aşa: Într-un cadru epic Definit eclectic Stau în anabază Vin din catabază Descind filogenetic Pe un fond sincretic Trei turme de miei Cu trei performeri Unu e moldav Genealogic slav Altu e vrîncean Neam aborigean Altu-i fino-ugric Sacru şi liturgic Iar cel ugrican Şi cu-aborigean Mări colocviră Şi chintesenţiră În crepusculare Ca să mi-l omoare Pe cel filoslav Că-i mai psihiatric Mai psihosomatic Are oi multiple Vagi stereotipe Cai antropomorfi 28 Şi cîini psihopompi Dar cea Mioriţă Refuză nutriţia O paşte inaniţia Şi spune ciobanului Planul hierofanului Şi despre osmoză De apoteoză Şi de imolare Şi de compensare De hierofanie Şi epifanie Păstorul duios Şi testamentos Se însoară-n cosmos C-o stea din haos Mesaj incestuos Trimite-n epos Măicuţă bătrînă Cu brîul de lînă Mitologizează Şi-aşa ocultează Şi disimulează Că s-a însurat Incomensurabil Într-un timp durabil (culeasă de la Alexandru Uiuiu, 37 de ani, doctor în Filosofie, Bistriţa) 29 Note: 1 Narcisa Ştiucă, Cuplul moderator fertilitate-fecunditate în sistemul obiceiurilor şi ceremonialelor de trecere în Studii şi cercetări, Ed Academiei Române, tom IX, 1995 2 idem 3 Elena Maxim, Albina şi cosmosul în Studii şi cercetări etnologice, Ed Academiei, tom XI, 1995 4 idem 5 ibidem 6 Nicolae Brînda, Mituri ale antropocentrismului românesc, 1, Mioriţa, ed Cartea Românească, Buc , 1991 7 idem, pg 409 8 ibidem, pg 420-438 9 Liviu Rebreanu, Laudă ţăranului român, în vol Lauda ţăranului român – discursuri de recepţiune la Academia Română (1909-1941) – pg 180, Editura Fundaţiei Nişte Ţărani, Buc 1999 30 Exportul de folclor Lucian Blaga arată că după cum omul cunoaşte două mari vîrste, copilăria şi maturitatea, aşa şi culturile se definesc prin vîrsta creatorilor – nu neapărat biologică – instituindu-se ca minore sau etnografice, majore sau monumentale Cultura minoră nu devine în mod necesar cultură majoră, ea putînd traversa cu acest specific istoria umanităţii, altfel spus, între cele două tipuri de cultură nu există o ierarhie, sau o succesiune cronologică, ci o diferenţă morfologică adîncă, neperisabilă, care însoţeşte naşterea şi devenirea lor „Cultura este obiect de creaţie umană, nu subiect organismic independent, ca un parazit al omului Astfel cultura minoră este o cultură creată prin prisma structurilor copilăreşti ale omului şi ca atare ea poate să dăinuiască şi să se perpetueze indefinit La fel, cultura majoră, nu este vîrsta inevitabilă a maturităţii unui pretins organism suprapus omului; o cultură majoră este numai creată prin darurile şi virtuţile maturităţii omului, pe temeiul şi datorită structurii acestuia ca atare Omul, în calitatea sa de creator de cultură, îşi realizează plăsmuirile fie prin darurile şi structurile copilăriei, fie prin cele ale maturităţii Creatorii sunt şi pot să fie însă oameni de orice vîrsta ”1 În ce priveşte cultura minoră, Blaga punctează: „O cultură minoră poate să fie însă deosebit de bogată şi înfloritoare Cît de bogată şi de înfloritoare poate să fie o cultură minoră, care nu merită niciodată dispreţul nimănui, o ştim bunăoară din experienţele noastre cu privire la cultura populară românească”2 urmînd cu o demonstraţie ce se constituie într-un elogiu la adresa satului românesc 3 O cultură minoră şi una majoră pot să fie realizările plastice ale uneia şi aceleiaşi matrici stilistice Spaţiul mioritic, dimensiunea românească a fiinţei, conţine în manifestările sale ambele forme culturale, atît pe cea etnografică – apropiată de natură, animată de un ins care este o universalitate nediferenţiată – fiindu-şi sieşi şi gospodarul şi meseriaşul şi poetul şi cîntăreţul şi arhitectul; cît şi pe cea monumentală, istorică, avînd ca agent personalitatea culturală distinctă, nominalizată, înstrăinată de Natură, de Veşnica Mumă O comparaţie sub aspectul valorii între cultura minoră şi cea majoră este foarte dificilă şi de aceea filosoful lasă problema deschisă unor analize ulterioare Rămîne discutabilă în actualitate şi o altă problemă legată de această distincţie blagiană, în contextul dialogului culturii româneşti cu cea europeană şi universală Oare de ce atunci cînd întîlnim cultural celelalte ţări europene accentul în definirea noastră cade pe cultura etnografică? Este de domeniul evidenţei că lumea rurală ne identifică rapid şi ferm, că europenii apreciază valorile culturii noastre minore Se face însă prea puţin şi prea sfielnic pentru definirea noastră prin formele culturii majore pe care au produs-o personalităţile ultimelor secole Ar putea fi vorba aici despre un infantilism al strategiilor şi politicilor de promovare instituţională a culturii care nu are a face nimic cu frumuseţea copilăriei ce se exprimă în cultura minoră Mai apoi ne putem întreba cum a apărut gîndul nefast la nivel de politică culturală a statului român, care s-a extins pînă la a fi acceptat popular şi larg, al necesităţii exportului de cultură minoră? Cultura etnografică se află într-o relaţie simbiotică, inextricabilă cu spaţiul în care ea s-a născut şi şi-a perpetuat formele Dansul, cîntecul, 31 portul românesc sunt legate de matricea satului şi a schimba aceste coordonate cu scena, cu pieţele marilor oraşe occidentale, cu ambianţa tîrgurilor, reprezintă o barbarie şi un deserviciu adus culturii ţărăneşti autentice Promotorii unei astfel de strategii nu sunt infantili, sau naivi, sunt de-a dreptul incapabili managerial şi această incapacitate este una care îşi are sorgintea în insuficienta pregătire şi în preluarea şi perpetuarea formelor internaţionalismului socialist de comunicare culturală Sintagma „folclor internaţional” este o contradicţie în termeni de o evidenţă copleşitoare Folclorul este naţional şi atîta tot prin chiar definiţie! O sumedenie de ansambluri folclorice au ca premiu „o ieşire în străinătate” acolo unde – oameni îmbrăcaţi în costume naţionale româneşti - devin nişte prezenţe exotice prin pieţe, tîrguri, expoziţii Mi-au povestit membri unui astfel de grup de turişti pe banii bugetului culturii că au dansat în faţa unui wc public din Grecia şi că datorită acestui lucru au fost lăsaţi să intre acolo gratuit Sufletul românesc, elementele identitare naţionale, tradiţiile folclorice trăiesc cel mai bine şi mai mult în chiar locul în care s-au născut şi de aceea ele se cer cunoscute chiar acolo Nu trebuie să meargă Muntele la Mahomed, adică folclorul românesc în Turcia pentru a se face cunoscut Pot veni turiştii turci în România să cunoască, odată cu manifestările folclorice, şi magia peisajului românesc cu care acestea se află într-o inextricabilă relaţie Note 1 Lucian Blaga, Geneza culturii şi sensul metaforei, în Trilogia culturii, Opere vol 9, Ed Minerva, Buc , 1985, pg 338 2 idem, pg 339 3 vezi şi discursul lui Lucian Blaga „Elogiul satului românesc” de la primirea în Academia Română, în vol Lauda ţăranului român, Ed Fundaţiei „Nişte Ţărani”, Buc , 1999, pg 161-175 32 Cruzimea nostalgicilor Ţăranul şi-a luat bocceaua în spate şi a plecat să găsească un loc unde să moară A tot căutat un loc prielnic, dar peste tot era de lucru Aşa a intrat ţăranul român în veşnicie Cînd credeau ţăranii că li s-a luat totul, că au dat cît au avut, cît au putut, cît li s-a cerut, tătarilor, turcilor, cerce-tătorilor, boierilor, colecţionarilor, comuniştilor, americanilor, austro-ungarilor, ruşilor, cînd copiii, fiii rătăcitori, nu li s-au mai întors acasă şi şi-au zis încă o dată „Ce să-i faci ?! Asta este !”, li s-a mai luat ceva E greu de crezut că se mai putea, că mai era ceva de luat de la ei Dar li s-a luat şi restul: Moartea! Aşa că iată-i intraţi în veşnicie, condamnaţi la nemoarte Ţăranul cu mîinile crăpate, îmbrăcat pe apucate, cu sapa, furca sau sacul în mînă, lucrînd de dimineaţa pînă seara, nu mai poate să dispară, nu mai poate să moară Este obligat de traiul greu, de condiţiile proaste de muncă şi de nepăsarea „oficialilor” să intre în mileniul trei aşa cum a supravieţuit în al doilea: muncit ca o vită de povară, sărac şi nefericit Nu-i nici o bucurie în această formă de veşnicie Ce bucurie au unii cînd văd cîteun moşneag cu cîte-un clop ferfeniţit, nebărbierit, fără dinţi în gură, cu un cămeşoi lung, alb, cu cizme de gumă sau opinci în picioare care strînge ceva fîn de printre merii unei livezi? Am fi dispuşi chiar să-l rugăm să-şi facă o poză cu noi – băieţi tineri, antropologi veniţi de la Bucureşti sau de aiurea, din Germania, Austria sau Franţa, cu un Jeep 4x4, cu buzunarele doldora de euro şi dolari, cu scule Cannon şi Panasonic, dornici să cunoaştem „România pitorească” Am fi dispuşi să-l punem să ne zică o poezie, să cînte o doină de jăle, să ne spună ghicitori, cimilituri, strigături, pentru ca ulterior să vorbim în studii sofisticate despre „osmoza cu natura”, „teluricul rural”, „anabază şi catabază”, „arhetipuri şi matrici” Vizitatorii satului pot deveni sentimentali şi siropoşi şi pot să-i evoce portretul vorbind despre „minunatele meleaguri”, „dragostea pentru muncă”, „gustul pentru frumos”, „jalea plaiurilor mioritice”, „suflet din sufletul românesc”, „legile strămoşeşti”, „nobleţea neamului”, „măreţia istoriei” şi aşa mai departe Cam aşa stau lucrurile! I se ia ţăranului şi imaginea şi identitatea şi folclorul muzical pe care – ulterior – „doamne” tunse „hause” şi împodobite cu bijuterii multe, îmbrăcate în „straie naţionale” le vînd pe bani grei - cu pile la televiziuni, la redactori de folclor – ca interpretări „Doamne ale folclorului romănesc” care nici măcar nu se mai obosesc să asculte cîntecul ţăranului, pentru că de obicei iau după ureche linia melodică şi produc poezia la ele în bucătărie, la o cafeluţă cu prietenele, în funcţie de „ce ar merge la public” şi de ce acceptă producătorii prin televiziuni ca susceptibil de a avea succes Ajunşi aici, ne putem întreba: ce i se dă ţăranului? Eu cred că ţăranului nefericit, pitoresc, sărac, jalnic, trebuie să i se dea dreptul să moară Pe el îl poate distruge dezvoltarea rurală şi aceasta e bine să se producă grabnic şi spre folosul lui Nostalgicii unei imagini pot să privească fotografii ale secolelor trecute sau să devină activi şi să-l ajute pe bătrînul pe care-l întîlnesc A ajuta ţăranul nu înseamnă a grebla cu el puţinul fîn din livadă, ci a-i da preţul cuvenit pentru lapte, ouă, brînză grîu, mălai, pentru celelalte produse agricole, înseamnă a-i da posibilitatea să devină prelucrătorul propriilor produse 33 şi comerciantul lor, posibilitatea de a lucra pămîntul pe suprafeţele optime şi cu mijloace tehnice specifice agriculturii moderne A-l ajuta înseamnă a încuraja meşteşugurile tradiţionale şi a găsi pieţe care să ofere preţul cuvenit, real pentru aceste produse şi aici mă refer – preponderent – la piaţa internaţională a artizanatului Mai înseamnă a-l ajuta şi să-şi asfalteze drumul pînă-n sat sau comună şi să fie create condiţii tinerilor din sat – şcoli, locuri de muncă – pentru a rămîne mulţumiţi la ei acasă Mai înseamnă să i se dea posibilitatea să facă turism cultural sau agroturism prin amenajări în propria gospodărie, prin compatibilizarea standardelor de viaţă cu cele europene sau de aiurea Dacă va dispărea jalea din folclor şi nu vor mai găsi etnologii şi cercetătorii nefericire în doinele pe care le vor mai auzi la ţară, cu atît mai bine Acestea au fost destule E de-ajuns! Le avem în Fonoteca de Aur, care s-ar putea – la fel de bine, din acest punct de vedere – numi Fonoteca de Plumb Strigoiul acesta, ţăranul obidit şi jalnic, sărac lipit pămîntului, care bîntuie în frig şi întuneric şi nu-şi găseşte liniştea pentru că este condamnat la muncă pe viaţă în folosul altora, trebuie lăsat să moară, să-şi găsească liniştea şi odihna Iar pe ţăranul care – prosper, fericit şi mîndru fiind – mai respectă tradiţiile, îşi poartă portul părintesc şi evocă jalea doar pentru a le aduce cinstire înaintaşilor şi vieţii grele a acestora, să-l mai ţină Dumnezeu multe milenii de acum încolo în această binecuvîntată ţară 34 De la şezătorile tradiţionale la terapiile de grup Vremea şezătorilor se întinde din toamnă pînă în primăvară acoperind timpul cînd muncile agricole se răresc Chiar dacă şezătorile mai au loc doar în foarte puţine locuri, ne putem gîndi la valorile şi funcţiile acestei forme a culturii populare pentru că ele sînt necesităţi general umane şi pot fi reproduse şi în alt tip de întîlniri, fie în mediul rural, fie în cel urban În cele ce urmează, o repertoriere a acestor valori, are scopul de a ne umple de farmec şi nostalgie dar şi de gîndul utilităţii unor forme de comunicare care pot fi reiterate în contemporaneitate Şezătoarea tradiţională este o întîlnire de grup la cere participă generaţii diferite, în general vecini, care muncesc şi petrec împreună în serile de iarnă, cînd muncile cîmpului sînt mai puţine Principalele funcţii ale şezătorii sînt: funcţia economică, funcţia de comunicare, funcţia de valorizare a faptelor social,e funcţia artistică, funcţia de reglare comportamentală, funcţia ludică Valorile centrale ale şezătorii sînt: grupul – munca şi distracţia în grup, transmiterea de informaţii şi valori intergeneraţional, crearea unei atmosfere spirituale, atenuarea conflictelor interpersonale Observînd bogăţia şi complexitatea funcţiilor şi valorilor şezătorii ne putem da seama că ea corespunde unei nevoi profund şi specific umane, aceea de a trăi social, în comunicare şi comuniune cu semenii Odată cu dispariţia şezătorii tradiţionale în România şi în Europa, nevoia aceasta profund umană s-a încercat să fie satisfăcută formal, prin Întîlnirile de grup care reprezintă o tehnică larg răspîndită de terapie psihologică şi informal prin întîlniri ale vecinilor în mediul rural şi urban în mod cvasi-aleatoriu Reproducerea unei şezători tradiţionale ne ajută să observăm mai bine şi mai complex fenomenul şi să îi subliniem valoarea pentru viaţa contemporană acum cînd toate funcţiile şi valorile ei îşi arată din nou valoarea pentru grupurile umane I Şezătoarea a ) Definiţia Şezătoarea este o întîlnire restrînsă inter-generaţională care, în răgazurile oferite de munca la cîmp – în special iarna – devine spaţiul de exersare a unor funcţii şi roluri sociale Iniţial, şezătorile erau „colective de muncă formate din membri unor gospodării învecinate pentru a-şi prelungi în noapte prelucrarea fibrelor textile”1 b ) Locul Organizarea şezătorii ţinea seama de condiţiile gospodăriei Evident, pentru că ea se prelungea în noapte era bine ca în casa de şezătoare să nu trăiască bătrîni, bolnavi sau copii prea mici Locuinţa trebuia să fie suficient de încăpătoare şi plasată oportun faţă de vecini pentru ca petrecerea să nu deranjeze pe nimeni atunci cînd se prelungea după miezul nopţii Un motiv de a deveni gazdă putea fi şi grija pentru fiii sau fiicele necăsătorite care era preferabil să îşi petreacă serile acasă, sub supraveghere, astfel încît să nu poată păţi 35 nimic rău „Se ţineau şezători în casele unde erau fete şi feciori pe care părinţii preferau să-i ţină lîngă ei, cu vecinii şi cei dragi, dacît să-i lase să hoinărească prin sat ”2 În cele mai multe locuri şezătorile se organizau pe principiul vecinătăţii „pe grupuri de gospodării locuite de neamuri şi prieteni ”3 c ) Gazda Alegerea gazdei urmează mai multe criterii: mărimea şi frumuseţea casei pe care o are, generozitatea şi omenia proprietarilor, priceperea de organizatori „Gazda era răsplătită de participante prin muncă şi prin anumite bunuri materiale ca lemne, petrol (naftă, mai nou plătesc curentul electric), fuior, făină, cereale [ ] În unele localităţi răsplata în muncă se face sub formă de clacă Dacă gazda era o pereche tînără, căreia îi plăcea petrecerea, răsplata se reducea doar la petrolul pentru lampă ”4 Gazda nu întreţinea numai focul în cuptor ci şi buna dispoziţie a participanţilor avînd rolul covîrşitor în organizarea jocurilor sociale Calitatea de gazdă era atestată cel mai adesea şi în mod oficial prin încuviinţarea autorităţilor: „gazde sunt care vrea să lase pe horese şi fete şi cere pentru asta licenţă de la pretură ”5 d ) Participanţi Fete de măritat, feciori de însurat, bărbaţi, neveste, bătrîni Transferul de valori între generaţii are loc prin participarea unor oameni aflaţi pe paliere de vîrstă diferite Excluşi sunt doar copii şi bătrînii pe care activitatea nocturnă i-ar deranja În funcţie de felul participanţilor putem detecta cîteva tipuri de şezători în zonele năsăudene: „de băiete (fete tinere de 12-13 ani), de fete, de neveste şi de femei bătrîne sau de babe Datorită funcţiilor şi structurii lor comune şezătorile de neveste şi femei bătrîne se contopesc formînd un singur tip ”6 În general femeile reprezintă baza şezătorii Ele stau în casă, lucrează, cîntă, fac invocaţii şi magii pentru venirea feciorilor Feciorii umblă din şezătoare în şezătoare oprindu-se acolo unde le este mai drag Toată lumea satului îşi găseşte reprezentată structura, activităţile, preocupările şi poveştile în şezătoare f ) Funcţiile şezătorii Funcţia economică: În şezătoare aveau loc activităţi productive legate în special de confecţionarea îmbrăcămintei, prelucrarea lînii sau cînepii „În primul rînd şezătoarea este prilej de comportare şi de muncă în grup, de dovedire a priceperii şi hărniciei fetelor Rostul ei economic rezidă în faptul că în grup se lucra mai mult, deoarece se alunga somnul şi se economisea petrol ”7 Funcţia de comunicare: „Şezătoarea se organiza apoi pentru caracterul ei de petrecere, fiind prilej de întîlnire a fetelor cu feciorii ”8 Şezătoarea avea funcţia de a oferi cadrul întîlnirii şi comunicării între tinere cupluri care se simpatizau, doreau, iubeau Întîlnirea, comunicarea, precontractul şi proiectul de nuntă erau prezente în şezătoare ca pregătire a căsătoriei „În cadrul şezătorii tinerii aveau prilejul să se cunoască şi să stabilească relaţii premergătoare căsătoriilor ”9 Funcţia de valorizare a faptelor sociale: „Altă funcţie caracteristică mai ales şezătorilor de neveste şi de femei bătrîne, dar şi celor de fete, este comentarea şi judecarea faptelor din viaţa diurnă a satului [ ] Prin judecarea faptelor care contravin 36 eticii populare, se formează şi se manifestă opinia publică, al cărui rol educativ nu este de loc neglijabil ”10 Funcţia artistică: „În şezătoare se creează, dar mai ales se interpretează şi se transmite repertoriul folcloric al colectivităţii [ ] Şezătoarea a putut fi altădată mult mai complexă şi a constituit alături de sărbătorile Anului Nou, manifestarea folclorică cea mai importantă în serile lungi de toamnă şi iarnă ”10 Colinzile, poveştile, zicătorile, ghicitorile, cîntecele de şezătoare, invocările magice, sunt speciile folclorice găzduite de şezătoare şi dezvoltate de ea În climatul intergeneraţional creat valorile se transmit şi se tezaurizează în generaţiile tinere Funcţia de reglare comportamentală: În întîlnirile restrînse de tipul şezătorii se analizează, se predau şi se exersează coduri comportamentale Respectul pentru vîrstnici, grija pentru copii, relaţiile oportune între vecini, raportarea la autoritatea civilă, militară sau religioasă sunt cultivate cu acest prilej Funcţia magică: Magicul şi misticul sunt cupole ale lumii rurale Fiecare manifestare este impregnată şi susţinută de ele Atmosfera magică este întreţinută în şezătoare de practici care au menirea de a chema feciorii în şezătoare sau de a invoca reuşita ei „Ca mod de realizare magia şezătorii este diversă şi uzează, în general, de acţiuni şi obiecte cunoscute şi altor domenii ale sale, nu însă fără a avea şi anumite particularităţi specifice ”11 Dintre practicile magice din zona Năsăudului putem cita: torsul pe la spate, legarea fuselor de gard, scuturatul tufei de soc, mersul la soc pe lopată sau pe caciorbă, punerea tortului sau a fuselor pe foc, arderea fuioarelor aşezate în cruce, folosirea în invocare a aşchiei din stavila morii, aducerea apei de la produh (iarna), datul şi descîntatul în bobi, legarea parilor din gard Aceste practici au ca scop menţinerea unei atmosfere magice şi susţinerea prin intermediul ei a dorinţelor şi aşteptărilor fetelor din şezătoare, după cum remarcă sintetic şi N Bot: „Obiectele folosite şi acţiunile care o alcătuiesc au o frecvenţă mare în folclorul magic şi urmăresc de cele mai multe ori, scopuri uşor descifrabile Dintre obiecte predomină apa (de cele mai multe ori şi neîncepută) şi focul pentru funcţia lor purificatoare Altele sunt luate din recuzita şezătorii: tort, fuior, fuse, sau din alte locuri, care permit scontarea eficacităţii pe principiul analogiei: aşchii de la moară, de la casa care găzduieşte altă şezătoare, sau de la bufet Acţiunile se subordonează purificării fetelor şi a casei care le găzduieşte, dar şi aducerii neîntîrziate a feciorilor La această din urmă categorie se încadrează trimiterea imperativă, prin înţepare, scufundarea sau baterea socului, sau a altui pom în care se crede că sălăşluiesc forţe capabile să îndeplinească dorinţa: stropirea cu apă, înconjurarea casei sau mersul la soc călare pe lopată sau pe caciorbă Textele literare care le însoţesc servesc şi ele la realizarea scopului urmărit, cuprinzînd o variată gamă de sentimente de la implorare pînă la poruncă şi blestem Unele urmăresc, mai pronunţat sau mai atenuat, realizarea frumuseţii fizice pe cale magică, pentru a atrage feciorii ”12 Funcţia ludică: La jocurile şezătorii participă toţi cei prezenţi Jocurile sunt animate de erotism constituindu-se în etape ale căutării şi alcătuirii cuplurilor de feciori şi fete N Bot descrie cîteva jocuri ca: Fîntirea, Maimuţele, Coţca, Mătăhuia, De-a Hoţu şi Pedepsitu, Stupul de Albine, Ascunderea Acului, Găina Beată, Puricele, Nunta, Capra, De-a Caii, Moara, etc Aşa cum spuneam jocurile au caracter erotic, terminîndu-se într-un sărut sau o îmbrăţişare, dar mizează şi pe păcălirea şi ironizarea celui care se lasă prins şi pierde „O 37 categorie de jocuri urmăreşte păcălirea sau luarea în derîdere a flăcăilor care vin prea tineri la şezătoare Aceste jocuri par a fi avut şi alte funcţii decît cele pur distractive; în primul rînd ele contribuiau la păstrarea unei ordini transmise de tradiţie cu privire la trecerea de la o categorie de vîrstă la alta II Valori ale şezătorii tradiţionale Grupul – munca şi distracţia în grup: „Ataşarea la grup, nevoia de a convieţui este cea mai elementară condiţie a omului ca fiinţă socială La muncă sau la petrecere, în necazuri sau în bucurii, omul din societate, omul social, aleargă după grup şi fuge de singurătate”13 Transmiterea de informaţii şi valori intergeneraţional: În şezătoare generaţiile mai vîrstnice predau coduri de comportament, dar şi conţinuturi artistice (basme, ciutări, balade, zicători, ghicitori) generaţiilor mai tinere Crearea unei atmosfere spirituale: „Elementele care o alcătuiesc sunt variate: faptele de opinie publică, poveşti, snoave mai mult sau mai puţin pornografice, ghicitori, glume curente îmbrăcate adesea în forme indecente, cîntece, hori cu strigături, jocuri (logi) de societate, care, în general, se înlănţuiesc în ordinea de mai sus”14 Atenuarea conflictelor interpersonale: Şezătorile sunt prilejuri de armonizare a relaţiilor interpersonale prin muncă şi joc Animozităţile care ar putea evolua spre conflicte sunt estompate şi resorbite prin jocuri de rol care declanşează rîsul şi buna dispoziţie Ironia, păcăleala, strigăturile sunt instrumente de convertire a tensiunilor interpersonale în fapte artistice III Şezătoarea tradiţională în Europa „Evident că şezătoarea nu este un privilegiu al poporului românesc; ea se întîlneşte pretutindeni unde satul ca tip specific de viaţă socială, este încă viu De aceea bănuim că la popoarele sud-est-europene, îndeosebi - bulgarii, sîrbii şi românii noştri din Macedonia – datina şezătorii este destul de răspîndită În societatea apuseană însă trebuie să ne întoarcem la evul mediu pentru a găsi datina de care ne ocupăm [ ] Aşadar în societatea apuseană datina şezătorii aproape că a dispărut definitiv Fenomenul se explică prin evoluţia socială a popoarelor din Apus, condiţionată în primul rînd de dezvoltarea tehnicii şi a industriei ”15 După această remarcă amară a lui D C Amzăr care analizează în studiul său sociologia şezătorii nu ne rămîne decît să ne întrebăm dacă nevoia umană fundamentală căreia îi corespundea şezătoarea a dispărut şi ea odată cu formele tradiţionale ale acesteia Nevoia de comunicare, de comuniune, de resorbţie a tensiunilor psihice individuale în colectiv nu a dispărut şi nu putea să dispară şi de aceea ea a fost satisfăcută fie în mod informal prin alt tip de întîlniri, fie în mod formal, clinic, prin terapiile de grup Terapiile de grup îşi propun cam aceleaşi scopuri ca şi şezătoarea tradiţională numai că sînt mai restricţionate în manifestări de scopul medical, care este primordial, scop care anulează funcţiile magice, divinatorii sau ludice ale manifestării clasice Suplimentul necesar 38 pentru umplerea golului lăsat de lipsa de comunicare şi trăire în comun în societatea europeană contemporană îl oferă formele la care ne vom referi în continuare IV Urbanizarea – elemente „reziduale” ale şezătorii în mediul urban Procesul aculturaţiei rural-urban poate fi studiat bivalent, atît ca impregnare a satului cu valori urbane cît şi ca transfer de valori rurale în mediul urban După o analiză atentă a structurilor tradiţionale ale şezătorii putem controla un transfer al acestora în întîlnirile restrînse de tip urban Procesul se poate explica prin faptul că structurile respective sunt arhetipale, corespunzînd nevoilor vitale ale omului social, pe de o parte, dar şi prin apariţia primei dar şi a celei de-a doua generaţii de locuitori urbani proveniţi din mediul rural (cazul Bistriţei, oraş supus observaţiei noastre) Fără a avea pretenţii de exhaustivitate în repertoriere sau pretenţii de rigoare sociologică în tipologizare vom încerca, totuşi, mai jos o descriere a cîtorva tipuri de întîlniri restrînse care păstrează din structurile şi funcţiile şezătorii tradiţionale, reiterînd în mediul urban – datina rurală a ) Întîlnirea „ în scară” Fetele tinere care locuiesc în blocuri se adună în scară Stau pe trepte sau în jurul scării, pe bănci, salută cunoscuţii, povestesc, rîd De multe ori se opresc şi băieţii care stau de vorbă cu ele Discuţiile sunt animate şi vizează subiecte specifice vîrstei de 10-14 ani: muzică, animale de companie, şcoală, iniţierea în viaţa erotică, filme, vedete, etc Segmentul de vîrstă 10-14 ani, care întreţine îndeosebi aceste întîlniri restrînse, nu are încuviinţarea părinţilor pentru ieşiri în oraş, la discoteci, terase, baruri „Scara” consumă în acest caz nevoia de comunicare, de relaţionare, de trăire în grup informal b ) Ieşirea între blocuri Între blocuri există mici spaţii verzi În zilele de sfîrşit de săptămînă, mai ales toamna, vecinii joacă table sau cărţi pe mese improvizate din butuci sau din BCA şi adesea vecinele fac cîte un foc şi pregătesc vinete sau zacuscă Terenurile acestea dintre blocuri nu au o destinaţie precisă fiind adesea folosite ca parcări sau locuri de joacă pentru copii Cei vîrstnici întind pături sau pleduri şi stau de vorbă sau asistă şi ei la activităţile dintre blocuri Discuţiile vizează preponderent problemele de întreţinere, preţurile din oraş, evenimentele din blocuri, politica urbană a primăriei, problemele familiale, etc c ) Berea între vecini De la invitarea unuia sau a mai multora dintre vecinii de scară, sau de bloc la o bere se naşte pe terasă sau în crîşmă o atmosferă colocvială După primul rînd de bere dat de unul dintre vecini, ceilalţi îi răspund cu „încă un rînd” întreţinînd un elitism care are darul de a dezinhiba participanţii şi de a predispune la o comunicare mai amplă şi mai profundă Adesea „berea” este o instituţie care vizează rezolvarea unor probleme între oameni din domenii complementare Un electrician îi rezolvă instalaţia unui zugrav, acesta îi rezolvă problemele cu apartamentul în schimb se obţin produse la preţuri mai bune sau se face pur şi simplu schimb de produse (troc) Oricum invitaţia „la o bere” ascunde nevoia unora de ceilalţi şi discuţiile pot fi dintre cele mai serioase, de la numirea primului ministru al României (vezi celebra „bere”dintre Emil Constantinescu şi Petre 39 Roman) pînă la aranjarea unei operaţii chirurgicale cu un profesor cunoscut sau a unui cofraj de ouă la preţuri de producător „Berea” se organizează şi pe compatibilităţi de vîrstă, de loc de muncă, de opţiuni politice ş a m d astfel că la mesele celor ieşiţi la o bere găsim o mare varietate de subiecte de discuţie, de atitudini şi problematici Spre deosebire de şezătoarea tradiţională „la bere”, pe terasă sau în interioare, bărbaţii şi tinerii reprezintă „baza” Fetele apar cîte două-trei, la o cafea sau un suc, arareori la băuturi alcoolice şi posibilităţile de comunicare şi de închegare de noi relaţii sunt restrînse În colectivităţile urbane au dispărut jocurile sau procedeele magice de invocare astfel că jocul privirilor şi flirtul de la distanţă au rămas posibilităţi derizorii de relaţionare Adesea, la bere, prin aducerea la aceeaşi masă a „prietenei unei prietene” sau a altor persoane decît cele cuprinse în grupul nucleic, au darul de a prilejui cunoaşterea unor fete şi băieţi care au disponibilitatea de a forma cupluri Acest tip de întîlnire urbană corespunde nevoii de comunicare directă şi a celei de „trăire împreună” care este, cum remarca şi D C Amzăr o nevoie elementară a omului social Concluzii Şezătoarea tradiţională este o întîlnire de grup la care participă generaţii diferite, în general vecini, care muncesc şi petrec împreună în serile de iarnă, cînd muncile cîmpului sînt mai puţine Principalele funcţii ale şezătorii sînt: funcţia economică, funcţia de comunicare, funcţia de valorizare a faptelor sociale funcţia artistică, funcţia de reglare comportamentală, funcţia ludică Valorile centrale ale şezătorii sînt: grupul – munca şi distracţia în grup, transmiterea de informaţii şi valori intergeneraţional, crearea unei atmosfere spirituale, atenuarea conflictelor interpersonale Observînd bogăţia şi complexitatea funcţiilor şi valorilor şezătorii ne putem da seama că ea corespunde unei nevoi profund şi specific umane, aceea de a trăi social, în comunicare şi comuniune cu semenii Odată cu dispariţia şezătorii tradiţionale în România şi în Europa, nevoia aceasta profund umană s-a încercat să fie satisfăcută formal, prin „Întîlnirile de grup” care reprezintă o tehnică larg răspîndită de terapie psihologică şi informal prin întîlniri ale vecinilor în mediul rural şi urban în mod cvasialeatoriu Şezătoarea tradiţională poate fi oferită ca model de comunicare în grup pentru contemporaneitatea aceasta sărăcită de valori şi sensuri şi poate sugera că o întîlnire care are puţin joc, puţină magie, multă comunicare autentică, este o întîlnire reuşită 40 Note: 1 Valer Butură, Cultură spirituală românească, Ed Minerva, Bucureşti, 1992, pag 384 2 idem, pag 385 3 ibidem, pag 385 4 Nicolae Bot, Şezătoarea în Zona Năsăudului, în Anuarul Muzeului etnografic al Transilvaniei pe anii 1965-1967, Cluj, 1969, pag 309 5 D C Amzăr, Sociologia şezătorii, în Arhiva pentru Ştiinţă şi Reformă socială IX, 1930-1931, pag 522 6 Nicolae Bot, pag 306 7 idem, pag 311 8 ibidem, pag 311 9 N Bot, Şezătoarea în Zona Năsăudului, în Anuarul Muzeului etnografic al Transilvaniei pe anii 1965-1967, Cluj, 1969, pag 312 10 idem, pag 312 11 idem, pag 320 12 N Bot, Şezătoarea în Zona Năsăudului, în Anuarul Muzeului etnografic al Transilvaniei pe anii 1965-1967, Cluj, 1969, pag 338 13 D C Amzăr, Sociologia şezătorii, în Arhiva pentru Ştiinţă şi Reformă socială IX, 1930-1931, pag 520 14 idem, pag 524 15 idem, pag 519 41 Nunta ţărănească - nuntă împărătească La români nunta ocupă un loc special în rîndul obiceiurilor ce punctează etapele vieţii şi din această pricină ea conţine ritualuri specifice cu implicaţii complexe: spirituale, sociale, psihologice, economice Scopurile nunţii sunt, în principal trei: întîi nunta se face pentru ajutorarea şi petrecerea în viaţă, spre mîngîierea şi alinarea durerilor în caz de nefericire şi suferinţă, mai pe scurt spre împărtăşirea binelui şi a răului, a bucuriei şi întristării în decursul întregii vieţi Al doilea scop este „de a avea urmaşi legitimi care să păstreze numele de familie, ca sîngele şi seminţia lor să nu se stingă niciodată, apoi ca să aibă cine moşteni averea părintească ca aceasta să nu treacă în mîini străine, mai departe să aibă cine se îngriji de dînşii şi ai sprijini la bătrîneţe, iară după moarte să aibă cine ai jeli şi înmormînta creştineşte, a-i pomeni şi a le da pomană şi a se ruga pentru iertarea păcatelor sale” Al treilea este „să nu li se facă aruncare că numai degeaba s-au născut şi trăit în lumea aceasta, după cum prea adeseori se întîmplă că li se face celor ce rămîn necăsătoriţi” În sat se cunoaşte bine vîrsta potrivită pentru căsătorie După această vîrstă fetele rămîn „bătrîne” şi feciorii „bătrîni” chiar dacă fizic nu au vîrste prea înaintate Fetelor bătrîne, lipsite de vraja şi farmecul căsătoriei, le stă la îndemînă să facă farmece şi vrăji cu care să-şi aducă alesul aproape, iar feciorilor tomnateci, bătuţi de brumă, li se plînge de milă pentru pierderea seminţei, şi mai apoi sunt lăsaţi în pace să facă ce le place Nunta românească grupează obiceiuri şi ritualuri pe care le putem despărţi în trei etape: Înainte de nuntă Tinerii trebuie să se pregătească în a şti care sunt scopurile căsătoriei, vîrsta potrivită, însuşirile miresei, însuşirile mirelui şi ce le-a fost urzit în viaţă Cuplul trebuie să se cunoască bine şi prilejuri pentru aceasta sunt multe în lumea satului: munca, horile, şezătorile Cu cît sunt mai apropiaţi – fac parte din acelaşi sat, sunt de pe aceeaşi apă – tinerii au mai mult suflet laolaltă şi se pot cunoaşte şi preţui mai lesne După ce părinţii consimt legătura lor pot începe pregătirile efective de nuntă: stărostia, peţirea, mersul pe vedere, stabilirea aşezării, întocmirea zestrei, auguratul, încredinţarea sau logodna, strigarea veştii, darurile între familii, cernutul, făcutul steagului Nunta sau ospăţul Vornicii miresei şi ai mirelui pornesc prin sat cu chemările la nuntă Cu cît sunt mai straşnice şi mai frumoase chemările, cu atît mai multă lume va fi de faţă la ospăţ În această vreme druştele miresei şi alte fete se îngrijesc de înfrumuseţarea miresei făcîndu-i o cunună din felurite flori, iar mirele se bărbiereşte împrospătîndu-şi faţa La locul nunţii se adună darurile, sau cinstea, care vor asigura belşugul ospăţului 42 După ce tinerii îşi cer iertare de la părinţi şi le obţin binecuvîntarea, în cazul în care mirii nu sunt din aceeaşi localitate, mirele pleacă împreună cu „conăcarii” să-i ia familia miresei, care e pregătită „de gazdă”, „de conac” pentru a o aduce la nuntă Dacă mireteii sunt din acelaşi sat între casele lor are loc închinarea schimburilor, sau a darurilor, Înainte de cununie au loc dansuri, aducerea miresei cu zestrea ei într-un car tras de 4-12 boi, masa mică, scalda curăţitoare şi gătirea Plecarea la cununie, cununia la biserică şi întoarcerea de la cununie sunt însoţite de atenţia întregului sat şi de ele se leagă un bogat ceremonial laic şi religios Obiceiurile colăcăriei se desfăşoară în deschiderea mesei de nuntă sau a ospăţului propriu-zis, acolo unde au loc jocul, răpirea închipuită a miresei, încercarea vornicelului de a înhobota mireasa, obiceiul găinii, cîntările de la împărţirea darurilor („războiul”), busuiocul, vama, scoaterea zestrei, iertăciunea, despărţirea, prapurul, ducerea, pintenele, întîmpinarea, primirea, masa mare A doua zi are loc uncropul sau întorsul mesei-mari După nuntă La o săptămînă după nuntă are loc o întîlnire a familiilor socrilor cu familia noilor căsătoriţi la „cale-primară” sau „întorcătură” Scosul la biserică, mărul, colăcimea, cununa la salce, a doua nuntă sunt obiceiuri ce se desfăşoară în primul an de la nunta propriu-zisă Obiceiurile mai sus arătate însoţesc nunta românească din Bucovina pînă la Dunăre şi de la Tisa pînă la Marea Neagră îmbogăţindu-se şi diversificîndu-se de la zonă la zonă, de la sat la sat Nimeni nu va putea prinde vreodată întreaga bogăţie ritualică a nunţii româneşti în care fiecare obicei este însoţit de un folclor musical, coregrafic şi literar de mare profunzime, dar ne este îngăduită trăirea şi cunoaşterea fiecărei nunţi în parte pînă la detalii În paginile ce urmează veţi găsi descrise cîteva obiceiuri care individualizează, dau specific şi culoare nunţilor de pe Valea Bârgăului 43 Nunta din comuna Tiha Bârgăului descrisă de Rusu Maria şi Cioancă Sanda Folclorul oral de pe frumoasa vale a Bârgăului s-a păstrat din generaţie în generaţie fiind prezent la toate manifestările românilor: naştere, botez, nunţi şi înmormîntări Cea mai frecventă manifestare folclorică orală care s-a păstrat nealterată de-a lungul anilor este legată de obiceiul de nuntă Acesta s-a păstrat prin viu grai îmbogăţindu-se în funcţie de conjunctura în care sau făcut prezente Aceste manifestări folclorice apar în preajma pregătirii nunţilor bârgoveneşti cînd stegarii de la mireasă se întîlnesc de obicei vineri seara, la casa mirelui unde sosesc şi druştele mirelui care au fost a chema pe la rude şi săteni Aici are loc o întîlnire sub formă de parodie între cele două tabere Această întîlnire „La steag” se lasă cu joc şi voie bună în urma dialogului cu strigături rostite de stegari şi druşte: „Stegarii de la mireasă Au mîncat găină grasă Şi-s cu litra tot pe masă Din vinars de poama-aleasă Iar druştile de la mire Au mîncat zeamă de poame Nu pot chiui de foame ” Acum se face steagul din cea mai frumoasă „trăistuţă de procuţ” (covor) pe care o aduce mireasa împreună cu o frumoasă năframă pe care a avut-o de fată Feciorii pun la steag cănacii celor mai frumoşi cai ai celui mai gospodar fecior din sat La sfîrşitul acestei întîlniri fiecare fecior care este chemat la steag îşi alege o fată pe care o invită să meargă cu el la nuntă Impresionant este şi momentul în care vin druştele mirelui în ziua nunţii cu cămaşa trimisă de mireasă, care se dă mirelui însoţită de strigături care reliefează cît de harnică este mireasa „Noi ţi-am adus cămaşa Cusută de mîndra ta N-am văzut la nime aşa…” Cel mai emoţionant moment al nunţii este ziua nunţii cînd muzica este împărţită în două tabere de către mire şi socru mare Cînd soseşte alaiul după mireasă, mirele îşi trimite şi muzica lui împreună cu stegarii în semn de respect pentru mireasă şi familia ei Aici au loc cele mai emoţionante strigături care reliefează uneori părerea de rău a părinţilor faţă de cei care îi părăsesc plecînd din casa lor: „Hai tată şi mă petreci Pînă-n fundul grădinii Petreacă-te străinii c-ai dat mîna cu dînşii ” După oficierea religioasă, petrecerea propriu zisă a evenimentului are loc într-un cadru mai larg, mirii fiind însoţiţi de alaiul sătenilor şi de naşii lor: „Ieşi afară soacră mare C-ai o noră ca o floare S-o grijeşti că-i mîndră tare ” 44 După jocul miresei şi datul găinii la naşi, de la sfîrşitul nunţii, mireasa îşi pune pe cap năframa cumpărată de mire odată cu buchetul Prima duminică după nuntă tînăra familie merge la biserică îmbrăcîndu-şi costumele populare pe care le-a avut la nuntă, ca miri, odată cu o pereche de lumînări semn al veşniciei obiceiului şi al frumuseţii portului 45 Nunta în comuna Prundu Bârgăului descrisă de Ioana Suciu şi Ilie Vlad Tinerii au prilejul de a se cunoaşte mai bine, în urma unor acţiuni organizate de comunitatea satului ca: şezători, clăci şi la jocul satului După ce s-au îndrăgit ei dădeau de veste părinţilor şi cereau încuviinţarea acestora Urmează ca familiile tinerilor să discute împreună, avînd în vedere demersurile întemeierii viitoarei familii; toate acestea fiind discutate în „Tocmeală” Aceasta constă în a merge părinţii mirelui, mirele şi o rudă apropiată (naşii e botez sau frate mai mare, unchi, etc ) la casa miresei Aici părintele băiatului precizează scopul vizitei şi cere acordul părinţilor miresei pentru ca tinerii să-şi unească destinele în vederea întocmirii unei familii Cu această ocazie se stabilesc următoarele: locul unde va locui tînăra familie; zestrea primită de la ambii părinţi, locul şi data nunţii Cu trei săptămîni înainte de data nunţii se „bagă strigăturile” la biserică şi preotul vesteşte despre căsătoria tinerilor În acelaşi timp încep pregătirile pentru nuntă: mirele are datoria să-i cumpere miresei păpuci, şurţ, năframă, şlaier şi coroniţă, de asemenea „arvoneşte” muzica Mireasa trebuie să-i ţese pînza pentru cămaşă şi s-o coase Săptămîna nunţii decurge cu următoarele evenimente: chemătorii şi fruştele sunt cei care invită rudele, la nuntă la data stabilită Sîmbătă seara merg druştele la mireasă, iau cămaşa şi colacul şi merg la casa mirelui, unde întîlnesc stegarii care împodobesc steagul În ziua nunţii druştele şi stegarii se întîlnesc la casa mirelui, după mai multă voie bună şi joc îl conduc pe acesta la biserică După terminarea slujbei de căsătorie întreg satul se deplasează în prag şi sunt stropiţi cu agheasmă şi binecuvîntaţi cu grîu În timpul ospăţului au loc mai multe obiceiuri specifice zonei: vînzarea steagului naşului mare de către stegari; strînsul în colac; datul găinii; jocul miresei în ani de către nuntaşi iar la urmă o cumpără mirele Spre dimineaţă urmează „desfăcutul miresei”, două naşe iau coroniţa şi şlaierul şi îi pun miresei năframa de credinţă care semnifică trecerea din rîndul fetelor în rîndul nevestelor Totul se încheie cu joc şi voie bună Nunta din comuna Bistriţa Bârgăului descrisă de Camelia Hulpe La noi în sat nunta începe cu „tocmala”, care se petrece în casa mirelui, unde se stabileşte data nunţii, unde vor locui mirii, zestrea ce li se dă mirilor de către părinţi, cine face nunta, pe cine cheamă la nuntă, ce naşi şi cîţi vor avea (în general se pun cam 10 naşi din partea miresei şi 10 naşi din partea mirelui) 46 După stabilirea datei nunţii, mireasa îşi alege „druştele”, care vinerea, înaintea nunţii, merg prin sat şi cheamă oamenii la nuntă Mireasa pregăteşte un „colac” frămîntat de ea cu care umblă „druştele” a chema, iar tot vineri seara „druştele” duc „colacul” soacrei mari pentru a i-l da însoţit de o strigătură prin care este întrebată şi cum va fi cu nora: „Vină soacră şi primeşte La mireasă-i mulţămeşte Io colacu nu ţ-oi da Pînă nu mi spune-aşa Că-i fi bună cu nora? la care soacra le răspunde „Bună, bună Io la moară n-oi mîna Nu s-a duce, n-a mînca Nici desculţă n-oi purta, Că ea singură a umbla” Mirele îşi alege stegarii care, tot vineri seara se întîlnesc la casa mirelui pentru a face „steagul” şi a aştepta „druştele” cu „colacul” soacrei mari şi „cămaşa” mirelui care îi este dată de o „druşcă” tot printr-o strigătură După toate acestea se încinge o horă cu „druştele” şi „stegarii” pînă noaptea tîrziu Duminică, după ce ies oamenii de la biserică începe nunta Stegarii se întîlnesc la mire, iar „druştele” la mireasă Mirele trimite „stegarii” după mireasă călare pe cai, unul dintre ei ducînd steagul „cimpoind” strigături de-a lungul drumului într-un frumos alai Ajunşi la casa miresei „stegarii” cheamă părinţii miresei în faţa ei, pentru ca aceasta să-şi ceară iertare dacă le-a greşit vreodată şi părinţii să-i acorde iertarea şi să-i ureze noroc în importantul pas pe care îl face în viaţă Întreg alaiul din casa miresei se învîrte de trei ori pe lîngă masă „cimpoind”: „De tri ori pi lîngă masă Să iasă ruja din casă De tri ori ne-am învîrtit Ruja dn casă-o ieşît” La ieşirea din casă, pe tot drumul pînă la biserică mireasa nu are voie să se uite înapoi pentru a nu-i purta ghinion în viaţă Întreg alaiul cu „druşte”, „steaguri”, „nănaşi” şi nuntaşi se îndreaptă spre biserică În drumul către biserică „drăguţi” de-ai miresei închid drumul cu lanţuri, fac foc în mijlocul drumului pentru a nu lăsa mireasa să treacă pînă aceasta nu le plăteşte Părinţii miresei duc feciorilor care au închis drumul „litre cu jinars” aceştia deschizîndu-le drumul şi urîndu-le noroc Ajunsă în faţa bisericii mireasa cu nuntaşii rămîne şi aşteaptă mirele în timp ce „stegarii” şi „druştele” se duc după mire La ieşirea din casa mirelui „stegarii” cu „steagul” lovesc cu putere în tocul uşii de la ieşire spunînd: „VIVAT, VIVAT, TRĂIASCĂ SĂ TRĂIASCĂ” Prin aceste cuvinte îi urează mirelui „casă de piatră” alături de mireasa lui Ajuns în faţa bisericii mirele trebuie să-şi cumpere mireasa de la „stegari” aceştia cerîndu-i „cimpoind” preţul pe mireasă: „Noi mireasa nu ţ-o dăm Pînă nu ne dai să bem 47 Noi mireasa nu ţ-om da Pînă nu ni da litra ” Mirele le dă „stegarilor” „plosca cu jinars” după care mirele îşi ia mireasa în strigăturile „druştilor” şi „stegarilor”: „Frunză verde de lămîie Ie-ţi mire mireasa ţie, Şî te bagă-n cununie Şî de azi a ta să fie ” şi intră în biserică Are loc cununia religioasă unde preotul are un rol aparte ţinîndu-le mirilor o „predică” despre problemele ce pot apărea în viaţă, şi despre rolul naşilor care sunt consideraţi ca fiind „ai doilea părinţi” După terminarea ceremoniei religioase, mirii cu alaiul nunţii se îndreaptă către casa unde are loc petrecerea nunţii În faţa casei nunţii, „colceriţa” îi aşteaptă pe miri şi nuntaşi cu o masă frumos „aşternută” pe care este pus un vas cu busuioc şi „agiasmă” precum şi un „blid„ cu grîu semn al belşugului Mirii şi naşii trebuie să se învîrtă de trei ori pe lîngă masă în timp ce „colceriţa„ le „descîntă”: „Dă-ne grîu nu ne da pleavă Că ni mireasa de treabă Dă-ne grîu nu ne da orz Că ni mirele frumos”, aruncînd peste tot alaiul grîu şi stropindu-i cu „agiasmă” pentru a fi feriţi de rele Înaintea sosirii alaiului de la biserică, casa unde se desfăşoară „ospăţul” va fi afumată cu tămîie de la biserică pentru a alunga spiritele rele şi stropită cu „agiasmă” Mirii cu tot alaiul intră în casă şi încep petrecerea La miezul nopţii începe „cinstirea” mirilor Naşul cel mare cu un „cindeu” pe umăr, un „blid” în mînă şi o „vidără”, începe „strînsul în colac” începînd de la naşi, urmînd apoi nuntaşii şi apoi socrii Se începe iar petrecerea, iar spre dimineaţă, „colceriţa” dă „găina” naşului mare, unde are loc un schimb de replici între „colceriţă” şi naşul mare Un moment important al ritualului nunţii este „jocul miresii” unde „druştele” şi „stegarii” joacă mireasa pe bani „cimpoindu-i”: „Haida-ţi druşte şi stegari Să jucăm mireasa-n bani Şi-i mai daţi cîte-o piţulă Că v-o dat destulă gură” Naşii şi mirele păzesc mireasa pentru a nu fi furată de către „drăguţii” ei, urmînd apoi ca mirele să-şi cumpere mireasa cu mare preţ După terminarea jocului miresei, mireasa îşi schimbă „cununa” pe „năframă”, „druştele” „cimpoindu-i”: „Mireasă de bună samă Dai cununa pe năframă Da năframa-i tare grea Tăte grijile-s în ea” şi iese din rîndul fetelor şi intră în rîndul nevestelor „Năframa” este cumpărată de către mire fiind foarte scumpă şi greu de găsit 48 Petrecerea continuă pînă ziua tîrziu, socrii mulţumind nuntaşilor pentru „cinstirea” mirilor după care nunta se „sparge„ fiecare mergînd la casele lor Nunta în comuna noastră începe vinerea şi se termină luni seara cu „spolocania nunţii” Parcurgînd relatările de mai sus putem ajunge la a confirma ipoteza de lucru de la care am pornit: anume că nunta ţărănească, prin bogăţia ritualică, prin conotaţiile simbolice, prin implicaţiile magice, este un ceremonial de dimensiuni împărăteşti Bârgăuanii ştiau pe vremuri că măreţia împărătească a nunţii tradiţionale şi bogăţia obiceiurilor şi a folclorului ce ţin de ea nu pot fi cumpărate cu banii strînşi în grabă la nunţi improvizate, făcute la repezeală în restaurante sau în corturi, fără pic de respect pentru portul, obiceiurile şi ritualurile strămoşeşti Şi, desigur, ştiau că după noi nu dăinuie multă vreme un cont într-o bancă, dar rămîne de neşters amintirea unei nunţi ca în basme, amintire care este dusă de la bătrîni la copii pînă în amurgul vremurilor Notă: Documentare: S FI Marian „Nunta la români” studio istorico-etnografic comparativ, Ed „Grai şi suflet – cultură naţională”, Bucureşti, 1999 49 Satul - un mod de viaţă Judeţul Bistriţa-Năsăud are numeroase sate grupate în jurul a 53 de centre de comune Satele noastre sunt compozite de tradiţie şi achiziţii contemporane, fiecare dintre ele trăind tensiunea şi conflictul dintre valorile ancestrale şi nevoia schimbării continue a modului de viaţă în consonanţă cu valorile contemporaneităţii Îmbucurătoare, pentru cercetător, sau pentru turistul care vine aici cu scopuri culturale este ponderea mare a modului de viaţă tradiţional care se regăseşte în arhitectura, ocupaţiile, obiceiurile, folclorul muzical şi literar, dansurile şi ritualurile de la ţară Satul a rămas o lume închisă care-şi ascunde bine misterele, dar arată vizitatorului binevoitor un spectacol fermecător care începe cu bătrînii povestitori şi continuă cu fetele frumoase şi familiile ospitaliere El oferă, la o cunoaştere mai aprofundată, locuri încărcate de magie şi legende, construcţii legate de o istorie multiseculară armonios integrate în spaţiul înconjurător Portul popular Portul sătenilor din Bistriţa-Năsăud este, ca peste tot, atît funcţional cît şi decorativ Îndeletniciri cum sunt torsul, ţesutul la război (stative), croşetatul, cusutul cu mărgele, pielăria, croitul s-au asociat constituirii portului tradiţional a cărui producere a încetat odată cu renunţarea la plantaţiile de cînepă şi in, la crescătoriile de păuni Lipsa de interes pentru aceste ocupaţii a fost cauzata de slăbirea cererii unor astfel de produse Se mai păstrează doar în portul bătrînilor şi foarte rar la generaţiile care au venit după ei, obiectele şi materialele portului popular tradiţional: clopul, cuşma, de miel, sumanul sau gubul, cioarecii cu şiret sau pantalonii de cînepă, cămeşa lungă încinsă cu curea lată de piele, pieptarul, cismele înalte sau bocancii pentru bărbaţi, iar pentru femei cămeşa sau „ceptul”, poalele, pînzăturile sau „zadiile”, frungiile sau brîul, pieptarul, năframa, cojocul şi sumanele În picioare femeile ca şi bărbaţii, purtau opinci din piele de viţel sau de porc şi obiele albe sau „ştrimfi” – ciorapi croşetaţi din lînă Specificul portului din Judeţul Bistriţa Năsăud îl dă, fără îndoială, clopul cu pene de păuni şi pieptarul cu ciucuri, care au devenit embleme ale zonei în plan naţional şi internaţional Pe Valea Someşului, femeile îşi împodobesc părul cu „păuniţe” – cercuri de pene negre de struţ cusute cu mărgele şi flori – sau şi-l „împletesc în lat”devenind frumoase pentru ocaziile speciale Obiceiuri Obiceiurile populare s-au constituit în relaţie cu sărbătorile paleocreştine sau creştine, cu viaţa agrară din cele patru anotimpuri şi cu viaţa pastorală asigurînd o cupolă magică şi spirituală unor evenimente din viaţa comunităţii Evenimentele din viaţa individuală - botezul, nunta, moartea - au şi ele asociate ritualuri care le dau semnificaţie şi o notă spectaculară Obiceiurile s-au păstrat în structura tradiţională şi se mai practică în mod autentic doar în mai zonele mai izolate din munţi sau din cîmpie În celelalte zone, cele ale aculturaţiei rural-urban şi ale dezvoltării şi modernizării pronunţate a satelor, s-a păstrat doar structura obiceiurilor şi un repertoriu minimal al acesteia, formele vechi fiind 50 asimilate comportamentele contemporaneităţi Ca exemplu stă muzica de la nunţile de acum sau faptul că în multe sate locul şezătorii l-a luat discoteca şi videoteca Peste an turiştii mai pot întîlni obiceiuri populare de amploare, care sunt însoţite de spectacole folclorice şi sărbători ale satelor la Mocod, Tăure, Figa, Căianu Mic şi Mare, Şieu-Cristur, Maieru, Sebiş, pe Bârgaie, pe Someş, etc Cîteva din cele mai importante obiceiuri care mai au loc încă sunt: „Craii de la Mocod”- este un obicei ca face parte din ciclul sărbătorilor populare de primăvară, fiind înrudit cu „Plugarul”, „Tînjaua” şi „Ieşitul întîi la arat”, ceremoniale agrare practicate în zona Maramureşului George Coşbuc referindu-se la originea „Crailor” a apreciat că este un obicei cu specific războinic, aducînd aminte de felul cum îşi aleg popoarele primitive căpeteniile lor, la echinoxul de primăvară În ţinutul Năsăudului, obiceiul „Crailor” este prezent numai la Mocod şi se ţine în cele trei zile de sărbători ale Paştelor „Înstruţatul boului”- este un obicei cu rădăcini paleo-creştine, care se leagă de începuturile muncilor agricole şi aparţine riturilor de fertilitate din preajma primăverii Această datină are în centrul său animalul sacru, puternic, dătător de viaţă şi de roade Se sărbătoreşte În ziua de Rusalii în cîteva sate din arealul judeţului printre care amintim: Tăure, Figa, Căianu Mare, Căianu Mic, Şieu Cristur, Caila, ş a Structura acestui obicei agrar cuprinde următoarele etape: împletirea cununii de flori, împănatul boului, purtatul spre casa gospodarului, sosirea alaiului la gazdă, ospăţul şi jocul Sărbătoarea Sînzienelor – sărbătoare magică cu rădăcini în ritualurile paleocreştine, în zilele noastre se ţine la 24 iunie şi corespunde unei mari sărbători creştine, Naşterea Sfîntului Ioan Botezătorul Această sărbătoare are în centrul ei un ceremonial menit să protejeze roadele şi să ajute la coacerea lor, fiind inclus în categoria ritualurilor premergătoare secerişului Magia declanşată de desfăşurarea ceremonialului mai străluceşte încă, an de an în localitatea Maieru Solstiţiul de vară este celebrat în această localitate prin aprinderea unor focuri în aer liber peste care tinerii sar pentru a se purifica şi împletirea de cununi de sînziene care sînt aruncate pe acoperişuri pentru ca peste noapte – cînd cerurile se deschid – fetele nemăritate să îşi viseze ursitul Cununa grîului - este o sărbătoare dedicată recoltei de la sfîrşitul secerişului Obiceiul cununii se desfăşoară după următorii paşi: împletirea cununii de grîu, purtatul cununii spre casa gospodarului, udatul cununii, sosirea alaiului la casa gazdei, masa comună, jocul cununii Zona Năsăudului şi în special localitatea Salva sînt reprezentative pentru ţinerea obiceiului, aici manifestarea individualizîndu-se prin forma cununii, prin bogăţia împletiturii de spice şi prin specificul cîntecelor care acompaniază ceremonialul Toţi oamenii satului participă la acest obicei ceea ce îi dă şi funcţii de întărire a comunicării şi solidarităţii comunităţii „Hîzii”- este un obicei de iarnă cu rădăcini precreştine, care atrage atenţia prin fast şi antren, păstrat în localitatea Chintelnic El are loc în Ajunul de Bobotează cînd, conform tradiţiei, pe uliţele satului încep să umble „Hîzii” sau „Mascaţii”, trecerea lor pe la casele gospodarilor fiind marcată de întîlniri pline de veselie şi reacţii diverse Rolul simbolic al acestora este acela de a alunga spiritele rele şi de a ajuta la înnoirea anului în belşug şi bunăvoinţă Băieţii se deghizează în fete, tinerii travestiţi în alai de nuntă, iar bătrînii spun că umblă cu moartea prin sat Măştile „hîzilor” sunt fie straie populare, fie sunt confecţionate din haine vechi, în funcţie de personajele care sunt interpretate: moşi, babe, doctori, ofiţeri, miri, etc şi provoacă spaima copiilor şi amuzamentul vîrstnicilor 51 Obiceiul nu este foarte răspîndit în judeţ dar el rezistă bine an de an la Chintelnic din pricina unei intense mediatizări care îi surprinde ineditul în plan naţional Măsurişul (sîmbra) oilor Obiceiurile pastorale ne întorc prin semnificaţia lor la cele mai vechi forme de trăire ale poporului român Ele trebuie păstrate în forma nealterată în care există şi analizate sub aspectul transformărilor istorice care le-au influenţat în diferite perioade şi contexte Acest obicei pastoral se asociază cu un bogat conţinut de viaţă spirituală (folclor muzical şi literar) La Sebiş, de pildă, în fiecare an are loc „Măsurişul oilor” Pe locul numit „Podirei” se adună 40-50 de gospodari care deţin cam 70 de oi fiecare Gospodarii se îmbracă cu haine de toată ziua După slujba de sfeştanie pe coliba stînii şi de binecuvîntare a merindei, săvîrşită de preotul satului se începe măsurişul Se mulg oile, gospodarii luîndu-se la întrecere care-i mai harnic şi mulge mai mult lapte Laptele se pune apoi în „budacă”, se pune „ceagul” şi se face caşul Acesta se împarte celor prezenţi, care-l duc acasă şi-l mănîncă proaspăt Se spun poveşti, se fac glume, se joacă după trişcă Cel mai vestit trişcaş din Sebiş este Gavril Aluaş Existau înainte cîteva jocuri („de-a lupul cu oaia”, „cloşca cu puii”) care nu se mai practică astăzi Trebuie să menţionăm că Măsurişul Oilor este un obicei răspîndit în toate comunităţile rurale care mai au ca ocupaţie oieritul L-am citat pe cel din Sebiş pentru că aici comunitatea este foarte conservatoare şi păstrează obiceiul nealterat Meşteşuguri Ţăranii au avut dintotdeauna nevoie să producă obiectele şi uneltele necesare traiului zilnic Îndemînarea şi talentul, de multe asociate cu geniul tehnic, le-au permis ca din materialele aflate la îndemînă: lut, piatră, cînepă, lemn, fier, lînă, piei să făurească obiecte care pe lîngă caracterul funcţional, încorporează şi o mare parte din nevoile estetice ale săteanului Cele mai răspîndite meşteşuguri în Bistriţa-Năsăud au fost dintotdeauna: olăritul, tîmplăria şi sculptura în lemn, dogăria, cojocăria şi pielăria, curelăria, fierăria, cismăria, ţesutul Şi-au făcut simţită prezenţa de-a lungul timpului şi meşterii pietrari, „gazdele de păuni” care au devenit artizani ai clopului cu păun şi ai cucelor cusute cu mărgele, fîntînarii şi confecţionerii de măşti, împletitorii de nuiele, făuritorii de fluiere, viori şi alte instrumente muzicale Gama meşteşugurilor practicate este foarte largă şi diversă, ea reprezentînd un mod natural de adaptare la nevoile apărute, un segment mobil al comportamentului gospodăresc care s-a modificat în funcţie de vremuri şi caracteristicile modului de viaţă rural, intrînd adesea în jocul cererii şi ofertei pe o piaţă liberă Astăzi s-au păstrat doar cîteva dintre meşteşugurile tradiţionale din pricina faptului că piaţa nu mai este interesată de produsele de acest fel în suficientă măsură Mulţi ţărani au renunţat la a produce în serie mare, mulţumindu-se să aibă strictul necesar pentru ei şi cei apropiaţi Marele meşter olar Ştefan Gănău s-a stins de curînd din viaţă după ce a făcut oale şi ulcele pe care - după mărturisirile lui - dacă le-ar fi pus într-un tren, vagoanele lui ar fii ajuns la lună Nu s-a stins totuşi olăritul La Mijlocenii Bârgăului mai face obiecte ceramice şi în ziua de azi Gâţa Ştefan Vestit este şi sculptorul Ilie Guşe, din Rodna, făuritor de altare şi sculptor în lemn de obiecte de mobilier La Salva lucrează clopuri cu păuni şi cusături cu mărgele Lucia Tudoran Cusutul cu mărgele se mai 52 regăseşte la Telciu (Bălătici Maria), Parva (Strugar Dochia), Şieuţ (Cilean Victoria), Sebiş (Simionca Nastasia) În fiecare sat găsim nenumărate ţesătoare care la război (stative) confecţionează cuverturi, pleduri, ţoale, etc Satele mai păstrează şi fierarii Heidel Iuliu (Telciu) Vădar Victor (Sebiş), Cristea Gavril (Mijlocenii Bârgăului), etc Păuni mai creşteau anii trecuţi Ceuca Iliuţă, Ceuca Maria şi Leon Jora din Salva Ei sunt şi meşteri în a confecţiona „pana” din clopul cu păun Curele mai face Croitor Ion din Maieru, sau Saveta Ghipsa din Telciu În funcţie de cerere toate meşteşugurile tradiţionale din judeţul Bistriţa-Năsăud se pot activa, pentru că îndemînarea s-a transmis prin generaţii şi există vetre în care mocnesc aceste preocupări la limita artei cu funcţionalul Proiectele coerente şi sprijinul instituţional în acest sens se lasă aşteptate în folosul tradiţiilor şi a afirmării acestui domeniu al artei populare *** Satul de lut, piatră şi lemn a lăsat să intre în el betonul, cărămida, fierul şi asfaltul, dar nu a renunţat – cu toată modernitatea şi trăinicia pe care le-a cîştigat progresiv – la matricea spirituală tradiţională asimilînd mereu informaţii şi comportamente pe o structură ancestrală Potenţialul turistic rural este uriaş şi cei ce nu obosesc repede vor descoperi în satele din Bistriţa-Năsăud oameni, locuri şi tradiţii care-i vor îmbogăţi pentru tot restul vieţii 53 Satul de cînepă Satul de piatră, de lut, de lemn, de cînepă Sudoarea căruţaşului cade şi se-nveleşte în colb Peste ea se aşează paie aurii şi drumul este cald O pojghiţă de lumină ţine lucrurile la locul lor Omul respiră prin pămîntul ogorului, ocolului, tindei, blidului Se îmbracă în haine albe Noaptea satul pîlpîie între dealuri, ascuns în căuşul palmei lui Dumnezeu Pe badea Mnihăilă Roş – fie iertat! – mi-l amintesc îmbrăcat mereu în alb, în haine de cînepă Nu-i uşor să porţi haine albe Într-o zi stăteam în poartă cu moşu Ştefan Varvari, tîmplar de-o viaţă - pe atunci avea 92 de ani, odihnească-l Dumnezeu pace! – şi ne uitam cum trece badea Mnihăilă Roş cu o pală de fîn uscat sub braţ Ne-a dat bineţe, ne-a întrebat ce facem, noi am zis că bine şi apoi a tot trecut, cu paşi mărunţi, bătrîneşti S-a tot uitat moşu Ştefan după el şi într-o vreme s-a întors spre mine şi a spus „No, uite aşa şi badi-to Mnihăilă, tătă ziua mere pînă-n fundu’ văii, în Groşi şi vine cu cîte o pală de fîn ” A făcut o pauză şi s-a mai uitat odată după badea Mnihăilă apoi a reluat „Da, interesant la el, că nu merge nici pe asfaltul drumului nici pe betonul trotuarului Vezi ?! Merge pe pămîntul dintre ele !” Mi-amintesc jocurile copilăriei purtate printre pînzele de cînepă întinse la albit Miresmele serii pe lîngă lanurile de cînepă de pe arie, de pe malul Someşului Prin satele noastre nimeni nu mai pune cînepă, nimeni nu se mai îmbracă în alb S-a pierdut un fel de a trăi, de a munci, de a face haine şi au rămas uitate prin poduri o grămadă de unelte care nu-şi mai găsesc folosul Ce va mai însemna în viitor „Îţi merge gura ca o melinţă!”? Cine va mai ştii de „spăcmă”, „raglă”, „brîgle”, „strohoneală”, „caier”, „foşoluială”, „stative”, „vîrtelniţă”, „urzitoare”, „jirebgi”, „sucală” şi atîtea altele Cine va mai ştii ce însemnau toate acestea?! Stau de vorbă cu mama Amintirile o fac bucuroasă şi îi dau tonul fetei de atunci şi hărnicia de o viaţă îi grăbeşte gesturile care îi însoţesc povestea Am rugat-o să îmi spună tot ce ştie despre cînepă Poate într-o zi mă voi retrage într-un loc ferit să pun un lan de cînepă Să o lucrez şi să mă îmbrac în haine albe Aspre şi albe Zice mama Maria: „Pentru cînepă se ară cam pe la vremea punerii mălaiului, pe la sfîrşitul lui aprilie Sămînţa se ia de la cînepa de toamnă Cînepa de vară nu are sămînţă bună, nu iese din ea După ce se strohoneşte sămînţa se aruncă Cînepa de vară iese prima – mai galbenă, înstruţată –iar cea de toamnă, mai întîrziată, rămîne mai jos, că ea creşte mai greu, urmînd a se strînge cînd e coaptă sămînţa ” 54 Îngrijiri Din pricina mirosului puternic pe care îl răspîndeşte şi a semănării dese, insectele şi buruienile nu atacă lanul de cînepă Doar holbura se mai ridică din cînd în cînd pe cînepă, dar este uşor de îndepărtat Culesul Cînepa se strînge prin smulgere Pe loc se duce un tăietor de lemne şi o secure cu care se retează rădăcinile fuioarelor Cînepa de vară creşte mai iute şi se strînge prin iulie iar cea de toamnă rămîne să mai crească pînă pe la sfîrşitul lui august sau începutul lui septembrie, cînd se strînge şi ea cam pe la vremea holdelor şi poamelor coapte Prelucrarea Fuioarele se aşează la soare, în rînd, pe lîngă garduri şi se lasă să se usuce bine Cînd este uscată cînepa se strohoneşte – se scutură – de sămînţă şi frunze o dată sau de două-trei ori pînă rămîne curată, adică numai tulpină şi fibră Se leagă cîte 10-15 fire laolaltă şi se duc la baltă sau părău, unde se aşează bolovani astfel încît locul să aibă scuteală în caz de ploi şi creştere a apelor şi se lasă o săptămînă la înmuiat, topit Peste fuioare se aşează pietre de prund astfel încît apa să cuprindă toată cînepa De-a lungul acestei săptămîni, datorită lucrului apei, fibra se desprinde de tulpină Proba dacă lucrul sa întîmplat se face prin lovirea fuiorului de luciul apei Dacă fibra se desprinde fuioarele vor fi scoase şi spălate Spălarea se face prin baterea fuzioarelor de apă Spălate, fuioarele se întind iar la soare pe lîngă drum, prin curte, rezemate de poarta şurii sau de garduri în locurile cele mai însorite La cînepa de toamnă lucrările sînt aceleaşi numai că, după strohonire, sămînţa se alege cu grijă şi se păstrează pentru anul viitor Melinţarea Melinţa este un fel de ghilotină cu cuţitul de lemn bont care mai degrabă rupe decît taie Fuioarele sînt trecute de mai multe ori prim melinţă astfel încît, treptat, tulpina albă, uscată, cade în jurul uneltei în vreme ce în mîna gospodinei rămîne un fuior de fibre vegetale de consistenţa cozii de cal Sunetul melinţei, ca de toacă, se a ude din toate ocolurile în zilele de vară iar în jurul melinţelor se aşează o nefirească zăpadă de spoderii Copii iau spoderiile mai lungi şi le pun vîrf de soc făcînd din ele săgeţi pe care le pun în arcuri de răchită întinse cu coardă de „spăcmă” (un fir foarte rezistent obţinut din toarcerea cîlţilor) Ragila Ragila este un pieptene cu dinţi de fier care se pune cu faţa în sus ca să se poată trece fuiorul printre cuie După o primă trecere, cîlţii care rămîn se mai trag încă o dată prin ragilă (se mai trage o putere din cînepă) şi din această fibră se va face urzeala Las a treia trecere a fuiorului, după alegerea materialului de urzeală, cîlţii rezultaţi se duc la maşină, la foşăluială Maşina se afla la moară, la piuă, unde un pieptene mare, acţionat de apă printr-o instalaţie savantă scoate şi din ultimii cîlţi material care mai poate fi tors pentru spăcmă, pentru aţă trebuincioasă în casă (la legarea gurii sacilor, la legarea cîrnaţului 55 şi călbaşului, la legarea legumelor în grădină etc ) Tot din firul tors din materialul foşăluit se fac izmenele bărbaţilor care se ţes în patru iţe Aceste izmene sînt foarte rezistente Torsul Fuiorul curat se prinde cu sfoară în caier şi se toarce pe fus Mai întîi se toarce pentru urzeală De pe fus se fac gheme care se pun în mînjală unde stau o vreme „Mînjala” este un amestec făcut din sămînţă de in fiartă la care se adaugă puţină făină de grîu care pătrunde în gheme şi face astfel încît firele să nu se mai lipească între ele atunci cînd se urzesc pe stative Firul se întinde pe răştitor, o unealtă ca un T cu bare la ambele capete care se roteşte în mînă cînd într-o parte cînd în alta Firul se adună de o parte şi alta a răştitorului formînd „jirebgii” O jirebge are 30 de fire După cîţi jirebgi sau „coţi”, sau mai nou „metri” se fac, atît de lungă se face urzeala („tiara”) Jirebgii se iau de pe răştitor, se leagă în trei părţi ca să nu se încîlcească şi astfel se formează tortul (vezi Fire de tort, titlul unei cărţi a lui George Coşbuc) Pentru albire torturile se fierb în trei zile la rînd aruncîndu-se mereu apa, apoi se spală bine la vale în apa curata a părăului, se pun pe vîrtelniţă, se deapănă şi se fac gheme Urzeala Se face pe urzoaie (unealtă din lemn cu creste pe după care se trece firul de urzit) De la urzoaie se trece urzeala pe stative (pe război) După ce urzeala este întinsă pe stative se dă prin iţe (două sau patru iţe), prin spată şi prin fuştei Bătutul pînzei Ghemele se pun în sucală şi se fac ţăjile (tije goale de soc) Sucala este învîrtită cu podul palmei şi astfel se adună pe ţăji firul din gheme Ţăjile se aşează în suveică Suveica se trece prin rost dintr-o parte în alta iar firul pe care îl trage după ea, rămas între spată şi iţe, se bate cu brîgla Cu picioarele se calcă pe tălpicile stativei ca să se rostească tiara (să se schimbe planurile în urzeală) Astfel, fiecare fir tras cu suveica, se bate cu brîgla şi se prinde în urzeală La capătul stativei se strînge pînza Albitul Pînza rezultată din stative se fierbe cu leşie din cenuşă o zi şi apoi se întinde la soare Timp de o săptămînă laturile de pînză se tot înmoaie şi se întind la soare, mai spre final se udă cu stropitoarea, rezultatul fiind albirea pînzei Formarea sulului Pînza albită se pune în două şi se înfăşoară în sul Se întinde bine, se bate şi se lasă să se aşeze Din aceste văiuguri de pînză se croieşte pentru hainele întregii familii Zice tata Grigore: La ce s-o pui? Să-ţi faci izmene, cămeşi, pînzături meliţe, vîrtelniţe, urzoaie, stative … La ce să pui cînepă ? Aduce Iloaie o dată pe săptămînă haine cu baloţii, haine de mîna a doua din Austria, din Germania, din ţări străine Tot satul cumpără de-acolo 56 La ce să mai pui cînepă? Cine mai poartă în ziua de azi haine albe? Nime! Socrul, bătrînul, n-o lăsa pe-a lui: că să puneţi cînepă în Şăsul Someşului că acolo-i loc de cînepă! Zici că ar scrie pe pămînt: cînepişte! Ori în alt loc: mălăişte! Hm… Nu-i chiar aşa… Pui ce se cere, ce se face, ce-ţi trebuieşte Măcar că era mîndru pe vremuri, odată, în Şăsul Someşului cînd te întorceai în sat în cîte-o sară şi treceai rîul dinspre Pîrîul Lespezii şi te afundai pe cărarea dintre cînepişti în mirosul acela bun şi curat Eiiii, cîte nunţi nu s-au pregătit printre tulpinile cînepii, acolo unde se puteau ascunde de ochii părinţilor feciorii holtei şi fetele nemăritate Cîte întîmplări şi pocinoage n-au tăinuit lanurile acelea de nepătruns, care te-mbătau cu mirosuri Înnodau copiii şomoioage de cînepă peste cărare şi stăteau ascunşi să vadă cum se împiedicau în ele gospodarii care veneau obosiţi de la cîmp şi rîdeau penfundate de stătea să crape rînza-n ei Cum mai făceau ei săgeţi din spoderiile albe care la vremea meliţatului erau răspîndite prin curţi ca o zăpadă-n plină vară şi trăgeau cu arcul de răchită speriind ciorile de prin nucii rămuroşi Au fost alte vremuri Lumea merge înainte, se schimbă, n-o să mai vadă niciodată, nimeni, pînzele de cînepă puse la albit pe pajiştile verii Poate la televizor, în filme despre cum a fost lumea 57 Un creuzet etnic: Bistriţa - Oraşul celor optsprezece turnuri Oraşul Bistriţa este cel mai important oraş al judeţului şi capitala administrativă a acestuia Este aşezat pe valea Bistriţei, la poalele Munţilor Bârgăului, la încrucişarea unor importante drumuri comerciale Săpăturile arheologice au pus în evidenţă existenţa unor aşezări omeneşti din cele mai vechi timpuri, dar prima menţiune documentară a Bistriţei datează din anul 1241 an în care tătarii, în drumul lor spre centrul Europei, devastează oraşul şi împrejurimile Bistriţa este atestată documentar prima oară ca oraş în anul 1264 şi îşi datorează într-o măsură covîrşitoare geneza, evoluţia şi caracteristicile fizice, colonizării germane medievale Începînd de la sfîrşitul secolului al XIII-lea Bistriţa cunoaşte perioade de înflorire şi dezvoltare economică, întrerupte de nenorociri şi războaie Astfel, în 1241 - 1242 aşezarea este devastată de tătari Din 1353 Bistriţa are dreptul de a ţine tîrg anual de 15 zile, şi primeşte dreptul de a poseda pecete proprie (cap de struţ încoronat cu potcoava de aur în cioc), care era şi o confirmare a ocupaţiilor cele mai importante - meşteşugăritul şi comerţul Cetatea este amplasată într-o zonă cu resurse naturale deosebit de bogate, iar conjunctura favorabilă, libertăţile obţinute de colonişti de la Coroana Maghiară, legislaţia urbană germană, calitatea şi cultura grupului uman aşezat aici, oportunităţile zonei au făcut ca oraşul să se dezvolte rapid Către sfîrşitul secolului al XII-lea erau deja conturate cele două laturi lungi ale pieţei centrale, dar şi traseele principale ale tramei stradale Dezvoltarea şi evoluţia urbanistică a Bistriţei, prezintă numeroase similitudini planimetrice cu oraşe din Europa Centrală şi de Nord, din spaţiul de colonizare german: caracteristici geometrice destul de exacte, o textura omogenă a lotizărilor, un sistem de străzi riguros trasate care converg către Piaţa Centrală, precum şi tipologia de bază după modelul unei pieţe dreptunghiulare apropiate de un pătrat, cu două străzi longitudinale, tangente ei, dintre care una este dominantă Biserica Evanghelică din mijlocul cetăţii vechi a început să fie ridicată la sfîrşitul sec XIII şi începutul sec XIV Datorită anvergurii construcţiei, aceasta a durat foarte mult în timp şi a suferit modificări importante ale planului iniţial În sec XV Biserica Sfîntul Nicolae era o basilică cu două nave laterate şi două turnuri în faţada de vest care se afla într-un stadiu avansat de degradare În primele decenii ale sec XVI s-au făcut planurile intervenţiei şi apoi s-a început restaurarea bisericii prin introducerea unor elemente de stil renascentist Construcţia turnului actual a durat din anul 1487 pînă în 1519, adică 32 de ani, iar în 1520 s-au pus clopotele Din elementele de înfrumuseţarea le turnului se remarcă rozetele de piatră prezente şi la Biserica de la Tărpiu, ridicată în aceeaşi perioadă În intervenţiile ulterioare s-au mai adăugat elemente arhitectonice 58 specifice stilului renascentist care îl secondează pe cel gotic şi în actuala înfăţişare a Bisericii Un punct de referinţă în dezvoltarea oraşului este anul 1465 cînd începe construcţia sistemului de fortificaţie al Bistriţei După douăzeci de ani, prima centură a zidurilor de apărare era gata, avea 13 tunuri şi un bastion, iar după 50 de ani s-a construit şi a doua centură de ziduri, prevăzută şi aceasta cu turnuri, iar împrejurul lor s-au săpat şanţuri adînci, care printr-un canal derivat din rîul Bistriţa, au fost umplute cu apă Oraşul vechi avea 18 turnuri şi bastioane apărate de meşteşugarii oraşului grupaţi în bresle Principalele bresle erau - Breasla Dogarilor, Aurarilor, Croitorilor, Pietrarilor, Cositorarilor, Tăbăcarilor, Frînghierilor, Fierarilor, Armurierilor, Pielarilor, Blănarilor etc În această perioadă Bistriţa devine unul din cele mai importante oraşe din Transilvania, alături de Sighişoara şi Sibiu Breslele, ca asociaţii profesionale, au avut un rol fundamental în dezvoltarea şi istoria oraşului Singurul turn care se mai păstrează la ora actuală este Turnul Dogarilor Un uriaş potenţial uman Bistriţa a avut încă de la întemeiere vocaţie europeană atît prin populaţia cosmopolită cît şi prin aşezarea de-a lungul unui mare drum comercial, cel care leagă Transilvania de Moldova prin Pasul Tihuţa Acum această vocaţie este împlinită prin apartenenţa la spaţiul Uniunii Europene deşi nu au apărut toate beneficiile altor compatibilizări decît cele spirituale şi culturale Îmi place să cred că a fi bistriţean reprezintă un brand în România şi nu numai Un oraş înconjurat de rîuri mici care ţin în ele peşti mari, un oraş care încurcă echipe mari în fotbal cu o Glorie ciudată dar mereu prezentă, din care pleacă cîte o Gabi Szabo sau Cassa Locco, sau Hara, cîte un ministru, doi, oameni care duc vestea şi alţii care îşi văd doar de treabă spunînd că sînt bistriţeni Iertată îmi fie lipsa de modestie – poate şi ea specifică locului - dar eu aşa cred: că a fi bistriţean a început să însemne ceva Este în simple rostire a numelui un conţinut care rostogoleşte spaţiul mioritic al dealurilor lui Blaga şi poveştile înfricoşătoare ale lui Bram Stoker, patimile rebreniene sau patriotismul coşbucian Ceva blînd şi puternic, statornic dar angrenat – cu măsură – în dinamica febrilă a contemporaneităţii Un oraş în care plouă de trei ori pe săptămînă, în care orgoliile şi vanităţile sînt aspru sancţionate, în care adesea meritele nu sînt recunoscute ca să nu devină vanităţi, cam conservator şi prăfuit din perspective tinerilor, cam prea cu idei moderniste din punctul de vedere al bătrînilor, un burg transilvan care te face să îl iubeşti nu pentru că este special, ci pentru că te face să te simţi special atunci cînd vorbeşti despre el altora Ceea ce te copleşeşte aici este uriaşul potenţial uman care face din oraş o oală veche, cu incrustaţii medievale care, sub presiune, aruncă din cînd în cînd capacul dînd la iveală rarul miros de lucru bine făcut şi aşezat cum se cuvine în lume *** Diversitatea etnică implică pe latura dinamicii istorice şi sociale inter-etnicitatea ca tablou al interacţiunilor etnice Abordarea interetnică este utilă în cercetările care vizează diacronia istorică, evoluţia şi metamorfozarea în timp a relaţiilor dintre etnii De 59 obicei, cercetînd viaţa unei comunităţi din perspectiva inter-etnicităţii, riscăm să angajăm încă din premise o viziune concurenţială care poate fi un suport pentru o descriere de tip conflictual al relaţiilor dintre etnii Multiculturalismul porneşte de la starea de fapt a multiculturalităţii şi încearcă o descriere a arealului cultural comun în care identităţile etnice sînt privite ca parteneri egali în procesul afirmării unei comunităţi a cărei viaţă culturală stă sub semnul pluralismului Atunci cînd descriem multiculturalitatea ca fapt de existenţă avem în vedere îndeosebi necesitatea afirmării unor identităţi clare, cu un profil propriu accentuat, capabile să intre în dialog cu alte identităţi În felul acesta autonomizarea identitară nu are alt scop decît cel de a crea un spaţiu al interdependenţelor, al acţiunii interculturale Epoca în care trăim - una a construcţiei casei europene - se caracterizează printr-o puternică prezenţă a proceselor şi acţiunilor integraţioniste Integrarea în familia naţiunilor europene presupune aliniere, compatibilizări, supunerea la reguli comune care garantează o prosperitate comună Acest fenomen - preponderent economic - este acompaniat de unul politic care vizează construirea unor instituţii comune şi găsirea căilor juridice de aplicare a principiului subsidiarităţii care să dea unitate şi flexibilitate unor structuri comune ale naţiunilor europene Cultural, statele europene sunt angajate într-un proces de definire identitară în relaţiile cu celelalte state Identitatea etnică este preponderent girată de ansamblul tradiţiilor, al valorilor culturale transmise intra şi inter-generaţional care asigură vatra sau matricea unui popor Fără o identitate precizată, dialogul cultural este foarte anevoios, după cum - într-o relaţie personală - în absenţa unuia dintre cei doi convorbitori sau a canalului de comunicare - asistăm doar la un murmur monologal şi nu la un act dialogal autentic Dacă o diferenţă face posibil un transfer, în cazul integrării europene, diferenţele identitare sunt funcţii ale procesului, tradiţiile constituind instrumentul specific al fiecărei naţiuni cu care aceasta este chemată în concertul şi polifonia europeană Unitatea în diversitate este principiul care poate susţine şi îmbogăţi o cultură europeană mai dinamică şi mai amplu structurată Nu neapărat tradiţiile comune contribuie la integrarea statelor în ansamblul european, ci şi dialogul fertil şi spectaculos dintre tradiţii şi matrici culturale diferite Faptul că popoarele europene îşi cunosc unul altuia identitatea şi tradiţiile recunoscîndu-le ca suport al vieţii lor prezente şi viitoare constituie un argument puternic pentru ca dialogul – confruntarea animată de iubire, după conceptualizarea lui Jaspers – să aibă loc în condiţiile conservării identităţii şi diferenţelor specifice Problema identităţii şi a consacrării identităţii este una reală şi stringentă în aceste condiţii, după cum notează şi Andrei Marga „Mai cu seamă în România – unde prin cultivarea sistematică a unei reflecţii superficiale şi printr-o politizare excesivă şi confuzia inerentă a valorilor, nu numai că totul ajunge la derizoriu, dar se împiedică şi astăzi efortul de performanţe serioase – astfel de consacrări ale identităţii ar fi salutare” (Andrei Marga, Diagnoze, Ed Eikon, Cluj-Napoca 2008, pg 203-204 ) Autorul citat vorbeşte despre o lipsă de identitate ferm consacrată comunităţilor urbane, în speţă a Bistriţei, Sibiului sau Mediaşului, de după scrierile săseşti, în raport cu realizări intelectuale de aceeaşi natură din alte ţări europene, cu o trimitere directă la scrierile lui Orhan Pamuk care consacră identitatea unei metropole ca Istambulul 60 Indiferent de proporţiile comunităţii vizate, problema identităţii acesteia rămîne una esenţială pentru buna ei funcţionare şi pentru obţinerea unui randament social fundamentat pe cunoaştere şi dinamică armonioasă a intereselor diverse Din această perspectivă, în cele ce urmează vom descrie şi sublinia dimensiunea multiculturală a Bistriţei, oraş din inima Transilvaniei, uzînd preponderent de date care detaliază aspecte ale vieţii comunităţilor etnice din acest areal în contemporaneitate În oraşul Bistriţa şi în judeţul Bistriţa-Năsăud trăiesc mai multe comunităţi etnice care caută căile cele mai oportune ale afirmării identitare, ale convieţuirii şi armoniei sociale Cele mai importante sînt cele ale românilor, saşilor, maghiarilor, romilor, evreilor A Comunitatea saşilor Această comunitate este reprezentată organizaţional de Forumul democrat al Germanilor din România, filiala Bistriţa-Năsăud Forumul a luat fiinţă în 1994 şi de atunci desfăşoară activităţi culturale – dintre care cităm Ostermarkt-ul, sărbătoare organizată în fiecare an în centrul vechi al oraşului de Paştele catolic, care are profunde conotaţii identitare pentru comunitatea săsească – precum şi acţiuni civice şi de sprijinire a membrilor În cadrul acestei organizaţii îşi desfăşoară activitatea un cor interetnic de copii, un ansamblu de dansuri tradiţionale Ansamblurile au în componenţă majoritar elevi ai liceului Liviu Rebreanu, fostul Liceu German Forumul organizează cursuri gratuite de limba germană şi se îngrijeşte de renovarea monumentelor istorice şi religioase din judeţ Comunitatea saşilor întreţine relaţii vii cu instituţiile culturale fiind sprijinită de comunitatea locală în cele mai multe dintre acţiunile întreprinse, acest fapt datorîndu-se respectului de care saşii se bucură în rîndul concetăţenilor În Bistriţa se organizează în fiecare an Ostermarkt, Tîrgul de Paşte al saşilor Manifestarea este un prilej de animare a vechilor obiceiuri şi de reiterare a valorilor culturale săseşti din zona Bistriţei Tot anual în localitatea Livezile, fostă Jaad, se organizează o acţiune culturală intitulată De Pfingsten la Livezile care adună o mare parte din saşii plecaţi din această zonă, de-a lungul timpului, în Germania În localitatea Dumitra a fost finanţat de curînd din fonduri europene un Festival Multicultural care urmează să fie axat pe tradiţiile săseşti ale localităţii 61 B Comunitatea maghiarilor În judeţul Bistriţa-Năsăud trăiesc aproximativ 21 000 de etnici maghiari Există localităţi în care numărul maghiarilor este de peste 1000 – Bistriţa, Cireşoaia, Beclean, Nimigea de Jos Alte localităţi în care se află un număr mare de maghiari sînt – Uriu, Braniştea, Teaca, Tonciu, Fîntîniţa, Fîntînele, Jeica, Strugureni, Bretea, Şintereag şi altele Organizaţia care reprezintă această comunitate este Uniunea Democrată a Maghiarilor din România, filiala Bistriţa-Năsăud Aceasta, în colaborare cu alte instituţii şi organizaţii non-guvernamentale organizează în fiecare an acţiuni culturale de anvergură dintre care cităm Festivalul Papurei la Tonciu, Serbarea Cireşelor la Cireşoaia, Festivalul Cîntului şi dansului popular din Cîmpia Transilvană etc U D M R a avut în fiecare mandat o bună reprezentare la nivelul organismelor administraţiei publice locale acolo unde a adus servicii întregii comunităţi putînd totodată să exprime doleanţele etniei maghiare şi să acţioneze pentru atingerea dezideratelor specifice C Comunitatea romilor Conform datelor furnizate de Recensămîntul din 1992, în judeţul Bistriţa-Năsăud există în jur de 9 000 de romi Statisticile Partidei Romilor înregistrează circa 12 000 de romi dintre care 3 000 trăiesc în oraşul Bistriţa Pentru prima dată existenţa romilor pe aceste teritorii este semnalată în anul 1750 într-un document numit Centralizatorul sarcinilor fiscale care îi pomeneşte pe ţigani ca locuitori ai suburbiilor oraşului, alături de saşi şi români În prezent există comune cu o pondere ridicată de romi în populaţie cum ar fi – Teaca, 1500, Petru Rareş, 1500, Lechinţa, 700 Satul Viile Tecii are o pondere a populaţiei rome de 50% iar satul Valea Poenii are în componenţa etnică numai romi În partea de sud a judeţului – zona Teaca, Ocniţa, Pintic – se întîlnesc romi agricultori care deţin pămînturi şi reprezintă o populaţie stabilă Ei practică şi meşteşuguri tradiţionale cum ar fi confecţionarea de sobe, ceternii, din tablă, obiecte casnice, obiecte gospodăreşti În localitatea Budacul de Sus se practică meşteşuguri legate de prelucrarea lemnului iar în Rodna mulţi romi lucrează în minerit Sînt vestite centrele meşteşugăreşti ale acestei comunităţi şi obiectele tradiţionale produse cu multă artă Comunitatea romilor din judeţ este reprezentată la nivel instituţional de mai multe organizaţii politice – partide şi apolitice – asociaţii, fundaţii etc Acestea contribuie la organizarea vestitelor Baluri ale Romilor care deseori sînt însoţite de tîrguri meşteşugăreşti şi de spectacole care pun pe scenă dansuri şi cîntece tradiţionale D Comunitatea evreilor Evreii – seminţie a lui Moise – se regăsesc pe teritoriul Bistriţei şi Năsăudului încă din secolul XVII Cele mai frecvente ocupaţii asociate la vremea respectivă acestei seminţii erau spiţeria, comerţul şi agricultura În secolul XIX ei beneficiază de drepturi cetăţeneşti sporite şi numărul lor creşte spectaculos Comunitatea se întăreşte şi devine 62 mult mai numeroasă astfel încît în secolul XX, între cele două războaie mondiale ea ajunge să numere mai bine de 10 000 de membri În această perioadă s-au construit pe întreg teritoriul judeţului Sinagogi şi Centre de rugăciuni în care se celebrau învăţăturile Torei, Sinagoga fiind locul comuniunii între evreu şi Dumnezeu La 1865 se ridică la Bistriţa, pe actuala stradă Grigore Bălan, Marea Sinagogă care poate fii şi astăzi admirată după ce a făcut faţă multor vicisitudini în vremea ce s-a scurs În aprilie 1944 printr-un ordin al autorităţilor de ocupaţie maghiară, evreii din judeţ au fost strînşi şi încarceraţi în Ghetoul de pe dealul Dumitrei şi apoi au fost deportaţi la lagărele de la Auschwitz din Polonia din care s-au mai întors acasă doar aproximativ 10% Suferinţa şi avatarurile istoriei au decimat comunitatea evreiască dar aceasta nu şi-a pierdut speranţa şi nădejdea şi a supravieţuit şi îşi continuă activitatea şi în zilele noastre deşi numărul evreilor a ajuns la 20 dintre care majoritatea sînt bătrîni în vîrstă de peste 65 de ani Marea Sinagogă a fost oferita fundaţiilor cu scop cultural – Fundaţia culturală Societatea de Concerte Bistriţa, sau Fundaţia Culturală Ethnos Bistriţa – care au organizat în acest generos spaţiu expoziţii şi concerte încercînd să păstreze vocaţia culturală şi spirituală a acestui aşezămînt care a intrat într-un program de renovare girat de Societatea de Concerte Bistriţa care a reinstituţionalizat locaţia ca şi Centru Multicultural E Comunitatea armenească Comunitatea armenească a avut un rol important în istoria oraşului Bistriţa În anul 1672 a pătruns în oraş o comunitate armenească atît de numeroasă şi de semnificativă încît Bistriţa a devenit cel mai important centru transilvănean al acestei etnii O mare parte a populaţiei armene era aşezată pe strada Holzstrasse actuala stradă N Titulescu care mai este denumită popular şi Strada Armenească Importanţa oraşului Bistriţa în istoria armenilor din Transilvania este una deosebită deoarece de numele oraşului este legată catolicizarea populaţiei armene din principat Populaţia armeană din Bistriţa a contribuit fundamental la întemeierea oraşului Armenopolis, actualul oraş Gherla În anul 1712, sub pretextul izbucnirii unei epidemii de ciumă, focarul fiind considerat Holzstrasse, autorităţile săseşti din Bistriţa au obligat pe toţi armenii din Bistriţa să părăsească oraşul în 24 de ore Majoritatea s-au stabilit în Gherla Cele cîteva zeci de familii care au rămas şi-au dizolvat în timp identitatea naţională astfel încît la cel mai recent recensămînt, cel din 1992, se mai înregistrau în Bistriţa doar doi armeni Cîteva concluzii Multiculturalismul marchează în mod profund şi semnificativ viaţa în oraşul Bistriţa şi în judeţului Bistriţa-Năsăud atît pe coordonata istorică apusă cît şi pe cea contemporană Convieţuirea mai multor etnii în acest spaţiu este o realitate care trebuie asumată cu responsabilitate istorică, socială şi culturală în această perioadă complexă Marea Sinagogă, Biserica Evanghelică, Casa Municipală de Cultură – fosta Casă a Breslelor, scenele din Sugălete şi centrul vechi al oraşului care este dominat de 63 arhitectura săsească, au fost în anii din urmă spaţii privilegiate ale comunicării şi dialogului prin manifestări culturale Expoziţiile de artă plastică şi fotografie, concertele simfonice, spectacolele de tradiţii, tîrgurile meşteşugăreşti organizate în aceste locaţii în cadrul unor programe ample finanţate din fonduri europene sau locale au avut rolul de a ţine trează atenţia publică asupra diversităţii şi bogăţiei culturale a comunităţilor etnice care trăiesc în judeţul Bistriţa-Năsăud şi în special în oraşul Bistriţa În cadrul unui program complex desfăşurat în anul 2000 intitulat Interculturalism 2000 s-au desfăşurat timp de aproape un an acţiuni – simpozioane, expoziţii, spectacole, tabără de creaţie fotografică, dezbateri publice - care au avut ca scop descrierea şi afirmarea identităţii specifice a comunităţilor mai sus amintite Fundaţia Culturală Ethnos-Filiala Bistriţa, cea care a fost organizatoarea şi promotoarea acestor acţiuni, a editat şi un supliment al revistei de etnologie, etnografie şi antropologie ZESTREA care a grupat materiale teoretice şi fotografii care au rămas ca documente ale vieţii multiculturale din judeţ Acestea au fost citate în notele de mai sus Fundaţia Societatea pentru Concerte Bistriţa, condusă de Gavril Ţărmure s-a remarcat în anii din urmă pentru vocaţia multiculturală şi europeană a acţiunilor organizate în spaţiile mai sus amintite Un program coerent şi de mare calitate artistică desfăşurat în aceste locaţii a avut darul de a păstra vie atenţia asupra vocaţiei spirituale pe care Sinagoga sau Biserica Evanghelică le au în viaţa Bistriţei De altfel Marea Sinagogă, în urma unui program constant asumat a reuşit să-şi redefinească funcţiunile şi să devină un important Centru Multicultural gestionat de Societatea de Concerte Bistriţa care desfăşoară aici un calendar bogat de acţiuni culturale Realitatea socială contemporană a judeţului Bistriţa-Năsăud presupune o puternică dimensiune inter şi multiculturală care se reflectă în acţiuni culturale şi într-o viaţă cotidiană care are în fundament toleranţa şi armonia socială Adevărată provocare a integrării europene, dimensiunea multiculturală a vieţii sociale este o continuă temă de reflecţie şi de acţiune pentru organizaţiile non-guverrnamentale şi guvernamentale care au ca scop găsirea celor mai bune căi prin care identitatea comunităţilor etnice să se păstreze şi să se exprime intrînd în dialog fertil şi generos 64 Ştefan Gănău – meşteşugar-artist Ştefan Gănău avea în el ceva din plămada lutului sub ploile de primăvară O bucurie luminoasă îi inunda ochii atunci cînd lucra şi vorbea despre olărit, despre ceramică şi în ea se simţea pasiunea şi vocaţia Pe mîinile lui se vedea exersarea acestora o întreagă viaţă: mîini asprite de vreme şi subţiate de toate formele, vasele, figurinele create Meşterul a devenit artist Precizia a lăsat locul jocului în care se investeşte şi altceva decît voinţa creatorului: magia artei Exactitatea a lăsat locul adevărului Lutul vorbea cu forma, smalţurile cu focul şi Ştefan Gănău doar le veghea ca un bunic care-şi lasă nepoţii să zburde ştiindu-le firea şi soarta ”Norocul olarului e pe fundul cuptorului!”mi-a spus el odată rîzînd Ajuns la vîrsta suferinţelor crescute dinăuntru şi mereu în locul suferinţelor venite din afară Ştefan Gănău stătea ca un punct de referinţă pe harta culturală a ţării, dînd forţă acestui judeţ şi Văii Bârgăului în orice discuţie care are ca subiect ceramica Fără el, lutul nostru ar fi rămas mut şi orb Sub meşteşugul şi arta lui pămîntul a căpătat formă şi glas şi ne vorbeşte despre ceea ce rămîne din ceea ce trece Trece viaţa, rămîn oamenii dragi, trec toate necazurile, rămîne din lume doar ceea ce ai iubit, vorba lui Ştefan Gănau: „Răsfoind revista vieţii, vremuri, timpuri, oameni ” Oamenii, vremurile, arta, lutul Acum nu mai este şi cu el se pare că s-a întors în pămînt şi arta lutului din această parte de ţară! 65 De ce mă întorc acasă Dacă arunci o piatră în lacul amintirilor, oglinda lui se încreţeşte în cercuri concentrice E limpede că în primul cerc stau ei, stîlpii Familiei: străbunicii, bunicii, părinţii, fraţii, surorile Mai întîi mă întorc acasă de dorul şi de dragul părinţilor mei şi a casei părinteşti Deşi dorul acesta este unul discret şi pare neînsemnat faţă de tot ce fac prin lumea prin care umblu el este sădit din copilărie şi este atît de puternic încît nu trece o săptămînă ca el să nu mă îndrume spre Feldru, spre privirea blajină a mamei, Maria, spre sfatul bun al tatălui Grigore, spre liniştea şi iubirea necondiţionată pe care ţi-o oferă părinţii Cînd am fost nedreptăţit, cînd am fost lovit, cînd mi-a fost greu în viaţă, nu am găsit alinare mai bună decît în vatra casei, lîngă părinţi, lîngă ai mei, Grigore, Georgina şi Maria Dorina, lîngă familie Feldrişelul – un pîrîu care trece prin mijlocul satului şi pe lîngă casa noastră – mia vegheat naşterea şi copilăria şi în sufletul meu este la fel de curat ca Iordanul botezului Cînepa pusă la topit vara, femeile care veneau la lăut, jocurile copilăriei – de la prinsul peştilor şi scăldatul din vară – pînă la fotbalul pe gheaţă şi datul cu săniuţa din iarnă – toate le-au cunoscut apele Fedrişelului care au curs mereu limpezi şi primenite şi aşa ar trebui să rămînă în veac Bunicii mei, Ion şi Mina Ileni, oameni ai pămîntului, buni şi aspri, după măsură, ca ploile verii care şfichiuiesc şi aduc roadele toamnei Amintirile despre străbunică, îmbrăcată în haine albe de cînepă, care ne spunea poveşti despre Împăratul Roşu Neamurile mele, unchii, mătuşile, verişorii, toţi prinşi în focul muncii şi al facerii de lucruri pe lume! Apoi vecinii cu chipurile lor cunoscute care dădeau siguranţa şi confortul fiecărei zile de a te afla printre ai tăi Părinţii Bisericii: dom, Părinte cel Bătrîn (Chintăoan), Dom, Părinte cel Tînăr (Hărăguş), Şcoala cu Dom Director cel Bătrîn (Andronesi) şi Dom Director cel Tînăr (Unciulescu) Familia Palage, Moşu Ştefan Varvari şi Moaşa Ană (ce oameni minunaţi, tîmplari apicultori), Lelea Anuţă şi Badea Ion, Badea George, Familia Nechiti; cu dom profesor Ionică, doamna învăţătoare, Florin colegul de şcoală şi de copilărie Doina, frumnoasa fetiţă neastîmpărată de peste drum de şcoală, Familia Cute de peste Feldrişel, cu badea Leon care trăia ca să muncească cu o hărnicie care ne uimea, lelea Catarina Rughii cu casa ei impresionantă de lîngă şcoală, Badea Ion Coţa cu fîntîna lui de poveste, Moaşa Nazarica, spre plaţ casa cu etaj a lui Badea Leon Foaru care avea la parter fierăria, mai încoace la lelea Ilenă care avea mere oarzăne în grădină, apoi la Titieni şi la Burduhos, peste drum Lelea Taviftă tăt dărabul, o lume de oameni, o galerie de tablouri dragi care întregesc gîndul că eşti acasă, printre oameni cunoscuţi, că nu eşti străin în lume, un om al nimănui Fiecare dintre noi avem aceste cercuri în minte şi poate că ele (amintirile, chipurile, locurile) ne ţin minţile la un loc, aşa cum ţin cercurile de fier doagele butoaielor laolalaltă 66 67 Partea a II-a Stîlpi în jar Eseuri poetice 68 69 Imaginarul şi absurdul Într-o zi am auzit la ştiri că un mecanic şi-a condus iubita pînă acasă, într-un sat vecin, cu locomotiva Pierduse fata autobuzul şi atunci românul nostru şi-a zis că nu o fi bai mare dacă pune la bătaie locomotiva pentru un gest de tandreţe Atunci m-a înfiorat pentru prima oară gîndul că Eugen Ionescu nu a creat absurdul din scrierile lui, ci doar l-a descris Mai tîrziu gîndul acesta a căpătat un contur din ce în ce mai limpede pe măsură ce faptele absurde, decupate din realitatea imediată, servite ca informaţie publică de canalele de ştiri, au început să îl umple Aşadar gîndul s-a umplut de fapte! Un ins a fost găsit mort sub un perete de bloc în construcţie care s-a dărîmat peste el în timp ce siluia o găină Un mecanic de locomotivă a oprit trenul ca să fure nişte prune dintr-o grădină de lîngă calea ferată Un copil şi-a omorît mama cu un ciocan Să trăieşti în România înseamnă să îl înţelegi altfel pe Ionescu decît un occidental care îl poate considera un creator al absurdului şi al teatrului absurd Eu aş spune că geniul lui stă în recompunerea teatrală şi dramatică a realităţii care are absurdul în chiar sîmburele ei Sarcina creatorului este mai degrabă devoalarea şi compunerea scenică a absurdului decît inventarea lui Credincios acestei idei am scris piesa Aşteptînd-o pe Godette piesă de teatru în care o iubire potenţială, cea dintre Andrei şi Godette, este transferată în imposibil şi zădărnicită de vălmăşagul de situaţii reale şi absurde care se interpun între cei doi Am numit acest fel de a scrie teatru-viaţă avînd în vedere încărcătura de trăire decupată din cotidianul nostru frenetic, spectaculos şi absurd Criticii din generaţia vîrstnică au funcţionat pe aceeaşi convenţie păguboasă considerînd că piesa prezintă un repertoriu de invenţii alambicate care duc la pierderea sensului şi risipirea naraţiunii dramatice Victor Parhon, regretatul critic, mi-a retrimis la vreme - piesa spunînd să scriu mai clar pentru că nu se înţelege nimic După ce Aşteptînd-o pe Godette a fost publicată în volum alături de alte patru piese, un alt critic, a menţionat într-o cronică - menită mai degrabă să îi consacre lui erudiţia decît să facă înţeles conţinutul dramei - că am avea de a face cu o tentativă suprarealistă în continuarea lui Gellu Naum dovedind o remarcabilă împietrire în proiectul teatralismului de sorginte realist-orientală Criticii din generaţia mai tînără, nu numai biologic dar şi intelectual, o Ludmila Patlanjoglu, un Sebastian Vlad Popa, un Bogdan Lefter, un Claudiu Groza, trăitori în aceeaşi paradigmă a absurdului românesc, şi-au dat seama că eram foarte aproape de viaţă şi de semnificaţiile ei, ba chiar în miezul ei, chiar dacă scriitura descriptivă trasa relaţii ciudate între personaje şi lăsa deasupra lor un cer absurd şi golit de sensuri Datorită acestora, înţelegerii lor empatice şi culturii profunde de tip europeancontemporan, exerciţiul meu ionescian, elogiul indirect adus marelui creator, a fost preţuit la Uniter sau la Festivalul Internaţional de Teatru de la Sibiu Propoziţia care ne leagă – pe mine dramaturgul, şi pe cei mai sus citaţi ca naturi estetice în similitudine şi simpatie - este aceea că absurdul teatrului naţional nu se cere creat, ci descris, în felul acesta teatrul păstrîndu-şi aderenţa la viaţă ca uriaş rezervor de situaţii lipsite de sens din care se poate detaşa în mod selectiv şi final unul: cel pe care îl dă realitatea, curgerea faptelor şi nu intervenţia imaginară a autorului Ajunşi aici am putea puncta diferenţa specifică între absurd şi imaginar, noţiuni care adesea se confundă sau suprapun în limbajul comun Imaginarul este logic şi coerent 70 originîndu-se în mintea autorului care este structurată pe aceste principii Dacă sînt rodul imaginaţiei, cele mai aiurite personaje, cele mai stranii relaţii şi situaţii în care se plasează, trăiesc fără carne şi sînge şi au un drum dinainte stabilit, cel al dezvoltării logice şi coerente a poveştii Binele învinge, ucigaşul este descoperit şi pedepsit, fata îndrăgostită se mărită, cel pornit pe un drum ajunge la capătul lui Ficţiunea se obligă pe sine la păstrarea unei structuri care este construită ca oglindă a minţii autorului De cele mai multe ori, cînd dintr-o scriere de ficţiune, piesă de teatru, roman, se elimină aportul imaginativ al autorului - iluzia cauzei şi a efectului, construcţia despre bine şi rău, derularea timpului ca desfăşurare rectilinie dinspre trecut înspre viitor – cu alte cuvinte cînd realitatea revine la ea însăşi prin ceea ce Roland Barthes numea le degre zero de l ecriture avem în faţă absurdul existenţial Preţul poate fi acela de a nu mai avea decît cîteva rînduri dintr-o scriere întreagă! Realitatea este ilogică şi incoerentă Veihinger vorbea în filozofia lui (Der philosophie der als ob, filosofia lui ca şi cum) despre ficţiunile funcţionale demonstrînd că multe dintre teoriile explicative din domeniul cunoaşterii sunt simple ficţiuni, dar noi le acceptăm pentru că ele funcţionează Modelul atomic a lui Niels Bohr nu a existat decît în imaginaţia autorului, dar existenţa unui flux dirijat de electroni - creat după înţelegerea acestui model – care poate să fie transportat printr-un conductor este o realitate care ne aprinde becul Transferînd în estetică ideea putem constata că imaginaţia creează poveşti ireale care determină reacţii psihice: se rîde, se plînge, sunt trezite nostalgii Realitatea este trădată cu folos pentru că imaginaţia naşte produse psihologic funcţionale, care produc efecte şi reacţii estetice şi au succes la public Nu sunt pentru o literatură a absurdului, ci mai degrabă pentru una a vieţii şi a realităţii Explorate chirurgical, despovărate de iluzii şi fără a putea uza de tehnicile invenţiei, imaginaţiei, ficţiunii, descrise ca fiind ceea ce sunt, viaţa şi realitatea pot părea unora ca fiind depozitul absurdităţii Dar ele nu sunt decît viaţă şi realitate 71 Un cal care înoată pe spate Trăim vremuri în care Ineditul tinde să devină, să fie impus ca valoare Să ne înţelegem: valorile perene ale umanităţii sînt adevărul, dreptatea, binele, frumosul Ineditul nu poate sta în rîndul acestora decît prin forţa împrejurărilor, pasager şi convenţional, eventual ca şi atribut al exprimării unei valori, dar aceasta este perioada care trăim, asta ni se întîmplă E ca în finalul poemului lui Baudelaire, Călătoria: „Şi dacă va fi raiul nu ne pasă/ sau iadul cel fără de ecou/ un singur gînd ne arde/ să dăm de ceva nou” Mass-media pune o presiune nevrotică pe agenţii ei pentru a descoperi, înregistra şi difuza ineditul astfel încît se ajunge adesea la situaţii paradoxale sau ridicole În fiecare an calendarul conţine manifestări populare tradiţionale, cu vechime milenară, creştine sau precreştine: obiceiuri, datini, sărbători În fiecare an presa vrea să descopere ceva nou în ele pentru a le prezenta dintr-o perspectivă inedită, spectaculoasă, care să atragă publicul sub etichete de felul: senzaţional, nu aţi mai auzit sau văzut aşa ceva În fiecare an - pentru că am o oare şi care pricepere în domeniul etnologiei şi antropologiei - cîte un jurnalist mă sună să mă întrebe dacă nu ştiu vreo manifestare rară, încă necunoscută, de Crăciun, de Paşte la Înstruţatul boului sau la Sărbătorirea primului om ieşit la arat Ce să fie nou de Crăciun? Ce să fie inedit la un obicei agrar cînd de mii de ani te înstruţează un bou şi este lăudat feciorul cel mai harnic din sat care a ieşit primul la arat? Presiunea aceasta mass-media îi face de cele mai multe ori pe actorii manifestărilor să adauge acţiuni sau comportamente noi şi să deterioreze fondul tradiţional de semnificaţii al evenimentului Ineditul este valoarea centrală a internetului pe reţelele de socializare şi pe cele de difuzare ale mesajelor Ce valoare ar avea un filmuleţ cu o pisică dacă ea nu s-ar juca prietenoasă cu un duşman natural de pildă cu un cîine? E plină lumea de fotografii şi filme cu prietenii între cîini şi vulpi, cîini şi pisici, lei şi pui de antilope, cîini cu vulpi, pui de gîscă şi cîni astfel încît Natura însăşi pare a fi tulburată de o majoritate statistică a accidentelor în detrimentul regulilor ei dintotdeauna Un diletantism ieftin îndeamnă iepurele să intre în gura lupului flămînd doar pentru a-i admira şi număra colţii şi acelaşi diletantism îl face pe cel care a văzut şi filmat asta să difuzeze mesajul care vizualizat de milioane şi milioane de ori devine statistic regula relaţiei dintre iepure şi lup Cererile în căsătorie, ba chiar oficierile acestora, se petrec pe stadioane, în timpul unei sărituri comune cu paraşutele, pe aripile avioanelor, sau sub apă în costume de scafandru Cele mai surprinzătoare şi ciudate situaţii sînt folosite pentru a sugera lipsa de normalitate la începutul vieţii de cuplu Cum scopul căsătoriei este naşterea copiilor nu ar fi exclus să asistăm la scene ale procreării desfăşurate în aceleaşi locaţii Ar fi poate de amintit aici „Nunta în cer” a lui Mircea Eliade care cu semnificaţiile ei profunde face diferenţa dintre nou şi inedit Pentru cuplul uman divorţul, despărţirea au devenit prin mediatizare caracteristica principală deşi ele înseamnă chiar anularea cuplului Doi oameni care se căsătoresc şi au 72 notorietate sînt daţi la televizor preponderent cînd îşi rup relaţia astfel încît căsătoria contemporană pare a funcţiona după principiul parfumului care este perceput doar atunci cînd se evaporă, cînd dispare În literatură fuga după inedit şi acreditarea ineditului ca valoare naşte discursuri pe cît de spectaculoase şi extravagante pe atît de goale de conţinut şi de nerelevante şi de lipsite de sens pentru omul generic şi esenţa umană O avalanşă de creaţii cu teme dintre cele mai ciudate se afirmă ca nouă şi neconvenţională Ea s-a multiplicat atît de larg încît fără să vrea este chiar regula şi convenţia vremurilor noastre de unde se prezintă ca underground Lecturile publice de poezie au loc exclusiv în pivniţe în care se evidenţiază cărămida decapată şi solilocviul poetului care nu se mai satură să facă din sine un caz În teatru se declanşează în cinci minute de la debut o formă de demenţă colectivă care face din personajele piesei, vaporii imaginaţiei regizorale Ţi se face dor să vezi pe scenă, pe un soclu al normalităţii, un animal care paşte iarba De pildă o vacă Aşadar, neconvenţionalul formal şi-a creat norma şi a devenit normă, adică o convenţie de alt grad Băutori intoxicaţi de coca-cola, dependenţi ai culturii youtube, scriitori recenţi, alcătuiesc texte într-un limbaj renovat adaptat contemporan cu raportări la actualitate şi situaţii care au ca vîrf al producţiei ineditul expresiei Cum din nimic, nimic se naşte, în spatele acestor adevărate manuale de întrebuinţare a sinelui nu se află mai nimic din ceea ce priveşte generalitatea umană Orgoliul autorului l-a scos din rîndul celor mulţi şi situaţia lui privilegiată, inedită, nu mai interesează decît juriile literare care au ca şi criteriu această valoare conjuncturală Este limpede că un sfîrşit de modernitate şi un început de mileniu obligă umanitatea la a afla căi noi de expresie, teme recente, la a descoperi drumuri nebătute dar la fel de limpede este că a face din inedit valoare adică scop al căutării înseamnă a rămîne superficial undeva la mijlocul ei Doar în stratul de profunzime şi simplitate se poate afla o direcţie autentică a producerii noului Extravaganţa este o constantă statistică a istoriei umanităţii de cînd aceasta a devenit conştientă de sine şi de abilităţile ei creative Ea nu a fost considerată valoare generală pînă în zilele noastre, ci doar un calificativ adresat unei minorităţi În contemporaneitate excepţia a devenit regulă şi fiecare omuleţ de pe planetă vrea şi reuşeşte să fie fotograf şi să difuzeze fotografii cu valoare inedită prin sistemul mondial de comunicare Fiecare cunoscător de cuvinte vrea şi poate să devină poet combinînd cîteva cuvinte rare şi răspîndindu-le ca poezie Legenda acestor zile este că dacă duci un cal la apă nu ai făcut nimic Dacă îl convingi să intre în apă şi să înoate, iar nu ai făcut nimic, dar dacă îl faci să înoate pe spate atunci chiar poţi spune ca ai făcut ceva O lume călare pe cai care înoată pe spate O lume a valorilor întoarse cu capul în jos, cu vîrf în abisul ineditului Un horoscop al morţilor care ţine lumea viilor pe loc Un viitor avortat în strădanii neputincioase de a produce noul autentic, amplu, vizionar O pierdere în licăririle de suprafaţă ale unui bloc mare de gheaţă aşezat în patul primăverii Inedit: au îngheţat ultimele flori de mai 73 74 Al treilea păstor Mă tot întreb eu asupra ritmurilor, mijloacelor, ţelurilor şi cu mine se întreabă generaţiile, de la cea mai recentă, a dozatoarelor, a cerceilor în nas, a ghiulului, generaţia Coca-Cola, care ,,a făcut” Germania şi Austria, care a fost ,,dincolo”- pînă la cele ce nu mai sunt, adicătelea care sunt de-a binelea dincolo, generaţiile care au făcut uniri, războaie de reîntregire, cultură, o ţară carpato-ponto-dunăreană Aşadar mă întreb cu toţi aceştia: ce este mai bine; să-ţi trăieşti clipa, sau să-ţi construieşti veşnicia? Să bei din pahar în înghiţituri mici, sau să dai dintr-o dată paharul peste cap? Să mănînci frăguţe, sau să plantezi păduri? Şi mai apoi: mijloacele pot deveni scopuri, sau scopurile pot fi atît de înalte încît să nu mai ţină cont de mijloace? Ce este mai de preţ: firul de iarbă, sau pajiştea? Stau în arcul carpatin, minunat loc de aluviune pentru toate curentele de popoare migratoare dinspre est înspre vest şi-mi pun aceste întrebări şi alte cîteva sute pe care n-o să mă obosesc să le repet, nutrind convigerea că sunt ale locului şi că orice român şi le pune într-un fel sau altul, mai devreme sau mai tîrziu Exerciţiul ar fi demn de milă dacă nu ar exista nădejdea unui răspuns, a unei soluţii Dacă ne-am face din dilemă un mod de viaţă, dacă am renunţa la nădejdea unei soluţii nu ne-am a fi arăta la înălţimea exigenţelor intelectuale a le vremii Dar este oare cu putinţă - în felul românesc de a gîndi - să se dea o soluţie la întrebările mai sus schiţate şi la altele de aceeaşi acuitate? O soartă comună, legată strîns prin aceleaşi principii, exprimate mai concis sau mai alambicat-performant, care se orînduieşte după un fel de înţelepciune care reiese din aceste două mici povestiri populare, aşadar pilde care fac parte din patrimoniul de înţelepciune al neamului: ,,Într-o iarnă grea, cînd ţara era în pragul războiului şi foametea fugea desculţă prin zăpezi ca o nebună pe uliţele satului, cîţiva mai tineri au tot vorbit între ei despre ce ar fi de făcut şi cum o să mai fie, dar nu au ajuns vreo socoată S-au luat şi s-au dus la un bătrîn vestit prin înţelepciune, care le-a cumpănit atent vorbele, a tăcut mult, apoi le-a zis cu glas măsurat: - Apoi, dragii moşului, a fi cumva, că n-o fost niciodată să nu fie cumva ” Acest fel de înţelepciune - şi-i spun fel din motive precise - este prezent cu la fel de multă forţă în următoarea anecdotă: ,, Un tînăr care se plimba prin tîrg a ajuns în faţa unei măsuţe văzînd pe ea rînduite cîteva cutii cu prafuri: - Pentru ce-s astea moşule? - Pentru pureci! A răspuns grav bătrînul de după măsuţă - Şi cum se folosesc? - Apoi – zise tărăgănat bătrînul – asta-i cam aşa: prinzi purecele, numa să fi atent, cînd îl prinzi să-l apuci cu două degete, chiar de ceafă, de grumaz, no, şi cînd ştii că îi al tău, că-l ai, atunci strîngi un pic să-i forţezi capul, că apoi el cască gura No, şi cînd l-ai văzut că-i cu gura căscată larg, presari prin aer eczact prin faţa lui praf de-aiesta No, da urmăreşti că el are un moment cînd trage aer în piept şi praful cam atuncea să-l presari 75 Ştii?! Cînd trage aer în piept Şi-apoi, cu aerul îi intră în gură şi praful şi îi pătrunde în grumaz şi în stomac şi în plămîni şi îi distruge organele şi ce mai, îl distruge, îl gată de pe lumea asta, îl săvîrşeşte Prafu-i foarte concentrat: îi făcut tare! - D-apoi, moşule, dacă tot ai purecele între degete-zise tînărul oarecum mirat-nu-i mai simplu şi mai uşor să-l crăpi dracului pe unghie, să-l rîşneşti din prima? - Dragul meu - a răspuns netulburat şi pe acelaşi ton netulburat tîrgoveţul bătrîn este bine şi aşa, şi aşa…” De la socraticul ştiu că nu ştiu pare că nu s-au mai făcut paşi înainte Această atitudine poate fi al culturii - în special a culturii noastre minore, etnografice, cea de rezonanţă cu natura şi cu tainele ei nedescifrabile pentru omul simplu - dar cultura majoră trăieşte din beneficiile ştiinţei şi din încredere în alegerea întemeiată şi oportună şi nu se poate opri la a ştii că nu ştie, sau la e bine şi aşa şi aşa Popor socratic, cel român este atît de reflexiv, de împăcat cu variantele posibile şi cu acceptarea sau refuzul lor la pachet, încît dacă este pus să aleagă între est şi vest el nu are ca soluţie, ca variantă dezirabilă, nu are ca mişcare posibilă, decît verticala Vestul, sau estul vor rămîne pentru România - care ţinteşte evident în sus - doar poligoane de încercare a lui a fi cumva că nu o fost niciodată să fie cumva, a lui e bine şi aşa şi aşa, a indeciziei devenită operaţie mentală şi act comportamental Calea aceasta de mijloc nu ne-a fost întotdeauna favorabilă în istorie dar exersarea ei îndelungată a făcut să avem un adevărat specific, o identitate dilematică pe care – ca într-o joacă – o putem ilustra astfel: În Occident e Ceva, În Orient e Altceva, În România e Cu Totul şi Cu Totul Altceva În Occident e Aşa/ În Orient e Aşa/ În România e Aşa şi Aşa În Occident avem Dinamism şi Pragmatism/ În Orient avem Abstracţiune şi Contemplativism/ În România avem Dinamism Contemplativ şi Pragmatism Abstract În Occident e Prezentă Bogăţia ca Virtute/ În Orient e Prezentă Sărăcia ca virtute/ În România e Prezentă Sărăcia ca Bogăţie În Occident e Rîsu/ În Orient e Plînsu/ În România e Rîsu-Plînsu În Occident e prezentă Crima/ În Orient Sinuciderea/ În România Accidentul de Muncă În Occident e !!!!/ În Orient e ????/ În România e ?! ?! ?! ?! În Occident e Obligatoriu Înainte/ În Orient e Stop/ În România e Cedează Trecerea, Sens Giratoriu, Drum Alunecos, Atenţie Sar Căprioare În Occident e Conservarea Proprietăţii/ În Orient e Neglijarea Proprietăţii/ În România e Transferul Proprietăţii În Occident e Ofertă/ În Orient e Cerere/ În România e Tocmeală În Occident e Starea de Bine/ În Orient e Ideea de Bine/, În România sînt Oameni de Bine În Occident e Floare/ În Orient e Ureche/ În România e Floare la Ureche 76 77 Scrisoare deschisă Bucureştiului Dragă Capitală, Îţi scriu din provincie, dintr-un loc din nordul ţării numit Bistriţa, despre care tu cred că ai auzit Vei fi preţuit cîteva cuvinte vechi, mult folosite aici, şi lucrurile ce le corespund în odiosul dar inevitabilul concret: brînză, miel, brad, mînz, mazăre, barză, ş a Aceste cuvinte le moştenim de la o parte a celor daci care au contribuit la naşterea poporului român într-un context foarte bine cunoscut de ei şi aproximativ de istorici Voi face aici o mică paranteză – ştiu că ţie îţi place „punerea în paranteze”, vorba lui Husserl – ca să construim o ipoteză: cîteodată, obosit de contemporani îmi spun că poporul nostru nu s-a născut din daci, ci din copacii retezaţi şi îmbrăcaţi de aceştia ca să pară ei mai mulţi, care au copulat cu spaima romanilor Din aceşti copaci, care în loc de coroană purtau o căciuliţă şi o mare spaimă s-a născut o seamă de oameni care nici pînă în ziua de azi nu au aflat de Traian şi Decebal Această mică ipoteză este mai mult simţită decît probabilă ştiinţific – cum nu ştim nici ce a dat mlaştina de la Podul Înalt în combinaţie cu turcii pe care Ştefan cel Mare şi Sfînt i-a însămînţat acolo – şi de aceea nu voi insista foarte mult asupra ei, mai ales în faţa ta care ne-ai învăţat şi ne ţii la curent cu Adevărata Istorie Spre tine, dragă Capitală, a curs mereu untdelemnul şi mierea gîndirii noastre bune şi drumurile spre tine le-au străbătut oamenii noştri buni A venit acolo Rebreanu şi Coşbuc şi Mureşanu şi mai recent domnul Jean Pădureanu care a lăsat Gloria pentru Rapid Tu i-ai primit pe toţi la sînul tău imens şi între sînii tăi mărunţi, redîdu-ni-i aureolaţi şi veşniciţi de inhalarea celebrităţii pe care numai tu ştii să o răspîndeşti deasupra străzilor Precum aici se respiră un smog rezultat din combinaţia aerului cu gazele reziduale din zona industrială – pe care tu n-ai făcut-o cadou pe vremea cînd în tine locuia Cel Mic şi Rău – acolo, dragă Capitală, se respiră zilnic smogul celebrităţii care se compune din trebuinciosul aer şi tot ce emană mass-media pentru care tu ai cele mai înalte antene din ţară Un prieten care te cunoştea bine pentru că dormea – e drept puţin – în tine mi-a spus că suferi de o cumplită nevroză, dar nu am apucat să-l cred pentru că a murit înainte de a putea aduce toate argumentele pentru un aşa teribil diagnostic Noi aici suntem cuminţi, cum ne şti şi dacă bate un fluture din aripi în Piaţa Victoriei, aici e furtună Aşa ai lăsat tu lucrurile pe lume şi aşa au rămas Cîteodată ne mai ascundem după un pisc de munte şi fumăm din pachete fără timbru şi facem tot felul de prostii de felul ăsta, dar contăm pe faptul că nu te superi pentru că ştii care-i diferenţa dintre o ţigară şi o flotă sau o escadrilă Puma Despre procesul creaţiei ţin să-ţi spun că aici e necontenit Artiştii dau din mînă-n mînă şi-ţi umplu galeriile şi librăriile şi parcurile cu fel de fel de minunăţii Sper că apreciezi că nu scapă de aici o poezie să nu fie pictată şi apoi sculptată pentru ca să-ţi ajungă în braţe în scopul de a te satisface deplin Cîţiva oameni de aici au pus la punct chiar poezia gonflabilă, dar asta-i o surpriză, o altă poveste 78 Află aşadar dragă capitală că eu sunt sănătos, sănătate pe care ţi-o doresc din toată inima şi ţie că o să te ţinem la curent cu tot de se întîmplă în ţinutul nostru Un grup de iniţiativă de aici se străduieşte să impună versurile poetului naţional Mihai Eminescu din admirabilul poem „Somnoroase păsărele” pentru imnul naţional, cîţiva vor să schimbe leul ca monedă cu un alt animal – am auzit vorbindu-se despre arici şi şarpe – ca să mai adune oamenii şi altceva prin buzunare decît lei, alţii pregătesc o lege a fondului sufletesc care s-o înlocuiască pe cea a fondului funciar care este aşa greu de aplicat Muncim şi noi aici cum se munceşte în toată ţara Nu ştiu încă dacă oraşul nostru va scoate un candidat la preşedinţia ţării aşa cum au făcut celelalte Vei afla prima! Pînă ne vom revedea rămîn telespectatorul tău devotat şi te salut cu drag August 1994 79 Învăţatul Cavaler A credinţei biruinţă căta orice cavaler Eminescu Don Quijote, vestitul hidalgo din La Mancha, Cavalerul Tristei Figuri, a fascinat şi continuă să atragă generaţie după generaţie prin personalitatea complexă, prin faptele sale şi adînca lor semnificaţie Asupra uneia dintre laturile personalităţii sale mai puţin evidentă, adesea neluată în seamă, dar care îl defineşte profund, ne vom apleca în cele ce urmează De şapte mii de ani oamenii gîndesc şi îşi întemeiază demersurile spirituale în repere mitologice Culturile antice au creat minuţioase reţele simbolice pentru prinderea sensurilor lumii în poveste, în mit şi totuşi au mai lăsat loc şi miturilor moderne astfel încît ne putem întreba îndreptăţit: ce noutate, ce schimbare de paradigma, ce altă configurare a lumii a făcut posibilă şi necesară apariţia unui mit modern atît de bine configurat, atît de acoperitor? Ce ipostază a lumii a făcut posibilă reiterarea mitului sacrificial într-o ipostază care îşi afirmă originalitatea şi reprezentativitatea pentru secolele din urmă? Apariţia tiparului şi intrarea în Galaxia Guttenberg, cum o va numi Marshall McLuhan, a creat o nouă realitate, o nouă lume Peisajele stîncoase ale Greciei sau pustiurile Tării Sfinte, cîmpiile îngheţate ale nordului, sau ceţoasele tărîmuri ale Britaniei – locuri care au găzduit izvoare mitologice – se mută între cotoarele cărţilor Apare un nou peisaj care îşi cere mitul: biblioteca Rafturile înalte, multiplicate nesfîrşit, bracurile de tomuri adunate pe masa de lucru, aparenta dezordine a notelor de lectură, manuscrisele aflate în lucru creează realitatea Lumii a Treia – cum o numeşte Karl Popper – o lume a cunoaşterii fără subiect cunoscător Memoria umanităţii se mută din agora, din spaţiul care făcea posibilă transmiterea ei doar prin oralitate, în încăperile în care ea este înmagazinată în cărţi, cu un spor de exactitate, dar cu o diminuare a participării vii la transferurile ei prin generaţii Tiparul va cuceri lumea şi va declanşa o mutaţie generală şi universală O primă şi ultimă revoltă, un eroism inactual, dar atît de cald şi drag, o luare în serios a vieţii şi a faptelor derizorii posibile în realitatea ei, ne propune Cervantes prin al său Don Quijote Don Quijote este, aşadar, reprezentantul Paradigmei Erudiţiei şi al Lumii Cunoaşterii, este eroul care vrea să mai salveze ceva din viaţa făptuitoare de sub avalanşa de închipuiri şi substitute pe care începea să le ofere tiparul, cartea, literatura De la bun început trebuie să subliniem acest adevăr adesea trecut în umbră: Don Quijote este un om al bibliotecii, el pleacă în lume la o vîrstă înaintată părăsind o bibliotecă vastă pe care a citit-o o viaţă întreagă Are a ne mira în acest context faptul că Miguel de Unamuno în exegeza pe care o dedică romanului, în care avansează scrupulos, analizînd capitol după capitol, nu stăruie deloc asupra capitolului şase din cartea lui Cervantes, capitol în care popa, bărbierul şi 80 chelăreasa, supăraţi pentru datoriile neplătite şi suspectînd un grad de nebunie, purifică biblioteca lui Alonso Quijano şi cu acest prilej o descriu Unamuno spune despre acest capitol doar atît „Vorbeşte despre cărţi şi nu de viaţă Să trecem peste el” / Miguel de Unamuno, Viaţa lui Don Quijote şi Sancho, Ed Univers, Buc 1973, pg 104 Cum am putea trece cu uşurinţă peste asemenea lucruri Cum să rupem viaţa de cărţi atunci cînd vorbim despre Don Quijote, bolnavul de horetită cronică, îndrăgostitul de generalitate pe care ni-l descrie Noica? (C Noica – Şase maladii ale spiritului contemporan, Ed Univers, Bucureşti, 1978 ) Cărturarul din La Mancha şi-a dat seama între rafturi că acolo nu se întîmplă nimic „Nu se întîmplă nimic însemnă: nu se întîmplă nimic semnificativ, nimic necesar şi nimic sporitor, chiar dacă viaţa spiritului, cu generozitatea acestuia, poate face ca, din neantul determinanţiilor (…) să înflorească unele sensuri pentru om” (idem pagina 74) Biblioteca a fost pentru Don Quijote un rai al generalităţii din care a coborît în sublunarul determinaţiilor încercînd să înfăptuiască sensurile găsite în lumea spiritului În acest fel Cavalerul a devenit arhetipul cărturarului care-şi depăşeşte condiţia salvîndu-şi-o de la sterilitate, autism, însingurare (Dacă Don Quijote ar fi scris un roman cavaleresc, încă unul pe lîngă mulţimea celor din epocă viaţa lui ar fi fost un eşec redundant) şi oferind-o ca exemplaritate A scrie cu sînge, va spune mai tîrziu Nietzsche, a te reduplica, va întări Kierkegaard, acesta este rostul trăirii spirituale intense, a trece gîndul în faptă pentru a nu deveni o piesă într-un raft ci agentul activ al lucrării spiritului în lume Culoarul dintre cărţi şi viaţă trebuie să fie mereu aglomerat şi circulat în ambele sensuri Cu accentul cuvenit pus pe dimensiunea erudiţiei personajului invocat reliefăm că Don Quijote pare dreaptă măsură între două lumi pe care le paşte rătăcirea în excese: biblioteca prin erudiţie şi istorism şi viaţa prin creaţie formală, libertate negravitaţională, lipsită de repere şi sensuri Ne spune tot Noica: „Biruinţa ideii în oameni riscă să deregleze şi îmbolnăvească realul vieţii lor Cît despre ideea devenită ideal ea a fost întotdeauna o agresiune la adresa realului, care, odată înfrînt, trage după sine în cenuşa sa idealul învingător” (op cit , pagina 77) Aici ne permitem o nuanţare a afirmaţiilor noiciene: acesta este riscul, dar el nu este iminent, necesar Ideea care a biruit în oameni, care a devenit Ideal poate să însănătoşească realul vieţii lor, iar realul biruit poate să cinstească Idealul care l-a înălţat Că nu se întîmplă altfel cu Don Quijote nu înseamnă în mod necesar că acest lucru nu este posibil Judecînd posteritatea personajului putem lesne observa că suma tuturor înfrîngerilor sale istorice îi asigură Victoria eternităţii Aşadar în termini medicali propuşi – boala pasageră a căutării determinaţiilor pentru un ideal înalt moral şi erudite, sfîrşeşte în sănătatea unei exemplarităţi, într-un mit modern de mare forţă Moartea transformă viaţa-n destin – ne spune M Heidegger Cu Don Quijote se întîmplă că orice moment a vieţii lui, în diacronie, poate părea ridicol, însă povestea văzută-n întregime are o gravitate tragică şi o adîncime spirituală comparabile cu evangheliile Noului Testament Aici o să punctăm doar una dintre liniile de forţă ale apropierii dintre Don Quijote şi Isus: înnobilarea celor mulţi prin ridicarea de la trăirea obscură, oarbă, la vederea celor înalte, la întrezărire Spiritului Atîta doar că Tristul Cavaler – de ce altceva ar fi trist!? – nu are la îndemînă Minunea pe care Isus o poate produce ca Dumnezeu şi Fiu al lui Dumnezeu, el rămînînd sclavul unei 81 realităţi pe care este obligat să o modifice prin alte mijloace decît cele miraculoase, printr-o imaginaţie pe care realitatea nu o răsplăteşte Mijloacele Cavalerului Tristei Figuri sunt rudimentare, încropite, dare le nu au alte menire decît aceea de a sluji Ideea şi în această împrejurare ascuţişul halebardei şi tăria coifului sunt suficiente chiar dacă substanţa acestor arme este derizorie „dar să lăsăm asta, că este un labirint din care greu mai poţi ieşi, şi să ne întoarcem la superioritatea armelor deasupra literelor (s n ) chestiunea care rămîne să fie de aici înainte lămurită, după argumentele pe care fiecare dintre părţi şi le trage pe turtă” (Cervantes, Don Quijote de la Mancha, Ed E L U , Bucureşti 1965, pg 515) Surprinzătoare susţinerea lui Don Quijote! În vreme ce cărturarul este primit ca un descurcăreţ oportunist, soldatul este susţinut ca o ipostază gravă, tragică, a umanului: „dar spuneţi-mi domnilor, dac-aveţi cumva seama, cu cît mai puţin numeroşi sunt cei răsplătiţi după războaie decît cei morţi în ele! (…) Toate acestea se întîmplă de-andoaselea la cărturari, fiindcă toţi au cu ce-şi ţine zilele, căci dacă nu curge, pică: aşa că, deşi cu mult mai mare truda soldatului, cu mult mai mică îi e răsplata” (op cit , pagina 514- 515 ) surprinzătoare este această afirmaţie pentru cei care n-au înţeles ce i-a determinat pe învăţaţi să devină cavaleri, pe cărturari să devină soldaţi Armele oricît de rudimentare ar fi sunt desigur superioare literelor şi acest lucru este întărit de Isus, care spune că aduce sabia şi nu pacea Nu pace dizolvantă, cenuşie, apăsătoare, umilitoare, ci lupta curajoasă cu răul, nu literele desenate pe foile palide şi prăfuite, ci armele care pot netezii drumul ideilor prin lume, nu încîlceala labirintică a demersurilor logice, erudite, ci francheţa afirmării idealului într-o lume ostilă care-şi aşteaptă izbăvirea Don Quijote reprezintă un modelul negării erudiţiei, bibliotecii Dar să reţinem că doar trecînd prin şi peste învăţătură îşi cere Alonso Quijano dreptul de a deveni învăţatul cavaler pentru a salva o omenire care orbecăie pe de o parte prin hăţişul cunoaşterii fără aplicare şi pe de cealaltă prin labirintul izbînzilor, a victoriilor lipsite de conţinut, sens, mesaj 82 Despre oameni şi scriitori Distincţia dintre oameni şi scriitori mi se pare operaţională în a determina o funcţie a literaturii Iese un om pe stradă şi se întîlneşte cu un scriitor Stă de vorbă cu el întotdeauna cînd i se oferă prilejul - şi asta îl linişteşte Simte că a predat o povestire, un roman, o schiţă - viaţa lui - eternităţii Omul pleacă; scriitorul rămîne Purtător al unei colecţii infinite de ipoteze şi drumuri de viaţă, scriitorul rămîne încă un ceas sau două în stradă şi apoi merge acasă şi se aşează la masa de scris Din toate subiectivităţile supuse coroziunii anxioase, din toate tremuratele răsfrîngeri ale spiritului în lume, el se pregăteşte să producă obiectul artistic, literar: cartea Scriitorul contemporan este în competiţie Dacă este competent şi concurenţial poate să obţină performanţe Dacă este necruţător şi nu cunoaşte mila, se poate îndepărta suficient de mult de oameni pentru a le face mari servicii Dacă nu, cade printre ei în balta caldă a unui mondializat sentiment indistinct, anxios Cel mai mare pericol este amestecul Căderea se numeşte acum transgresiune Amestecul genurilor literare, melanjul epic, liric, dramatic, intrarea în frenezia textului şi în discursul îndrăgostit de sine cere un gînd mai înalt: depăşirea lor Simpla căutare nu mai reprezintă o performanţă, ea este echivalentul ducerii calului la apă Poţi să duci un cal la apă, poţi să-l faci să intre acolo şi să înoate N-ai făcut nimic Dacă reuşeşti să-l faci să înoate pe spate atunci se cheamă că ai realizat ceva Un cal care să înoate pe spate - şi eu, călare pe el! Forma este principiul activ, conţinutul – cel pasiv O depăşire a impasului formal în care am ajuns ne-o poate da activarea conţinuturilor Angajarea cripticului, magicului, sacrului în text poate să ducă discursul dincolo de formă, spre o altă literatură Limitarea oferă posibilitatea adîncirii, nelimitarea şi transgresia – dezvoltarea unei superficii Între două capete de drum, cel idealist şi cel al deriziunii, spiritul se poate instala, uza, scleroza într-o rectilinie mişcare, într-o obositoare, peregrinare Libertatea lui – cînd se realizează pe sine în scriitor – îl face pe acesta să intre într-o altă atitudine Scriitorul are şansa să devină şamanul unei lumi care-şi aşteaptă dispariţia sau în termeni mai duri, are şansa de a deveni banca de spermă a unei umanităţi care să se merite pe sine Asumîndu-şi existenţa larvară şi acţiunea amînată el este singurul care mai poate salva – în evidenta absenţă a medicilor – prin instrumente specifice şi adecvate, viaţa unui om Al celui mai important dintre toţi – el însuşi Aşadar scriitorul se aşează la masa de scris şi - după cunoaşterea atît cît i-a fost cu putinţă, a vieţii, a oamenilor şi întîmplărilor lor - trebuie să ia o decizie: ce şi cît se cere înălţat din trăire în cuvînt? 83 Omul viu-omul de piatră „ scriitorul şi Orfeul stau deopotrivă sub semnul aceleiaşi interdicţii care devine cînt, interdicţia de a se întoarce spre ceea ce iubesc” Roland Barthes Cînd încep un joc, copiii îşi modulează vorbirea în timpul imperfect: ,,Ziceam că eu eram un fiu de împărat şi tu erai fratele meu de cruce!”, ,, Ziceam că tu erai eu şi eu eram tu!” Este posibil să avem de-a face cu structuri mentale preformate, apriorice – de tipul celor descrise de Chomsky în polemica lui cu Piaget – care cer ca jocul să se instaleze într-un timp narativ, altul decît cel prezent ,,Imperfectul e timpul fascinării – ne spune Barthes -: totul pare viu şi, în acelaşi timp nemişcat, prezenţă imperfectă; moarte imperfectă; nici uitare nici înviere; doar amăgirea istovitoare a memoriei” Homo ludens, omul jocului, trăieşte deriziunea prezentului şi caută să evadeze din seriozitetea opacă a acestuia spre trecutul care i-a găzduit fiinţa, încercînd să o recupereze în joc, în poveste, în literatură Dar privirea înapoi transformă – ofileşte florile, ascunde chipul iubitei, împietreşte viaţa în discurs – fiind avidă de viaţă şi consumîndu-i atributele pentru a naşte textul Întoarcerea în trecut este întoarcerea în viaţa trăită, săvîrşită, este drum înspre moarte şi mortificare Orfeu, întorcîndu-se, o pierde pe Euridice Lot este avertizat de îngeri ,,Scapă-ţi viaţa; să nu te uiţi înapoi şi să nu te opreşti în vreun loc în cîmpie; scapă la Munte ca să nu pieri” şi se îndepărtează de Sodoma şi Gomora dar ,,Nevasta lui tot s-a uitat înapoi şi s-a prefăcut într-un stîlp de sare” Nicolae Filimon ne spune la 1862 o fascinantă poveste numită ,,Omul de piatră” în care Afin încercînd să reconstituie întîmplările de pe ,, tărîmul cellalt” se transformă în stană de piatră Asupra acestei poveşti aş stărui acum, reţinîndu-vă atenţia cu refacerea structurilor ei, pentru a susţine încercarea ce ar putea fi astfel rezumată: dacă întoarcerea în trecut este nimicitoare de viaţă, împietrire, literatura este efort recuperator, neodihnă a cuvîntului menită să apropie asimtotic textul de lumea trecută, să împiedice viaţa săvîrşită, trăită, să se aşeze în umbra morţii În acest demers autorul are nevoie de frăţia cititorului, de participarea lui pătimitoare, de compătimire Afin şi Dafin sînt doi fraţi – unul fiu de împărat, celălalt fiul bucătăresei – care se nasc oarecum nefiresc, din mame sterpe ce gustă o zeamă de buruieni făcătoare de minuni Aici este limpede că avem de-a face cu o naştere culturală, nu biologică şi povestea celor doi devine astfel răspunzătoare pentru destinul omului cultural În interpretarea propusă, zeama de buruieni poate fi înlocuită cu zeama de cărţi, cu spiritul bibliotecii Dafin are o singură interdicţie în castel: aceea de a nu folosi cheia de aur Dar ea poate duce spre viaţă şi iubire şi biruit de nerăbdare deschide uşa interzisă şi înăuntru descoperă un ocean prin care o vede pe doamna Chiralina de care se îndrăgosteşte Îmbolnăvit de iubire Dafin îşi cheamă fratele de cruce şi pleacă spre a o întîlni pe 84 Chiralina Trec feciorii pe la Crivăţ şi Vîntul turbat, dar găsesc înţelegere doar la Mama Vîntului de Primăvară care îi ascunde pe cuptor promiţîndu-le că va afla secretul drumului spre castelul preafrumoasei Vîntul de primăvară desconspiră etapele drumului, trei la număr: butucul ielelor cu care se trece gîrla de foc, cerbul de aur care serveşte ca ascunzătoare şi evitarea cămăşilor subţiri ca pînza de păianjen, care sunt otrăvite Pe fiecare etapă a dezvăluirii Vîntul de Primăvară are un sistem de siguranţă: ,, cine va auzi această poveste şi o va spune cuiva acela să se facă stană de piatră pînă-n genunchi” apoi ,,pînă la brîu”, apoi ,,să se facă totul şi cu totul de piatră” Dafin feciorul de împărat a adormit şi cel care a auzit povestea a fost Afin Acesta îl conduce cu grijă frăţească şi discreţie pe fratele său de cruce pentru a-şi dobîndi aleasa Numai că, după fericirea împlinită, Dafin şi Chiralina rămîn singuri, fără Afin, ştiutorul de poveste şi femeia îmbracă îmbietoarea cămaşă subţire aducătoare de moarte Aflînd, Afin vine şi pătrunde în odaia Chiralinei spre a o stropi cu leacul miraculos: lacrimile de turturică Prins în odaia soţiei fratelui său Afin este învinuit de adulter şi chiar fratele dă poruncă să i se taie capul Pentru a-şi salva frăţia Afin se vede nevoit să spună povestea al cărei blestem îl cunoştea: ,, Pentru toată frăţia şi dragostea mea către tine, te rog să strîngi pe toţi boierii cei mari ai împărăţiei, că am să spui înaintea lor un mare cuvînt şi după aceea vei porunci să-mi taie capul” – spune Afin Apoi începe a povesti întîmplările de pe tărîmul cellalt legate de cucerirea Chiralinei (Despre tărîmul cellalt, pentru omul cultural, ne spune Platon că s-ar numi Lumea Ideilor sau Hegel, Ideea Absolută) Vreau să insist acum pe acest moment pentru că în el îşi are rostul tot efortul de a prezenta sintetic povestea Omul de piatră La o treime din reconstituire Afin împietreşte pînă la genunchi în faţa boerilor care se sperie După încă o treime de poveste el este de piatră pînă la brîu şi ceilalţi sunt convinşi de nevinovăţia şi frăţia lui rugîndu-l să înceteze, însă el nu mai poate fi oprit să spună adevărul pînă la capăt făcîndu-se cu totul de piatră atunci cînd termină de spus şi ultima treime Prietenul de cruce Iustin Panţa completează povestea poetic şi oarecum pe linia lui Gorgias din Leontinoi – cel ce spune că nimic nu există şi chiar dacă există nu poate fi cunoscut , nu poate fi comunicat – propunînd să lăsăm vie gura lui Afin şi să împietrim urechile auditoriului Dar să revenim la poveste aşa cum ne-a fost redată de Nicolae Filimon la 1862: Afin devine aşadar text, devine propria sa poveste, devine piatră Cu o astfel de materie poţi să te comporţi în mai multe feluri: să o clasicizezi prin lustruire şi expunere, să o idealizezi ca obiect al visului şi iubirii romantice, să o sfărîmi într-un puseu modern, să o deconstruieşti şi să o recompui urmînd modernismului Dar mai este un fel de a fi, frăţesc, în faţa acestei statui şi asta ne spune mai departe povestea După o vreme Dafin şi Chiralina fac un copil pe care îl jerfesc Stropind cu sîngele copilului statuia, acesta prinde viaţă şi spune: ,,O doamne! Da greu somn am dormit!” (Somnul lui Afin poate sta bine lîngă ideile din studiul lui Gabriel Liiceanu ,,Cartea ca obiect,, care abordează magistral relaţia cititorului cu obiectul cultural şi şansa revivificării acestuia din urmă ) Dafin îi răspunde: ,, E! e! frate: ai fi dormit mult şi bine dacă nu tăiam copilul să te stropim cu sîngele lui!” Relaţia instituită astfel uneşte povestitorul cu auditorul, scriitorul şi cititorii prin transfer de sînge şi viaţă Vremurile culturale pe care le trăim – anunţate de ,,a scrie cu sînge” a lui Nietzsche sau de ,, a te reduplica” a lui Kierkegaard – cunosc o intensitate sporită a nevoii acestei relaţii con-sangvine, în care comunicarea devine comuniere Apropierea de ,, gradul zero al scriiturii”, textualismul, solicitarea ,,frăţiei,, cititorului, 85 căutarea ,,paradigmei feminine a receptării”, sunt numai cîteva dintre semnele care devoalează intensitatea acestei căutări, a acestei nevoi – care, într-o speculaţie puţin riscantă, poate fi pusă pe seama mondializării sentimentului morţii şi pe seama unei arzătoare dorinţe colective de a salva acest tărîm - real şi părelnic- prin celălalt tărîm – spiritual şi perpetuu Nu ştiu dacă poate fi această relaţie o linie în desenul postmodernismului literar – concept de înaltă abstracţie, deci slab determinat şi definit căruia eu personal i l-aş opune pe cel de modernitate tîrzie – însă cred că ea ar putea fi în rădăcinile unei mişcări culturale de o oarecare omogenitate în timpul nostru, mişcare pe care aş numi-o, cu primul cuvînt care-mi este la îndemînă, CONTEMPORANEISM 86 Tărîmul antropoetic Antropoetica nu este o disciplină de sine stătătoare, o ştiinţă sau o ramură a vreuneia, ci mai degrabă o perspectivă configurată pregnant, un fel de a privi lucrurile, un unghi anume de abordare a umanului Principiul acestei abordări este acela că vieţuirea umană are în esenţa ei generică poeticul şi poezia în sensul larg al definirii culturale a acestora, că în absenţa impregnării spirituale a acţiunilor şi scopurilor, umanitatea este o specie ratată prin abandonarea esenţei generice, a condiţiei specifice Aşadar avem nevoie de o perspectivă impregnată de poetic, etic şi spiritual şi de susţinerea primatului acestora asupra pragmatismului orb, a mercantilismului sterp, rămînînd totuşi atenţi la realizarea scopurilor materiale care au conotaţii antropoetice Cînd aşezăm poeticul şi poezia în centrul vieţii umane nu ne referim la cariera acestui gen în literatură Sensul pe care ni-l asumăm este cel originar, grecesc acolo unde poetai şi tehne însemnau acelaşi lucru – a face Fiinţa făptuitoare, cea în-făptuitoare cultural, spiritual, conceptual - înainte de a făptui, dacă este cazul, material, perceptibil - este cea la care ne referim cînd vorbim despre fiinţa poetică a omului Ei îi sînt ataşate un set de atitudini dintre care prima ar fi cea a cutezanţei despre care vorbeşte Heidegger Un curaj în a gîndi şi a spune, o asumare holistică a lumii şi o aplicaţie novatoare şi angajată a adevărului chiar dacă acesta este cel personal A doua ar fi cea a credinţei care are ca prim prag credinţa în sine Fără credinţă omul devine om de nimic Excesul afirmat fanatic scoate deasemenea omul de pe cale Aici Marii Maeştri au arătat Calea Fiul Cuminte şi Fiul Rătăcitor sînt trei cu Tatăl şi unu în Tatăl Paradoxul este adînc săpat în condiţia umană şi devoalarea lui reclamă atît cuminţenia discursului raţional-conceptual, de specie erudită, cît şi rătăcirea norocoasă a celui intuitiv-metaforic Discursul raţional despre Unu, despre calităţile şi determinaţiile lui, se cere complementarizat de cel care intuieşte mecanismul discret prin care trei de Unu, adunaţi, fac tot Unu Aşadar pe de-a-ntregul, discursul trebuie să aibă o latură gravă, care are de a face mai degrabă cu adevărul decît cu frumuseţea, care dezghioacă fiinţa pînă la esenţele pe care le îngăduie expresia şi o latură ludică în care ne-găsitul se metaforizează, întrebările fără răspuns se dogmatizează poetic iar tăcerea se tace În poezia vieţii tăcerea este la fel de trebuincioasă şi valoroasă ca şi discursul Pauzele de vorbire sînt una cu vorbirea, gîndul confuz şi slab configurat este una cu cel exprimat, manifestat în discurs, inima din care a izvorît ideea este una cu mintea care o exprimă într-un fel sau altul, sau o tace Limba lui Dumnezeu este gîndul 87 88 Naşterea poetului Nu demult printre oamenii unui loc s-a răspîndit cu iuţeală virusul unei boli care a atins comunitatea de la nodurile ei umane pînă la franjuri, adică de la preot, primar, contabil, inginer, doctor, poliţist, profesor pînă la grăjdar, femeie de serviciu, gunoier, cerşetor O boală ciudată care i-a scos pe oameni din simţiri şi din ritmurile zilnice destinîndu-i scris-cititului cu o frenezie specifică celui mai îngrozitor guturai şi cu o febră care numai în tusele măgăreşti mai este de întîlnit Cînd era să se nască Poetul a dat Dumnezeu o ploaie de trei zile astfel încît toate au început să iasă din pămînt – mălaiul, usturoiul, minerii, bătrînul Cîrţan cu deseaga lui de cărţi, monedele romanilor, maşinuţele stricate în copilărie, cloşca cu puii de aur, animalele vizuinelor, gazele de şist Toate, toate au început să iasă din pămînt, că părea că plouă şi de jos în sus Trei zile a durat ciudatul fenomen, după care s-a auzit un strigăt lung care a făcut tăcere pe mii de kilometri în jur şi care i-a făcut pe oameni să se lase de scris şi să se apuce fiecare de ale lui Tîmplarul s-a întors la atelier să facă mobilă, profesorul la şcoală să facă din copii oameni mari, primarul în primărie să facă legea, poliţistul în noapte să prindă hoţii, măcelarul printre animalele lui Şi-a sprijinit Poetul bărbia în mîna dreaptă, a spus ceva nedesluşit şi a rămas în contemplaţie Un fluture – ieşit şi el la vreme de sub o piatră a rîului – i s-a aşezat pe umăr şi l-a făcut să cadă în primul somn Prilej minunat ca să se însenineze şi ca toate să reintre în pămînt Toate, toate, toate 89 Scriitorul tînăr şi provincia În vara anului 1995, împreună cu poetul Iustin Panţa am fost invitat la cea de-a treia Conferinţă a tinerilor scriitori din centrul şi estul Europei, care se ţinea lîngă Braşov, la un castel din Ilieni Ar fi de povestit drumul cu maşina personală de la Bistriţa la Sibiu şi apoi de la Sibiu, împreună cu Iustin, pînă la Ilieni, localitate de care am dat cu mare greu, mereu cu harta pe genunchi A fost fabulos A rămas ca martor doar o comunicare pe care am prezentat-o acolo Gînduri de tînăr scriitor (din provincie!) „Pe linia cuminţeniei aristotelice, Voltaire spunea că orice discurs trebuie să înceapă cu definirea termenilor dacă e să nu riscăm un solilocviu sau emiterea unei ceţoase confuzii În locul comunicării, să nu vă mire citatele din clasicii antici sau iluminişti; veţi vedea că referinţele mele sunt chiar mult mai îndepărtate pentru că, în felul meu, sunt un om vechi Tînărului scriitor va fi greu să-i dăm o definiţie acoperitoare Ne vom strădui aici, dar nu vom reuşi să găsim o formulă definitivă pentru o entitate atît de complexă şi contradictorie Vom opta, din acest motiv, pentru o formulă simplă, funcţională, descriptivă: tînărul scriitor este omul cu vîrsta întinsă pînă la patruzeci de ani care are ca principală îndeletnicire scrisul, fie într-o ordine evidentă, publică, fie într-una discretă, personală Cît priveşte termenul provincie, el provine din terminologia administrativă, desemnînd o unitate teritorială subordonată unui centru care se conduce, guvernează, după legile emise de acesta din urmă Provincia şi centrul sunt noţiuni corelative, adică nu pot exista una fără alta, se presupun reciproc Ne interesează mai puţin aspectele politic-administrative şi mai mult cele spirituale în ce priveşte jocul celor două noţiuni şi participarea tînărului scriitor la acest joc Aceasta – în primul rînd – pentru că aparţinem unei paradigme culturale şi mai apoi, pentru că susţinem o autonomie şi o superioritate a spiritualului faţă de politic şi administrativ Că spiritul este superior administrativului şi geopoliticului putem argumenta şi cu o observaţie simplă şi voioasă pe care o expunem într-o paranteză: călătorind cu avionul, după decolare şi pînă cînd se atinge înălţimea de zbor, de zece mii de metri, să zicem, aparatul stă într-o poziţie oblică În acest timp pasagerii îşi pun şi îşi verifică centurile de siguranţă, gîndesc la părăsirea unei frontiere, a unei graniţe, caută privirea celorlalţi, schimbă o vorbă, sunt foarte atenţi şi îngrijoraţi Cînd plafonul de zbor este atins şi avionul revine într-o liniştitoare poziţie orizontală – prin hublouri se zăreşte din cînd în cînd prin spărturile norilor un pămînt pe care nu este desenată nici o graniţă, nici o împărţire administrativă – pasagerii îşi desfac centurile de siguranţă şi se apucă la repezeală, cu sufletul la gură, care cum poate, de citit Da, de citit! Se citesc ziare, reviste, romane, ba chiar prospecte ale comportării în timpul zborului, orice cade la mînă, de parcă în noosferă nici un alt gest nu ar fi mai potrivit Dacă observaţia mea este corectă pentru înălţimea de zece mii de metri, închipuiţi-vă cum este mai sus, mult mai sus, în tăriile spirituale ale cerului ?! Acolo, ne putem imagina, nu se face nimic altceva decît lectură şi cugetare 90 Revenind, vom sublinia că tendinţa provinciei este de a submina, substitui, sau chiar de a disemina centrul, adică de a descentraliza Destinul provinciei este de a cuceri centrul, fie reproducîndu-l, fie ocupîndu-l, după cum destinul acestuia din urmă este de a se apăra şi de a-şi lărgi dominaţia prin supunerea altor provincii Centrul îşi menţine întîietatea, îndeobşte prin forţă Provincia poate învinge, în principal pe două căi, prin două strategii, sau maniere: una este umilă, blîndă şi smerită, cealaltă semeaţă, orgolioasă şi vindicativă Prima este întruchipată de Isus Cristos, cea de-a două de Profetul Mahomed Ierusalimul a fost cucerit din Betleem, iar Mecca din Yathreb, cele două centre fiind supuse de învăţături care au apărut şi s-au desăvîrşit în provincie şi care s-au instalat în capitală prin maniere ce ilustrează personalitatea fondatorilor Ocuparea centrului se face cu sacrificii şi preţul plătit este de obicei viaţa Răsplata acestui efort este Opera morală sau culturală care va ţine cît Pămîntul Coborînd în lumea sublunară ne vom ilustra cele de mai sus cu pilda Cioran Fascinat de forţa unui centru spiritual cum este Parisul, tînărul Cioran a ajuns acolo şi a creat într-un mediu asumat laic, în recluziune şi asceză laică A obţinut notorietatea şi recunoaşterea, impunîndu-se în cultura franceză, dar în anii finali ai unei vieţi dăruită cugetării şi scrisului, nu a putut să nu se întrebe cu mirare: „A quai bon quitte Coasta Boacii?”, la ce bun a părăsit tărîmul fermecat a Răşinarilor copilăriei? Sacrificiul a fost mare, cuprinzător de insomnii, nevroze, înfrîngeri, neînţelegeri, dar răsplata a fost pe măsură: Opera Cioran Nu vom şti care dintre cei doi: tînărul Cioran, care a mers spre un centru, spre a-l cuceri sau tînărul Noica, inventatorul de centru, cel care a impus Păltinişul ca reper, a urmat calea dreaptă în relaţia cu provincia, dar ştim că amîndoi au reuşit şi că între ei există o solidaritate profundă La acest fel de solidaritate vă invit şi eu acum, în final, propunîndu-vă să ne considerăm fondatorii unui centru mobil, itinerant, a unei capitale ascunse, imposibil de cucerit pentru că îşi schimbă mereu locul, forma şi conţinutul O fortăreaţă inexpugnabilă la relele provincialismului, însă la rîndul ei, o provincie a celor nevăzute, a celor dragi nouă, cu centrul abia întrezărit ” 91 Taina solidarităţii Ce simplă şi frumoasă ne-ar fi viaţa, ce straşnic s-ar adăuga zilele, ce construcţie redutabilă ne-ar fi petrecerea prin această lume dacă am putea stăpîni taina solidarităţii Dacă ar fi ea bunăoară un parfum pe care să-l răspîndim printre oameni, sau o muzică suavă care să-i uimească şi să-i adune, o căldură obţinută în vreun fel anume…prin arderea petalelor uscate, prin combustia aripilor de fluturi, ori un curcubeu care să irizeze în cupolă deasupra oamenilor Dacă ar fi aşa ceva ne-ar fi uşor , dar este cîte puţin din toate acestea însă în mod esenţial altceva, mereu altceva, altundeva şi din această pricină solidaritatea nu poate fi produsă, sau reprodusă Ea este dată Coboară ca o simţire discretă, odată cu ploile şi înserarea şi aşteaptă prin cotloane gestul, fapta, mersul, cuvîntul care să facă din ea o binecuvîntată stare între semeni Omul este făcut din adevăr şi credinţă Omenirea este făcută din solidaritate şi ea nu are în nici un alt fel şanse de a fi După cît de multă sau puţină solidaritate există între oameni, omenirea este mai mare sau mai mică, la limită - în absenţa totală a acestei stări - existînd doar o colecţie de indivizi ai unei specii rătăcitoare între cele pămînteşti şi cele cereşti, între cele văzute şi cele nevăzute La apogeu, în prezenta plenară a solidarităţii, omenirea prinde chipul divin, chip care nu mai poate fi reprodus individual ci doar din nenumărate fragmente, cioburi Speranţa că se poate instituţionaliza un sistem social de administrare a solidarităţii, a tovărăşiei, s-a dovedit la fel de absurdă ca şi certitudinea că aceasta se bazează pe un model de împărţire a bunurilor, a valorilor, între pacienţii unui astfel de sistem pentru că, repet, solidaritatea este o taină adîncă, o plasare pe linia care uneşte prietenia cu iubirea, generînd frăţia, frăţietatea Nu împărţirea egală a moştenirii îi face pe fraţi astfel şi nici măcar con-sangvinitatea Fraţii nu sunt fraţi pentru că vorbesc aceeaşi limbă şi locuiesc sub acelaşi acoperiş Ei dobîndesc această formă specială de relaţionare prin blînda pogorîre a inexplicabilei stări care-i înveşmîntează în haine albe de sărbătoare, care le dă unica senzaţie a consimţirii, a comunierii, a împărtăşirii Prin solidaritate Nimic nu m-a emoţionat mai puternic, din cîte am văzut pînă acum în lumea asta a noastră mică, decît solidaritatea, frăţia dintre oameni De la gestul mic din închisoare, pînă la marile mişcări ale popoarelor care răstoarnă o tiranie, sau orice altă formă de diabolism social, pe nivele succesive, pe etape, prinzînd grupuri de mărimi diferite îşi desfăşoară ea lucrarea I-am zis mic, mărunt, gestului din închisoare, dar el este în acelaşi timp unul uriaş De pildă, în celula în care era închis, Vulcănescu avea un coleg care suferea de o boală a mîinilor pe care o acutiza dureros frigul Vulcănescu s-a gîndit să-l ajute cumva, dar nu avea la îndemînă decît o pereche de ciorapi de lînă Cum să faci din ciorapi, mănuşi? Intelectualul rafinat, spiritul coagulant al unei mari generaţii culturale - cum mărturiseşte Ţuţea, Cioran, sau Noica - nu a stat prea mult pe gînduri: a destrămat ochi cu ochi ciorapii şi folosind două beţe de chibrit drept croşete a recompus reţelele firului de lînă într-o alcătuire proprie mîinilor, într-o pereche de mănuşi E greu de crezut că Vulcănescu croşeta şi în libertate, dar este de crezut că a învăţat să croşeteze în puşcărie, 92 pe beţe de chibrit, pentru a alina suferinţa aproapelui său E aici ceva ridicol şi ceva sublim Fraţilor - spune Neemia în Cartea Sfîntă chemîndu-şi semenii mai aproape pentru ca reclădirea cetăţii să fie cu putinţă - lucrarea este mare, iar noi suntem răspîndiţi pe zid, departe unii de alţii În faţa duşmanilor care-i batjocoreau şi-i pîndeau, oamenii lui Neemia zideau cu o mînă şi-n cealaltă ţineau arma, iar cei care lucrau cu amîndouă aveau încinsă sabia la mijlocc Cel cu trîmbiţa de alarmă, se afla mereu lîngă profet! Atîta doar că pentru o construcţie coloanele trebuie aşezate la distanţa potrivită pentru ca să susţină acoperişul: veniţi aproape, dar nu prea aproape, răspîndiţi-vă care pe unde, dar nu prea departe! Să găseşti distanţa potrivită şi momentul prielnic, se cheamă să ai vocaţie de întemeietor, pentru că oricît de important ar fi efortul individului, Opera este solidară Aşa cum strunele viorii sunt aşezate la o anumită distanţă ca să nască armonia, oamenii trebuie să-şi găsească aşezarea pentru ca să vibreze în aceeaşi înaltă melodie, cea care porneşte peste lume din turnuri După cum în natură doar animalele crude se înhaită pentru a-l prinde pe cel neprihănit şi slab păzit şi în natura umană cel mai adesea găsim laolaltă oameni cruzi, oamenii pierzaniei, uneltitorii răului Prima lor datorie este de a ne face să credem că făcătura lor poate fi desfăcută cu aceleaşi mijloace A încerca să desfaci urzelile, a te prinde în jocul acesta de fire şi destine chiar cu gîndul de a le limpezi nu înseamnă decît să devii unul dintre ei şi ei ştiu foarte bine asta La fel de bine ştiu cei de felul lui Alexandru Macedon că pentru a cuceri cetatea lor nu trebuie să te apuci să desfaci cu migală nodul „înţelepciunilor” ci să-l tai cu o mişcare rapidă şi hotărîtă Dar la ce bun să le iei cetatea?! Mai bine îi închizi în ea Nu cred în tovărăşie şi în mersul împreună al oamenilor spre un scop de ei înşişi fixat, spre un ţel pe care şi-l propun şi pe care-l urmăresc cu puţinele puteri pe care le au la îndemînă, dar cred cu toată fiinţa că pe cei însinguraţi îi leagă o forţă neştiută care-i adună - dincolo de ceea ce noi putem cunoaşte - într-o comuniune profundă pentru care timpul şi natura sunt accidente, draperii înşelătoare cărora li se adaugă geografia, astfel încît cei care nu vor, nu ajung să vadă că un om care lucra în secolul XIII în Paraguay poate fi legat de o femeie trăitoare în India începutului de secol XX şi de un copil născut pe ţărmul mării Negre pe la începutul acestui mileniu Cînd solidaritatea se iveşte în contemporaneitate e cu atît mai bine pentru că oamenii au la îndemînă toate accidentele pentru a le domina Pot opri timpul, face istoria, schimba geografia, dar repet nu pentru că ei ar vrea asta şi ar ţine morţiş s-o facă Pur şi simplu, dacă se întîmplă, pentru că se întîmplă Tot ce se întîmplă, cu voia lui Dumnezeu, se întîmplă bine! 93 94 Aşa ceva - Asupra cîtorva imprecizii de limbaj în raportarea umană la MOARTE sau Consideraţii inoportune asupra prezenţei morţii în limbajul comun “Toţi oamenii sînt muritori dar se comportă de parcă n-ar şti asta ” A Camus Moartea este un subiect fascinant pentru gîndirea umană Din cele mai vechi timpuri oamenii au observat că mor şi că se transformă De la acest fapt au pornit întemeietorii de culturi şi religii Dacă în cultură şi religie moartea a primit nobleţe şi înţelesuri, fiind inclusă şi asimilată, dizolvată şi integrată în gîndirea de acest tip, ca fapt reflectat în gîndirea comună, în „simţul comun” ea a rămas o stranietate La cele ce urmează ne vom referi la cîteva evenimente de limbaj care consemnează faptul morţii în mod public şi comun încercînd să degajăm semnificaţiile sintagmelor utilizate în astfel de situaţii În data de 8 ianuarie 2003 echipa de fotbal Ceahlăul Piatra Neamţ şi-a reluat pregătirile de iarnă Pauza s-a datorat sărbătorilor de Crăciun şi Anul Nou Un interviu televizat ne-a făcut să aflăm de la antrenorul echipei că revenirea lotului stătea sub semnul durerii şi suferinţei Un jucător de 20 de ani a murit în urma unei come provocate de o cauză necunoscută: „Era prea tînăr ca să i se întîmple aşa ceva…” a încheiat antrenorul “Aşa ceva”?! Aşa ceva-ul este Moartea În alte formulări situate pe acelaşi nivel de eludare a termenului propriu şi folosire de termeni imprecişi, improprii se află şi următoarele formulări: „Tocmai lui să i se întîmple una ca asta!”: „Nu merita să păţească un lucru ca ăsta!”: „Uite că într-o bună zi vine şi asta!” În aceste cazuri moartea ne apare ca o întîmplare, ca o păţanie ciudată, de neînţeles Este ca şi cum ea ar fi apărut pentru prima dată pe planetă şi în rîndul oamenilor şi aceştia nici măcar nu ar fi avut timp să se dumirească pentru a-i da un nume Prospeţimea şi ineditul sînt atribute ale raportării la moarte şi ele reprezintă semne ale uimitoarei capacităţi de regenerare, de înnoire Proaspătă şi neinaugurată moartea este o păţanie a altora, mereu a altora şi se pare că li se datorează chiar lor: „Ai auzit ce a păţit Dumitru Tinu?” sau „Ai aflat ce i s-a întîmplat lui Dumitru Tinu?”erau întrebări curente în anul 2003 cînd redactorul şef al Adevărului a murit într-un accident de maşină Răspunsul era evident, dar eludat pentru că moartea era inclusă chiar în întrebare ca o „întîmplare” sau o „păţanie” ce s-a răsfrînt asupra lui, asupra victimei Comunicatele oficiale au ocolit cu aceeaşi stăruinţă vorbirea proprie ca de fiecare dată: „A survenit decesul”, „s-a stins din viaţă”, „a dispărut dintre cei vii”, „a încetat din viaţă”, „a dispărut dintre cei vii”, „a trecut în eternitate”… Aşadar moartea se echivalează 95 cu o stingere, dispariţie, încetare, trecere, survenire…, acest din urmă termen fiind unul dintre cei mai ciudaţi şi – poate de aceea – împrumutat şi de documentele medico-legale Decesul se pare că survine! Moartea survine vieţii! Frumoasă spusă! Moartea este o survenire? Adesea, mult mai simplu, dar la fel de imprecise, despre un om mort se spune că: „s-a dus” fără a se preciza nici un drum, nici o direcţie, nici un sector O deplasare spre una ca asta, spre aşa ceva! Bocitoarele, femei mai curioase din fire nu se abţin şi în cadrul ritualurilor funerare chiar îl întreabă retoric pe mort: „De ce te-ai dus Dumitre?”, „Unde te duci Ioanee?” Cel „dus” rămîne dus şi tăcut „A plecat dintre noi”, adică „ne-a părăsit” Noi rămînem părăsiţi şi el se duce! Construcţiile elaborate prin analogii au virtuţi plastice, imagistice, dar suferă de aceeaşi imprecizie fiind rodul unui efort de eludare al termenului propriu Despre mort se spune că „a dat colţul”, „a trecut drumul”, „e pe comoară”, „i s-a rupt faxul”, „nu mai are semnal” Această din urmă formulare plină de savoare, presupune cel puţin că mortul a fost îngropat cu telefonul mobil în mînă la doi metri sub pămînt acolo unde nu pătrund undele radio şi nu are – evident – semnal Celelalte formulări au în miez tot dispariţia – după colţ – trecerea drumului – oprirea faxului O presupunere interesantă este cea a aşezării mortului pe comoară În acest caz constructul porneşte de la idea – prezentă în simţul comun – că în general comorile sunt îngropate la o anumită adîncime în sol Aici miezul de înţeles al constructului este tot dispariţia din lumea vizibilă, terestră şi ascunderea în cea subterană Raportările umane la moarte se pare că au ca scop evitarea termenilor proprii prin formulări imprecise sau analogice, ceea ce la urma urmei este acelaşi lucru Un unchi de-al meu a oprit un trecător vorbindu-i de bunicul: „Hai să-l vezi pe Ion!” celălalt şi-a ridicat sprîncenele şi unchiul Vasile a continuat: „E mort!” Despre fiinţă se poate spune că: 1 este, 2 este ceea ce este, 3 se manifestă Despre nefiinţă se poate spune că: 1 nu este, 2 este ceea ce nu este, 3 nu se manifestă O precizie suplimentară şi un nivel suplimentar de conştienţă ne-ar cere ca, firesc, să scriem pe toate crucile, sub nume, simplu şi adevărat: „LA REVEDERE!” Speculaţii mai putem formula: şi viaţa şi moartea sunt două feţe ale aceleaşi monede Cu care plătim! 96 Trădarea - concept ontologic - un colind la capătul satului celor inexistenţi Înşelăciunea şi trădarea sînt părţi ale realităţii chiar dacă substitute ale ei În luptele armate înşelăciunea a fost folosită încă din vechile bătălii pentru obţinerea unor avantaje strategice sau psihologice În aceste situaţii substitutul de realitate, înşelăciunea, avea coordonatele stricte ale realului obiectual - vezi bătălia dintre daci şi romani în care Decebal a tăiat coroanele unor copaci de pe un deal şi a îmbrăcat trunchiurile rămase în hainele soldaţilor săi pentru a da date false asupra numărului lor, sau strategia lui Ştefan cel Mare de la Vaslui-Podul Înalt unde, sunînd cu goarnele ca şi cum acolo era grosul armatei lui, a reuşit să îi atragă pe turci pe un teren mlăştinos, să îi atace din flancuri, surprinzător şi să îi înfrîngă Aşadar înşelăciunea, minciuna, trădarea, sînt găzduite de realitate, dar descriu locul absenţei acesteia, fiind o apariţie fără consistenţă, o descriere a locului gol, efectuată cu toate mijloacele comunicării autentice şi ale realităţii obiectuale dar, de fapt, o falsă realitate Problema falsei realităţi este pusă în cercetare de Protagoras cel care în tratatul său „Despre Natură sau Despre ceea ce nu există” spune explicit „Nimic nu există, sau chiar dacă există nu poate fi cunoscut, sau chiar dacă poate fi cunoscut nu poate fi împărtăşit şi chiar dacă poate fi împărtăşit nu poate fi înţeles” şi adîncită de un George Berkley şi de cei care i-au urmat susţinînd cauza solipsismului Cu întemeiere – ca să spunem aşa – în sofism şi solipsism această asumare şi exprimare a pseudo-realităţii a făcut o carieră istorică remarcabilă atît la nivel social - grup, macro-grup, popoare – cît şi la nivelul individului - lideri politici, clericali, indivizi comuni - cunoscîndu-se perioade în care minciuna a devenit mod de viaţă, trădarea – conduită de supravieţuire şi cea mai înaltă formă a adaptării sociale, înşelăciunea – artificiu cotidian la nivel politic şi domestic Generaţii întregi, valuri după valuri, au trăit epoci istorice ale inconsistenţei ontologice, sau – altfel spus – nu au realizat decît boaba spumii, efectul incontrolabil şi fragil al atitudinii lor, fără a putea coborî în adîncimile autenticităţii, acolo unde se află magma realităţii Desigur aceste generaţii şi toţi indivizii care le-au compus au trăit pseudo-realităţi şi viaţa lor nu poate fi omologată decît pe dimensiunile închipuirii, imaginaţiei nefertile, posibilităţii fără probabilitate de sorginte diabolică Urmele lăsate în civilizaţie au putut fi dintre cele mai consistente – opere de artă, clădiri, drumuri, monumente – dar toate acestea au în transparenţa lor condiţia creatorilor, care este cea a minciunii, înşelăciunii, trădării, Piatra, metalul, lemnul, sticla, au fost supuse acestui tratament de impregnare cu pseudo-realitate, tratament care le-a făcut în egală măsură reale şi ireale, existente şi inexistente La nivelul individului pseudo-realitate indusă prin comportamentele amintite induce nevroza Aceasta este definită de Jung ca prezenţa unei absenţe şi se desfăşoară la nivel psihic pe perioade îndelungate conţinînd un continuu conflict interior între pseudorealitatea afirmată şi realitatea conştientizată, percepută Minciuna îl plasează pe individ 97 în conflict cu esenţa sa generică de fiinţă reflexivă, dotată cu toate instrumentele intelectuale necesare stabilirii consonanţei şi corespondenţei dintre gîndire şi lucruri, dintre nivelul mental şi cel real-obiectual al existenţei În acest fel, insul ajunge să trăiască şi să afirme o realitate pe care el însuşi nu o recunoaşte - conştient şi diurn oferind nenumărate prilejuri realităţii - pe care o cunoaşte, dar nu o recunoaşte - să erodeze nivelul inconştient al sufletului său în care minciuna nu este acceptată şi recunoscută şi devine ferment al neliniştii Contele Von Hardenburg, cunoscut îndeobşte sub numele de Novalis - acest romantic înflăcărat şi gînditor profund - spune într-un loc că dacă punem răul lîngă bine îi facem o prea mare cinste Aşa se întîmplă şi cînd punem minciuna lîngă adevăr, dar exerciţiul este necesar pentru a avea reperul absolut, axul generator de înţelegere, de trăire atestată, salvată Nerecunoştinţa este mai rece decît cenuşa din sălaşul morţii Tăcerea, ascunderea, nu este o soluţie Ori eşti fidel, ori trădezi – a treia cale nu este cu putinţă Pe cel fidel, la capătul punţii acestei vieţi îl aşteaptă o fiinţă de lumină care îi spune: Eu sunt Tu Însuţi! Cel ce spune că nu este nici de stînga nici de dreapta, este de stînga, cel ce spune că totul este relativ şi că graniţa dintre minciună şi adevăr este una instabilă şi neprescriptibilă, este un mincinos Ce este adevărul? Ne-o spune una dintre cele mai autorizate voci, Dumnezeu Însuşi, prin Fiul Său: Eu sînt Adevărul şi Lumina şi Viaţa! Acest fapt de comunicare absolută nu se cere înţeles şi nici aplicat personalităţii lui Isus pentru a deveni motiv şi argument al credinţei în El şi pentru a include distanţa dintre Cel ce Crede şi Ceea ce Este de Crezut, distanţă care poate face fi din nou – şi cu mai mare vinovăţie – gazdă pentru minciună, înşelăciune trădare Nu! Această propoziţie, pentru a fi eficientă, nu se cere repetată cu gînd alterat, prin transformarea lui EU în EL Nu El este adevărul şi lumina şi viaţa ci Eu Noi sîntem în nevoie şi nu Isus şi de aceea Învăţătorul ne pune pe fiecare dintre noi pe cale: repetarea propoziţiei se cere făcută prin asumare deplină la nivel individual, acolo unde Eu-l are nevoie de curăţirea de pseudo-realitate Rămîn aşadar acestea trei: Adevărul şi Lumina şi Viaţa, dar cea mai de preţ dintre ele este Adevărul Fără Adevăr nici Lumină, nici Viaţă, nici Dragoste nu e 98 Biografia ficţiunii Ani la rînd am citit jurnale, memorialistică, mărturisiri finale, din pragul marii treceri, consemnări, caiete de lucru, biografii, am fost fascinat de ultimele cărţi ale marilor autori Eram preocupat de ce se poate spune înspre final, acolo de unde ai curajul sincerităţii liminale şi înţelepciunea finală Mă interesa viaţa autorilor ca să fac legătura între ea şi operă şi am văzut că în unele cazuri există legături puternice, în altele slabe, iar în altele, mai deloc Lucrurile se complică atunci cînd vorbim despre realitatea celor care trăiesc în ficţiune şi pentru crearea ficţiunii şi se răstoarnă faţă de situaţia celor care îşi –doar – mărturisesc viaţa Scriitori a căror viaţă pare a nu avea nici o legătură cu opera, care au o biografie ternă, au totuşi o frenetică trăire în lumea ideilor, astfel încît te poţi întreba – care a fost adevărata lor viaţă, cea trăită real, sau cea transfigurată în memorii şi consemnări, ori ipostaziată în opera literară ? Aici adevărul este categoria care trebuie să distingă între real şi verosimil şi acesta nu este un lucru simplu Mai sînt apoi cazuri - cum este cel al lui Cervantes, în care realitatea unui personaj creat, Don Quijote – realitate care se instituie ficţional, dar care mai apoi are un statut ontologic autonom – o depăşeşte în intensitate, anvergură şi atestare culturalsocială pe cea a autorului În aceste cazuri viaţa autorului pare palidă şi lipsită de conţinut simbolic – cu toate avatarurile ei – pe lîngă viaţa personajului, adică Cervantes pare a fi doar un personaj slab realizat care nu îşi găseşte un loc prielnic în economia grandiosului său roman despre Cavalerul din La Mancha Viaţa creatorilor de ficţiune este cel mai adesea sacrificată în folosul ficţiunilor create şi ea rămîne în urma acestora ca un şofer care, el singur nu mai încape în autobuz, în vreme ce acesta porneşte încetişor şi sigur spre destinaţie A scrie jurnal presupune un paradox pe care îl expune foarte bine Witold Gombrowitz, dramaturgul şi romancierul polonez: „Scriu acest jurnal în silă Sinceritatea lui nesinceră mă chinuie Pentru cine scriu? Dacă pentru mine, atunci de ce merge textul la tipar? Iar dacă scriu pentru un cititor, de ce mă prefac că stau de vorbă cu mine însumi? Îţi vorbeşti ţie în aşa fel încît să audă alţii?”1 Orice autor de jurnal trăieşte această dilemă, fie că o expune explicit fie că nu Jurnalul stă mereu sub condamnarea tiparului adică a pseudo-sincerităţii şi a pseudo realităţii consemnării intime Cît de mult se poate autentifica autorul în jurnal? Poate într-atîta încît să poată nota asemenea lui Jules Renard: „6 Aprilie Vreau să mă scol în noaptea asta Mi-e greu Un picior atîrnă în afara patului Apoi, un firicel se prelinge de-a lungul piciorului Trebuie să ajungă pînă la călcîi ca să mă hotărăsc Se va usca în aşternut, ca pe vremea cînd eram Morcoveaţă ”2 Acelaşi autor notează în altă parte „Cînd scrii o scrisoare gîndeşte-te că sub pecetea tainei, ea va fi comunicată tuturor!”3 Scriitorii se instalează lucid în interiorul acestor paradoxuri şi scriu jurnale Genul este generos Permite un amplu balans între realitate şi ficţiune, între intimitate şi comunicarea de alte tipuri, între memorie şi amintire Asupra acestei din urmă distincţii aş vrea să mai stăruim – memoria este factuală, concretă, asumată raţional şi duce spre forme ordonate de înmagazinare a informaţiei 99 Amintirea este doar o figurare palidă a realităţii, impregnată cu subiectivitate, încărcată de emoţii şi afecte care destramă ordinea raţională şi construieşte ierarhii stranii Ea devine un depozit de realitate transfigurată şi intens subiectivizată O carte de memorii poate fii utilă istoricilor, o carte de amintiri, nu Amintirea este o apă care curgînd în albie numai de ea ştiută, rupe maluri şi duce la vale chipul autorului cu cer cu tot, în vreme ce memoria curge prin maluri îndiguite În trăirea lucidă şi fugară sub sceptrul dispariţiei inexplicabile, scriitorul vrea să ia cu sine cît mai mult Notaţia fragmentară din caietele de creaţie este pilduitoare pentru acest imens efort de a nu pierde nici o idee, nici un gînd, nici o faptă semnificativă Toate aceste mişcări slabe sînt de ţesut în pînza delicată a textului Despre rostul acestui efort Liviu Rebreanu notează în Caietele sale: „ Un autor, cînd a isprăvit o poezie frumoasă, sau chiar un articol, se gîndeşte întotdeauna în ascuns (poate că aste este o mîndrie, poate că este o iluzie ) - Aşa! Gata! Şi peste treizeci de ani, după moartea mea, vine unul, citeşte şi se bucură!”4 Efort generos, care are printre motivaţii şi bucuria celorlalţi, literatura are perenitate Ea absoarbe timpul autorului şi îl transfigurează după spusa stănesciană care cere trecerea trupului în cuvînt pentru ca să nu îl mănînce viermii Caietele scriitorilor, sînt cel mai adesea biografii ale operei, uşi deschise spre laboratoarele creaţiei, partea de realitate a ficţiunii, partea de trup a părţii de suflet De cele mai multe ori găsim în ele fragmentul care a stat la baza construcţiei monumentale Fascinante ca introducere în operă, ele sînt totodată şi trepte ale iniţierii în arta scrisului, etape ale edificării stilistice ale autorului Caietele lui Rebreanu oferă nenumărate posibilităţi de dezvoltare pentru proiecte pe care Rebreanu însuşi nu a mai apucat să investească timp Forma în care gîndurile lui vor fi exprimate artistic rămîne o opţiune a celor aleşi pentru asta, după cum chiar el spune: „Oamenii care trăiesc în o comunitate de idei, creează întotdeauna formule menite!”5 Astfel de proiecte şi gînduri neîmplinite – pe care le găsim la Canetti, Kafka, Camus şi mulţi alţi autori – au a ne umple de amărăciune Viaţa unui om pare a fi mult prea scurtă şi zgîrcită în timp faţă de proiectele sale Poate ar trebui ca pentru scriitor, cum scrie Canetti, să se adauge la fiecare nou an de viaţă o zi, o săptămînă, o lună, astfel încît acest fel de viaţă să fie privilegiat cu un alt timp: „Tînărul grec mă întreabă ce vrea să însemne a fii bătrîn Îi spun că asta înseamnă că pot avea o perspectivă asupra vieţii multor oameni pe care i-am cunoscut Asta mai înseamnă că le doresc lor, ca şi mie, o viaţă de trei sute de ani, pentru a putea avea o perspectivă şi mai mare, căci cu fiecare dram în plus, viaţa devine încă mai uimitoare, îndoielnică, plină de speranţă, înţeleaptă şi inexplicabilă ”6 Nu pot uita mărturisirile tîrzii, ale lui Eugen Ionescu, care avea curajul să declare că îi este frică de moarte şi că nu a făcut altceva decît să sporească absurdul lumii cu viaţa şi creaţia sa Teama a apărut ca o lună plină deasupra operei colorînd-o cu razele ei reci, dar cum ar fi fost să îşi trăiască Ionescu sau alţii, altfel viaţa? Viaţa netrăită, trecută în cărţi cere recunoaşterea publică Atunci cînd aceasta este obţinută, timpul autorului se preschimbă în eternitate şi investiţia se dovedeşte a fi fost bună 100 Note: 1 W Gombrowitz, Jurnal Teatru, Ed Univers,Buc 1988, pg 327 2 J Renard, Jurnal, Ed Univers, Buc ,1979, pg 445 - la 6 aprilie, data acestei note, se încheie jurnalul lui Renard care va muri în 22 mai, a aceluiaşi an 1910 3 idem, pg 93 4 L Rebreanu, Caiete, Ed Dacia, Cluj, 1974 5 subl noastră, idem, pg 207 6 Elias Canetti, Provincia Omului, Ed Univers, 1985, pg 291-292 101 Răzbunarea Urît lucru să porţi pică unui om, să-l pizmuieşti, să-l duşmăneşti ! Grea povară resentimentele: să duci cu tine tot răul pe care unul sau altul ţi l-a făcut cu voie, cu interes sau - cel mai adesea fără voie, cu nepăsare şi voioşie Să nu te poţi dezbrăca de haina murdărită, ruptă, pătată de ei Urît caracter construiesc remuşcările, renunţările, reluările, reciclările, refulările, resentimentele! De aceea eu merg pe ideea răzbunării! Cerul, cînd se răzbună, se înseninează În Proclamaţia de la Padeş, Tudor Vladimirescu a spus printre altele, cu rău să-i întîmpinăm pe cei răi, dînd o cale de conduită naţională prea puţin urmată şi exploatată de generaţiile ce-au făcut de atunci umbră ţării A tolera răul înseamnă a intra într-o oareşcare complicitate cu el, a te învoi cumva cu dracul pe punte, a nu mai şti exact dacă după traversare vei ajunge tu pe mal sau va ajunge el prin tine Întoarcerea celuilalt obraz a lăsat loc în lume multor ticăloşi care nu se mai opresc din lovit Eu merg pe ideea răzbunării! Românul Toma Alimoş nu este de neglijat în această ordine Lovit pe nedrept el şi-a luat maţele în palme şi l-a urmărit pe Manea grosul şi-arţăgosul pînă i-a venit de hac Mai este o formă – dulce – a răzbunării şi la ea aş stărui: să te simţi bine Adversarii, duşmanii, pizmuitorii fac tot ce le stă în putinţă să te doboare, să te nenorocească, să te scoată din sărite, să te nimicească, să te facă să te simţi rău Dacă vrei să te răzbuni cu adevărat, în forţă – asemeni celor care-şi despicau duşmanul cu paloşul pînă-n pămînt – dacă vrei să le iei orice putere asupra ta, ai o soluţie: să te simţi bine! Niciodată nu trăieşte un om de nimic mai amare clipe decît atunci cînd vede că scuipatul aruncat spre cer îi cade pe faţă, că propriile-i arme se întorc împotrivă-i, că aproapele vizat spre nimicire se simte bine Eu merg pe ideea răzbunării! Aşadar să ne simţim bine! 102 Editorialul nopţii – un farmec uitat Viaţa noastră se desfăşoară de la o zi la alta în ritmuri trepidante Grijile, nevoile, neajunsurile, ne mînă dintr-un loc în altul, ne adună şi ne împrăştie, ne cheamă şi ne îndepărtează în aşa fel încît în fiecare seară omul obosit caută foloasele patului şi ale pernei Aruncaţi de valurile zilei din dimineaţă în seară şi din seară în dimineaţă, asupriţi de vreme ori de vremuri uităm adesea, lăsăm deoparte, nu mai vrem să luăm în seamă farmecele nopţii Tăcerea, liniştea, singurătatea, contemplarea ori petrecerea cu prietenii Toate aceste atribute ale nopţii şi atîtea altele rămîn înghesuite într-un sertar ce nu se mai deschide Îmi amintesc acum de o povestire a lui Sinclair Lewis, un mare prozator american, în care un bătrînel de vreo şaptezeci de ani rămîne într-o noapte, dintr-o întîmplare, pe cîmp, neajungînd ca în fiecare seară acasă Descoperă cu acest prilej armonia cerului înstelat cu cîmpurile luminate de lună, muzica plină de sunetele neobişnuite ale cîmpiilor şi ia o hotărîre plină de înţelepciune: a doua zi pleacă la oraş şi se înscrie la facultate Ca student petrece o noapte alături de un coleg de douăzeci de ani şi se declară nemulţumit pornind înapoi spre ferma lui izolată Era mulţumit pentru că şia umplut un gol în viaţă, pentru că şi-a reparat o stricăciune, a scăpat de o prejudecată Mulţi consideră că nopţile nu ţin de viaţa noastră, că ne-au fost date doar pentru a nimici prin somn cîteva ore care oricum nu au nici un rost, că stelele nu mai au nimic să ne spună şi că sensul vieţii trebuie căutat ziua, pe asfalt, şi nu noaptea în profunzimile cerului înstelat Nu-i rău! E un fel de a privi lumea, e un drum de viaţă, o opţiune Dar pe mine mă umple regretul că astfel de oameni nu-şi lasă vremea să cunoască farmecele nopţilor în care poţi fi singur, dar nu izolat Izolarea se poate produce printre oameni în timpul zilei şi ea este însoţită de amărăciune şi tristeţe Singurătatea este liber consimţită şi este o stare de graţie în care eşti liber şi stăpîn pe atitudinile tale Cei ce sunt izolaţi ziua, sunt singuri noaptea Să se bucure! Oare în singurătate eşti chiar singur? Cel singur este puternic pentru că întrevede zarea unui alt fel de solidaritate umană O apropiere de ceilalţi intermediată de stelele cerului şi de întunericul nopţii M-am întrebat adesea de ce suntem atît de dependenţi de lumină şi atît de speriaţi de întuneric? În întuneric prinde bobul de grîu colţ ca să crească, în întuneric se zămisleşte omul şi lumea lui, în întuneric se găseşte liniştea cea mai profundă şi odihna trebuincioasă, în întuneric te poţi ascunde de cei ce-ţi vor răul, în întuneric se tratează sufletele frămîntate şi în întuneric se aud cel mai bine bătăile de aripi ale îngerilor păzitori Oare nu ne grăbim, oare nu avem o prejudecată, asociind lumina binelui, optimismului, şi punînd întunericul în ordinea fricii, spaimei de necunoscut, neperceput? Dar noi înşine, esenţa tare a omului, cu care el rămîne în întuneric, să nu însemne nimic? Să fie prea puţin pentru a face din întuneric o sărbătoare?! Şi apoi să ne amintim de frumosul poet Cristi Popescu, cel care a spus că fiecare noapte este o judecată de apoi a zilei ce tocmai s-a sfîrşit Fiecare noapte înţeleasă, petrecută şi nu trecută În această ordine o să vă mai spun doar un gînd care să vă îmbunătăţească relaţia cu întunericul, un gînd cu ajutorul căruia facem din sfîrşit început Să credem aceasta (ce este în lumea aceasta mai puternic decît credinţa noastră?!): să credem că înserarea nu 103 este tristul sfîrşit al zilei, ci blîndul început al nopţii Al unui timp în care căldura vocii poate ţine locul împrejurului văzut Un timp al auzului, al muzicii şi şoaptelor despre cele nevăzute Noaptea e începutul luminii! 104 Gînduri cu Cioran Întîlnirea cu Cioran Absolvisem de doi ani Filozofia la Cluj şi predam de zor Geografia şi Fizica la clasele V-VIII într-un sat la poalele Călimanilor Era prin 1988 şi aşteptam pe la mijlocul unei zile călduroase de septembrie duba de navetă întins pe iarbă, în faţa unei case săseşti în ruină Peste drum se înălţa o biserică uriaşă, nefolosită, pe al cărui turn prinsese rădăcini un vlăstar de castan care era un fel de curiozitate a satului Colegele mele croşetau şi eu am scos din geanta de navetă un pachet pe care l-am primit „pe sub mînă” de la o librăreasă pe care o cunoşteam în oraş Am desfăcut ambalajul, am găsit înăuntru o carte şi am început să citesc La un moment dat am izbucnit în rîs de unul singur şi colegele - crezînd că citesc un almanah sau o carte umoristică – m-au rugat să le spun şi lor despre ce-i vorba Le-am citit textul şi m-am ales doar cu o privire mirată: „Cum poţi să rîzi de aşa ceva ?” Era un fragment din cartea de „Eseuri”, o antologie făcută de Modest Morariu din cărţile lui E M Cioran, care suna cam aşa: „Eu sunt mormîntul scînteilor, batjocura viermelui, un stîrv ce spurcă azurul, rivalul carnavalesc al cerurilor, un fost Nimic şi fără privilegiul de a fi putrezit vreodată La ce desăvîrşire de hău am ajuns, că nu-mi mai rămîne spaţiu să decad?” Le-am arătat colegelor mele că micuţului castan altoit de pe turnul bisericii au început să i se îngălbenească frunzele Asta le-a interesat mai mult decît cartea ciudată din care le-am citit O astfel de întîlnire nu se uită! Un astfel de prieten nu te părăseşte niciodată Am citit apoi pe nerăsuflate acea carte în paralel cu o alta pe care o aveam în lucru: Dumitru Stăniloaie: Teologia mistică ortodoxă şi m-am bucurat de o minunată toamnă românească Cioran a murit ? De cîţiva ani Cioran nu mai publica, trăia retras, refuza premii, un eveniment cum ar fi fost revenirea lui în România era exclus, o năzbîtie de genul celor politice nu mai era posibilă Contemporanii nu mai aveau ce aştepta de la el decît să ofere Moartea sa Părea că toată lumea îi aştepta moartea – vîrsta era înaintată – pentru a-l readuce pe Cioran în actualitatea românească, pentru a-l elogia, consacra, clasiciza, pentru a scăpa cumva de prezenţa lui vie, copleşitoare prin luciditate şi nelinişte, pentru a obţine confortul în faţa raftului în care Cioran zace ca Operă Numai că Cioran nu putea să moară cu una cu două, se încăpăţîna să nu se lase dus şi astfel mari necroloage şi elogii postume au devenit opere de sertar Mai mult decît atît, Cioran a închis definitiv aceste sertare cînd a hotărît să nu mai moară niciodată Orice frază a lui este mai vie, prin acuitatea observaţiei, subtilitatea expresiei şi forţa acoperitoare decît nenumărate vieţi care îşi continuă cu o tenacitate minerală, greu de înţeles, cursul Cu astfel de ochi, cu asemenea braţe, cu un astfel de trup, Cioran nu mai poate muri El o cunoştea 105 Ne-ar conveni, poate, să-l vedem ca pe o pasăre mare şi bolnavă ciugulindu-ne din palma tremurîndă, din căuşul liniei vieţii Ne-am linişti ascultînd bătăile liniştite ale inimilor noastre crezînd că a lui mai bate doar în laboratoarele exegeţilor Dar inima lui bate asurzitor din cărţi şi în nopţile în care insomnia – o prietenă dragă lui – te urmăreşte, poţi auzi în bibliotecă foşnetul unor volume care nu se pot linişti în raft Cioran a plecat acolo unde nimeni nu moare niciodată Trecerea în nefiinţă În nefiinţă nu se trece, se stă Piatra stă în nefiinţă Dacă o muţi dintr-un loc în altul o treci din nefiinţă în nefiinţă Este momentul să discutăm, în acest context, sintagma din titlu care, după părerea mea, ascunde o eroare de proporţii pentru tipul nostru de gîndire Cei care cred în Nirvana (Mărturisiri şi Anateme: „Unii au comparat Nirvana cu o oglindă ce nu mai oglindeşte nici un obiect O oglindă veşnic pură aşadar, veşnic fără întrebuinţare”) nu vor înţelege niciodată că intrarea în fiinţă este unică şi veşnică, adică dată o dată şi pentru totdeauna În Nimicul Absolut, în Absenţa Totală a Calităţilor, în Vidul Suprem, nu au ce căuta subiecţii umani Nici geniul şi nici ratatul, nici demnitarul, nici anonimul După bunătatea sa, Dumnezeu răsplăteşte pe lucrătorii spirituali despovărîndu-i la vreme de trup şi de lume Banchetul celest al lui Cioran conţine libertatea întîlnirii cu Nietzsche, Eminescu, Bach, Dostoievski şi chiar cu o visată şi dorita Românie Dacii ştiau să se bucure cînd un om pleca spre cei ce îi sunt asemenea Într-o astfel de călătorie doar primele trei zile sunt urîte, apoi, după măsura vieţii, orice întîlnire e cu putinţă Chiar întîlnirea cu acel Noica, prietenos şi solidar, care în faţa contemporanilor care-l acuzau pe Cioran că minte, i-a luat apărarea cu aceste vorbe: Cioran minte?! Nu-i nimic, minţi în continuare Ciorane; eu te cred! Şi-apoi această notă din Despre neajunsul de a te naşte: „Atenţie la eufemisme Ele agravează grozăvia pe care ar trebui să o deghizeze: să foloseşti decedat sau mort, cuvîntul dispărut mi se pare bizar, chiar absurd” Încă o dată despre moarte şi viaţă Platon spune în Phaidon că filozofia este pregătire pentru moarte „căci se întîmplă că toţi ce s-au îndeletnicit cum se cuvine cu filozofia riscă să fi neglijat atît pentru ei cît şi pentru ceilalţi, faptul că ei nu se ocupă cu nimic altceva decît cu ce înseamnă a muri şi a fi mort” Cioran nu este dintre cei care şi-au permis riscul acestei neglijenţe Gîndul stăruitor asupra morţii l-a urmărit încă de la vîrsta de paisprezece ani şi prietenia cu ea a durat o viaţă întreagă Dar, se întîmplă şi la el ca şi în alte părţi, că stoarcerea morţii de esenţe nu face altceva decît să psalmodieze viaţa O viaţă certată şi ea pentru lipsa de autenticitate, pentru alienare, pentru absenţa sensului, pentru absurditate Certată Dar iubită într-atît încît Cioran ar fi fost în stare să ducă cu el – de-ar fi fost să moară – toată viaţa acestei lumi: „Aşa încît, pe de o parte, am motive să fiu nefericit că trebuie să trăiesc în asemenea vremuri, dar, pe de altă parte, mi se pare fantastic să pot urmări potopul care se apropie Aş fi fost încîntat să fiu martor la potop” (Convorbiri cu Cioran) 106 Să ni-l imaginăm în această ipostază, de Noe Contemporan Oare ar fi plecat corabia lui, sau ar fi lăsat apele să potopească totul?! Ce ar fi urcat în ea?! Eu cred că ar fi plecat pe ape corabia lui Cioran, încărcată cu emoţiile inimii, cu bucuriile spiritului, cu rataţii din Răşinari şi cîteva insecte de pe Coasta Boacii, cu o femeie iubită „rătăcită între corp şi suflet”, şi cu bibliotecile lumii Nu-mi pot imagina un Cioran care să stea impasibil urmărind cum valurile inundă o bibliotecă Îl cred, mai degrabă, cînd spune „ Nici unul n-avem putinţe mai mari decît să plecăm în larg Fără dor de ancorare Rostul nestatorniciei nu-i oare a epuiza marea? Nici un val să nu supravieţuiască odiseei inimii Un Ulise - cu toate cărţile O sete de larg plecată din vrafuri, o rătăcire erudită A ştii toate valurile” (Îndreptar pătimaş) Un Don Quijote al mărilor – aş adăuga eu Dar dacă viaţa este de ales în faţa morţii – sinuciderea avînd doar valoarea unui gînd care se cere mereu întreţinut tocmai pentru a da contururi pregnante trăirii, vieţuirii – ea nu are sens decît în libertate şi autenticitate De aceea a ales Cioran să nu facă nimic, admirîndu-i pe stoici (Epicur, Marc Aureliu), recunoscîndu-se ca parazit, ca gînditor particular, negînd cu ardoare falsul: „Dacă intri într-o bancă, vezi 30 pînă la 40 de fete care dactilografiază din zori pînă-n noapte cifre De necrezut: să faci pînă azi istorie, pentru a sfîrşi astfel Dacă această soartă înseamnă viaţă, atunci viaţa n-are sens Tot ce întreprindem azi în marile oraşe e total inutil şi absurd Un alt exemplu din viaţa cotidiană Nu demult, mă găseam la Paris şi voiam să traversez un bulevard Sute de maşini goneau în faţa mea într-un vîrtej interminabil Mi-am spus: „Dacă nu vreau să fiu călcat, trebuie să aştept” Şi am aşteptat, am aşteptat, fără să pot trece strada Aşa ceva nu poate să nu sfîrşească prost” (Convorbiri cu Cioran) Am o rugăminte de făcut aici fraţilor români: să aşteptăm de mînă cu Cioran cînd avem de-a aştepta furtul din timpul şi viaţa noastră Să aşteptăm cu ură şi cu dispreţ pînă cînd toate nebuniile se vor sfîrşi pentru ca să se întoarcă în lume respectul pentru miracolul care este în fiecare om Să aşteptăm lucizi, atenţi, gata oricînd să cerem înapoi, pentru demnitatea noastră, timpul furat de muncile inutile, de statul la cozi, de umblatul după documente şi documentaţii, de viaţa pe care ne-o irosesc ceilalţi în sărăcie şi deznădejde Să ţinem la fiecare clipă a noastră mai mult decît la orice altceva pentru că din fragilitatea acestor clipe ne constituim viaţa, destinul Să refuzăm mizeria pentru că ea este „vid de umanitate” şi lipsă de moralitate, spre deosebire de sărăcia asumată, liber consimţită, pe care şi-o poate permite nobilul bogat, sau ascetul Dumnezeu şi neamul românesc „După ce Cristos îl numise pe Satan «Prinţ al acestei lumi», sfîntul Pavel, vrînd să supraliciteze, avea să nimerească în plin: «dumnezeu al acestei lumi» Mai avem oare dreptul să facem pe dezmoşteniţii cînd asemenea autorităţi arată atît de limpede cine ne guvernează?” (Mărturisiri şi Anateme) Deşi nu credea în Dumnezeu şi nu era religios – cum declară în mai multe rînduri – Cioran consimţea la existenţa păcatului originar, a hybris-ului adamic: „Dacă am renunţa la ideea păcatului originar, omul ar rămîne o enigmă Bineînţeles că resping interpretarea teologică a păcatului originar, dar fără această idee întregul proces istoric în sine s-ar închide ” (Convorbiri cu Cioran) Este în acest refuz al religiosului şi în această 107 acceptare a fundamentelor creştine o profundă contradicţie Dar nu putem acuza acest lucru într-o gîndire care-şi agregă forţa dinamică tocmai din contradicţii esenţiale Cioran îl iubea pe Dumnezeu considerîndu-l inexistent, la fel cum iubea România „cu o ură grea” Acestea sunt paradoxuri insurmontabile, antiteze insolubile pe care filozoful le-a oferit în cea mai bună tradiţie socratică „Ce este Dumnezeu?” – ne putem imagina că întreabă Cioran Omul îi răspunde şi el neagă răspunsul obligîndu-l într-un final să spună: „Nu ştiu,de fapt nu ştiu Spune-mi tu!” Filozoful întăreşte: „nici eu nu ştiu, dar spre deosebire de tine ştiu că nu ştiu!” Aşa cum a iubit un Dumnezeu sperat, dorit, aşteptat, un proiect al unei divinităţi care să reconsidere creaţia şi soarta omului în lume, Cioran a iubit o altă Românie care este schimbarea şi devenirea celei actuale O Românie puternică, aspră, cu vocaţie imperialistă şi glas tunător, singura Românie – de fapt – posibilă într-o Europă a viitorului Cioran – admirîndu-l pe Eminescu şi urmîndu-i – a scris un alt fel de „Ce-ţi doresc eu ţie, dulce Românie”, a scris despre o ţară cu clătinări dulci-amărui şi ţîşnire limpede, despre o ţară pe care dacă o vom avea cu toţii în suflete, va fi posibilă schimbarea la faţă a României 108 Un gînd din cartierul Eminescu Pe Eminescu l-am descoperit tîrziu, după împlinirea a treizeci de ani, cînd relaţia cu el a devenit una personală Pînă atunci, copleşit de informaţia dată de profesori şi „eminescologi” (ce barbarism lingvistic – şi nu numai – este acest construct!) l-am văzut pe poet într-un sicriu transparent, mumificat şi remumificat de orice discurs care-l fixa în sintagme gen: „Luceafărul poeziei româneşti”, „Poetul nepereche”, „Apostolul neamului”, „Bardul de la Ipoteşti”, „Geniul românilor” O prezenţă continuă, dar mereu rece şi mereu mai îndepărtată Intrat în triunghiul celor treizeci de ani, determinat în cele trei colţuri de doctor, crîşmar şi preot, m-am întîlnit cu Eminescu dintr-o altă nevoie, iar relaţia mea cu el a devenit din una „culturală”, adică acoperită de fraze frumoase şi ordonate, una personală adică sporitoare de simţiri şi înţelesuri pe o dimensiune empatică De atunci păstrez mereu în apropiere un volum din ediţiile eminesciene, pe care-l deschid aşa cum unii îşi deschid un cont în bancă pentru a-şi proteja şi creşte avuţia, cum alţii deschid cîte o mare afacere, sau alţii gazul la bucătărie gîndind îndelung dacă să-l şi aprindă Această personalizare a relaţiei cu Eminescu mai poate fi transmisă analogic prin următoarea conversiune de termeni: am realizat că nu locuiesc într-un apartament din cartierul Eminescu, ci într-o chilie a mănăstirii Eminescu, sau mai scurt spus că sunt un scriitor eminescian, un romantic nou, poate chiar tîrziu Din acel moment a început lupta mea cu îngerul, aventura naşterii ca scriitor, care seamănă întrucîtva cu zborul unui pui de pasăre în interiorul oului, pe sub o coajă tare, care poate crăpa din interior-datorită izbiturilor frenetice şi repetate, sau din exterior printr-un gest necunoscut, simplu şi curat Nu-l cred pe Eminescu atunci cînd se porneşte să înşire versuri melodioase de felul „Pe lîngă plopii fără soţ/Adesea am trecut” sau „La mijloc de codru des/Toate păsările ies…” suspectîndu-l odată cu Slavici, de un poporanism asumat, de un fel de încercare, altfel necesară, de a prinde „paradigma feminină a receptării” de care ştia că are nevoie pentru perpetuarea mesajului său prin şi peste generaţii Îl cred însă din răsputeri pe Eminescu cel supărat şi chiar furios, pe cel ce pune în calea Nimicului şi nimicniciei umane, încercînd să mai salveze ceva din ce roade şi surpă o contemporaneitate coruptă şi nesimţită De la aceste aprecieri – repet, personale – cred că nicio vorbă nu mai poate echivala stihia eminesciană pe care o să o reproduc în doar cîteva fragmente: „De ce nu voiu pentru nume, pentru glorie să scriu? Oare glorie să fie a vorbi într-un pustiu? Azi, cînd patimilor proprii, muritorii toţi sunt robi Gloria-i închipuirea ce o mie de neghiobi Idolului lor închină, numind mare pe-un pitic Ce-o beşică e de spumă, într-un secol de nimic” „Azi abia vedem ce stearpă şi ce aspră cale este 109 Cea ce poate să convie unei inimi oneste Iar în lumea cea comună a visa e un pericol, Căci de ai cumva iluzii, eşti pierdut şi eşti ridicul” „Spuma asta-nveninată, astă plebe, ăst gunoiu Să ajungă a fi stăpînă şi pe ţară şi pe noi! Tot ce-n ţările vecine e smintit şi stîrpitură Tot ce-i însemnat cu pata putrejunii de natură Tot ce e perfid şi lacom, tot Fanarul, toţi iloţii, Toţi se scurseră aicea şi formează patrioţii, Încît fonfii şi flecarii, găgăuţii şi guşaţii Bîlbîiţi cu gura strîmbă sunt stăpînii astei naţii Voi sînteţi urmaşii Romei? Nişte răi şi nişte fameni I-e ruşine omenirii să vă zică vouă oameni! Şi această ciumă-n lume şi aceste creaturi Nici ruşine n-au să ieie în smintitele lor guri Gloria neamului nostru spre-a o face de ocară, Îndrăznesc ca să rostească pîn' şi numele tău …, ţară!” „O, aduceţi potopul, destul voi aşteptarăţi Ca să vedeţi ce bine prin bine o să ias' Nimic…locul hienei îl luă acel vorbăreţ Locul cruzimii vechie cel lin şi pismăreţ, Formele se schimbară, dar răul a rămas ” 110 Partea a III-a Lumina şi cuvîntul Despre artişti plastici şi scriitori 111 112 Arta plastică Mihai Percă şi peştii În noiembrie 1998 Mihai Percă ne-a prezentat o consistentă expoziţie personală pe simezele complexului sălii de expoziţie din cadrul Complexului Muzeal Judeţean Prietenul meu m-a rugat să spun ceva despre el şi pictura lui, iar a doua zi, în presă, o domnişoară maliţioasă a publicat un articol în care a punctat: „Alexandru Uiuiu a spus poveşti pescăreşti, ocazie cu care a putut afla şi publicul că pe Mihai Percă îl interesează peştii Bistriţei ” Ca să nu rămînă o expoziţie de pictură legată doar de nivelul de înţelegere al domnişoarei cu pricina, a doua zi am scris ceea ce am vorbit în expoziţie pentru ca să mai judece şi alţii părerile mele despre viaţa artististică şi pictura lui Mihai Percă Iată textul: „Voi vorbi puţin despre Mihai Percă pentru că lui nu îi place vorba lungă şi voi încerca un cuvînt de întîmpinare la această primă expoziţie personală Eram într-o zi la pescuit cu Mihai în locul numit Între Ape acolo unde se întîlneşte Pîrîul Budacului cu Pîrîul Şieului Mihai m-a strigat calm de pe celălalt mal făcîndu-mă să mă întorc pentru a-l vedea în nămol pînă la brîu A înaintat pe un grind de nisip prin nisipul mişcător pînă pe malul apei şi apoi, tot pescuind, atent la fir, plută şi momeală, s-a afundat fără să îşi dea seama din ce în ce mai adînc A încercat să îl ajute Horaţiu Baciu care era pe malul lui şi i-a întins o creangă de copac dar aceasta era prea scurtă şi nu a reuşit Era soare, vreme bună, Mihai se tot afunda în nisipul nămolos şi în disperarea blîndă pe care o nutrea, a tot căutat soluţii şi a încercat variante pînă cînd întrun tîrziu rezemîndu-se pe palmele larg deschise a reuşit să-şi scoată un picior şi să pună genunchiul pe solul moale mărindu-şi astfel suprafaţa de susţinere Apoi făcînd aceleaşi operaţii pe stînga a reuşit să tragă deasupra nisipului moale şi celălalt picior şi să stea în genunchi După ce s-a văzut deasupra, centimetru cu centimetru, mişcîndu-şi genunchii unul lîngă altul spre înainte, a ajuns iar pe solul tare lăsînd în urma lui cărare adîncită E o imagine greu de uitat, aceea a lui Mihai mergînd în genunchi pe deasupra nisipului mişcător pe malul rîului Eu cred că drumul lui Mihai Percă în pictură este unul asemănător El nu înaintează în fugă sau asemenea săgeţii aruncate spre ţintă, ci prudent şi smerit însoţinduşi gesturile de o privire atît de pătrunzătoare încît ajunge să surprindă realitatea microscopică a obiectelor ce îi atrag atenţia Căutător al simplităţii, al elementarului, al acelui a-tome – cum îl numeau grecii, a ceea ce nu mai poate fi divizat, Mihai Percă ajunge cu instrumentele sensibilităţii sale în profunzimile luminii, acolo unde găseşte culoarea şi forma în stadii primare De aici jocul cu culoarea şi formele începe ca un exerciţiu de cunoaştere pe care îl găsim adesea în sinonimie cu realizările plastice curate şi senine ale copilului După cum îşi dezvoltă temele, ele devin responsabile de ridicarea simplului în complex, a micro-cosmosului în macrocosmos, iar povestea pe care ne-o spune Mihai Percă se umple de culoare şi semnificaţie atît pentru rugina de pe şurubul unui vas oceanic cît şi pentru desprinderea nebuloaselor din întunericul veşnic 113 Pentru că am vorbit despre instrumentele sesibilităţii, cred că putem medita împreună la următoarea întrebare: Oare a fi sensibil înseamnă a fi slab? Eu spun că nu O dovadă o constitue forţa expresivă cu care pictorul îşi trece observaţia în formă plastică, astfel încît pare a se opri greu chiar şi pe suprafeţele mari pe care le vedeţi expuse în aceste săli Dacă ar fi să mă îndeletnicesc vreodată cu desenul sau pictura, aş figura o corabie uriaşă cît Atlanticul înţepenită cu prora în Europa şi cu pupa în America, făcută cu gînd de copil prea mare pentru dimensiunile oceanului şi care zace aşa înţepenită fără posibilitatea de a se mişca între continente Dedesupt aş scrie: Mihai Percă - portret Despre felul în care Mihai pictează apele şi peştii nu voi vorbi Ajung lucrările” 114 Miron Duca- un călător întîrziat De bună seamă, pentru Miron Duca văzduhul este o uriaşă pînză cu urme policrome de zbor Estetica personală îi orientează atenţia spre vîrtejul bătăilor de aripi, spre osiile de vid pe care Perseidele le crează în cădere, spre urma şarpelui pe stîncă, spre imaginile născute în mintea orbului care se plimbă prin ţara miresmelor, spre arheologia luminii O astfel de asumare artistică reclamă sensibilitatea nu doar ca pe o funţie a corpului uman, ci ca pe o necesitate vitală cu ajutorul căreia pictorul creează ecrane translucide în zidul care le desparte pe cele văzute de cele nevăzute Pictura lui Miron Duca se naşte în umbra gestului şi în încercarea de a prinde substanţa inefabilă a mişcării în absenţa desenului care a ţinut-o captivă Conţinuturile cromatice ale obiectelor, stărilor şi vieţii se recompun armonic pe pînzele născute Pictorul este un erudit al discursului plastic, un poet prin grădinile văzului, un entomolog care prinde cu instrumente fine nu viaţa, insecta, ci doar spuma de lumini a elitrelor tremurătoare Ştiind că mişcare există doar acolo unde există timp şi neinteresat de veşnicie, Miron Duca oferă o pictură care împrospătează privirea Arta lui îşi descoperă înţelesurile pentru cei care îi sunt asemenea - călători întîrziaţi, nevoiţi să ajungă corabia deja plecată, călcînd pe ape Marian Coman o investiţie în timpul lung Spuma zilelor, timpul atras în operă atunci cînd este creată şi ulterior rezistenţa în vreme, sînt criterii ale valorii acesteia Acţiunea infuzării lucrării cu timp este una laborioasă pentru că presupune, pe lîngă cedarea unei părţi din timpul vieţii artistului şi apelul la rezervele universale de timp, la care nu orice muritor ajunge Actul daimonic al creaţiei capătă pe această dimensiune conotaţii magice Alături de talent, viziune novatoare, investiţie spirituală, forţă expresivă,timpul lucrează în favoarea artistului atunci cînd este captat şi absorbit în lucrare In fiecare dintre lucrările lui Marian Coman sînt cuprinse – din punct de vedere tehnic – circa douăzeci de operaţii De la şlefuirea plăcii de fier sau aramă, grunduire, figurarea temei cu acul de fier pe suprafaţa dură, pînă la băile de acid azotic, adaosul de cerneluri, prepararea hîrtiei speciale şi presarea acesteia, procesul cere timp şi consumă timp recomandîndu-se ca unul în care investiţia de substanţă temporală este remarcabilă Inscripţionarea cu fier pe fier este una neperisabilă şi astfel avem respectate două criterii care ne dau certitudinea valorii Celelalte criterii sînt îndeplinite prin trăirea artistică şi 115 transfigurarea estetică a lumii - în sens kantian – prin intuiţiile formale şi prin expresia vie, aureolată de forţă reflexivă Miracolul gravurilor în aqua forte ale artistului de abia aici începe: folosind materiale atît de dure şi tehnici anevoioase el creează tematic o virtualitate exponenţială aruncîndu-ne printre forme ce reproduc lumea visului, a umbrelor, a duplicării imaginilor în nenumăratele ecrane care le multiplică Toată munca, materialele, operaţiile au ca scop obţinerea unei trăiri imponderabile, problematizarea virtualului, a ficţiunii Din fier, grunduri şi acid rămîne doar linia tremurătoare care dă măsura investirii depline a artistului în lucrarea sa, cum după furtună doar cîţiva stropi strălucesc pe stînca piscului Iubitor al muntelui, Marian Coman a urcat cu această nouă expoziţie pe încă o înălţime: cea a cunoaşterii de sine (aşadar şi a celorlalţi) şi a realizării artistice de excepţie 116 Lucian Bichigean Portretul – chip şi închipuire Chipul uman poate fi deopotrivă persona-mască şi oglindă autentică a trăirilor, cîmpul tuturor vicleniilor şi înşelăciunilor şi locul adevărului în care sufletul devine transparent pentru ceilalţi Portretul reprezintă - în acest context - un exerciţiu la vîrf, o probă a măiestriei şi performanţei în pictură Numai maturitatea artistică, vocaţia împlinită şi intuiţia psihologică îndelung exersate îl pot duce pe artist în pragul realizării portretului care să ipostazieze plasticitatea şi bogăţia compoziţional-expresivă a chipului dar să prindă şi adevărul, esenţa personalităţii subiectului Lucian Bichigean pune în joc toate calităţile amintite mai sus propunîndu-şi portretul, reflexia plastică asupra chipului uman, ca temă pentru expoziţia care îi grupează lucrările celei mai recente perioade de creaţie Reuşitele lui sînt remarcabile şi îl plasează printre pictorii notabili istoric şi estetic pe cel puţin trei direcţii la care vom face referire Chipul unui om se poate rostogoli în privirile altora pentru a se întoarce la sine cu bogăţia notelor pe care fiecare le adaugă Lucian Bichigean iniţiază acest exerciţiu plastic şi poetic oferindu-se ca model pentru desenele copiilor Ulterior valorifică aceste desene în tehnici mature, în pictura în ulei şi astfel chipul se întoarce la artist după trecerea prin oglinda ochilor de copil Această auto-portretizare mediată, trecută prin apele din privirea copilului – cea care spală detaliile nesemnificative şi investeşte în fiecare linie sinceritate şi trăire – este o licenţă plastică absolut convingătoare şi îl pune pe Bichigean în rîndul creatorilor deopotrivă ludici şi animaţi de daimonul poetic „Fiecare mă vede în felul lui Eu îi văd prin desenele lor şi îi aduc mai aproape prin arta mea, prin ridicarea în zona maturităţii expresive, cu păstrarea purităţii impresiei prime” – spune pictorul rezumînd circularitatea şi farmecul procesului O altă temă abordată este cea a portretului meta şi ana – morfotic, a portretului care, sub presiunea stărilor interioare, îşi schimbă liniile, le trans-figurează sau le dizolvă în compoziţii care urmăresc mai degrabă definirea abstractă a caracterului şi personalităţii decît reproducerea datelor fizionomice Aici notaţia abstractă ţine locul descripţiei figurative şi filigranul psihologic transpare cromatic şi gestual cu forţă, reuşind să definească în mod complex caracterul uman Portretul sacru păstrează la Lucian Bichigean, în mare parte, conotaţiile şi canoanele bizantine dar este interpretat artistic la nivel discret, acolo unde viaţa, dimensiunea vie şi umană a celor întru-chipaţi, transpare în nuanţele privirii sau în paleta cromatică, savant şi fin virată în tonuri semnificative M-am întrebat adesea care ar fi mişcarea care ar continua posturile canonice ale portretului sacru, în ce devenire ar putea fi aceasta plasată Părintele Silviu Hărăguş mi-a răspuns odată şi mi-a fost deajuns El mi-a spus că mişcare există numai acolo unde există timp şi că gîndirea noastră suferă de neajunsul prinderii în aceste repere Acolo 117 unde există veşnicie – cum este cazul figurărilor sacre – nu mai este nici timp şi nici mişcare şi atunci o astfel de întrebare devine superfluă Spălate parcă de tot timpul lumii, lucrările cu subiect sacru ale lui Lucian Bichigean se instalează dincolo de reperele comune, păstrînd doar licărul vieţii, ca un adaus necesar veşniciei reci 118 Oana Raluca Baciu – o cercetătoare sensibilă Să nu e lăsăm înşelaţi de frenezia culorii, de naivitatea formelor şi de fragilitatea atmosferei plastice Aş vrea să fim în acord de la bun început că aici avem de a face cu o temă gravă şi responsabilă, asumată de un pictor profesionist Chiar titlul expoziţiei „În căutarea copilăriei” ne sugerează prezenţa în pregătire a cercetării psiho-pedagogice şi a celei referitoare la construcţiei formelor plastice la copiii preşcolari, cu argumente din psihologia cognitivistă Aici întîlnim şi experienţa didactică a profesorului şi maturitatea mijloacelor artistului plastic, asumate şi certificate, pentru că Raluca Oana Baciu are studii superioare de filologie şi arte plastice Aşadar avem de a face cu una dintre cele mai provocatoare teme pentru artă, lumea copilăriei - asimilabilă la nivel transcendental celei paradisiace - şi cu desfăşurarea evantaiului de mijloace plastice ale unei artiste care a ajuns în pragul maturităţii creatoare Cînd munca didactică se desfăşoară cu pasiune şi competenţă se ajunge inevitabil la presiunea exprimării publice în alte forme decît cele strict profesionale Această expoziţie este o ieşire în larg a Ralucăi Oana Baciu care face în principal un act de traducere şi interpretare plastică a limbajului formal şi cromatic al copilului aducîndu-l mai aproape de paradigma de înţelegere a vîrstei adultului, care în măsura în care a cîştigat enorm prin educaţie a şi pierdut din capacitatea de transpunere empatică în lumea copilului În literatură Antoine de Saint Exupery face un astfel de exerciţiu atunci cînd scrie Micul Prinţ, carte care pune cele mai grave probleme ale omului sub aparenţa jocului şi mirării copilului, uzînd inclusiv de ilustraţii făcute de autor în registru infantil Jules Renard cu al sau Morcoveaţă, înalţă un monument stilistic în limba franceză sub semnul descrierii primei vîrste iar la noi Ion Creangă va seduce generaţii după generaţii cu ale sale Amintiri din copilărie În pictura clasică lumea aceasta este evocată preponderent prin reprezentările pruncului Isus, aproape obligatorii moral pentru orice mare pictor al artei creştine În pictura modernă şi contemporană interesul s-a mutat de la figurarea copilului şi a lumii lui, spre mijloacele de expresie specifice copilăriei, spre sinceritatea şi sinteticul trăirii şi expresiei, de la un Marc Chagall cu ale sale compoziţii în care visul şi realitatea se suprapun creionînd perspectiva universului primar, pur şi fantast al copilului, la primitivul Rousseau supranumit Vameşul, la liniile simple, elementare ale lui Miro sau geometrismul rudimentar al lui Kandinki ori Malevich În pictura noastră contemporană Horia Bernea – de pildă, pentru a cita doar numele lui - a folosit generos mijloacele de exprimare fragile, delicate şi naive pentru a evoca lumea ţăranului, acest copil perpetuu şi lumea credinţei sale religioase Am apelat la aceste repere pentru a vedea că onestitatea cu care Oana Raluca Baciu alătură sursele inspiraţiei ei (respectiv desenele copiilor) pentru a face evidente gradele interpretării, nu o scoate din şirul celor care cugetă matur şi responsabil asupra copilăriei, din şirul celor care încearcă să ipostazieze în registru asumat-artistic dar cu mijloace aparţinînd primei vîrste, puritatea, naivitatea, adevărul frust, imediat, gestul 119 pornit din inimă, umorul involuntar şi bucuria sinceră care sînt atributele acesteia Cu alte cuvinte jocul nu este evocat în joacă, naivitatea nu este privită naiv şi astfel, cu această expoziţie care are ca temă lumea copilăriei, artista nu se copilăreşte ci urcă încă o treaptă pe scara împlinirii, pe scara care o va duce spre realizarea de sine Treapta aceasta este una ingenios propusă şi curajos asumată şi poate naşte un stil, un fel de a interpreta realitatea, propriu şi original, astfel încît peste ani să recunoaştem artista – indiferent de temă - în lucrări care să aibă acel ceva discret dar profund, acel numitor comun inefabil, care să îi închege munca în operă Dar mai trebuie spus ceva înainte de a încheia: din întreaga expoziţie şi din fiecare lucrare este transparenta dragostea şi căldura cu care artista se raportează la copiii, la lumea lor şi la încercările de a o trece în linie şi culoare Vraja aceasta a umplut tot spaţiul şi pentru că a găsit calea de a pătrunde în lumea copilăriei prin iubire, pasiune şi talent să o felicităm atît în calitate de dascăl cît şi în calitate de artist plastic 120 Maria Trifu şi Bădiţa Ion Măric, doi poeţi solari Dacă este să vorbim despre pictura naivă nu putem să nu coborîm în istoria artei pînă la a pomeni de Henri Rousseau sau de Marc Chagall, primul, supranumit „Vameşul” afirmînd în Parisul secolului al XIX-lea o artă primitivă, de filon poetic, cel de-al doilea, venit din ghettoul unui mic oraş rusesc de provincie, probînd o vastă cunoaştere a culturii populare orientale Modestul funcţionar vamal, pensionat după 40 de ani şi posedat de demonul picturii şi pictorul rus, au venit în întîmpinarea primitivismului preconizat de Paul Gauguin şi au deschis o nouă poartă gustului plastic Pictura naivă a celor doi a creat o reevaluare a autodidactismului, o coborîre a artei lîngă „omul de pe stradă” şi a împrospătat aerul galeriilor prea încărcat de teoriile expresioniste, cubiste sau foviste Un american, Grant Wood (1891-1942), care stătuse în contact cu naivii europeni la Paris şi München, a trecut înapoi oceanul pentru a preamări frumuseţile provinciei sale natale Iowa în tablouri de o simplitate voită şi evocatoare, care se împărtăşea de la aceeaşi directeţe şi naivitate pe care o cunoscuse la Paris, la pictorii anterior citaţi Naivitatea în pictură nu a fost un bun cîştigat şi constant păstrat odată cu viaţa şi opera celor trei În epoca următoare, cea de după Primul război mondial, noua dimensiune estetică a primitivismului a născut contradicţii şi dificultăţi care s-au exprimat şi ilustrat în cel mai cunoscut curent artistic dintre cele două războaie mondiale: suprarealismul Strădania de a deveni cu bună ştiinţă pueril, dorinţa frenetică de a deveni infantil au dat multor artişti plastici posibilitatea de a crea bufonerii de o naivitate pretenţioasă sau expresii plastice ale textelor ştiinţifice privitoare la mentalitatea primitivă Revenind la subiectul nostru şi în contemporaneitate, acum cînd ne aflăm într-o expoziţie de artă naivă a doi remarcabili artişti români, Bădiţa Ion Măric şi Maria Trifu, cred că putem omologa o continuitate pe linia picturii primitive a secolului XIX european prin autenticitatea investită de autori în elaborarea operelor şi prin autenticitatea raportării lor la subiectele tratate A fi autentic – ne asigură o autoritatea filosofică de talia lui Martin Heidegger – înseamnă a nu lăsa fisuri sau falii între ceea ce eşti şi ceea ce apari, între adevărul vieţii tale şi adevărul operei tale „Esenţa artei ar fi aşadar aceasta: punerea de-sine-în –operă (das Sich-ins-Wek-Setzen) a adevărului fiinţării ” „Concordanţa cu fiinţarea este considerată de multă vreme (v Aristotel – n n ) ca fiind esenţa adevărului ” Din această – împărtăşită – perspectivă avem a fi trişti şi a ne teme de prea deasa întrebuinţare a conceptelor „autentic”, „autenticitate” în zilele noastre cînd se vorbeşte bunăoară despre „interpret autentic” ceea ce reprezintă o contradicţie în termeni Tot despre autenticitate se vorbeşte cînd dansurile populare sunt prezente pe scenă, loc care anulează evident ideea de autenticitate Impropriu se vorbeşte despre portul autentic atunci cînd el nu este purtat zilnic ci doar expus în spectacole folclorice sau în ocazii festive Trebuie să dăm ceea ce se cuvine autenticului şi autenticităţii pentru ca să putem păstra aceste concepte ca etichete şi standarde superioare în cultura populară Demonetizarea, prea deasa şi impropria lor folosire nu face servicii nici subiectelor la care se referă, acestea intrînd într-un lung şir al unei confuzii menţinută din grabă, demagogie, ignoranţă şi neglijenţă 121 Am stăruit asupra conceptului de autenticitate pentru că vrem să-l aplicăm picturii celor doi expozanţi Cunoscînd viaţa şi firea lor – caracterizate de simplitate, generozitate, prospe-ţime, curiozitate, aşezare, apropiere de natură, dorinţă de joc, căutare a bucuriei, refuz al banalului şi al plictiselii, iubitori ai copilăriei şi tălmăcitori ai viselor, căutători ai vorbei de duh şi re-creatori ai formelor şi văzîndu-le tablourile expuse astăzi aici, dar şi altele, cu alte ocazii – nu m-aş feri deloc să-i numesc pe cei doi expozanţi pictori naivi autentici În măsura în care pictura naivă este o nouă poartă deschisă gustului estetic contemporan, cei doi au păşit în acest univers plastic miraculos şi ocupă odăi diferite, dar apropiate Bădiţa Ion Măric îşi inspiră lucrările din datini, obiceiuri, proverbe, zicători ritualuri care se convertesc, sub penelul îndrăzneţ, în desene de mare impact vizual El descoperă, aproape în joacă, sensuri şi semnificaţii pe care omul modern le caută de multă vreme încercînd căile ştiinţelor umane: ale etnologiei, antropologiei, mito-sofiei Spectaculoasă la Bădiţa Ion Măric, este etapa abandonării oricărei pretenţii simbolice sau alegorice şi aruncarea în spaţiul pur al poeziei formelor, acolo unde făurirea, compunerea, naşterea imaginilor este un scop gratuit care nu mai creează ca urgenţă semnificaţii pentru privitor ci, mai degrabă dubii şi nelinişti aşezate sub umbrela jocului plastic, estetic Cu tuşe din Chagall şi adesea din perioadele tîrzii ale lui Picasso, cu rînduieli create ad-hoc din combinări de informaţii etnologice diverse, Bădiţa Ion Măric se impune ca un excepţional imagist care se dăruie pe sine pe de-a-ntregul picturilor realizate Un umor spumos, însoţit de o enormă bucurie a lucrului bine făcut, dau consistenţă ludică tablourilor care realizează sintetic stări şi situaţii larg cunoscute Cumsecădenia moldovenească acompaniază şi atenuează temele grave Satira, chiar dacă usturătoare, nu este niciodată demolatoare şi nu lasă loc cinismului Personajele aflate în situaţii extreme sunt expuse spre a fi ridiculizate şi îndreptate şi nicidecum eliminate ca negative Reflexia mitică ocupă şi ea un loc special în pictura lui Ion Măric Imagistica animalelor are profunde conotaţii simbolice chiar dacă ele – cum spuneam – sunt adeseori convertite sau „alunecă” spre zone ale unor înţelegeri intuitive, poetice şi nu raţional-discursive Dacă pictorul moldovean este interogativ, cîteodată revoltat, mai mereu provocator, altfel stau lucrurile în cazul Mariei Trifu În pictura acesteia, într-o limpezime cristalină a atmosferei se mişcă personaje ale unui discurs de basm şi vis Recuperatoare plină de nostalgia unei lumi narată prin culori pure, pictoriţa bistriţeană face proba unei sensibilităţi înnăscute, exprimată cu o dezarmantă – pentru privitori – directeţe care trădează o intensă trăire prealabilă În faţa tablourilor Mariei Trifu trebuie să te predai; să te predai copilăriei, visului evocator, purităţii şi simplităţii, naivităţii păstrate pînă la o vîrstă septuagenară Fiecare lucrare este un copil îngrijit, spălat, pieptănat care este pregătit de mama lui bună să ne spună o poezioară despre primăvară, toamnă, iarnă, bunici, despre o nuntă ca-n poveşti, lucrul ogorului sau despre frumuseţea portului popular Realitatea – alta decît cea „optică” – este vrăjită şi intră sub privirile Mariei Trifu, într-un registru magic de existenţă Rotunjită mitologic, lumea fiecărui tablou se rostogoleşte ca o sferă pentru a cădea în ochii privitorului într-o cortină strălucitoare de stropi şi, adesea, pleoapa tremurătoare poate sfărîma o lacrimă dacă inima îi dă frîu liber 122 Într-o lume des-vrăjită de discursul tehnic şi ştiinţific, grăbită de a obţine adevărul-utilitate, cei doi poeţi ai luminii vin să redea „corolei de minuni a lumii” strălucirea şi farmecul şi să ne prezinte adevărul-frumuseţe, adevărul inimii care se arată a fi trainic şi a respecta tradiţia artei naive europene 123 Mircea MOCANU – încercare de portret A sărit o aşchie… * Foaia albă este sursa unei lumini din care sar aşchii cu fiecare cuvînt scris * Aceste gînduri se adaugă precum loviturile de daltă Cîteodată contează ce îndepărtăm, altă dată ceea ce rămîne Vom fi atenţi să nu supărăm vecinii pentru că avem o formă de scris zgomotoasă * Alb şi negru se adaugă timpul în părul celui căruia-i facem portretul Amestecat, dar nu cenuşiu: alb şi negru Pragul atelierului este albastru şi-l trecem cu un singur pas Unelte, proiecte, desene, ceramică, cîteva lucrări mari şi mai nou un hamac care pare a fi ajuns acolo suficient de tîrziu pentru ca toate celelalte să fie făcute Un hamac care de acum poate însemna: în vreme de odihnă au creat zeii lumea Mircea Mocanu este un călător El coboară pînă în profunzimea fizică a mineralului pentru a descifra sensuri pentru uman; decupează porţiuni din Fiinţa-ce-nu -se-cunoaşte-pe-sine şi le întoarce cu faţa în lumină, acolo unde stă Fiinţa- ce -secunoaşte- pe- sine De pe tărîmul acela întunecat şi mut nu se ajunge uşor aici, la suprafaţă Călătorul hrăneşte cu propria-i carne pasărea ce-l aduce înapoi În filigramele marmurei sculptate este descris zborul * Căutînd în alb, căutînd în straturi succesive dăm de lumină fosilă, de lumină veche care de cele mai multe ori şi-a pierdut sursa dar călătoreşte încă prin univers Căutînd adînc dăm în stîncă de peşti şi scoici, de animale fosile, de suflet împietrit Căutare înaltă şi adîncă sculptura lui Mocanu stă la mijloc şi aşează viul în dialog cu ceea ce a fost şi cu ceea ce va fi În piatră, lemn şi fier el a ştiut să găsească transparenţă şi dinamism pentru a povesti despre facerea şi desfacerea lumilor Ciclul arheilor şi al cosmogoniilor ipostaziază Timpul, naşterea, transformarea şi apogeul Paznic al formelor fiinţei, Mocanu şi-a făcut datoria cea mai înaltă El nu lasă doar lucrări şi monumente în timp ci lasă şi o imagine a timpului în oglinda timpului * Lucrările lui Mocanu sunt colecţii de semne discrete, adînci sau superficiale, adesea întărite cromatic pe care ochiul nu le poate preţui îndeajuns deprins în a percepe „totul sau nimic” Artistul încearcă să recupereze tot mai mult în faţa Hoţului de Timp şi obsesia detaliului stă mărturia acestui efort Dilatarea detaliului sporeşte exponenţial valenţele estetice şi filosofice ale lucrările şi ea se poate face doar folosi instrumente adecvate Într124 o lectură macrofotografică, obiectivul ne devoalează alte straturi ale creaţiei şi eu cred că ea se impune a fi folosită ca sprijin pentru spectatorul atent Numesc actul creator spectacol şi lucrările lui Mocanu spectaculoase din această perspectivă: în ele este o investiţie complexă de tehnici şi procedee şi înţelegerea acestora care aduce bucurie şi satisfacţie estetică trebuie să fie însoţite de un efort complex, sinestezic Mai degrabă ni-l dezvăluie pe sculptor o monografie artistică, amplă scanarea unei lucrări, decît o peregrinare calmă pe cuprinsul operei * Rezumativ: deci abstract şi sărac vom spune despre Mocanu că se aseamănă unui tripod şi că aplicaţiile lui – trei semnificative - îţi dau stabilitate Ceramica – un tărîm ludic şi poetic, sculptura abisală – un domeniu reflexiv, filosofic şi sculptura monumentală – o zonă angajată în istorie şi social Acest tripod al preocupărilor l-a ferit pînă acum pe Mocanu de plictiseală şi depresii artistice, l-a făcut harnic, atent la toţi ceilalţi dar – mai presus de acestea – atent la sine însuşi şi la propriile-i rosturi În lupta cu Hoţul de Timp Mocanu si-a numit trei generali: Omul de lut – generos poetic atins de frenezia geniului; Omul de lemn şi piatră – abisal, interogativ, înţelept; Omul de bronz – afirmativ, dîrz, învingător Această armată a aspirat timpul contemporan şi cîtă viaţă a fost cu putinţă pregătindu-se pentru drumul lung al artei * Ieşim din atelier păşind peste pragul albastru şi ne întoarcem pentru o clipă privirea Îl vedem pe sculptor aşezat pe un scăunel cu faţa prinsă în palme Poate aşa portretul se va putea naşte Ochii îi stau în linia vieţii care este la fel de adîncită precum cearcănele Fruntea i se lipeşte de buricele degetelor astfel încît poate să spună: tot ce au vrut mîinile mele să facă şi să transforme, mintea a fost în stare să le ajute În linia iubirii se aşează obrazul ros de soarele dobrogean: amintirile copilăriei, casa părintească, pămîntul roşcat: toate miresmele salcîmului bătrîn care dă splendoare nopţilor – în care stelele chiar – par a fi flori scuturate în sus Gura-i stă în podul palmei peste care pod se trece cu sacul plin de poveşti Un pod aruncat între făcut şi rostit, între muţenia himerei şi farmecele comunicării Mircea Mocanu are în barbă fărîme de poveste pe care nu le poate lega – prin cuvinte – în Poveste Este mai degrabă brîncuşiană decît humuleştiană, această parte a alcătuirii chipului şi sunt ani întregi în care el pare cu totul sculptat din propria-i barbă Mîinile i-au transformat chipul Acum, că lucrul acesta s-a oprit să-l vedem pe Mircea Mocanu cu chipul prins în palme, aşezat în pragul atelierului *** Cioran întrebat ce părere are despre Dostoievski a răspuns loconic, sec: „ Ei bine, Dostoievski şi-a dat seama!” Sînt puţini cei care au puterea de a simţi dimensiunea discretă şi sensul vieţii, sînt puţini cei care au puterea de „a-şi da seama” Oligarhia descrisă în aceşti termeni îl include pe Mircea Mocanu, cel ce a ştiut să aştepte marile idei şi teme lucrînd mereu Sub mîinile lui materia a fost supusă, metamorfozată estetic şi întoarsă spre expresie şi spirit 125 în toate formele în care i-a stat în cale: lut, bronz, piatră, tablă, fier, piatră, marmură, hîrtie de ambalaj, lemn Demiurg autentic şi nediferenţial, Mircea Mocanu a ajuns astfel să-şi configureze o operă complexă a cărei întruchipare în forme şi materiale ar putea fi cuprinsă (a venit vremea!) într-un foarte consistent album de autor, chiar dacă imaginile s-ar cere recuperate din multe colţuri ale lumii Extensiunea şi intensiunea, explozia şi implozia, continuumul şi discontinuumul, ritmurile Universului ca şi ritmurile inimii l-au purtat pe acest Fiu Rătăcitor spre mereu alte orizonturi, atît în geografie cît şi în spaţiul interior Este o găsire care te lasă perplex şi adesea neputincios şi o căutare care te organizează, îţi dă energie şi poftă de lucru De aceea se spune că este important să cauţi abia după ce ai găsit! Căutător perpetuu, de curînd descoperitor de pămînturi care să poată fi colonizate artistic, trăind proiectiv şi adesea utopic, Mircea Mocanu este sufocat de spaţiile mici şi vrea cu toată ardoarea proiecte mari, pe măsura sufletului şi forţei sale De această dată Mircea sculptează în ploi, în lumină, în vremuire, în păsări, în anotimpuri, în cercurile timpului, adică în lemn Generozitatea expresivă a lemnului se cere astfel înţeleasă De la structurile antropomorfice pînă la cele cosmologice, de la cele narative pînă la cele conceptual-dinamice, textura lemnului face urzeala bună pentru gîndul sculptorului şi îi dă suport De multe ori, cu înaintarea lucrării, materialul se uneşte cu sculptorul în modelarea ideii sculpturale, pentru că lemnul ştie nu numai să se supună şi să asculte, ci şi să vorbească pentru cei ce îl înţeleg Numai astfel s-a putut ajunge la îndrăzneaţa idee a figurării Cerurilor de Lemn Prin vocaţie, operă şi potenţial, Mircea Mocanu stă alături de cei puţini care au făcut din sculptură o complexă modalitate de obiectivare a spiritului, arta memoriei umanităţii *** Mircea Mocanu gîndeşte Timpul ca pe un călător grăbit care trece urmat de praful morţii, ca pe un agent coroziv de anvergură cosmică, ca pe un adversar redutabil al omului şi al proiectelor acestuia pe pămînt În faţa grozăviei lucrării Timpului care oboseşte inima, macină oasele, dărîmă imperii şi transformă în pămînt centrele patrimoniale ale umanităţii, puterile omului sînt mici O trestie este omul, dar una gînditoare Analizîndu-şi lucid puterile şi instrumentele Mircea Mocanu se oferă artei ca Hoţ de Timp O formă de eroism - asumată la proporţii rezonabile, mai degrabă ca haiducie, decît ca sacrificiu exemplar şi inutil - îl face să ia substanţă discretă de la infinit de bogatul timp şi să dea săracului om încă o speranţă în perenitate, în eternitate Activînd principiul formal al artei asupra unor materiale care pot lupta îndelung cu timpul – bronz, ceramică, lemn, uleiuri – Mircea Mocanu decupează din pînza de praf etern obiecte artistice care pot să rămînă înafara Timpului Artistul este Hoţul care fură Timpului energii prin care înnobilează obiectul de artă astfel încît acesta este ferit de efectul temporal care înseamnă degradare şi dispariţie Timpul trece în caleaşca lui aurită călcînd şi zdrobind tot în copitele cailor negri, sub roţile lui de fier Nimeni nu poate sta în calea tăvălugului Rupe şi ia cu el destine geniale, desparte oameni dragi, sfărîmă iubiri şi duce Totul spre Nicăieri 126 Hoţul de Timp fură – atît cît îi stă în putinţă – din puterea şi drumul Timpului, îi aşează în cale obstacole dure care îi încetinesc goana, îi ia din forţa destructivă şi o aşează deasupra lucrului făcut cu artă, aureolîndu-i prezenţa în arealul culturii Cine a cîştigat în lupta cu Timpul? Doar cei ce sînt deasupra noastră şi – poate – îi guvernează mişcarea Cei puţini care sînt activi în veşnicie Unul Singur Dar dintre noi, muritorii ?! Lupta se cere dată fără asumarea eşecului sau victoriei E o chemare, e o vocaţie, e un destin Hoţul de Timp stă la răspîntia dintre trecător şi peren, dintre efemer şi veşnic, ca un soldat la datorie, mereu în slujba umanităţii, mereu harnic şi atent la ce poate să rămînă ferit de gheara Timpului mereu cu o lacrimă în colţul ochiului care rîde 127 Mircea Mocanu - valoarea detaliului semnificativ în sculptura monumentală Personalităţile istorice au o imagine fixată în mentalul colectiv, imagine care este convenţional acceptată şi care nu poate fi schimbată de iniţiative artistice originale atunci cînd statuia monumentală este destinată forului public Putem să vorbim în acest caz despre o cenzură implicită, despre o limitare a cîmpului reprezentărilor posibile, limitare specifică artei monumentale care îşi propune ca subiect personalitatea istorică Artistul are în astfel de situaţii o sarcină foarte dificilă – aceea de a găsi măsura optimă între reproducerea imaginii convenţionale, fixată în memoria colectivă şi uşor recognoscibilă public şi impunerea unei note artistice originale care să marcheze viu şi puternic monumentul printr-o viziune creatoare O soluţie la care Mircea Mocanu apelează în astfel de situaţii este aceea a reliefării şi impunerii plastice a detaliului semnificativ Avram Iancu – martirul cauzei naţionale, o privire care traversează istoria Fiul unui pădurar, Alexandru Iancu, ajuns apoi jude dominal, Avram Iancu s-a născut în 1824 la Vidra de Sus în Ţara Moţilor Este de presupus că aspiraţiile tatălui Alexandru l-au îndreptat pe Avram spre şcolile înalte ale vremii astfel încît în 1848 aveam să-l găsim ca absolvent al Facultăţii de Drept din Cluj după ce paşii de învăţăcel lau purtat prin Poiana Vadului, Adjud şi Zlatna În toamna aceluiaşi an Avram avea să devină conducător ale cetelor înarmate de ţărani şi mineri care luptau în Munţii Apuseni pentru drepturile care le erau furate de stăpînirea maghiară Într-o perioadă de convulsii istorice şi de lupte esenţiale pentru păstrarea identităţii şi drepturilor românilor în Transilvania, Avram Iancu – prins în evenimente la vîrsta de 24 de ani!! – a reuşit să întruchipeze deplin imaginea intelectualului care are vocaţia luptei şi a sacrificiului pentru neamul său În 1852 – la vîrsta de 28 de ani!! – el şi-a pierdut minţile astfel încît viaţa lui se îndreptă spre un sfîrşit în aceeaşi măsură tragic şi măreţ Douăzeci de ani mai tîrziu el şi-a găsit odihna, fiind înmormîntat la Ţebea, lîngă Gorunul lui Horia Desigur, în biografia lui Avram Iancu, faptele şi semnificaţiile lor în procesul de emancipare naţională sînt multe şi răsunătoare dar nu este aici locul să stăruim asupra operei istorice şi morale a acestui mare erou al neamului Vom accentua aici doar uimirea care te cuprinde la aflarea acestui adevăr simplu - opera morală şi istorică a lui Avram Iancu, cea care l-a lăsat pentru veşnicie în memoria românilor, a fost înfăptuită în puţin timp şi la o vîrstă fragedă, între vîrsta de 24 şi 28 de ani Patru ani pentru eternitate! Mircea Mocanu îl figurează pe Avram Iancu într-un bust care are coordonatele iconografice clasice ale personalităţii acestuia Pistoalele de la brîul tînărului intelectual sînt reliefate însă ca într-un eseu demonstrativ al superiorităţii armelor asupra literelor, eseu ce pare a se hrăni din cel susţinut de Cervantes prin gura Cavalerului Tristei Figuri Spre deosebire de strădaniile lui Don Quijote, aventura mundană a lui Avram Iancu a avut conţinut şi semnificaţie istorică şi nu doar ideal-imaginară, deşi întrucîtva efortul şi urmările lui îi aruncă pe cei doi pe aceeaşi treaptă a tragismului În cazul lui Avram Iancu eroismul este o coordonată istorică şi biografică şi sacrificiul, unul subsumat cauzei 128 naţionale, astfel încît mitul Învăţatului Cavaler, al celui care luptă cu armele pentru ideile sale altruiste, capătă prin personalitatea şi viaţa tînărului Avram Iancu, realitate şi forţă În bronzul lui Mircea Mocanu, capul uşor plecat spre dreapta dă căutăturii lui Avram Iancu profunzimea şi asprimea unei judecăţi a istoriei Cîţi dintre conducătorii acestui neam au avut puterea de a deveni armele propriilor lor idealuri, cîţi au lăsat cancelariile călduţe şi s-au alăturat celor mulţi şi nedreptăţiţi renunţînd la legile de hîrtie şi consfiinţind legile istoriei neamului? Această privire, pe care artistul o privilegiază prin mijloacele expresiei plastice, căruia sculptorul îi dă profunzimea şi forţa unei lucidităţi perpetue, a unei interogaţii mereu necesare, traversează istoria şi este un reper pentru viitoarele generaţii Orice tînăr care se aşează în faţa bustului lui Avram Iancu, se supune acestei priviri şi intră în dialog cu ea, trebuie să simtă responsabilitatea anilor pe care îi poartă şi să se întrebe ce a făcut el pentru ceilalţi şi ce are de făcut pentru ţară Petru Rareş – vocaţia regală a întemeierii Petru al IV-lea Rareş (1483-1546) a fost fiul nelegitim al lui Ştefan cel Mare şi Sfînt, făcut cu o anume Răreşoaia, despre care există prea puţine date istorice Cronicarul Grigore Ureche scria despre Petru Rareş: „Cu adevărat era ficior lui Ştefan Vodă celui Bun ca întru tot simăna tătine-său, că la războaie îi mergea cu noroc, că tot izbindiia, lucruri bune făcea, ţara şi moşia ca un păstor bun o socotiia, judecata pre direptate făcea Almintrilea era om cuvios şi la toate lucrurile îndrazneţ şi la cuvîntu gata, de-l cunoştea toţi ca iaste harnic să domneasca Ţara” Petru Rareş a fost Domnitor al Moldovei de două ori, între 1527-1538 şi între 1541-1546 A domnit într-o perioadă grea, plină de mari şi complexe evenimente politice şi militare, determinînd adeseori amploarea desfăşurării lor pentru că avea carismă şi putea ridica întreaga ţară la luptă Domnitorul moldovean a luat parte la războiul de apărare a integrităţii Moldovei, şi a posesiunilor de peste munte, stabilite pe vremea domniei lui Ştefan cel Mare Deasemenea a luptat ca aliat al Transilvaniei, spre a o feri de cucerirea turcească şi de cea habsburgică Istovit de lupte, de trădările şi intrigile boiereşti, lovit de boli şi însingurat, cuviosul, vrednicul şi înţeleptul domnitor al Moldovei s-a stins din viaţă la 3 septembrie 1546 şi a fost înmormîntat la Probota, ctitorie a sa şi necropolă domnească, ajunsă la o deosebită prosperitate în acele vremuri Pe parcursul domniei sale Petru Rareş a ctitorit, reconstruit şi înălţat din temelie cetăţi, mănăstiri şi biserici marcînd arta epocii prin bun gust şi rafinament, prin achiziţii ale arhitecturii renascentiste, la Baia, Roman, Suceava şi în alte localităţi ale Moldovei, urmîndu-l în faptele şi lucrările sale pe vrednicul înaintaş Stefan cel Mare şi Sfînt De zona judeţului Bistriţa-Năsăud Bistriţa domnia lui Petru Rareş se leagă prin apartenenţa Cetăţii Ciceului, a Unguraşului şi a unei părţi a districtului Rodnei la ţara domnitorului moldav şi prin amprenta puternică stilistic pe care au primit-o construcţiile ridicate în perioada lui pe aceste teritorii Alexandru Ioan Cuza – reformatorul, făuritor al statului român modern Alexandru Ioan Cuza, a fost primul domnitor al Principatelor Unite (1859-1862) şi al statului naţional România (1862-1866) Sub domnia sa, s-au pus bazele dezvoltării moderne a naţiunii române din punct de vedere economic, social, politic şi cultural A participat la mişcarea revoluţionară de la 1848 din Moldova, iar după aceea la mişcarea pentru Unirea Principatelor La 5 ianuarie 1859 a fost ales domn al Moldovei, iar la 24 ianuarie şi al Ţării Româneşti, înfăptuindu-se astfel unirea celor două tari Devenind 129 domnitor, Cuza a obţinut, prin demersurile sale, recunoaşterea unirii din partea marilor puteri În timpul domniei lui Cuza, a fost desăvîrşită Unirea Principatelor printr-o serie de acte de guvernămînt, precum: contopirea Adunărilor de la Iaşi şi Bucureşti într-un parlament unic, numirea unui singur guvern şi fixarea capitalei noului stat la Bucureşti (1862) Întîmpinînd rezistenţa guvernului şi a Adunării legiuitoare, alcătuite din reprezentanţi ai boierimii şi marii burghezii, precum şi a bisericii, în înfăptuirea unor reforme care să modernizeze statul, Cuza formează în 1863 un guvern sub conducerea lui Mihail Kogalniceanu, care realizează secularizarea averilor mănăstireşti (decembrie 1863) şi dizolvă Adunarea legiuitoare (2 mai 1864) În acelaşi an, Cuza supune aprobării poporului, prin plebiscit, o noua Constituţie (statut) şi o nouă Lege electorală, menită să asigure parlamentului o bază mai largă, şi decretează (14 august 1864) Legea rurală concepută de Kogalniceanu, care, cu toate limitele ei, a reprezentat un moment însemnat în dezvoltarea capitalismului, desfiinţînd iobăgia multiseculară În timpul domniei lui Cuza au fost elaborate Codul civil şi Codul penal, Legea pentru obligativitatea învăţămîntului primar s-au înfiinţat Universităţile de la Iaşi (1860) care îi poartă azi numele şi de la Bucureşti (1864), a fost dezvoltată armata naţională etc Înfăptuirea celor două mari reforme (agrară şi electorală), a îndîrjit pe reprezentanţii boierimii conservatoare, ca şi pe exponenţii aripii de dreapta a burgheziei, care, uniţi într-o coaliţie cunoscută în istorie sub denumirea de monstruoasa coalţie, l-au silit să abdice (11 februarie 1866) şi au adus în locul său pe prinţul străin Carol de Hohenzollern Expulzat, ex-domnitorul şi-a petrecut restul vieţii în Germania, unde a şi murit (1873) A fost înmormîntat la moşia sa de la Ruginoasa Cuza şi-a destinat întreaga viaţă făptuirilor în interesul naţional, care era în acea vreme modernizarea post-feudală şi compatibilizarea administraţiei româneşti cu cea capitalistă, europeană Cînd un astfel de destin este asumat, el duce la un conflict fundamental cu forţele retrograde şi – de cele mai multe ori – la sacrificarea eroului schimbării, a Celui Ales să o înfăptuiască Aşa s-a întîmplat şi în cazul lui Alexandru Ioan Cuza care a fost silit să abandoneze o ţară pe care a făcut-o mai bună şi mai întemeiată în ritmurile şi formele acelor vremuri pregătind-o pentru cele viitoare Chiar dacă nu l-au preţuit îndeajuns contemporanii, el a fost reţinut de istoria românilor şi a intrat în memoria colectivă ca o mare personalitate a reformei, ca omul care a pregătit şi a înfăptuit Statul Român Modern Mircea Mocanu dă statuii pe care o dedică lui Cuza dimensiunile necesare pentru a-i putea reliefa şi pune în evidenţă mîinile ridicîndu-l pe soclu de la nivelul taliei În acest fel, cu un ax orientat înainte şi braţele desprinse de trup, lucrarea capătă proiecţie şi dinamism pentru a prinde puternica latură activă social, de reformator a domnitorului, pentru a întruchipa perioada istorică a modernismului şi dinamismul progresist specific acesteia Chipul înălţat semeţ dă expresie conştiinţei domnitorului - lucidă şi responsabilă istoric, iubitoare de neam – precum şi dorinţei de promovare şi afirmare a valorilor româneşti în lumea europeană Pieptul avîntat poartă însemnele – ordinele şi decoraţiile – care dau autoritate şi putere domnitorului în numele naţiunii, subliniindu-i reprezentativitatea şi întemeierea morală în înfăptuirea idealurilor ce-l animă 130 Mîinile, arse de pasiune, cea stîngă întoarsă ca pentru a dobîndi persuasiunea discursului, într-un gest al elocvenţei şi cea dreaptă cu degetele răşchirate pentru a sugera acţiunea şi organizarea socială pe temeiurile raţionalităţii, dau sugestia limpede a celor două laturi a făptuirilor istorice ale domnitorului: cea discursiv-conceptuală, de aşezare a ţării în tiparele modernităţii europene şi cea politic-organizatorică, născătoare de instituţii noi şi de reconfigurări ale statutelor şi rolurilor sociale Drapajul de pe braţe sugerează că domnitorul este înfăşurat în steagul naţional fiind menit unui destin istoric “Ceea ce au vrut mîinile mele să facă, a fost în stare capul să le ajute!” - mi-a declarat odată un meşteşugar priceput, rezumînd spectaculos şi aparent paradoxal, relaţia pe care a avut-o o viaţă întreagă cu lemnul şi cu uneltele Gîndind mai apoi la această formulare în care mîinile sînt sediul voinţei şi acţiunii iar mintea are doar rolul de a susţine întreprinderile acestora prin cunoaştere şi experienţă, mi-am dat seama că ea este o emblemă şi o metaforă reuşită a tuturor celor care au vocaţia făptuirii Mircea Mocanu, avînd la rîndul lui această vocaţie a pătruns empatic destinul domnitorului şi l-a oferit neuitării cu mîinile desprinse din masa de bronz şi pentru a exprima nevoia perpetuă a acestei naţiuni de compatibilizare cu reuşitele istorice ale celor europene, necesitatea făptuirii trainice în interes naţional 131 Simpozionul Mării Negre „AD-ELLA” Jurnal de tabără, Eforie-Nord 1-15 sept 2007 Locul Albastru şi alb – cer şi lumină – te întîmpină cînd treci pragul acestei vile de pe malul Mării Negre O arhitectură învăluită în parfumul rar al vremurilor apuse care rupe şirul caselor recent ridicate de pe strada Andrei Mureşanu, o faţadă cu trei coloane şi arcuri de boltă care te anunţă că ai intrat într-un spaţiu privilegiat, într-un glob magic, alb-albastru În 1997 Adela a fost fascinată de intrarea cu coloane şi de un hibiscus ce creştea în curte şi purta parcă flori de lumină A devenit proprietara vilei ELLA şi astfel a pornit proiectul AD-ELLA care acum are limpezimea şi stabilitatea proiectelor turistice de mare calitate, reprezentative pentru ţărmul românesc al Mării Negre Pe terenurile virane din jurul vilei s-au extins dependinţe care au intrat armonios în corpul clădirii iniţiale Astfel a apărut spaţiul Galeriei de artă Ad-Ella, cel al terasei din faţa vilei care comunică natural cu galeria sau spaţiul de cazare din spate care intră perfect în cadrele arhitecturale ale construcţiei iniţiale oferind confort şi servicii turistice de cel mai înalt standard Întîlnirea 2007 – an de fenomene extreme: caniculă, furtuni electromagnetice, vijelii, cod galben, cod portocaliu, roşu – an în care buletinul meteo a atins ratingul celei mai bune telenovele şi acum, la început de septembrie, liniştea binemeritată la Vila Ad-ella Cod policrom Un curcubeu în inimă Au sosit bistriţenii Oamenii tuturor culorilor şi formelor – artiştii plastici Cei ce au de o viaţă inima în cod roşu Atenţie la tot ce e extrem! Pe pereţii albi, pe sub ramele albastre apare desenul unei cardiograme cu un început adîncit în apa Bistriţei şi capătul zilei urcat în cerul de deasupra Mării Negre Buna dispoziţie, saluturi, unii mai sînt aşteptaţi şi pînă spre seară cercul se constituie pe terasa vilei acolo unde mesele au fost aşezate în forma unei flori a soarelui, care primeşte şi dă căldură tuturor Participanţi Mircea Mocanu, Miron Duca, Adela Leopoldi, Mihai Percă, Cristian Târnovan, Lucian Bichigean, Maxim Dumitraş, Marcel Lupşe, Adrian Chira, Ştefan Pelmuş, Mircea Novac, Stephane Salvador (Franţa), Marian Coman, Alexandru Gavrilaş Prima seară Conversaţiile entuziaste ale regăsirii în alt spaţiu, în alt loc Discuţii despre călătorie – Cetatea Prejmerului, Barajul Siriului, Dorobanţul, satul natal al lui Mircea 132 Mocanu, sat cu rîuri subterane şi poveşti dobrogene La Dorobanţu am fost întîmpinaţi de un bust Eminescu sculptat de M M la vîrsta liceului şi vedem că poetul are cam vîrsta şi prospeţimea autorului Cu surprindere vom descoperi şi pictura lui Mircea din perioada liceului, a cărei naivitate îl bucură şi îl face să ne privească cu un soi de sfială Părinţii lui ne primesc pe o terasă aşezată sub bolţile de struguri aromaţi şi ne împart o plăcintă dobrogeană mare, aburindă Ei par a fi desprinşi din rocile calcaroase, purtînd pînă în adîncul fiinţei amprenta locului, bucuria regăsirii, grija şi dragostea pentru copii, încîntarea cunoaşterii prietenilor acestora şi ospitalitatea ireproşabilă Povestim pe terasa Ad-Ella despre oraşele şi locurile văzute, despre schimbările observate, despre trasee Mai apoi apare vorba căutată, vorba de spirit: Miron Duca - „Cînd stau de vorbă cu mine De fapt eu nu stau de vorbă cu mine pentru că nu mă întreb Aş sta de vorbă cu Dumnezeu, dar nu reuşesc” „Trebuie să prinzi seva copacului ca să faci cu ea un peisaj” „Luminişul creează umbra” Cristi Târnovan - „Berea-i plăcută de băut, nu mîncată de foame” Marcel Lupşe „Să spargem molecula vinului cu ceva apă” George Ţâra „Aşa a zis unul - Eu toată viaţa am lucrat în detrimentul copiilor mei” Zilele Prima dimineaţă Redescoperirea mării Insule de lumină se aleargă pe întinsul mişcător, cascade care curg din spărturile norilor şi băltesc în valuri o vreme Lumina dimineţii se plimbă pe mare, se joacă şi se drăgăleşte cu valurile înainte de a se năpusti pe ţărm George Ţâra pregăteşte pînzele ca un meşteşugar atent întrebînd mereu, pe fiecare dintre artişti, care îi sînt pretenţiile Cristi Tîrnovan împarte acuarelele şi celelalte materiale oferite de Centrul pentru Cultură din Bistriţa pentru Simpozion Uriaşul atelier care se constituie mai are nevoie doar de starea artistului care să nască gestul creator, De aici poate începe aventura fiecăruia, călătoria pe marea interioară care să pună aducă şi să pună pe pînză imaginile cele mai persistente, descoperirile făcute sub adierea brizei mării Prima lucrare a lui Cristi Tîrnovan – o acuarelă în care formele, imponderabile, au o tendinţă ascendentă O femeie, o aripă, un val, toate căutînd spre cer, în aerul cald al plajei, în albul diafan care le susţine Mircea Mocanu se bucură copilăreşte de redescoperirea acuarelei şi figurează unul dintre Cerurile lui cu prospeţime şi în tonuri calde pe care le îmbogăţeşte năucitor printr-o invenţie ad-hoc, trecînd cu creionul colorat peste acuarela udă I se citeşte pe chip bucuria reuşitei, a spectacolului pe care îl creează jocul plastic Adi Chira se retrage în curtea din spate şi începe cu multă culoare şi gesturi de forţă un tablou în ulei Apoi urmează rafinamentul supraimpresiunilor care creează una dintre Maşinile lui de Vise 133 Povestesc cu el despre două teme pe care şi le propune Maşina de Vise şi Oaia Neagră, teme care îi stau de mai multă vreme în atenţie şi care acum se modulează impregnate de aerul sărat al ţărmului Vorbeşte despre adîncirea temelor în reflexii abstracte, despre poezie ca susţinere internă dar şi grafică a imaginii plastice pentru Oaia Neagră Grafismele poetice lipsesc însă în Maşina de Vise unde prioritate are figurarea visului, a închipuirii şi nu a scrisului reprezentat acolo doar de obiectul vetust, aparent nefuncţional, de o maşină de scris care naşte vise şi nu litere Din încăperea în care stă Lucian Bichigean se aude un cîntec la ghitară, slab, stins A avut o noapte grea, cu dureri reumatice şi multă zbatere şi cîntecul îl ajută să se adune, să se pună pe cale Treptat cîntecul se aude mai limpede, semn că se simte mai bine La cîteva zile după asta va susţine pe terasa din spatele vilei un adevărat recital de o seară, acompaniat de Marcel Lupşe cu o voce de diacon Cu Mircea Mocanu despre elementele stilului, ce este stilul, ce înseamnă să ai aşa ceva în operă şi cum se naşte el Referirile sînt multe de la Brîncuşi, la artişti contemporani din aceeaşi generaţie cu Mircea şi la temele proprii Care este proporţia oportună în repetarea unor elemente pentru ca ele să creeze stilul şi nu manierismul obositor? Care sînt temele care merită să fie adîncite şi în ce fel se cer acestea exprimate pentru a intra în conştiinţa publică? Conchidem că reflexia şi munca pot crea o expresie a personalităţii care să te înscrie în galeria numelor nemuritoare şi vrem să mai dezvoltăm tema dar sîntem copleşiţi de vocea lui Marcel Lupşe care, pentru a destinde atmosfera, ne citeşte de pe o foaie perle din lucrările de bacalaureat ale elevilor cărora George Ţâra le ia apărarea indiferent de proporţiile erorilor exprimate Suflet milos şi mereu de partea celor năpăstuiţi acest George Seara povestesc cu Adi Chira despre critică şi ce înseamnă să fii critic bun, despre etapele şi procesul creaţiei, despre maturitatea pictorului şi cum se obţine ea În vreme ce vorbim începe o ploaie care este coada celei care a rupt vreo trei sate prin Moldova şi a inundat Tecuciul, după cum aveam să vedem mai tîrziu la ştiri Eu spun că este o căutare care te organizează şi te motivează şi o găsire care te lasă perplex şi de multe ori neputincios aşa că este important să cauţi după ce ai găsit Miron Duca, prezent şi el sub protecţia intimă a umbrelei spune că artistul adevărat nu caută, ci găseşte Adi Chira este totuşi de partea procesualităţii aflării adevărului şi nu acolo unde instalarea în miezul acestuia este un salt brusc şi iraţional Cu Lucian Bichigean fac lungi plimbări pe străzile din Eforie, printre casele joase, pe străduţele lăturalnice intrînd prin magazine pentru ca să concluzionăm că mărfurile sînt cam tot aceleaşi ca prin Bistriţa, Cluj sau Năsăud Dacă tot a venit vorba, el îmi vorbeşte mult despre societatea năsăudeană, despre vanităţile şi imposturile vieţii unui oraş care pare a trăi doar din amintirile marelui trecut, despre personaje pitoreşti, majoritatea bahice, despre partidele de vînătoare şi peripeţiile din vremea lor Poveştile lui sînt picante şi liniştitoare, ca briza de septembrie care răcoreşte orăşelul 134 Maxim Dumitraş continuă un proiect mai vechi intitulat Cartea Stărilor în paralel cu lucrările pe care le dedică Simpozionului În aceste Cărţi ale Stărilor el revalorizează albume vechi de fotografie sau albume de pictură, cataloage peste care supra-imprimă un jurnal al stărilor interioare, al gîndurilor poatice, al amintirilor figurate în metafore plastice Se nasc astfel cărţi-obiect, unicate artistice care salvează forma vechilor suporturi şi adesea porţiuni utile plastic, dar vin cu adaosul irepetabil, cu amprenta personală şi trăirile ireductibile ale autorului O reuşită în care efortul primar de a crea obiectul se întîlneşte cu fericita reconfigurare care îl scoate din serie şi din banalitate şi îl înalţă la statutul de unicitate şi de mărturisitor al stărilor artistului Stăm de vorbă la el în cameră lîngă tabloul care va apărea şi în galerie, marcat de „albastrul de Sîngeorz-Băi” şi de formele marine care – de această dată – evocă pe suprafaţa pînzei atmosfera şi trăirile stîrnite de locul binecuvîntat în care ne aflăm Mihai Percă în urma unei dispute se retrage sus, la el, ca într-un turn de neatins şi se apucă să lucreze pe suprafeţe mari cu gesturi eliberatoare Liniile se înfruntă, culorile se ceartă în locul lui şi vine de acolo peste două zile eliberat de demoni, cu întregul discurs conflictual exteriorizat plastic, artistic, în desen şi culoare Poate să asculte iar linişti Jazz-ul latino american care picură pe terasă şi să îşi guste prelung ceaiurile şi ţigările subţiri-subţiri şi extrem de lungi Acest puseu de cîteva zile mă face să mă gîndesc la stările-motor, la complexele arcuri care declanşează actul plastic, artistic, la motivaţia acestuia Furia, nevoia de compensare, meditaţia, amintirea nostalgică, frumuseţea lumii şi nevoia de neuitare, contemplaţia, pot fi stări-motor, motivaţii ale acţiunii artistice, de găsit în unul şi acelaşi creator În cameră, în dreapta patului am un tablou al lui Mihai Percă Minimal în mijloace expresive şi cromatic, figurînd o sticlă de sifon, o pată verde şi cîteva forme crem-maro, tabloul îmi ţine companie de cîteva zile şi vreau să mă refer la el ca fiind unul generat de contemplaţie sau, dacă vreţi, ca fiind o formă a contemplaţiei active Vechii greci spuneau că zeii au creat lumea odihnindu-se Primii filosofi, contemplativii, erau îndeobşte sentenţioşi, laconici, nu se oboseau prea tare cu explicaţiile preferînd – după cum ne spune despre ei Diogene Laertios – enunţurile simple de felul: Găseşte momentul prielnic/ Nu te fă mai bun decît părinţii tăi / În lumea asta majoritatea oamenilor sînt răi Poeţii contemplativi sînt îndeobşte laconici Arta lor a fost dusă la desăvîrşire de trăitorii în spiritual haijin, de autorii de haiku, formă poetică menită a concentra în douăsprezece silabe, un loc, un anotimp şi o stare sufletească Pictura contemplativă a lui Mihai Percă foloseşte mijloace sărace pentru a exprima stări complexe Liniile sînt trasate cu parcimonia şi precizia cu care un samurai pregăteşte în duel singura lovitură care îi este permisă, care îi poate lăsa viaţa sau i-o poate lua La Mihai Percă precizia gestului este una a suprapunerii expresiei pe starea ce a generat-o, o sinceritate liminală, lipită de sufletul celui ce se exprimă Spre deosebire de meditaţie, cugetare, reflexie, forme active şi discursive ale gîndirii în care aceasta îşi implică şi amplifică funcţiile de cunoaştere, contemplaţia este o formă aparent pasivă în care gîndirea mai degrabă se complace decît se desfăşoară În starea de contemplaţie înţelegerea adîncă, nemediată discursiv este fundalul a ceea ce este 135 contemplat Gîndirea se ascunde şi se deghizează în forma pasivă, privirea pare a fi fixată în gol, astfel încît, din această perspectivă, contemplaţia este asemănătoare unui tigru năpraznic, întins leneş între ierburi, care doar priveşte Această privire adîncită, aparent indiferentă, fixă, topeşte elementele din jur după voia şi interesul ei, focalizînd – aparent aleatoriu – pe un detaliu considerat îndeobşte nesemnificativ Peisajul poate să îşi piardă orizontul, o natură statică suportul, un drapel culorile sau o pălărie…pălăria Privirea contemplativă este una selectivă datorită infuziei de personalitate şi subiectivitate în realitatea exterioară După cum elimină elemente, acest fel de a privi poate să şi introducă detalii, semne din trecut sau din imaginaţie pentru a umple locurile lăsate pustii, golite de realitate Actul plastic al lui Mihai Percă pare a fi un joc cu realitatea şi ar fi unul dacă nu ar fi premers şi însoţit de contemplaţie, de această puternică sursă a înţelepciunii, de această dispoziţie, stare, care face ca fiecare detaliu să fie asumat în bogăţia semnificaţiilor lui – împreună cu gestul care l-a creat pe pînză şi cu tot arcul generator În pictura lui Mihai Percă nevoia de expresie, de comunicare a rupt zăgazul după care s-au adunat limpezi şi liniştite apele contemplaţiei Cel ce se odihneşte în sine şi în lume a ieşit spre semeni găsind o formă de expresie adecvată, subtilă şi delicată pentru a se întîlni cu privirea lor şi pentru a le oferi rodul şi bucuria lucrului contemplat Expresia stărilor contemplative nu este abstractă sau figurativă Ea fuzionează cele două modalităţi artistice într-o formă de comunicare care conţine fie concretul lucrului, fie abstractul simţirii, trăirii, fie pe amîndouă amestecate, melanjul lor Creatorul are privirea suficient de rece pentru ca să citim în ea „Mă îndur de cine mă îndur şi am milă de cine am milă!” şi îndeajuns de caldă pentru a spune cu sfială „Te iubesc…” Mircea Mocanu se simte rău şi pleacă la spitalul din Constanţa însoţit de sora lui Urmează telefoane îngrijorate şi aflăm că trebuie să rămînă acolo trei zile pentru ca să se echilibreze cardiac Fără el zilele ce urmează sînt mai sărace în hărnicie şi optimism Mergem în fiecare zi şi îl vizităm la spital rotind locurile într-o maşină Va reveni ca şi cum nimic nu s-a întîmplat, vital şi dînd celorlalţi din imensa lui bună-dispoziţie şi generozitate şi ne va purta două zile în excursii dobrogene pentru a se echilibra, de data aceasta, sufleteşte şi pentru a ne arăta ţara lui ascunsă Seară de lectură publică După un concert de pian care a pus pe toată lumea în ipostaza ascultării a urmat o lectură publică făcută de cel ce semnează aceste rînduri Au fost citite trei povestiri: „De ce n-a mai murit bunicul”, „Cum am pierdut cincizeci de mii fără să îi am” şi „Mihai Ursachi - A doua plecare”, care au incitat publicul la comentarii şi valorizări S-a creat o punte de comunicare între literatură, arta scrisului şi artele plastice reliefîndu-se sistemul subtil de vase comunicante dintre cele două domenii ale artei Audiţia publică a piesei Pragul O seară mai tîrziu– după proză – a fost rîndul teatrului să intre în atenţia participanţilor la Simpozion A fost audiată piesa Pragul, de Alexandru Uiuiu, imprimată pe CD de Teatrul Naţional Radio în cadrul programului „Dramaturgi români 136 contemporani” După audiţie s-au făcut comentarii şi aprecieri Mihai, student în anul IV la Conservator ne-a încîntat cu un alt recital de pian Ştefan Pelmuş invită oamenii la o Fetească Neagră de Valea Călugărească, satul lui natal, din care a adus două sticle pentru degustare Mircea Novac, un francofon ireproşabil, care îi ţine mereu companie lui Stephane Salvador mai aruncă din cînd în cînd cîte o observaţie maliţioasă, salonardă în direcţia lui Pelmuş care are mereu – cînd vorbeşte, mănîncă sau pleacă şi vine, ritmurile catastrofei şi ale panicii Altfel, oameni împăcaţi cu ei înşişi în faţa şevaletului unde viaţa personală devine artă, adică altceva Vernisajul Galeria tremură de emoţie şi asta se simte doar în bîlbîiala lumînărilor care decorează interiorul - după o zi de muncă, de consultări şi curatoriat, galeria este gata pentru vernisarea Expoziţiei Simpozionului Gazdele minunate ale întîlnirii Adela Leopoldi şi Mihai Percă – directorul artistic al galeriei, rostesc cuvinte care exprimă bucuria reuşitei simpozionului care se află la a cincea ediţie Din partea U:A:P Constanţa vorbeşte I D Papadopol care remarcă rolul pe care simpozionul l-a dobîndit în viaţa culturală a oraşului Eforie Nord şi a judeţului Constanţa Cristian Târnovan relevă sprijinul pe care l-a dat Centrul pentru Cultură Bistriţa-Năsăud în desfăşurarea cu succes a acţiunii şi mulţumeşte acestei instituţii din partea participanţilor Alexandru Uiuiu: „Este un mare spectacol şi o mare ofertă de care ai parte atunci cînd artişti veniţi din locuri diferite, consolidaţi în mijloace de expresie şi stiluri diferite îşi propun o temă comună, cum este cea a Mării Negre Lucrările din expoziţie se alungă şi se cheamă, trăiesc în această binefăcătoare tensiune care împrospătează ochiul şi dă bucurie privitorului Diversitatea abordărilor nu tulbură unitatea temei astfel încît imaginea mării se reface în expoziţie în toată bogăţia ei Într-o privire caleidoscopică găseşti în lucrările prezentate şi strigătul pescăruşilor şi sunetul valurilor care izbesc tripozii, frumuseţea femeilor alintate de nisipul cald, pacea celui ce a rătăcit pînă pe ţărm, forţa sevelor ascunse în tulpinile vegetaţiei de pe faleză, zbaterea omului ce i-a iubit prea mult pe ceilalţi şi a fost înşelat în aşteptări, semen ale comorilor ascunse în larg sau uitări de sine în contemplarea întinsului Am venit aici de departe ca să descoperim ceea ce aveam acasă – prietenia artistică, solidaritate şi nevoia unuia de celălalt pentru a recompune chipul Mării, drumul de Lumină, Viaţă şi Adevăr de pe mişcătoarele ei întinderi” Expoziţie ad-hoc Adela Leopoldi A doua zi după vernisaj o rog pe Adela să îmi mai arate din lucrările ei Plină de amabilitate şi povestind mereu despre etapele creaţiei, despre pictura dinainte de şcoală şi de după şcoală Adela se apucă să risipească prin galerie lucrări de ale ei din perioade mai vechi, mai recente, fiecare cu povestea ei Imaginile dorului de ţară, figurate în Germania, poate sub influenţa lui Chagall sau a lui Kandinski, fiordurile Pacificului prinse în acuarelă în vremea şederii în America, stînjeneii cu petale firave şi transparente care au uimit-o mai apoi la Van Gogh, păsările uriaşe care stăpînesc pămîntul lăsînd oamenii neputincioşi să trăiască asemenea furnicilor în legea lor dreaptă şi suverană, buchetele de 137 flori în cromatică inedită, coborîrile printre tulpini, în lumea puternică a sevelor şi apoi crinii, crinii, crinii… Crinii imperiali, cu cupe imense, figurate pe fundalul roşului veneţian, evocînd întrucîtva frescele romane, îmi aduc aminte de versurile lui Mihai Ursachi din Poemul de purpură: “Oceanele lumii sînt fantasmagorice oşti de năluce, coruri înalte pînă la stele, mari galioane de constelaţii, galerele cerului mînate de palizii robi ai adîncului Sub alba tutelă Marele Crin Ne aşteaptă de ani două mii Tot ceea ce există există Tot ce există există de-a pururi, Moartea nu are viaţă Nălucă şi vis e istoria mării de sînge, coşmarului roşu, totul s-a săvîrşit întru deplina înstăpînire-a deşertului Deşertului Nu asculta ce deliră strigoiul Aceştia sîntem noi înşine, înşine E vorba de o colină Din apropiere, la Luxor în Egipt, e un joc al naturii” Plină de hărnicie şi povestind mereu – printre altele despre viaţa în Livezile copilăriei, în aromele mîncărurilor pregătite de bunică în atmosfera de ordine şi nobleţe a vechii societăţi săseşti - Adela îmi face acest cadou apoi se retrage cu graţie lăsîndu-mă pe această insulă a poeziei şi picturii, captiv în mrejele lucrărilor ei care le completează pe cele expuse pe pereţii galeriei cu plusul poeziei şi al forţei sensibile Momente unice de meditaţie şi încîntare Excursie de documentare Mircea Mocanu, cel mai avizat ghid, om al locului care simte prin toţi porii taina dobrogeană ne invită să cunoaştem ţinuturile dintre Dunăre şi Marea Neagră Plecăm cu maşina lui, solidă, trainică şi avem senzaţia că un vapor ne poartă pe valurile de asfalt prin ţinutul dobrogean Ne oprim mai întîi lîngă un ansamblu sculptural al lui Titi Ceară de lîngă Techerghiol apoi urmăm drumul spre monumentul victoriei romane, monumentul lui Traian de la Adamclisi Vizităm şi Muzeul de acolo şi apoi prin Cobadin o ţinem tot spre sud prin sate joase şi întinse De-a lungul drumului prin cîmpiile dobrogene remarcăm gardurile de piatră, casele făcute din chirpici, arhitectura tradiţională, terenurile agricole ce par nesfîrşite, măgăruşii şi caii dobrogeni, mărunţi şi iuţi, care cară prin sate una-alta în căruţe mici Ne-am oprit la Peştera Sfîntului Andrei, întemeietorul creştinismului românesc, apostolul neamului nostru şi la Mănăstirea edificată aproape de aceasta ca să ne lăsă cuprinşi de încărcătura spirituală a locului 138 Mai jos, pe malul Dunării am vizitat Mănăstirea Dervent un loc armonios care găzduieşte în fiecare an o Tabără de sculptură în urma căreia curtea mănăstirii se îmbogăţeşte cu lucrări de artă cu tematică religioasă Într-o vreme, cam pe la amiază, după ce trecem prin viile de pe malul Dunării cărora le poţi simţi de la depărtare miresmele şi aromele dulci de toamnă, ajungem la Ostrov un sat în care grădinile din spatele caselor dau în fluviu şi au cărări spre barca fiecărei familii care este ancorată în malul Dunării Cu aceste bărci se poate ajunge dincolo, în ostrov, unde turme de vaci şi herghelii de cai pasc în voie Intrăm fără să ne dăm seama pe pămînt bulgăresc, printr-un capăt al oraşului Silistra şi ajungem la bacul cu care trecem Dunărea înspre Călăraşi înapoi în ţara noastră pe care am părăsit-o doar cincisprezece minute, suficient ca să ni se facă dor de ea Proiecte De la masa rotundă de pe terasa vilei îşi iau zborul teme, gînduri, proiecte care încearcă să facă viitorul mai previzibil şi mai bun pentru artele plastice Ia naştere Fundaţia pentru Arte Plastice a Mării Negre, organizaţie non-guvernamentală care urmează să numere printre membri fondatori participanţii la Simpozion şi mai apoi personalităţi culturale din ţară şi străinătate care să susţină proiectele artistice Se discută şi despre duplicarea proiectului în iarnă, atunci cînd marea are de oferit un spectacol inedit şi poate fi valorizată într-un mod special Se plănuieşte creşterea rolului Centrului pentru Cultură în susţinerea acţiunii, astfel încît, în anii care vin, prin atragerea unor instituţii şi organizaţii europene Simpozionul să devină unul de importanţă europeană şi o acţiune de calendar a centrului pe dimensiunea internaţională Fapte mari se pot adăuga la cele ce au fost dacă oamenii lasă cercul magic al prieteniei şi trăirilor împărtăşite să se rostogolească în timp, dacă marea interioară dă în confluenţe şi atinge ţărmul lăsînd pe el opere durabile 139 Tabăra Realism Magic de la Valea Vinului Septembrie 2009 În Vila 2 am stat în camera unde stăteau de obicei Mihai Ursachi sau Laurenţiu Ulici, la etaj, prima cameră pe dreapta de lîngă terasă I-am rugat pe prietenii mei invitaţi şi ei în tabăra organizată de Florica Dura - care lucrau care pe unde să îmi aducă o lucrare, care vor dori, iar eu, dator atmosferei impregnate de poezie şi critică a încăperii să încerc să echivalez exerciţiul lor plastic în culoare şi formă, prin cuvînt şi text scris Astfel s-au născut aceste monografii artistice Marian Coman Un fruct cu miezul mai mare decît coaja Cînd a ieşit pe porţile înalte ale Paradisului avea pe umăr un papagal care învăţase să spună Te iubesc şi spunea mereu Te iubesc! Te iubesc! Te iubesc! Umărul acela a fost şters de o mare furtună de zăpadă şi papagalul a fost prins sub gheţuri Grădinile, ele poartă seva originară, în ele de regăseşte viaţa dintîi – îşi spuse femeia, dar oricît a umblat nu a putut sădi una mai frumoasă decît cea din mintea bărbatului, cea pe care o îngrijise de la bun început O grădină este un amestec de gînduri Peste tot tulpini fragede, muguri, flori Fructele cad însă mereu dincolo de gard, în drum Ca să intre iar, din cînd în cînd în Paradis, femeia are de înţeles bărbatul sau are a porni la drum După ce va ocoli mult va ajunge să calce pe fructele căzute din grădina lui Mai este – desigur – şi o a treia cale ! Alexandru Lupşe Mater Ludens Elementele se împart pe grupe şi începe jocul: litiu schimbă cu beriliu, stronţiu pasează zincului, interceptează magneziul, trimite electroni la argint şi şi cînd fluieră odată Mendeleev un goool , toate se adună şi se îmbrăţişează ca o unică fiinţă Marele Animal, proaspăt creat lasă un dinte din spinare deasupra luciului mării şi el se face insulă cu un palmier în sfîrc Mater Ludens, Cea Singură dar Niciodată Tristă, stă acolo nedezghiocată, neştiind dacă o aşteaptă urcarea în fluture sau coborîrea în vierme Cea Singură, cu fruntea şi minţile dincolo de ramă şi trupul amorţit în nehotărîri, cu ţîţele alăptînd roşul şi spinarea înmugurită amar reazemă propria ei imagine în lume şi atîta tot Hergheliile verzi de cai ai primăverii o vor cutreiera şi o vor paşte şi draperii de frunze îi vor ascunde somnul tomnatec în toată vremea cît ea va amîna Va amîna mereu 140 ca şi cum ar putea să ţină în grajdurile personale Timpul pe care să-l hrănească şi adape din ea însăşi Lasciv şi mîncat pe margini Timpul se îngraşă lîngă ea şi se scurge uşurel printre crăpături 141 Armand Zoltan Întru-chipuiri Trădarea - scrum al zilelor şi rădăcină a nopţii Nerecunoştinţa - sălaş mai rece decît al morţilor Viclenia – unealtă moale care lasă urme slinoase Îndoiala şi neîncrederea – smîrcuri şi ochi ai mlaştinii Pe lîngă întîlnirea lor în această lume, promisiunea infernului este – desigur – cea a unui loc de odihnă O uriaşă tablă pe care oricum ai da cu zarul, iese mereu şase-şase Mătăsos, cald, pufos, pe perniţe de mătase şi cu alunecări de mreană prin ape galbene Ea se apropie şi spune: „ Ia-mă, sînt în întregime a ta, dar să nu mă atingi!” Ea vede cu sfîrcurile şi aude cu claviculele, miroase cu buricul şi mîngîie cu părul negru şi din trei paşi este în urma ta De fiecare dată vei ştii că este acolo fără să te întorci În faţa vei avea trădarea, nerecunoştinţa, viclenia, îndoiala şi neîncrederea Legate în piele, în ediţii de lux, sau în tiraje de masă Cristi Târnoveanu Iubirea- sîngele femeii Tumult înăuntru cu izbucniri înafară Sîngele care urcă în obraji – femeia îndrăgostită, îmbujorată de emoţie Apoi cascadele – penetrarea himenului, ciclul, ruperea apelor, naşterea – sînge din sîngele ei devenit altă viaţă, alt om Femeia gîndeşte cu sîngele ei chiar şi atunci cînd inima bate înafara ei, dăruită Linişte, căldură şi cer senin pentru vatra aceasta de sînge clocotitor care îşi ridică limbile flăcării pînă sub ceaunul nopţii sau le ascunde mocnit sub talpa casei Atît cere femeia – linişte şi cer senin pentru rostogolul de lavă şi sînge fierbinte, pentru zidirea în carne, pentru plata cu propria viaţă pentru altă viaţă Iubirea – sîngele femeii, cutreieră înăuntrul şi înafara ei pînă dă de lapte Atunci, ca un şarpe, se muşcă de coadă şi se adînceşte în somn, într-o mare de lumină vîscoasă, anulînd istoria, sortind lumii pruncul – o pată de sînge care urlă Maria Gliga Eternul detaliu Femeia ştie ceva ce nu va spune niciodată Nu pentru că nu vrea sau nu poate, ci pentru că nu se cade Numai diavolul are căderea de a spune orice De aici obsesia detaliului semnificativ, care conţine taina dar nu o deconspiră Folosirea tehnicii şi a funcţiei detaliului este o reuşită închidere a deschiderii, nespunere directă a spunerii pentru că detaliul descoperă asimtotic, pînă acolo unde se cade El este ca o rochie de noapte uşor transparentă dar este şi rochia nopţii Detaliul semnificativ vrăjeşte lumea şi umple orizontul Pierdut pe pajişte el ofileşte florile, usucă iarba şi străluceşte incomensurabil 142 Uitarea este şi ea o tehnică Cu toţii ne străduim să uităm ceva ce nimenea nu ştie Memoria este a Totului, aşadar a Nimicului Amintirea este a detaliului şi ea este eternă 143 Georgiana Vrânceanu Drumul spre sine Să stai în lume rezemat de stîlpul nopţii şi să vezi zidirea celui al dimineţii, să pui hamac între ele şi să-ţi legeni acolo gîndurile nedormite pînă ameţesc şi nasc stele Apele care curg se limpezesc, cele care stau se îngreunează, se adîncesc şi în ele lada de zestre putrezeşte plină cu haine nepurtate În mîlul de dedesubt sclipeşte un inel care aşteaptă degetul subţire al iubitei Să stai pe malul apei adînci şi privindu-ţi imaginea să îţi dai seama că îţi luceşte în ochiul stîng piatra acelui inel Să stai şi să se mişte toate în tine pînă cînd gîndurile se împletesc năvod şi cînd lucrarea e desăvîrşită să strîngi în el tot ce te-a privit şi tu nu ai văzut Să stai mişcat, tensionat, muncit, să stai lucrînd, transpirînd, să stai cîntînd Să stai Să pleci doar cînd pleacă toţi ceilalţi şi atunci să nu îţi rămînă decît un singur drum – cel care coboară în tine însăţi Scaunul roşu – Jîlţul verde - un eseu asupra aşezării picturale a Georgianei Vrânceanu Fiinţa omului se compune haotic şi se descompune sistematic Într-un punct al vieţii, al echilibrului, ea are patru puncte de susţinere şi în cuibul creat se aşează comod spiritul Pacea aceea, parte a păcii eterne - care este sau nu însoţită de mulţumire sufletească, de împlinire - se pogoară ca un praf căzut din pomii care înfloresc şi brumează scaunul fiinţei Mihai Ursachi, aşezat pentru totdeauna în Jîlţul Verde, ne spune: “Cînd crengile toamnei se scutură-n casă m-aşez cu mîhnire-ntr-un jilţ de mătasă Acestea sunt crengile care în floare intrau printre gratii odinioară… Alături stă arcul cu care la ţintă am tras într-o floare curată şi sfîntă În jîlţul cel verde eu stau cu mîhnire şi cîtă iubire, o cîtă iubire… Acum e tîrziu şi se face-ntuneric şi mă scufund într-un calcul himeric …………………………………… O Doamne, nu uit şi nici nu ţin minte ce-a fost mai tîrziu ce-a mai fost înainte 144 În jîlţul cel verde acum mă cutremur, un plînset anume străbate prin vremuri Iubita mea albă, atîtea păcate, Tu l-ai iubit pe sărmanul meu frate… …………………………………… E foarte tîrziu şi de tot întuneric, şi mă scufund într-un calcul himeric În jîltul cel verde eu stau cu mîhnire, Păianjenii ţes împrejuru-mi la fire…” Într-o vreme doar două dintre cele patru puncte de sprijin mai rămîn printre oameni pentru că spiritul face o rabatere de fineţe şi rafinament şi le mută pe celelalte în ceruri Omul se deschide ca o scară rară prin care trece lumina orbitoare a verii Georgiana Vrânceanu investeşte în tema Scaunului-Fiinţă o întreagă viziune picturală Antropomorfizate, împrumutînd şi păstrînd amprenta umană şi creîndu-şi astfel propria personalitate, scaunele din picturile Georgianei sînt scoase din muţenia obiectuală şi devin instrumente ale comunicării stărilor şi situaţiilor la care au fost parte Dacă scaunele din piesa lui Eugen Ionescu sînt instrumente ale recompunerii scenice a absurdului social, în picturile artistei acestea capătă conotaţiile trăirii integrale fiind încărcate atît de memorie factuală cît şi de amintirea stărilor discrete Rafinamentul formal şi investiţia cromatică dau forţă evocatoare obiectelor care, în acest fel, sînt scoase din convenţional, comun şi habitual şi sînt ridicate la rangul mărturisirii despre starea şi condiţia umană în ipostaze diverse Mineralizate, clorofilice, pietrificate, sangvinice, brumate de umbre umane, explodînd în revolte, acoperite de toate reflecţiile pe care le-au găzduit, obiectele Georgianei capătă conotaţiile unei complexe filosofii a aşteptării, revoltei şi dinamismului transformării Ineditul temei şi angajamentul plenar, plastic şi filosofic, o aşează pe Georgiana Vrânceanu într-un loc înalt, în fotoliul picturii tinere româneşti 145 Tabăra de Sculptură „Ion Irimescu” – Bistriţa, ediţia I Jurnal de tabără, Bistriţa august 2005 Sculptura – Frumoasa din Pădurea Adormită Aproape de Dealul Negru, deasupra satului Cuşma, la poalele Călimanilor, pe o păşune, doarme de milioane de ani o turmă de pietre Pietre care s-au format din lava vreunei erupţii, tufuri vulcanice desprinse de vremuri de pe creste şi rostogolite pînă în acel loc aşezat Cîteva au fost ridicate şi transportate la Bistriţa Le-am văzut toropite, mute, copleşite de letargia fiinţei în nefiinţă - piatra este fiinţă fără să ştie asta, aşadar este nefiinţă – pe malul rîului Bistriţa Din somnul materiei, Piatra este trezită de mîna şi mintea Sculptorului Sculptorul devine conştiinţa de sine a pietrei Prin modificarea formei el o activează, o pune în relaţie cu sine – piatra transfigurată ştie despre sine că este aşa ceva – cu înconjurul, cu celelalte lucruri Forma este principiul activ care îl violentează pe cel pasiv – materia Forma pe care artistul o dă pietrei este o extracţie din sine însuşi, este un export de suflet Prin formele pe care le primeşte, piatra – tulburată din nefiinţă – prinde să se exprime, capătă rost Ziua unu Nicolae Fleissig: „ Stau Cumpănesc Vreau să intre piatra în mine înainte de a intra eu în ea ” Discuţie despre detalii: „Cîteodată fericirea e la doi paşi de noi dar nu o putem savura din pricina cîtorva tînţari” Mă angajez să-i iau un aparat cu pastile pe care să-l plaseze în camera de hotel Cristian Bedivan ne dă o cartolină O întorc: pe spatele ei este un text de-al lui Poematic ” Mai scriu şi eu !” spune cu un soi de vinovată modestie „Sînt lucruri care rămîn Gesturi, simţiri, parfumuri, imagini Mai ales imagini! Multe imagini” 146 Alexandru Ciutureanu mă ia deoparte „Am fost la multe simpozioane dar nu a fost în regulă cu scrisul despre ele Interviuri, întrebări necoapte şi te trezeai că treceau în ziar ce înţelegeau ei, adică mai nimic, dintr-o discuţie între noi Noi vorbeam tehnic, artistic, iar ei înţelegeau jurnalistic” Da, spun eu, o discuţie trebuie lăsată să se aşeze ca să vezi despre ce a fost vorba în ea, ce a fost de înţeles Sculptorul – Sfarmă Piatră Fiecare individ îşi caută identitatea Vrem să aflăm cine sîntem de fapt, care este rostul nostru, sensul vieţii, ce zace în adîncul fiinţei noastre Căutăm în natură, printre ceilalţi, în braţele celuilalt Sculptorul îşi caută identitatea în piatră E un fel de Sfarmă-Piatră care se tot caută pe sine în materialul dur Analizează, despică, elimină fisurile, zdrobeşte şi remodelează astfel încît ceea ce rămîne este el însuşi sau cel puţin o parte a lui, starea care i-a determinat căutarea Ce cuplu ciudat, ce iubire din alte lumi: omul şi piatra Clipe de eternitate: un fluture pe o statuie Ce sisteme de comunicare: mineralele din om – calciul, sodiul, fierul – partea moale a pietrei – nisipul, pămîntul, apoi bolile, fisurile…ce iubire imposibilă care naşte –totuşi – copii nepieritori Angajaţi cu ziua la curţile eternităţii sculptorii îşi iubesc în taină stăpîna Cînd stau două pietre de vorbă între ele oare ce şi-or fi spunînd? Că de milioane de ani îşi aşteaptă bărbatul care să le facă să vibreze de emoţie,care să le trezească la o viaţă frenetică Sculptorul se poartă multă vreme ca un îndrăgostit Dă tîrcoale pietrei, o priveşte cu coada ochiului şi apoi pleacă Parcă nu are nici un fel de chef să o cunoască, deşi se ghiceşte pe el că o place Revine şi o studiază din nou Ea se răsfaţă Apoi el o atinge ca din întîmplare, aşaaa… stînd de vorbă cu cineva, cu un coleg de pildă şi dintr-o dată amîndoi se înfioară tainic, intră într-o armonică vibraţie Sculptorul roşeşte imperceptibil în obraji iar piatra păleşte niţel Cînd iubirea se împlineşte ea se exprimă violent Flexul, ciocanul, dalta, aşchii, praf…numai mîngîieri şi catifea 147 Obsesia formei În mod obişnuit sunt menţionate patru contrarii ale formei: conţinutul, materia, obiectul reprezentat şi tema, în funcţie de care ea se defineşte, Capătă determinaţii Opusă conţinutului forma înseamnă ceea ce este înfăţişat direct simţurilor Dacă contrariul e materia, atunci forma înseamnă înfăţişarea exterioară; iar cînd contrariul este obiectul reprezentat forma e o altă denumire aristotelică a termenului ,,entelechia” (starea de desăvîrşire) Contrariul şi corelatul ei sunt trăsăturile întîmplătoare ale obiectului Dacă contrariul e elementul, atunci forma echivalează cu alcătuirea, cu sistemul Într-un al cincilea sens conceptul formă a fost utilizat de Kant În ochii lui şi-ai urmaşilor lui ea era acelaşi lucru cu aportul intelectului, în raport cu obiectul cunoscut Contrariul şi corelatul acestei noţiuni kantiene este ceea ce nu e produs şi prezentat de intelect, ci de către o experienţă exterioară (Vezi W Tatarkiewicz, Istoria celor şase noţiuni, Editura Meridiane, Bucureşti, pp 73-75) 10 august Ne aflăm la jumătatea timpului destinat taberei de sculptură de pe malul rîului Bistriţa şi mă bate un gînd Dacă contrariul Formei este Timpul care ar fi paleta ei de semnificaţii? Timpul înmagazinat în piatră, timpul amorf În acest caz forma pe care o propune sculptorul devine arheologie temporală, modelare a timpului mort, trezire a timpului adormit Contrariul Timpului Forma T este cea care se opune timpului, îl scoate din echilibrul indiferent în care zace de milioane de ani şi îl trece în morfeu dinamizîndu-l şi lăsîndu-l iar să curgă prin ochii privitorului Ca şi cum naşterea formelor din pietre este cîmp gravitaţional, ea a atras o căţeluşă care a devenit mascota taberei Prinsă sub digul rîului de viituri, ea a fost salvată de acolo de Mircea Mocanu şi lasată să se mişte printre pietre, contemporană cu naşterea formelor care se opun timpului Bucăţile de piatră sînt ca nişte plicuri trimise veşniciei Sculptorii le deschid şi pun în ele scrisori Evident, de dragoste Nicolae Fleissig: Resturile fac parte din lucrare, ele sînt ca nişte seminţe, ca nişte spori Le vezi în jurul sculpturii adunîndu-se mereu şi apoi te gîndeşti că ele sînt parte a întregului La început le puneam, le adăugam la lucrare însă treptat le-am lăsat acolo ca pe un alfabet genetic Stilul se naşte prin repetiţie Bucăţile de material care urmau să cadă au devenit un alfabet al căderii suprapus peste ceea ce urma să rămînă 148 Într-o vreme făceam dinţi Acum merg la stomatolog Cristian Bedivan: Actul creaţiei este biunivoc Ideea transformă piatra şi piatra modifică ideea iniţială Dai de zone de duritatea cuarţului care te întorc din proiectul iniţial Semnele mele sînt universale Pămîntul, apa, focul, animalele arhetipale Forme pe care le adînceşti şi cărora le dai contur, cîteodată cît vrei tu cîteodată cît vrea piatra Creaţia de acest fel este un dialog viu, o comunicare cu piatra Cu el am purtat o scurtă discuţie despre corespon-denţele posibile ale tipurilor de discurs, de angajament artistic, în literatură şi artele plastice Forma unei poezii – sonetul, glossa – este la fel de constrîngătoare pentru ideile poetului ca şi duritatea diferită a pietrei pentru sculptor Discursul trebuie să găsească drumul optim între idee şi formă astfel încît nici una nici cealaltă să nu fie prejudiciate Mie mi se pare că există o mare asemănare între prozatori şi sculptori, între poeţi şi pictori, dar Bedivan crede că este multă poezie investită în formele sculpturale Ideea arhitecturii ca mamă bună şi înţelegătoare, ca suport dezirabil al comunicării între genurile artei plastice o discutasem cîteva zile mai înainte cu Nicolae Fleissig Cu el am făcut o analogie între arhitectură şi filosofie, propunînd-o pe acesta din urmă ca bază a oricărui limbaj artistic, ca fundament comunicaţional al artelor Cîmpul acestor analogii speculative se deschide larg în zona comparativismului cultural aşa că am renunţat repede ferindu-ne să avansăm pe un teren minat pentru că, în amiezele de august ale unei tabere de sculptură, soarele şi lucrul cheamă cu mai multă forţă decît speculaţiile savuroase Serile, în schimb Ilie Bostan: Eu înainte de a modela dau de cîteva ori cu şpiţul în piatră să îmi fac mîna Nu am pierdut niciodată legătura cu piatra chiar dacă am făcut ceramică sau bronzuri Piatra îţi spune mereu ceva, te aşează şi te pregăteşte stilistic Alexandru Ciutureanu: Nu formele figurative: volume, creşteri şi transformări în lumină Eu mereu urmăresc lumina, cum cade, cum se aşează, cum intră în relaţie cu ceea ce fac eu Izvoarele trăiesc toate sub o colosală presiune care vrea să le oprească, dar ele ies prin pietre în lumină Mă interesează povestea asta Cristian Bedivan: Discuţie despre diferenţa dintre memorie şi amintire El citează cu desfătare Adevărata relatare despre regele David a lui Haim – se pare, nu ne mai amintim bine Amintirea e vie, e reală, e particulară Memoria aparţine istoriei, factologiei sociale 149 Fuge la maşină şi aduce un poem pe care mi-l citeşte lîngă fagurii încărcaţi cu miere dintr-un borcan de lîngă noi Aşa îmi voi aminti acel poem Metafore depuse în faguri strălucitori 150 Dan Socina – ultimul vis Dan a murit în somn La o vîrstă timpurie, arătînd încă mai tînăr decît era, după o zi de august petrecută la pescuit, o zi care-ţi aduce somnul ca pe o răsplată şi ca pe o promisiune pentru o altă zi mai frumoasă Binevoitor şi jovial, mereu prezent cu aparatul de fotografiat la toate evenimentele de însemnătate, în preajma oamenilor care ne merită atenţia sporită, Dan Socină era o parte a oraşului, un element al Memoriei Bistriţei El era unul dintre acei oameni pe care oraşul îi creează pentru a-şi avea oglinda, pentru a se sărbători şi cunoaşte mai bine pe sine ca loc cu timpul fixat în pietre şi zidiri Timpul şi lumina l-au fascinat constant şi ar fi putut scrie tratate întregi despre interacţiunea lor în arta fotografică El a preferat adevărul trăit şi vocaţia lui de fotograf a ajuns dincolo de mijloacele tehnice astfel încît am fost uimit să-l aud spunîndu-mi odată „Alexandre, cîteodată cînd văd un subiect fotografic foarte bun nu mai scot aparatul Nu! Îmi propun să-l ţin minte!” Atît de departe şi de dusă în subtil ajunsese atenţia lui artistică şi grija faţă de subiect încît mijloacele tehnice de realizare ale fotografiei – chiar şi cele mai fine, pe care el le poseda – îi păreau a fi agresive Fotografia rar în ultima vreme şi expunea numai cedînd rugăminţilor Arta lui fotografică ajunsese una interioară şi de mare acurateţe Un colecţionar şi arhivar de excepţie a mai fost Dan Mergea pînă la Sibiu sau Cluj pentru a se cufunda în trecutul antichităţilor şi a recupera de acolo un portret, o fotografie de epocă, un eveniment care să-i completeze colecţiile Colaborator apropiat al revistei ZESTREA şi a altor reviste de prestigiu din ţară care aveau preocupări pentru cele ce au fost şi ne-au dat rost, Dan era generos împărţind tuturor descoperirile lui de imagine şi simţire Munca lui rămîne una de rafinament şi însemnătate culturală şi ar trebui continuată Nu ne îndoim că din mulţii prieteni pe care şi i-a cîştigat în timpul vieţii se vor găsi aceia care să-i mai expună fotografiile pentru bucuria şi sporirea conştiinţei istorice a urmaşilor Acum Timpul l-a furat şi l-a adîncit în ultimul vis – care o fi fost acela şi noua nu ne rămîne decît să vedem că Bistriţa este mai săracă şi mai pustie fără acest minunat om care avea de fiecare dată atît de multe de dăruit celorlalţi 151 Pictorul la treizeci de ani: Eugen Alupopanu Eugen a împlinit de curînd, în toamna lui 2014, 30 de ani S-a nimerit să fiu prin preajmă şi cum, necum, am recuperate o sumă care i se datora pentru o lucrare şi el a avut de unde face cinste pentru a bea nişte vin nobil, cum se cuvine la aniversară Am discutat despre expoziţia lui de la Iaşi, care urma să se întîmple la sfîrşitul lui octombrie, despre prezentarea - cu un drum, tot la Iaşi, în expoziţia lui - a cărţii mele „Socrate-Poetul, doctorate” căruia el i-a făcut coperta şi - dacă tot venise vorba despre vernisaje şi lansări despre concurenţa limbajelor în comunicare Are nevoie o carte de o vorbire despre ea atunci cînd e oferită public? Nu ajunge textul din ea ca să fie plăcută cititorului, mai are nevoie şi de o recomandare? Oare are nevoie arta plastică de o explicaţie, exegeză, hermeneutică, critică? Oare nu este ea de ajuns ca limbaj de comunicare cu publicul? Am înţeles după mai multe runde în care am întors lucrurile pe toate părţile ţinînd şi partea convenţiilor utile dar şi nutrind convingerea că ele ar trebui sparte şi găsite formule noi de promovare a artei scrisului sau a artelor plastice - că Eugen explorează, cultivă, şi aprofundează forme de comunicare vizuală care aspiră la a nu avea nevoie de limbaje alternative pentru explicitări Contactul cu publicul, stabilirea unei relaţii cu acesta, ar fi bine să se bazeze pe privire şi atîta tot Restul procesului depinde de sensibilitatea privitorului, experienţa lui vizuală, capacitatea de a se lăsa impresionat, emoţionat, transformat benefic de artă Ne aflam în salonul unui Pub bistriţean iar pe pereţii deveniţi simeze se odihneau vreo douăsprezece lucrări de ale lui Eugen care se constituiau într-o Antologie Vizuală a stării dionisiace decupată din istoria picturii clasice şi adecvată locului Lucrări în ulei, de dimensiuni mari, făcute cu mîna harnică şi spornică a pictorului clasic O demonstraţie de virtuozitate şi un omagiu făcut clasicilor în contextual unei comenzi comerciale Pe holul de la intrare al aceluiaşi aşezămînt Eugen a pus, mai la începutul anului, lucrări în stilul avangardist care dau personalitate şi căldură spaţiului iar poarta casei vechi…ei bine, poarta a renovat-o tot el, vopsind-o de vreo trei ori pînă cînd i-a găsit nuanţele şi expresia potrivită Asta - cu renovarea porţii - se întîmpla prin primăvara anului de viaţă 30 şi i-a luat mult timp şi o grămadă de nervi Dar, cum tot ce se întîmplă se întîmplă bine, am ajuns să bem şi noi un vin acolo, ca doi cerşetori care ridică un monument numai ca să aibă şi ei o poartă în faţa căreia să stea cu vioara în mînă şi cu pălăria în faţă, pentru mila trecătorului Acum o să mai dau anul 30 înapoi cu vreo două luni şi o să spun cîteva lucruri despre toamna petrecută de Eugen în pasul Tihuţa Acolo, în curbura Carpaţilor, în locul de trecere dinspre Transilvania înspre Moldova, la cabana de vacanţă a bunului lui prieten Pică, Eugen a avut spaţiul şi liniştea ca să lucreze patru tablouri de dimensiuni uriaşe care să descrie nunta de pe Valea Bârgăului Ele erau destinate unei săli de nunţi din localitatea Prundu Bărgăului şi urmau să atragă atenţia asupra valorilor şi splendorii ceremoniale a nunţii tradiţionale Altă comandă, din nou muncă şi măiestrie, din nou un loc salvat de o raportare adecvată la spaţiu şi activităţile găzduite Luni de zile în aerul limpede al Pasului Tihuţa, care au fost colorate de prietenia zilnică cu un cîine de pripas, excursiile în pădure după hribi, vizitele rare ale prietenilor şi 152 muncă, muncă, muncă Pentru proiectul nunţii dar şi pentru proiecte personale pentru că în acest an Eugen a fost prezent în cel puţin cinci expoziţii de grup pe simezele sălilor de expoziţii de la Iaşi, acolo unde el a urmat studiile superioare în arta plastică, a făcut un masterat şi este membru al filialei U A P Dacă ne ducem înapoi pînă pe la sfîrşitul primăverii îl găsim pe Eugen Alupopanu în mijlocul unei expoziţii personale organizată la Galeria Rapsodia, în spaţiile fostelor Galerii ale Inspectoratului pentru Cultură, astăzi simeze păstrate în restaurantul Rapsodia O expoziţie complexă care se intitulează „Primăvara fără milă” Eu am contribuit la asta, cu prietenie, zicînd aşa: “Mai întîi să se ştie că primăvara este fără milă: ea putrezeşte, arde, consumă ca să dea naştere, ca să renască, ca să ducă viaţa mai departe Mai apoi, să se ştie că primăvara este fără milă, faţă de autorul acestei expoziţii, Eugen Alupopanu, el a fost reclamat de o criză pentru a face o demonstraţie de forţă în pictură Puterile lui sunt puterile primăverii, acelea de a aduna la un loc lucrări din perioade diferite unele avînd prospeţimea nopţii echinocţiului din acest an, altele candoarea regăsirii casei părinteşti după întoarcerea din Norvegia Mereu pus dinspre vorbă înspre faptă, autorul lucrărilor prezente în expoziţia Primăvara fără milă, alege faptele poetice, inexplicabile care se lasă contemplate în sine pentru a se adăuga lucrării soarelui în lume Galeria Rapsodia îşi asumă începînd cu această expoziţie un program de exprimare personală, autentică a pictorului în condiţiile rigorilor unui concept comercial respectabil Primăvara cu Rapsodia ei ne face să credem că în fiecare an ceea ce arde nu putrezeşte, că din rug miresmele mereu se va înălţa spre cer Pasărea, de această dată porumbelul Viaţa, viaţa, viaţa La Cornel (Staropramen, sare grunjoasă, Andreea de-nenţeles) ora neprecizată, Bistriţa ” Dar să ne mai întoarcem în timp cînd acest an al treizecilea ca să îl descoperim pe Eugen făcînd un vernisaj la Galeria Lina din cadrul Sinagogii Bistriţa devenită sub direcţia lui Gavril Ţărmure Centru Multicultural În această expoziţie Eugen a prezentat rezultatele unui proiect numit Activ-Alternativ care a pornit de la instrumentarea unui concept nou pe piaţa plastică a Bistriţei şi României, cel de post-performance În rezumat acţiunea a constat din constituirea unui grup de tineri de la Liceul de Artă care în mod liber dar coordonaţi de Eugen Alupopanu au gîndit cîte un performance stradal pe pietonalul Bistriţei După contactul cu publicul, cu reţinerea emoţiilor şi reacţiilor care sau născut pe parcursul performării, tinerii au trecut în atelierul de pictură şi au elaborat lucrări care au avut darul de a prinde post-performance, în mod sintetic, mulţimea trăirilor în cadrele unei pînze pictate O acţiune productivă care animat atît viaţa stradală a Bistriţei cît şi simezele unei galerii, dînd posibilitatea unor tineri artişti să se exprime complex Din grupul constituit atunci cîţiva tineri care îşi scriau gîndurile poetic sau în proză au publicat cărţi a căror coperte au fost realizate plastic tot de către Eugen sub sigla Domino Poate a avut Eugen şi sărbători de Crăciun şi Anul Nou dar ne mai amintim despre el că la începutul anului cel de al treizecilea, de care vorbim, care îşi are rădăcinile în octombrie, a realizat la comanda unui patron orb o mulţime de lucrări care vizau schimbarea designului unei mari săli şi care reprezentau în felurite ipostaze graţia feminină Şi a mai fost şi expoziţia de după Tabăra de pictură de la Agrieş 153 Încheiem acest excurs istoric, această întoarcere în anul treizeci al pictorului cu gîndul că nu am făcut decît să numărăm gogoşarii umpluţi, muraţi, ai conştiinţei În fiecare tuşă s-a pus suflet, în fiecare comunicare s-a pus dragoste, în fiecare zi a fost magie Viaţă, viaţă, viaţă! Iustin Panţa– viu şi absent Iustin avea marea calitate şi ştiinţă de a se bucura O bucurie pe care o au numai deţinătorii Spiritului îi lumina chipul de fiecare dată cînd o idee cobora din lumea ei şi se arăta fertilă între convorbitori Era neobosit în a o pătrunde în a o diseca socratic, în a o prelungi cu geniale adaosuri Trăirea aceasta în efuziunile şi jocurile Spiritului a fost mereu mai puternică la el decît cea în lumea reală, pentru care avea neadaptări ilustre Aceasta din urmă i-a servit doar ca suport intuitiv pentru demonstraţiile poetice sau filosofice mai ales după ce şi-a pierdut încrederea în iubire, singurul vas comunicant valid care i-a servit o vreme pentru a se racorda la realitate O prezenţă prin excelenţă spirituală, Iustin avea o înţelepciune suspectă pentru vîrsta lui Obsesia pentru simplitate, pentru ceea ce continuă, pentru resorturile subtile ale vieţii şi cercetarea atentă a fiecărei întîmplări de destin l-au dus în pragul acestei timpurii înţelepciuni care îi aureola clipele de tăcere Era puternic şi blînd, dar mai ales bun O bunătate care nu avea de a face cu mila, ci cu chemarea în lumea necruţătorilor, acolo unde bun eşti numai cu cei asemenea ţie sau cu cei de acelaşi sînge A greşit întotdeauna dintr-un exces de bunătate pe care nu şi l-a putut înfrîna, care a fost de fiecare dată un act de autodevorare, de sfîşiere şi dăruire Moartea lui a fost un extrem act de politeţe, răspunsul pozitiv la o invitaţie anonimă pentru un drum care onora oameni care nu-l iubeau dar care aveau nevoie de el Viaţa lui în Spirit este fără îndoială veşnică Veşnicită de uriaşa durere a dispariţiei fizice prin zdrobirea cărnii şi prin bucuria rămasă ca mărturie a trecerii prin lumea oamenilor Că Iustin este un zeu m-am gîndit prima oară atunci cînd mi-am dat seama că jocurile lui depăşeau puterea umană de înţelegere Acum am convingerea asta pentru că stă nedezlipit de mine în mereu şi confortul prezenţei lui zilnice îmi dă credinţă şi nădejde Credinţă în lumea spiritului - fără de care cea umană ar fi doar desfăşurarea avatarurilor lipsite de perspectivă ale unei specii ratate - şi nădejde că după zidul de argint el aşteaptă zîmbitor reîntîlnirea Nu am puterea încă, după atîţia ani, să-l recitesc ca un literat Cînd deschid una dintre cărţile lui fiecare rînd citit la întîmplare mi-l arată întreg, dureros de viu şi absent Cu Iustin la Valea Vinului Din întîmplarea aceea n-am înţeles atunci nimic şi nici acum nu sînt în stare să înţeleg ceva: eram la Valea Vinului pe terasa de la Vila 2 şi beam bere Ne ridicaserăm de la masa la care am jucat ceva poker - dar fără mare angajament - şi Iustin mai stătea la masă, nemulţumit că nu am continuat şi se juca cu pachetul de cărţi de joc Eu povesteam 154 cu un grup de tineri poeţi – era acolo Marin Malaicu-Hondrari, Alin Salvan, Dan Coman şi cîteva fete – dar trăgeam cu coada ochiului şi la ce făcea Iustin A împărţit pachetul în patru părţi, le-a aşezat cu faţa în jos pe masă şi m-a întrebat - Zii Alexandre, unde e asul de treflă? - Nu ştiu, nu mă interesează, în ăla din stînga - Nu, nuuu, nuuuuu e aici în ăsta, a zis Iustin şi a luat un sfert din pachet şi a căutat în el Asul de treflă nu era acolo În vreme ce noi povesteam mai departe el a făcut cărţile şi a rupt pachetul în două - Ei acum ce zici Alexandre, în care jumătate e asul de treflă? - Lasă o dată cărţile alea l-am apostrofat eu Cui îi pasă? De ce contează asul ăla? - Uite aici e! a făcut el ridicînd o jumătate dintre cărţi şi căutînd carte de carte Nu era acolo - Uite cum se face chestia asta – am devenit eu dintr-o dată interesat Aşa ceva nu poţi face singur, e nevoie de mai mulţi Ia, fiţi toţi atenţi aici, hai toată lumea, concentraţi-vă! Am captat eu atenţia tuturor celorlalţi de pe terasă întorcîndu-i spre masa lui Iustin Acum găsim asul de treflă! Fă cărţile Iustin, fă-le aşa încă o dată încă o dată Iustin făcea distrat cărţile şi toată lumea îl urmărea cu atenţie, în tăcere L-am lăsat să amestece cărţile vreme îndelungată apoi am spus hotărît şi brusc: - Acum opreşte-te Aşa! Aşează tot pachetul pe masă şi şi întoarce prima carte Iustin a întors uşor, ca un profesionist, prima carte Era asul de treflă! A rămas înmărmurit – ca şi mine de altfel – şi toată lumea a rîs Am plecat de acolo dar el a mai rămas la masă şi s-a mai jucat cu pachetul acela Niciodată nu mi-a spus nimic despre marele meu exerciţiu A fost copleşitor *** La Valea Vinului am ajuns cu Iustin cam pe la amiază Pe terasa de la etajul Vilei2 se afla Magistrul Ursachi împreună cu Stela Covaci Ne-am alăturat după salutările politicoase şi cu drag făcute ca să aflăm că Magistrul tocmai se întorsese de la bisericuţa catolică din localitate unde el şi Stela s-au căsătorit Aveam de a face cu o nuntă aşa că eu am scos din bagaj o sticlă de ţuică verde Au sporit poveştile: Ursachi ne-a spus despre America şi despre cum a trăit zece ani pe coastele înalte ale Pacificului, Iustin a formulat opiniile lui despre poporul american, Magistrul ne-a cîntat Imnul Regal şi a tot insistat pe lîngă Stela să cînte Zaraza cu accent pe versurile „De a ta sărutare Zaraza vreau să mor şi eu” probabil cu gîndul că Stela a fost şi soţia lui Nichita Stănescu şi că sărutarea aceea trebuie să continue în timp Am stat acolo pînă noaptea tîrziu în discuţii cu temei despre viaţă, literatură şi istoria acestora şi am încercat simţiri adînci de comuniune A doua zi noi am ieşit să facem o plimbare lungă în munte şi am observat în faţa uşii Magistrului o sticlă de votcă, pe care chiar aşa scria, VOTKA, în care era lapte proaspăt adus de o săteancă 155 - Uite aşa îţi strici imaginea! a spus Iustin şi a rîs Cînd ne-am întors din munte, pe la amiază – unde ne-am făcut poze pe pinteni de stînci, pe modelul lui Avram Iancu pentru că statuia acestuia tocmai fusese amplasată în faţa Arhiepiscopiei din Cluj şi stîrnise vaste discuţii i-am spus şi Magistrului Ursachi că este în criză de imagine publică şi că lumea o să spună despre el că bea din pricina ambalajului în care îi este adus laptele El ne-a spus că asta e nimic, că obişnuia după cîte un exces bahic să desfacă o fiolă, două de vitamina C şi să le bea a doua zi şi că femeia de serviciu a găsit cîteva astfel de fiole în coşul de gunoi şi a umplut tot satul cu informaţia că poetul de droghează Uf, imaginea publică a poetului, a literatului, reputaţia lui Cît de greşit sau vag este perceput el de oamenii comuni 156 Scrisoare deschisă pentru Cristian Popescu Dragă Cristiane (Popescule) genul epistolar s-a înstăpînit de curînd la noi în politică – probabil ca un reziduu memorandist - dar aici şi-a cîştigat numai evidenţa pentru că el datează dinainte de '89 (vezi epistola ca modalitate a criticii savante la „Jurnalul de la Păltiniş” în „Epistolarul” editat de Gabriel Liiceanu) Copleşit de companie şi ascendenţă mă încumet să-ţi spun cîteva lucruri despre cartea ta – „Arta Popescu”, Ed Societatea Adevărul S A , 1994 – într-o scrisorică (uite acum îmi aduc aminte şi de „Scrisoarea pierdută” a Maestrului, despre care, deşi te-ai aştepta să-ţi spun mai multe în contextul scrierii tale îţi voi spune doar atît: nu Caragiale a inventat România, ci România a inventat pe Caragiale) Aşadar: epistola - nimic mai potrivit pentru ce suntem – sau pentru ce încă suntem Cartea ta mi-a deplasat simţirea spre est şi m-a obligat să-mi amintesc de frumosul poem scris de Gogol şi intitulat – la sugestia prietenului Puşkin – „Suflete moarte” Iartă-mi lectura analogică, însă structural, călătoria lui Cicikov şi cea pe care tu o întreprinzi sunt afine: şi el trece de pe o moşie pe alta – moşia însemnînd aici areal al fiinţei – într-un recensămînt al sufletelor moarte Diferenţa dintre voi este că el le cumpăra, iar tu le vinzi – le traduci Frumoasă ar fi întîlnirea voastră – şi aş vrea să fiu de faţă – într-un cerdac, unde să-l negociaţi pe Gică Petrescu! Tu încăpăţînîndu-te să nu laşi din preţ, Cicikov uzînd de toată măiestria lui pentru a-l obţine la jumătate Faptul că te recomanzi ca necrofil te apropie de personajul gogolian care cutreieră infernul vesel al Rusie şi nu pot înţelege necrofilia ta decît ca pasiune apofatică, de determinare a fiinţei prin negarea a tot ce nu este fiinţă, de apropiere de ea de la celălalt capăt, de cunoaştere – iubire a vieţii prin eliberarea cunoscătoare de viaţa retrăită de viaţa neînţeleasă ca har, de viaţa moartă Totuşi, moşia promisă, tărîmul aşteptat, se arată şi în cartea ta în „Munca odihnită” unde te încumeţi să scrii „Dar tot ceea ce se întîmplă, se întîmplă, ca de obicei, pentru slăvirea lui Dumnezeu” şi „Doar atît: să stai la rădăcina Crucii, să înmoi o pană în picăturile de sînge care cad din Răni, să-ţi înmoi peniţa direct în răni şi să scrii Dar, astfel stînd, fiind astfel – ce să mai scrii? Şi de ce? N-ai mai scrie N-ai mai gîndi N-ai mai întreba N-ai mai muri Ai lumina şi tu la fel ca Rănile ”şi apoi „Să ştii că lumea în contextul căreia eşti de-a binelea plasat, lumea plasată în contextul sentimentului tău înţelegător nu poate să-ţi facă altceva decît bine şi iarăşi bine” Cum hohotul de rîs care te-a însoţit în infernul subteran s-a transformat în hohot de plîns izbăvitor şi trece în altă treaptă pe scara celor înalte, n-am să te cred niciodată un învins al realităţii cercetate, în ciuda străduinţelor tale apocaliptice şi necrofile care îţi înverşunează într-atît discursul pentru că în cartea ta lîngă muza ca o bubă, bătrîni anchilozaţi, cotizaţia de nefiinţă, resturile de ulei şi zeamă de ficat, raiul cu înlocuitori, scrierea cu handicap, oglinda de bîlci a lumii, Leonida şi Efimiţa, Arta dornică de a ieşi la Şosea, a sta în poem ca puroiul într-o bubă şi alte mari grozăvii, aşadar lîngă toate acestea stau rîndurile euharistice „Peste dealuri şi văi ninge roz Adică nu ninge cu apă îngheţată, 157 ci cu vin îngheţat Peisajul pare pustiu Numai nişte îngeri – îngeraşi îşi mînă departe, în sus şi-n jos, turmele albe de porumbei” Eu cred că trebuie să le luăm în derîdere pe cele grozave şi să le luăm ca atare pe cele din urmă chiar dacă speriem lumea prin demitologizarea realului – de fapt printr-o reacţie acerbă la un mod tezist de a ne prezenta „mioritici”sau oricum altcumva – revolta noastră – a ta, pentru că despre ea e vorba – este una sporitoare, fertilă, nicidecum nimicitoare Şi mai cred că nu se va vorbi despre Poezie de la Sapho la Popescu aşa cum se vorbeşte despre religie de la miturile antichităţii pînă la Friedrich Nietzsche Remarcabilă ni se pare aforistica din „Arta Popescu”din care citez: „Cea mai rapidă şi mai sintetică crucificare din lume este pîinea prăjită servită cu vin fiert” „Nenea Iancu face pe frizerul: lasă posterităţii, ca pe o capcană, masa de brad a lui Eminescu, pe care el însuşi scrie că nu se poate scrie Este într-adevăr o culme” „Cred c-ar fi bine ca stilul să fie iubire-nfricoşată şi bucurie-nlăcrimată” „ stăm cu sufletele-n trupuri de parcă s-ar ţine-n biserică icoanele în colivii ” „Adevărata ştiinţă a „ghicitului” presupune că toate cafelele băute într-o viaţă de om fac cît o ceaşcă de cianură” „Povestea fiind un mod de a învăţa moartea Lăsîndu-te (de)scris de poveşti îţi asumi şi îţi instaurezi în fiecare zi trăită propriul sfîrşit” „Fiecare noapte de insomnie este o judecată de apoi a zilei care tocmai a trecut” „Şi ca mai toate ale noastre, şi decesul românesc este tot o formă fără fond, un fals în acte publice” „Privitul în gol este ca şi cum te-ai arunca cu ţîrîita pe fereastră” Fără a distinge între „poeme” şi „eseuri” în cartea ta eu am să-i spun pe de-a-ntregul „Poem”, şi-mi voi argumenta acest subtitlu prin unitatea profundă, internă a scrierii, prin grija pentru spunere, prin lirismul implicit sau explicit care dă substanţă texturii Am să-ţi mai spun că uneori încurci lucrurile (cînd spui bunăoară „Noi românii, înjurăm de mamă Dumnezeu înjură doar de fecioară” – eu nu înţeleg de unde premisa că D-zeu ar fi nevoit să înjure) şi că ai lungimi nejustificate în citări (Sartre, Berdiev, Rudolf Otto), ceea ce mi-a încurcat lectura fără a diminua considerabil plăcerea de a descoperi în urma ei un foarte bun scriitor al generaţiei mele căreia îi voi aştepta de acum cu nerăbdare şi încredere scrierile Cu prietenie Alexandru UIUIU septembrie 1994 158 Eugen Curta, un scriitor olfactiv Pentru el piatra este un filtru pentru substanţele volatile şi parfumurile inhalate devin text, flux al memoriei prolifice, proză, roman Eugen Curta respiră prin zidurile cetăţii Albei-Iulia aşa cum respiră chirurgii printr-o mască în timpul complicatelor operaţii pe cord Fiind Alba Iulia nume de femeie scriitorul acolo îşi trăieşte în ritmul inimii dragostea şi pasiunea Un bărbat cu ochii arşi cu o mustaţă îngălbenită de tutun, îşi deschide faţa într-un zîmbet binevoitor plin de prietenie cînd întrebi de Eugen Un bărbat lustruit de iubire uzat de ceilalţi aşa cum este lustruit mînerul forcepsului de către cei ce moşesc socratic adevărul Nici un eşec, nici o pierdere, nici un afront nu l-au oprit din necurmatul drum al atenţiei faţă de ceilalţi Nu ştim cît este de iubit, dar ştim că are puterea de a iubi Ca toţi oamenii care pot conta prin ceea ce scriu, Eugen Curta este un povestitor care se rosteşte fără rezerve, avînd mereu tentaţia de a-şi nimici întreaga fiinţă prin trecerea în poveste El scrie ca un însetat, cu nevoia de a consuma şi stropii de rouă şi toate ploile, fugind cu textul după realitate pentru a-şi apropria în întregime Pentru a-i detecta cîteva afinităţi m-aş gîndi la amploarea re-memorării proustiene, la scriitura introspectivă reprezentată de Alain Robbe-Grilet în noul roman francez, la răbdarea construcţiei frazei la Robert Musil şi la suspinul – deloc patetic – al lui Malcom Lowry Cred că i-a plăcut lui Eugen şi că reciteşte proza lui Camil Petrescu, cred că se lasă sedus de scintilaţiile frazei lui Ioan Groşan sau de rostogolirea magnetică a scriiturii lui Nicolae Breban care strînge în ea toată pilitura realului pentru a constitui tipologii umane şi teme romaneşti Într-o astfel de companie îl văd eu pe Eugen aşezat la masa de scris acolo unde cu gîndiri şi cu imagini înnegrit-a multe şi bune pagini Este de invidiat pentru precizia şi stăruinţa cu care recompune prin demersuri retrospective şi proiective universul interior ocolind cel mai adesea componentele inconştientului personajului, dar fiind foarte atent la orice detaliu al concretului şi al psihismului obiectiv –cum ar spune Jung – care poate să-i slujească în construcţiile romanelor sale dintre care amintim: „Penultimul Don Juan“ (1999), „Din nou despre dragoste” (1991), „În absenţa unui personaj secundar” (1993), „Anotimp pentru doi” (1996), „Trenul fără sfîrşit“ (2001) Cu prietenie dacă va fi să mă creadă că sunt un neoromantic am să-i fac bucuria de a-i aminti acum o notă a contelui Friedrich Von Hardenberg cunoscut îndeobşte sub numele de Novalis care în a sa carte Între veghe şi vis scrie cu arome şi miresme potrivite pentru Anotimp pentru doi: „Un tînăr ocrotit de noroc îl părea să-l cuprindă natura inefabilă Îşi părăsi ţara şi iubita neţinînd seama sub imboldul patimii sale de mîhnirea ei Călătoria ţinu mult Ostenelile fură mari În cele din urmă întîlni un izvor şi nişte flori care pregăteau calea unei familii de duhuri Ele îi dezvăluiră drumul spre sanctuar Fremătînd de bucurie ajunse în poartă Intră şi văzu – logodnica primindu-l surîzătoare Uitîndu-se împrejur băgă de seamă că se afla în iatacul său – şi o muzică vesperală răsuna sub ferestre însoţind dulcea dezlegare a tainei” 159 Spirit de fineţe, cu apetenţă pentru geometria construcţiei romanului, Eugen Curta este mire în cuvinte pentru Alba Iulia, este prozatorul care a dat pietrelor cetăţii nume şi chip trecîndu-le în cuvînt Viorel Paraschivoiu – casa, drumul, poezia Cînd Viorel Paraschivoiu mi-a cerut o prefaţă pentru cartea lui de poezie Bufniţa Mireasă, i-am spus că nu voi scrie pentru el un text critic aşezat pentru că nu i se potriveşte, ci o să încerc să alcătuiesc un text pe trei paliere: un palier care să conţină un gînd de-al meu răsfirat, poetic-intuitiv, un fel de reacţie la citirea poeziilor lui care îmbie la creaţie, apoi un palier care să aibă citate dintr-un filosof care este în proximitatea poeticii pe care volumul o reprezintă, apoi un palier care să fie alcătuit din citate din poeziile volumului şi tot aşa ca să fie de trei ori luate lucrurile cîte trei Nu poţi întotdeauna echivala prin text critic muzica şi atunci, dacă tot vrei să fii prin preajmă, te apuci să cînţi Pînă în ziua de azi o domnişoară de la Observatorul Cultural, care şi-a uitat textul pe internet, ne acuză de veleitarism pe amîndoi, ba chiar şi pe Răzvan Tenie Brădean, cel care a făcut coperta volumului Pentru ca să nu rămînă doar punctul ei de vedere în lume şi pentru a putea fi judecat de adevăraţii cititori ai cărţii şi cunoscători ai sufletului poetic al lui Viorel Paraschivoiu, reproduc în cele ce urmează prefaţa volumului prea devreme uitat care s-ar cere reeditat în aceeaşi formulă I Amarnică locuire Bîntuit sălaş Vaporoasă ţintă pentru săgeata fiinţei Casa clădită pe buşteni, plutitoare pe ape Fiinţa – limbajul – poezia O insulă călătoare spre estuare O cetate care fuge prin propria-i poartă, uitată deschisă O lungă scrisoare pentru iubită, introdusă cu teamă şi sfială pe sub uşă, care intră sub covor şi rămîne acolo, neştiută, necitită Şi vine într-o zi furtuna şi dărîmă casa, şi surpă pereţii şi îngroapă scrisoarea şi iubita e demult plecată II „Omul este păstorul fiinţei Doar atîta vreme cît omul trăieşte ca deschidere a fiinţei există fiinţă” (Heidegger) III „Mă scoli la rugăciune iar cu mirul/sclifosit – în case/ Făcute din fîntîni în care /mîlul bulbucea – se răsfăţa în bulbuceli/ de joc neînţeles, noi coboram troiţe împletite /din bozii-n ziua dată de răspărul unei/simple vieţi de recuzită – trist ”(V P ) I Împrejurul este vegheat „de-aroma unui pisc/abia trezit în lumină” şi cromat cu sunete Cînd îţi faci fluier din răchită simţi gustul sunetelor Amar La aşa cîntec ies toate din pămînt ca să-ţi aprindă focul în curte În acel loc jăruit baţi stîlpul Plopul, iasomia, trifoiul, răsura, coţobrelele, păpădiile, sulfinele, romaniţa, cicoarea Straiele amărăciunii, 160 verzi, necălcate, care cheamă păsările Toate zburătoarele aşezate să se odihnească pe stîlp Stîlp în jar II: „Cu cît ai nevoie de mai puţin somn, cu atît eşti mai desăvîrşit ” „Cărbunele şi diamantul sunt una şi aceeaşi substanţă şi totuşi cît de diferite ” „Apa este o flacără udă” „Omul este un izvor de analogii pentru Univers ” „Pasărea Phoenix vine să se aşeze pe roata de tors a Fabulei” (Novalis) 161 III „în primăvara asta bufniţa chioară/plină de miresme devălmaşe/de le distrugi în măduvi polenul vibratil/fecund cu lustru mineral/cînd ele-şi clămpănesc lăturile/de frumuseţi stinghere/ca şi ale obiectelor de aruncat/vai, cuc nebun, cu zilele-mi în pene! ” „Gîndesc cu partea mea de fag/cînd huhurezul huhură/din dragul lui de-arţar-/eu unul zilele cu dînsul mi le scad ” „pe caldarîmuri vrăbii/vrăbii pufoase rău-vrăbiet întreg/ se zgribuleşte despre cum/morţii cu vii/morţii ca vii/ morţii de vii de ziua viilor /Pe Sugălete bîntuie Niimea ”(V P ) I Trifoiul alb Prin vifor, viscol, nimiciri, cu cîteva fire de trifoi alb în mînă poetul a ieşit din poveste Îl plimbă Circul, ni-l expune în faţa fetiţelor ca pe-o arătare cu drumul vîscos în sînge şi cu casa în spinare Poetul s-a tras sub talpa casei şi şi-a cusut ascunzişul cu cuie care-nmuguresc rugini El a fost peţitorul, seducătorul, el a adus poezia la altar ca s-o poată iubi toţi, să se-nsoţească cu ea, s-o sărute pe gură şi s-o ducă de fiecare dată acasă Lui i-a ajuns A trecut în culorile consoane şi în tabloul din spatele tău I-a ajuns! II „Am suferit de tinereţe ca de o boală grea ” „Dyonysos -senzualitate şi cruzime ” „Omul a pierdut în proprii săi ochi, la un grad incredibil, demnitatea ” „Consolarea mea este că tot ceea ce a fost odată are veşnicie – valurile mării restitui totul ” „În rest, sunt hotărît să ajung bătrîn; altfel aici nu poţi fi în stare să reuşeşti ceva Nu însă din dragoste de viaţă doresc să ajung la o vîrstă înaintată Dumneavoastră veţi înţelege această nehotărîre ” (Nietzsche) 162 III „Apocalipsă fără preţ în zăcătoarea/vreunei spelunci ce aminteşte Fiinţa/Şi-adună la taifasul neliniştilor de răgaz ” „smerenia mea e-n toţi vrăşmaşii” „Case de mlaştini/se face limpede de pe-acum/şi în pomeni de limpezime-i locul dat/dar cel puţin de capătul ar fi acesta/s-ar tulbura orice-nceput ” (V P ) I Un loc „de tot tacîmul” îl găzduieşte Niimea îşi urcă vrejul pe turle Aracii moi înveşmîntă orice ctitorie Doar sîmburele nu se topeşte şi nu curge în lava zilei de azi şi din el se naşte Sfîntul Mîine Cîrja lui Viorel Paraschivoiu a gustat pămîntul pînă s-a prins în el cu rădăcină A dat floare şi a rodit Poetul atîrnă acum ca un fruct de lemnul cîrjei II „Singurătatea tihnită este sacră: tot ce o tulbură se face vinovat ” „Pentru mine nu există fericire dacă n-am gîndirea liberă şi chiar în delicii aş tînji pînă la disperare după ea; nu îndrăznesc s-o părăsesc pentru a mă ataşa de o femeie, pentru că ideea este pentru mine fiinţa mea eternă şi astfel, mai preţioasă decît tatăl şi mama, mai preţioasă decît o femeie ” „Persoanele înclinate spre meditaţie nu sunt trădate de băutură, n-au niciun gest manifest, în afară poate de un straniu sînge rece ” (Kierkegaard) III: „cînd vine o iubire mare/şi fără cusur sunt toate/nu am văzduh, n-am scară/şi ca-mplinită-i vremea” „Mai trag în sec un fum din chiştocul meu de lume/vine mai greu surîsul” „Peste morminte frunza de arţar e lumînare” „inima-mi în abureala ei de rouă/atunci cu adevăr e chiar/ Acoperămîntul meu de taină/în truda mîntuirii/de mine însumi ” (V P ) Viorel Paraschivoiu îşi trăieşte scrierile – şi încă nescrierile – ca unul născut pentru poezie Din viaţa afumată de tutun negru şi încîlcită, din balta aceasta de lumină se aude strigătul lui bulbucit şi se vede mîna lui tremurînd Numai cei neajutoraţi vor crede că-i o mînă întinsă după ajutor şi-l vor ajuta Mîna lui e întinsă pentru a strînge o alta, pentru a da bineţe şi pentru a oferi poezia O poezie de un ermetism bine temperat cu filigrane de gîndire existenţialistă şi fenomenologică, turnată în cupa ştirbită a cotidianului O poezie scrisă pe căptuşeala hainei care te face să te simţi om chiar dacă va fi să dormi sub un pod cu trei cărţi ca pernă şi cu ziarele acelei zile ca plapumă O fărîmă desprinsă din miezul lumii, căreia îi ştie bine mireasma şi aroma, este poezia lui Viorel Paraschivoiu şi prin ea va rămîne, pentru că valurile mării întorc totul pe ţărm În vreme Obsesia stării de veghe 163 Interesantă şi problematică mi se pare mai ales portretistica lui Viorel Paraschivoiu şi de aceea mă voi opri în cîteva fraze asupra ei punîndu-vă o schiţă de percepţie estetic-ideatică Un filosof german a secolului XIX, Arthur Schopenhauer, dădea o definiţie metaforică somnului în această frază: „dacă viaţa este un împrumut făcut morţii eterne de bună seamă somnul este dobînda pe care o plătim zilnic pentru acest împrumut” Chipurile pe care ni le propune Viorel Paraschivoiu sunt cele ale oamenilor ce simţind apropierea scadenţei refuză să mai plătească tributul rămînînd obsesia stării de veghe Tratate, într-un registru expresionist, obligînd ochiul la o percepţie integrală şi violentă, portretele mărturisesc o stare obsesivo-fobică ce derivă din asumarea limitelor fiinţei şi intuirea intrării în nefiinţă Discursul plastic este radical şi energic fără a cădea în caricatural deşi pe alocuri el forţează sensibilitatea receptorului canalizînd-o spre o teză care nu lasă loc farmecului pe care l-ar da disoluţia sensurilor în materia compoziţională Oferind chipurile exemplare ale obsesiei stării de veghe Viorel Paraschivoiu lasă însă să se înţeleagă că această atitudine de limită existenţială poate fi găsită în filigranul oricărei personalităţi, a oricărei individualităţi care-şi face din viaţă petrecere şi nu doar banală, simplă trecere, imprimîndu-se prin aceasta ca un atent cugetător asupra condiţiei umane şi rosturilor acesteia Expoziţia, această primă expoziţie a poetului-pictor în Bistriţa, în ansamblul ei, este expresia unei aprige căutări a expresiei proprii şi reuşita ei calculată în efectul estetic asupra privitorului este condiţionată de nivelul înţelegerii acestui efort de poetică plastică Numai un exerciţiu susţinut al acestei căutări poate da un bun prag al înţelegerii: deci vom dori acum clipe de atenţie ochiului care munceşte harnic şi critic în evaluarea mesajului acestui tînăr artist însetat de comunicare 164 Mihai Ursachi – a doua plecare Mihai Ursachi a trăit poetic Viaţa lui este un lung şi reuşit poem care ar putea sta în oricare antologie a lumii Intransigent cu sine pînă la coborîrea în cea mai adîncă şi cunoscătoare singurătate, a fost suficient de generos cu ceilalţi pentru a scrie deşi mi-a spus odată răspicat: „Domnule Uiuiu, important este să fii mare scriitor şi să nu scrii nimic” Alta dată, cînd încercam să facem o convorbire înregistrată şi reportofonul nu mergea mi-a spus pe acelaşi ton sententios: „Nu te îngrijora; discul lunii este un mare disc elecrecord, el înregistrează tot Întreabă-mă ce vrei şi o să-ţi răspund ” Textul lui este ba arhitectural alcătuit de parcă ar avea mereu în fundal muzica lui Bach, ba chirurgical dezvelit în sensuri ca şi cum Magistrul ar fi moştenitorul marilor anatomişti ai spiritului În prezenta lui nu poţi scăpa de farmec şi seducţie Am citit Ursachi întîiaşi dată prin anii ‘80 într-o răchitărie de la poalele Călimanilor unde vegheam ceva elevi ce tăiau amara rachită, aflaţi în practică agricolă Primisem o carte de-a lui de la un prieten şi tolănit în pădure sub umbra înaltă a arborilor mi-am limpezit minţile şi mi-am întărit credinţa, astfel încît şi în felul acesta, anii cenuşii de dinainte de ‘90 au căpătat înlăuntrul meu forţă şi culoare I-am comunicat marea mea descoperire lui Iustin Panţa şi pentru noi Ursachi a devenit o legendă Nu credeam că o să-l întîlnesc vreodată şi cînd prin nouăzeci şi ceva - după ce s-a întors în ţară - ne-am văzut, am avut impresia că stau de vorbă cu o statuie Admiraţia nu a slăbit de loc şi s-a întregit cu o caldă prietenie care a dat vieţii mele de scriitor sens, siguranţă şi încredere, lucruri pe care le-am simţit doar în prezenţa cîtorva oameni Datorită lor sunt şi voi rămîne scriitor şi scrierile mele nu vor putea să acopere recunoştinţa ce le-o port Îmi dau seama că scriu ca pentru o aniversare Mihai Ursachi Pentru aşa ceva eram şi sunt pregătit în ceea ce-l priveşte Pentru moartea lui nu sunt de loc De curînd – în pragul anului nou – am vorbit cu Magistrul şi el mi-a spus că simte că îmbătrîneşte L-am întrebat cum de poate veşnicia să îmbătrînească şi a rîs Acum, cu sufletul greu şi întunecat îmi amintesc de rîsul acela ca de un fulger, de o mare lumină, care a lăsat să se vadă pentru o clipă măreţia şi splendoarea lumii de dincolo Nu am fost niciodată la Iaşi Pentru mine Iaşul este un fel de Olimp guvernat de Mihai Ursachi Cînd o să ajung într-o bună zi acolo nu-l voi mai avea lîngă mine ca iniţiator în această taină, dar voi şti să îl descopăr în lucrurile despre care mi-a vorbit, în fiecare loc prin care a trecut, în fiecare silabă a vorbirii celorlalţi Acum ce ne mai rămîne altceva, decît să credem că tot ce se naşte trăieşte veşnic Într-una dintre întîlnirile noastre mi-a spus o mică întîmplare pe care mi-am permis să o trec într-o proză Aşteptam să-l întreb dacă varianta mea este pe placul său însă nu am mai apucat Făcută publică acum, întîmplarea cu pricina s-ar putea adăuga descrierii felului în care l-am cunoscut, felului în care mi-a sporit şansa – ca mare Magistru – de a trece viaţa în cuvînt 165 O plecare – două plecări Adevărul este că lui Ursachi îi crăpa buza după o votcă Rezolvase în mare parte lucrurile şi mergea cu ţintă pe străduţele pietruite, străjuite de case joase La Stela a găsit întotdeauna o votcă bună şi nu era nici un motiv să nu se întîmple şi de data asta aşa Cînd a trecut de poarta casei paşii îi erau fermi iar ţinuta impecabilă ca a unui martir care se îndrepta spre eşafod Doar buza subţire, uscată, tremura imperceptibil Ce gînd a mai fost şi acela?! În curte, sub un salcîm impunător se afla o bancă şi Ursachi a gîndit să se aşeze puţin Ceva de felul transformării aşteptării în plăcere, ceva din împăcarea pescarului care are peştele agăţat în undiţă şi – relaxat brusc – îl mai poartă prin apă aşaaaa…de-a-n frunza …S-a aşezat în locul acela de miresme şi a prins a privi interesat peretele din faţă După cîteva minute în curte a intrat Nichita care – se putea ghici bine – luase drumul spre casa Stelei cu aceeaşi dorinţă arzătoare de a bea o votcă Fără a spune nimic – ca şi cum direcţia lui fusese curbată de printre stele – s-a aşezat pe bancă, mai încolo de Ursachi, şi şi-a pironit privirea în perete Au stat aşa un timp bun Soarele arunca printre crengile salcîmului umbre grele pe peretele casei Nu prea era nimic de spus Pasărea Phoenix înteţea cu bătăile propriilor aripi vîlvătăile rugului de miresme deasupra căruia se înălţase pentru ardere de tot Mai tîrziu, punînd mîna la piept ca pentru a-şi confirma că paşaportul mai era încă în buzunarul de acolo Ursachi spuse: - Cred că am să plec curînd! A urmat o lungă tăcere după care Nichita punîndu-şi mîna la piept a spus: - Şi eu am să plec curînd… Rugul de miresme s-a prăvălit peste cei doi: mulţime de flori de salcîm au căzut peste ei la o rafală violentă a vîntului A ieşit Stela, i-a văzut nemişcaţi şi acoperiţi de flori şi a zîmbit cu capul lăsat întro parte: - Ce faceţi…?! Nu intraţi la o votcă? 166 Invidiindu-l cu spaimă pe poetul Mircea Ivănescu Privind peste umărul comeseanului spre decupajul alb, degetele subţiri, împletite, o linie unduită, mîinile ei acoperite de alge de lumină, în crîşmă, mi s-a făcut dintr-o dată frică de poetul Ivănescu Am fugit acasă şi am aruncat din raft cartea cu pricina Căzută pe podea ea s-a deschis, s-a aşezat în echilibru şi s-a pornit să mă urmărească prin încăperi pînă m-a înghesuit între fotoliul vechi şi bibliotecă Mircea Ivănescu este poetul care şi-a atras în aşa măsură de partea sa viaţa încît pînă şi obiectele neînsufleţite au făcut un efort şi participă pe măsura puterilor lor la această aventură Un savant care ştie care este diferenţa dintre viu şi neviu ar spune despre ele că în textul lui Ivănescu obiectele s-au îmbogăţit în informaţie pînă la a primi structuri biologice, căci între atomul pietrei şi celula fluturelui există doar o diferenţă de informaţie şi mesaj Cum modul de a trasmite este mesaj, prin minuţiozitatea poetică a temelor şi impecabila tehnică a detaliului aplicată cu geniu, Ivănescu vivifică lucrurile şi asta te umple de invidie Şi de spaimă S-a spus despre poet că este paznicul bibliotecilor că este livresc cu deasupra de măsură, însă eu cred că el este, prin text, o variantă literară a ipotezei cosmogonice care susţine că Universul, Viaţa şi Omul s-au născut dintr-o supă omogenă de particule şi energii Ne putem întreba cu Ivănescu dacă progresia spre structurare în cadrul acestei supe primordiale nu este decît o iluzie Dacă refuzăm formele aparente, structurile înşelătoare şi ne întoarcem spre componentele iniţiale nu ne rămîne decît să acredităm uniformitatea Universului ca un tremor constant de particule şi energii pe care îl prinde poezia lui Mircea Ivănescu Acum să presupunem –cu naivitatea suavă a acelora care căutau să prindă într-o mică poveste lumea întreagă, aceia mai ales în Orient trăind, aşezaţi pe broaşte ţestoase, susţinute de elefanţi – deci să presupunem că suntem pe o lespede de piatră întinsă de nui vedem marginile şi că simţim că sub ea este mediul nostru vital Sub ea este clocotul lumii, musteşte viaţa, acolo sunt captive toate animalele mici ale sufletului nostru Acolo e pagina albă a lui Mircea Ivănescu, dar noi chiar stăm pe acea lespede Cum putem să o răsturnăm? De la filosofia lui Mopete pînă la textele tîrzii poetul menţine o încordată atenţie de a sesiza resorturile prime, elementare, discrete ale mişcării, vieţii sentimentelor O încercare nelumească de a descrie lumea în disoluţia ei originară de gesturi mărunte, priviri fugare, obiecte nesignifiante, idei risipite O ordine riguroasă a cuvintelor pe care o induce înşelător un centru în care bate ritmic şi egal inima perplexităţii, perplexitate despre care Matei Călinescu spune, odată cu Zacharias Lichter, că este stadiul supreme al devenirii spirituale Am stat 17 ani lîngă Mircea Ivănescu, m-am întîlnit cu el adesea alături de Iustin Panţa în casa lui de pe Vasile Aron nr 3 sau prin crîşme Dacă ar fi trecut 100 de ani în aceeaşi companie ar fi fost la fel de mare bucuria de a împărtăşi cu el un fel de a vedea lumea, de a învăţa cîte ceva din fiecare vorbă spusă Lucrurile s-au întîmplat aşa cum s-au întîmplat şi acum a rămas doar bucuria de ai deschide cărţile şi de a-l citi - invidiindu-l cu spaimă 167 168 Mircea Cărtărescu – retehnologizarea fabricii româneşti de proză Aceste rînduri au o valoare confesivă mai degrabă decît una hermeneutică pentru că noi credem că un roman bine scris de aproape o mie cinci sute de pagini se explică prin sine, după apariţia publică el instituindu-se ca o lume cu repere şi înţelesuri imanente Ele ar vrea doar să lase la vedere cîteva dintre reacţiile empatice pe care le-am avut citind cartea, cîteva aprecieri asupra renovărilor stilistice şi cîmpului de intenţii prealabile discursului artistic Exerciţiul scrierii poeziei, îndelung practicat şi asumat marchează proza lui Cărtărescu discret, acolo unde asociaţiile semantice sînt neconvenţionale şi limba este exploatată în întregul ei potenţial pentru a crea stări sau pentru a susţine naraţiunea Fiecare propoziţie şi fiecare paragraf poartă această pecete - fiind totuşi proză pe de-antregul – şi urzeala este impecabilă, astfel încît imaginea de ansamblu, desenul din covor, cum ar spune criticul, este, pe cît de complex şi fascinant, pe atît de clar şi proaspăt Aplicînd creator această retehnologizare a fabricii de proză, metodologic asumată şi stăruitor afirmată, Cărtărescu produce o plasă lingvistică cu ajutorul căreia extrage din apele învolburate ale experienţei diurne şi nocturne, a realităţii şi visului, a nostalgiei şi proiecţiilor, a ceea ce în mod comun numim viaţă, aşadar extrage din acest melanj amintirea, acea sumă a detaliilor semnificative care îndeobşte se pierde ascunsă în drapajele de bronz ale memoriei factuale, inflexibile şi face din ea principiu al discursului Efortul din Orbitor este unul de a recupera amintirea împreună cu tot ceea ce ea îşi anexează: faptele şi semnificaţia lor, trimiterile onirice, propensiunile imaginative, metamorfozele subiective ale acţiunilor concrete, energiile celorlalţi, coerciţiile sociale, percepţia personală a evenimentelor istorice Să îţi asumi şi programezi aşa ceva seamănă cu a lua în dinţi o prăjină lungă pentru a străbate cu ea în gură o pădure deasă Şi nu oricum, ci în fugă! Forţa, stăruinţa şi talentul autorului au făcut posibilă această performanţă şi mlădierile, abilitatea, instrumentarul lingvistic, îl duc spre capătul lucrării pentru a ne putea zîmbi de dincolo de pădurea traversată şi făcută cadou în scris, frumos şi nostalgic Demonstraţia este aceea că fără emoţie, impregnare subiectivă, imaginaţie care să o augmenteze, viaţa nu este altceva decît o simplă succesiune de procese biologice Înălţarea amintirii la nivel de principiu al recuperării şi a fantasticului la rang de cupolă, face viaţa obiect estetic şi dă prin Orbitor o nouă dimensiune prozei româneşti contemporane Dacă fiecare rînd şi fiecare pagină sînt de proză autentică, poeticul se instalează pe plăcile tectonice ale romanului, pe suprafeţe mari acolo unde cititorul – aproape fără să îşi dea seama – lasă în urmă realitatea pentru a trăi virtualul cu o forţă pe care numai poezia o poate stîrni Aşa se întîmplă cu povestea neamului Badislavilor din Corpul, dacă ar fi să ne referim numai la unul dintre continentele poetice ale prozei cărtăresciene De la Günter Grass, cel ce a renovat stilistica prozei contemporane, – alături de un Robert Musil – pe linia unui discurs inedit, marcat de poetica detaliului, profund aplicat subiectivităţii şi avatarurilor acesteia, literatura română aştepta o replică de substanţă şi ea a venit odată cu Orbitorul lui Cărtărescu avînd - pe lîngă obstinaţia detaliului şi a 169 discursului ce epuizează realitatea - un adaos magic de sorginte latino americană – un Marquez, un Llossa, un Asturias – dar aflat în continuarea celui autohton – Voiculescu, Bleher, Bănulescu, Eliade O sondare pe niveluri succesive de referinţă ne duce pînă la urmă la amprenta Cărtărescu, pentru că oricît am face trimiteri, sinteza cărtăresciană este unică şi poartă pecetea inconfundabilă şi personală a autorului care are în text investiţie de experienţă şi viaţă, iar metodologic o nouă tehnologie a scrisului, o construcţie structurală, care îl fac unic şi identificabil ca atare în cîmpul prozei româneşti şi europene Magicul are de-a face cu magneticul astfel încît, după cum există minereuri capabile să posede proprietatea atragerii obiectelor de fier, există cuvinte, expresii, ulterior creaţii de anvergură, capabile să creeze un cîmp magic, de atracţii pentru receptor, pentru minţile celorlalţi şi – mai mult – o forţă de a metamorfoza mentalul celor cu care intră în contact Acest fel de a scrie amestecă în creuzetul creaţiei substanţe narative diverse pentru a obţine pulberea strălucitoare a fascinaţiei Textul lui Cărtărescu magnetizează ca în povestea de mai sus şi cititorul, care intră în cartea Orbitor ca într-un cîmp de unde concentrice construit dinspre Aripa Stîngă cu nucleu în Corpul şi o diminuare în Aripa Dreaptă este lăsat teafăr dar atins în realitatea lui anterioară lecturii Povestea urcă pe trepte succesive, imperceptibil, lăsînd cititorului – de la un moment dat – impresia că orice este cu putinţă să se întîmple, că oraşul se poate răsuci şi spirala ca un monstru luminos, că Dunărea poate înflori în fluturi sau că o răpire spre dimensiunile celeste va fi narată minuţios în descendenţă dantescă Corelaţiile diurn-oniric, real-fantastic sînt reglate magic şi magia este aceea a scriiturii şi a încrederii în ceea ce rămîne scris şi prin scris Convins că noi dăm realitate lumii şi că participarea noastră activă dă sens şi semnificaţie realităţii amorfe, Cărtărescu roteşte mereu planurile în triada real-imaginarmagic aflat la pupitrul unei simfonii pe care o creează şi o dirijează pentru a încînta audienţa dar şi pentru a-i spori conştienţa şi conştiinţa Destinul individual, personal se extinde imperial asupra celorlalţi încercînd să configureze o zonă de responsabilitate general-umană, mai ales în partea a treia a cărţii în care nebunia şi lumina aureolează apariţia lui Fra Armando, cel ce face transparentă calea spre adevăruri eterne ale umanităţii Un filosof împărţea lumea culturii în două punctînd alegoric existenţa unui popor de fluturi şi a unui popor de furnici Cei ce-s fluturi construiesc mozaicat şi policromfragmentar cu accent pe actualitatea, spectaculosul şi succesul creaţiilor lor, în vreme ce poporul de furnici se află într-un angajament tăcut şi harnic pentru monumentalitate, opere de anvergură şi durată Paradoxal, construcţia lui Cărtărescu din Orbitor, chiar dacă are structural aproximări cu inefabilul desen al unui fluture, este creaţia atentă, tăcută şi harnică a unui prozator cu gustul monumentalităţii şi a timpului lung de instalare în cultură, a unuia care aparţine poporului decent şi grav al furnicilor Cărtărescu nu îmi pare a fi un post-modern care încearcă o fractură cu ceea ce s-a scris pînă acum în căutarea unui drum nou Eu îl văd pe ca fiind un modern de sinteză, un modern de după marii moderni al căror spirit îl integrează în operă Încrederea în scris şi în ceea ce rămîne ca scris, angajamentul pentru opera monumentală, speranţa construcţiei holistice, a romanului total, încrederea în timpul lung şi în faptul că o viaţă dedicată va avea răsplată, toate acestea îl apropie de corifeii modernismului Tocmai aşa el reuşeşte să se instaleze pe un drum nou Dacă nu îi iese şi nu îi iese fiului rătăcitor aflarea 170 drumului post-modern, i-a ieşit celui ce a rămas acasă, la masa de scris Cărtărescu este un cîştigător! 171 Alexandru Vlad şi mitul modern Plouă, încontinuu, plouă indiferent, plouă la nesfîrşit şi universul se închide în dimensiunile unei picături semnificative şi nu am ştii de ce ploile acestea sînt amare dacă nu am încerca să credem că aşa nu plouă nicăieri cu adevărat decît dacă vrea autorul Adică numai dacă autorul doreşte să creeze o realitate verosimilă, coerentă, consecventă şi simbolică a cărei anvergură şi profunzime să reprezinte şi altceva decît pe sine Ipoteza noastră de lectură este riscantă pentru că romanul Ploile amare apărut la Editura Charmides este scris de Alexandru Vlad cu mare măiestrie şi cu ştiinţa atragerii realităţii în roman, astfel încît el musteşte de personaje, situaţii şi întîmplări care ţin cu greutatea lor povestea la nivelul solului – mereu umed – nelăsînd, din interior, căi asumate de autor de interpretare parabolică sau mitologică Se întîmplă însă, ca în cele mai bune romane ale genului, că fără nici o intenţie asumată şi transparentă a vreunui pasaj sau a vreunei părţi, povestea reuşeşte să transceadă propria condiţie prin întregul ei Cum, conform teoriei imanenţei, despre zahăr putem spune că este alb, cristalin şi dulce dar că are şi ceva în plus, întregul lui, care îl face zahăr şi nu altceva, putem spune despre romanul lui Alexandru Vlad că are calitate simbolică şi mitologică în imanenţa sa Scriitorul are această ştiinţă pentru că într-un recent articol dedicat didacticii romanului Alexandru Vlad ne avertizează el însuşi: „Cum lucrăm cu simbolurile, cu valoarea simbolică a unor pasaje? Cu multă grijă Romanele sînt paradigme şi implicit au o componentă parabolică Aceasta trebuie ţinută sub control Parabola este un gen minor, diminuează fertilitatea percepţiei, aplatizează efectul, ideologizează Lectorul îşi retrage cel puţin în parte empatia, o înlocuieşte cu intelectul Cel mai bun lucru ar fi să fixăm linia undeva la mijloc, lucru de fineţe şi tot atît de dificil ca aruncarea unei monezi să cadă în dungă, dar nu imposibil Şi nu trebuie să uităm că cititorul va percepe oricum romanul ca pe o parabolă a vieţii – trebuie să ţinem cont şi de acest diez în cheia lecturii Vom păstra pînă la sfîrşit ceva din misterul iniţial Cititorul care nu îl găseşte în viaţa cotidiană este convins, ca noi toţi, că viaţa îl are şi îi face plăcere să-l simtă în atmosfera unui roman” (Revista Discobolul, serie nouă, nr 172-173-174, apr Mai iunie, 2012,pg 45) Aşadar autorul este preocupat să obţină mai degrabă participarea empatică a cititorului decît pe cea intelectuală şi de aceea construieşte Ploile Amare folosind carnea şi viaţa personajelor şi nu ideile unei teme asumate Miza romanului rămîne ascunsă pînă înspre finalul lui şi ea se realizează plenar numai la o a doua sau a treia lectură, după o concentrată reflexie asupra poveştii, fiind coada evanescentă ce dă sens întregului cometei şi trecerii prin noosferă a romanului lui Alexandru Vlad Deşi putem vorbi post factum de construcţie, structură şi strategii narative, în roman nimic din toate aceste nu se simte Preocuparea autorului este aceea de a convinge cititorul şi nu aceea de a-i demonstra ceva, cum el însuşi spune, în alt loc, în articolul mai sus citat Aşadar textul introduce lin cititorul într-un topos pluvial halucinant dar verosimil în care personajele trăiesc adaptat şi transmit viaţa lor cu detalii şi încărcătură astfel încît devenim lesne parteneri într-o poveste care ne ţine aproape 172 În satul cît lumea Zaharia îşi face ţuica la cazan, Alexandru coordonează şi contribuie alături de alţi oameni la ridicarea nesfîrşitelor diguri şi piramide în faţa apelor care nu se mai opresc, Pompiliu stă de vorbă cu brigadierul Brodea lîngă crescătoria de găini amintind că şi Himmler avusese o crescătorie de găini înainte de a deveni şeful poliţiei secrete, Îngeraşul umblă din loc în loc şi face rost de toate cele trebuincioase şi rare, felcerul Kat este preocupat de cercetările despre timp şi invenţiile lui, doctorul Dănilă duce grija Liviei şi se întîlneşte cu bătrînul Piţula şi apoi cu brigadierul Brodea făcînd consultaţii şi definindu-şi condiţia, Toma Buric păzeşte satul Apoi Pompiliu comite adulterul cu soţia lui Alexandru, cu Marta, Brodea anunţă că a dispărut Îngeraşul, Pompiliu ajunge la cabană, loc de taine contabile, relaţiile se tensionează în triada Alexandru, Pompiliu, Martha, felcerul Kat îşi face radioul, Brodea povesteşte despre cei zece ani de puşcărie, Pompiliu continuă adulterul cu Martha şi află de dispariţia Ancăi, fiica Floricăi, care îl mai obsedează încă pe Alexandru, Zaharia intră iar în scenă căutînd lucruri prin sat şi are o discuţie cu felcerul Kat care marchează cu nişte pari nivelul apelor În cercuri concentrice, apoi în vîrtej, relaţiile dintre personaje se tensioneză şi ajută la definirea fiecăruia şi această interacţiune întreţine un mister al comunităţii care se cere devoalat Dispariţia Ancăi, despre care Alexandru credea că a pus în pericol colectivizarea, marchează cu misterul ei şi cu o vinovăţie difuză viaţa satului Relaţiile dintre oameni sînt fragile, relative, marcate de vinovăţie şi opresiune şi ele se corodează treptat ca şi solul satului bătut mereu de ploi O astfel de conglomerare umană, care are în temelie crima şi minciuna, care nu are structură morală, principială, care nu este construită în lumina adevărului, ci în întunericul umed al spaimei, este previzibil că se va nărui Adevărul vine din puşcărie Cazul Anca este devoalat cu ajutorul unor personaje care au stat la închisoare fără vinovăţie, ca fiind cel al unei crime în care este implicat şi Activistul venit să execute colectivizarea şi Alexandru Rememorarea relaţiei Activistului cu Florica şi Anca prilejuieşte autorului pagini de istorie concretă a instaurării comunismului în România prin teroare şi distrugerea valorilor tradiţionale Toate informaţiile ajung să irumpă în realitate cînd o bătrînă îi spune tulburată felcerului Kat: „A alunecat pămîntul de pe mormintele din cimitir, ne-a bătut Dumnezeu! Toate păcatele astea Mortul îngropat fără popă ” (Op cit , pg 319) Mulţi oameni din sat se adună în cimitir unde, lîngă biserică, pămîntul a alunecat dizlocînd un obelisc dedicat eroilor construcţiei socialismului sub care felcerul Kat şi doctorul Dănilă constată că se află trupul activistului şi lîngă el, aruncat, învelit în ziare îngălbenite ce elogiau realizările epocii, cel al Ancăi care poartă pe craniu urma crimei Înspre finalul romanului aflăm şi faptele care s-au petrecut în sat la moartea Activistului şi a Ancăi Crimei i s-a asociat şi condamnarea mincinoasă a unui nevinovat, preotul greco-catolic Ploile amare se opresc atunci cînd adevărul este în întregime repus în drepturi şi comunitate este absolvită de vinovăţia difuză şi neasumată Rînduiala revine deasupra satului cu fiecare zi în care apele se retrag şi soarele usucă întinsul Marta rămîne gravidă şi un nou început se anunţă sub soarele renăscut chiar dacă sub pojghiţa uscată noroiul va mai rămîne multă vreme Sugestiile simbolice sînt oportun şi fin plasate şi se pare că de această dată Alexandru Vlad a aruncat moneda şi a reuşit să o pună în dungă astfel încît ambele ei feţe 173 să fie vizibile Realitatea încărcată cazuistic şi istoric este deopotrivă prezentă ca şi pasajele şi trimiterile simbolice care înalţă această realitate la nivelul semnificaţiilor perene ale sistemelor concentraţionare, construite pe minciună, crimă şi obnubilarea valorilor umane De aceea susţin că autorul a creat un mit modern care se adaugă celor care încearcă ipostazierea unei realităţi istorice la rangul de reprezentativitate universală Oriunde şi oricînd comunităţile se vor constitui pe false principii lucrurile se vor întîmpla aidoma şi preţul va fi acela de a suferi amărăciunea ploilor nesfîrşite pe care Dumnezeu, în bunătatea lui, le va pune deasupra acelor oameni pînă cînd o spălare a vieţii promiscue şi a păcatelor va fi posibilă Cînd vorbesc despre mitul modern şi încercarea de a-l impune prin roman mă gîndesc la povestea acelui hidalgo din La Mancha care iese din casă cu creierii uscaţi de prea multă lectură pentru a cuceri lumea prin puterea armelor şi a faptelor de glorie, pe care Cervantes o spune fără cea mai mică pretenţie simbolică asumîndu-şi cel mult pretenţii ironice faţă de romanul cavaleresc şi faţă de personaj Mă gîndesc la descrierea impecabilă a vînătorii de balene şi la povestea, spusă de Melville, a căpitanului Ahab pornit în căutarea balenei albe alături de care coboară în final în mormîntul mării Apoi la bătrînul lui Hemingway care înfruntă marea şi are norocul unei mari capturi, la arpentorul lui Kafka, chemat la castel Mitul modern este o creaţie rară şi remarcabilă în ordinea istoriei literare Mitul închide un cerc, conturează o paradigmă, prinde între graniţele lui o temă gravă şi etern umană avînd în suport gîndul poetic că partea răspunde de întreg şi îl reprezintă, că particularul şi individualul duc la general şi universal pe trepte succesive de semnificaţie În această ordine romanul lui Alexandru Vlad se instituie ca mit modern al sistemelor totalitare ilustrînd particular o realitate românească a secolului trecut ce a marcat nefast viaţa oamenilor Mai trebuie să menţionez, ca şi cum acesta e un lucru evident, dar care este musai a fi pomenit, că Alexandru Vlad scrie bine Scrie temeinic, aşezat, fără grabă, cu grijă pentru detalii şi cu accentuarea celor semnificative Că are puncte de lirism şi altele de forţă, că ţesătura textului le conţine pe toate şi dozarea este oportună în funcţie de realitatea de referinţă Ploile Amare sînt o reuşită matură şi artistic realizată şi Alexandru Vlad primeneşte peisajul cam arid al romanului modern românesc cu un roman exemplar sub raport structural şi stilistic şi care are valoare de conţinut în ordinea istoriei sociale nefaste a secolului trecut 174 Horaţiu Baciu - Poemul himeric Poetica lui Horaţiu Baciu reprezintă o reuşită sinteză metaforică a ceea ce Kierkegaard numeşte „stadiul estetic”al devenirii fiinţei Acest stadiu – ne spune filosoful – se caracterizează printr-o racordare precisă la datele clipei, ale ne-medialului, printr-o căutare hedonostă şi nepăsătoare a bucuriilor vieţii în toată varietatea formelor existenţei acestora: fericirile fizice, înţelepciunea practică a alegerii celor mai bune mijloace pentru confort şi bunăstare, cultivarea frumuseţii – a muzicii şi a artelor, în general – exersarea capacităţilor raţionale fără alt scop decît consacrarea lor ca fiind ceea ce sunt, trăirea în tumultul senzaţiei şi emoţiei Emblematică pentru această etapă este figura lui Don Juan, care, ne spune Kierkegaard, este seducător pînă în ultima fibră fiinţei sale Iubirea sa nu este de ordin psihic, ci senzual şi iubirea senzuală, potrivit conceptului care-i e propriu, nu e fidelă ci lipsită total de credinţă Don Juan nu iubeşte o femeie, ci pe toate, deci el le seduce pe toate El nu trăieşte decît în hotarul clipei, însă clipa este – prin definiţie – o sumă de clipe şi astfel, iată-ne în faţa seducătorului Această continuitate în discontinuitate, această constanţă în inconstanţă este considerată de filosoful danez semnul unei disperări profunde ce se revarsă în melancolie, această din urmă nefiind altceva decît indiciul prezenţei obscure a spiritului care reclamă trăirea pe o treaptă mai înaltă, desprinderea de esteticul pur Omul estetic, fiul rătăcitor este actantul poemului şi drumul lui, ocolul pe care-l face, ne este înfăţişat în poetica lui Horaţiu Baciu ca o arzătoare căutare a locului şi identităţii Himerei Întins asupra trăirii precreştine şi asupra celei de după venirea lui Christos, gîndul rătăcirii este impregnat atît de Hybrisul grecesc – pedeapsă zeiască, exterioară conştiinţei muritorilor, care funcţionează ca o condamnare prealabilă şi implacabilă a destinului muritorilor - cît şi de păcatul aducător de moarte, definit evanghelic, care există lăuntric, ca şi conştiinţă a păcatului Dacă la vechii greci o remediere a Hybrisului iniţial, a căderii în viaţa pămînteană, nu este posibilă decît prin lupta cu zeii, la creştini, o compensare a păcatului este posibilă datorită existenţei unui tată iubitor care înseamnă pentru fiul rătăcitor iertarea şi înţelegerea profundă, empatică Avîntul omului estetic, al Fiului Rătăcitor, adîncirea lui în condiţia căutării şi implicit în cea a păcatului îl duce la întîlnirea cu Himera Desigur întîlnirea cu neîntîlnirea este o contradicţie în termeni şi un evident paradox pentru gîndirea raţională, însă pentru gîndirea intuitiv-poetică a autorului ea se constituie într-o generoasă sursă pentru prinderea în poem a orizontului uman, a extensiunii şi intensiunii acestuia în absenţa reperului profund al credinţei Un distilat al sensurilor acestei cărţi este acela că în condiţia sa autentică, omul nu poate să acceadă la lumea zeiască sau la cea christică şi că îi este dată doar condiţia împărtăşirii unor contacte cu intermediari, daimoni ori îngeri, care sufocă primele etaje celeste, îngreunînd ascendenţa spre cele superioare O prindere în metaforă, o dogmatizare a acestui stadiu, indică de nu depăşirea lui, cel puţin constanta tendinţă de trecere spre altceva, constituirea unei trepte solide spre 175 ceea ce va veni Cine se păcăleşte cu ideea că Himera este dezirabilă, păcălit va rămîne în cîmpul imaginarului şi sub puterile ei, precum cel ce în versurile lui Rilke se lamentează astfel: „Nu te mai pot găsi Nu Nici în mine/şi nici în alţii Nu eşti pe pămînt/ Nu te mai pot găsi Şi singur sunt /Sunt singur cu durerea întregii lumi în mine/ Pe care-am vrut s-o potolesc prin tine/Tu care nu exişti Ce grea ruşine /S-a spus apoi: un înger venit-a să-l aline / De ce un înger? Noaptea a venit ” Multe sunt ispitele de a cădea în biografie şi multe sunt încercările de a sminti pe cei plecaţi pe un drum lung Cine confundă poemul himeric cu biografia autorului sau îşi caută repere şi sprijin în ea pentru a înţelege sensurile şi a pătrunde farmecele cărţii este un naiv Naivitatea acestuia s-ar putea exprima în felul: dacă Himera era în slujba zeilor ce salariu lunar avea? Lucra cu carte de muncă sau avea convenţie civilă? I se scădeau din salariu contribuţia pentru ajutorul de şomaj şi cea pentru asigurările de sănătate? Nu, răspunsul este nu! Exerciţiul poetic nu este biografic, ci mai degrabă o noos – grafic, o descriere a împlinirii gîndului, nu a vieţii Părăsind această ipoteză falsă vom spune răspicat că discursul poetic a lui Horaţiu se aşează în continuitatea celor grave şi întemeietoare, chiar dacă ne apare ca un produs fragil Haina lucidităţii, una care nici nu îmbracă, nici nu dezveleşte, este cea mai proprie unei întreprinderi precum aceasta şi Horaţiu Baciu a aleso cu rigoare tehnică, dovedindu-se nu numai un inovator formal, ci şi un creator matur, stăpîn pe propriile mijloace poetice, care-şi alege cea mai potrivită cale spre a satisface pofta de joc a cititorului şi a naşte foamea de conţinuturi adînci, care sînt induse pe căi discrete „Maestre eliberează-mă!” rosteşte arzător un discipol Zen ”Dar ce te ţine?” – îi spune Maestrul „Nimic!” „Şi atunci de ce să te eliberez !?” Aceasta este Himera! Nimicul care te ţine! Captivă-n metafore ca în pînzele de păianjen ea şi-a oprit pentru o vreme lucrarea Viţelului cel gras este chiar această carte care va fi sacrificată odată cu revenirea acasă, cu intrarea în stadiul etic, cel în care – ne spune Kierkegaard – omul cultivă repetiţia şi se umple de nobleţea ei Efortul lui Horaţiu Baciu de a ne oferi nobleţea fiinţei care traversează cîmpurile himerice ducînd cu sine amintirile vii fără a se pierde în hăţişuri este încununat de succes O voce distinctă în poezia contemporană, un timbru unic în muzică, avînd harul de a declanşa magia îngemănării celor două, Horaţiu Baciu este cînd sobru şi adîncit, cînd ludic şi dezinvolt dar mereu de partea spiritului dionisiac cel ce este calea de salvare a omului amorţit în convenienţe şi cel care are rolul de a reda omului strălucirea clipei deodată cu întrezărirea întinsei veşnicii 176 Istoria metafizicii este o metafizică La ce bun filosofia în zilele noastre? Într-o lume intelectuală tabloidizată în care succesul de public este asigurat de mişcările superficiale, de unduirea suprafeţelor sub impactul căderii bruşte a pietrei în apele nepăsării Într-o ţară în care un popor de fluturi cu aripi multicolore atrag toate reflectoarele în vreme ce munca furnicilor rămîne într-un fundal întunecos De bună seamă filosofia nu mai este destinată succesului public şi nici măcar atenţiei publice Ineditul şi spectaculosul gratuit au luat locul înţelepciunii şi profunzimii reflexiei Acestea din urmă au fost farmecul lumilor vechi ale Europei de la maxima vechilor greci pînă la vorba de spirit a intelectualilor Franţei Să mai faci filosofie în ziua de azi rămîne o datorie faţă de vocaţia personală, să mai faci filosofie rămîne un lux al unui spirit integrator care nu îşi poate potoli setea asimilînd produse intelectuale conjuncturale În lumea filosofiei, a înţelegerii, istorisirii şi creării ei se intră greu pentru că este nevoie de instrumente specifice: cunoaşterea bună a limbilor vechi, a elinei în speţă, a bogăţiei sensurilor originare în care au fost redactate scrierile clasicilor, cunoaşterea limbii germane cel mai amplu depozitar de comentarii şi interpretări ştiinţifice, cunoaşterea ştiinţei logicii care este coloana vertebrală al oricărui corpus ideatic Avînd acest instrumentar la îndemînă, clădit sub îndrumarea unor profesori ca Anton Dumitriu, Mircea Arman publică în 2013 cartea „Metafizica Greacă” sub egida Editurii Academiei Române şi a Editurii Tribuna, lucrare care este rodul unei cercetări îndelungate, distilarea unei munci de ani de zile care aduce în actualitate spiritualitatea antică a grecilor într-o perspectivă asumată personal şi novator de către autor Cucerit de obiectul cercetat Mircea Arman îşi dezvoltă discursul în stilul vechilor greci – limpede, temeinic, înaintînd precaut şi sigur cu argumente necesare şi suficiente – dar nu uită ca bun cunoscător şi traducător al lui Heidegger să adauge consideraţii aprecieri şi interpretări bazate pe surse ştiinţific atestate care îmbogăţesc discursul şi-l fac profitabil pentru istoria gîndirii de la presocratici pînă în contemporaneitate Temeinic după cum spuneam, lucrarea începe cu o definiţie a termenului central: metafizica Aici argumentele filologice se adaugă celor filosofice pentru a face din adevăr (aletheia, în viziunea lui Anton Dumitriu) operatorul conceptual fundamental care va ordona şi justifica critic întreaga operă Este analizată mai apoi mentalitatea cultural religioasă a popoarelor arhaice cu preponderenţă a grecilor considerîndu-se că religia greacă şi poezia cosmologică timpurie sunt surse ale gîndirii filosofice care se configurează pronunţat prin şcoala milesiană După un excurs care vizează şi şcoala eleată lucrarea analizează perioada naşterii şi ajungerii la maturitate a clasicismului gîndirii greceşti cu accent pe Socrate, Platon şi Aristotel Finalul lucrării vizează gîndirea postaristotelică, elenismul cercetat pînă la neoplatonici Miza acestei defăşurări istorico-logice înfăptuite de Mircea Arman este aceea de a dovedi că gîndirea filosofică are rădăcini adînci, un trunchi puternic şi fructe care-i duc sămînţa în istorie, că fenomenul gîndirii clasice greceşti chiar dacă apare ca unul miraculos –Wittgenstein spunea că întreaga filosofie europeană pînă în contemporaneitate constă doar în note de subsol la gîndirea greacă – este unul care s-a 177 articulat în timp avînd surse în mentalitatea religioasă şi poetică şi rafinîndu-se treptat spre conceptualismul artistotelic În ce ne priveşte, gîndirea filosofică rămîne a sta – ca şi alte forme ale creaţiei artistică, ştiinţifică - sub semnul daimonicului Avîndu-şi sursa în confuza şi indistincta zonă a amestecului dintre intuitiv şi abstract creaţia filosofică este ridicare a lumii în lumina abstractului şi a explicaţiilor fundamentale prin elaborarea de concepte Atît cît îi stă filosofului în putinţă el transfigurează datele realului şi senzorialului în conceptual şi abstract atît pe dimensiunea metaforică şi intuitivă cît şi pe cea explicit logică După cum sculptorul scoate forma grăitoare din blocul mut şi amorf de piatră, după cum savantul desprinde principiul dintro colecţie aparent disparată de fapte, filosoful – folosindu-şi libertatea, vocaţia şi calităţile dobîndite - creează gîndul care stă zîmbind înţelegător în oglinda realului Un daimon al fiecăruia veghează acest tip de înfăptuire şi creaţia are preţul suportării lui pe umăr Acest mare dar – de a avea o aşa companie – este şi o mare povară Nufărul care îşi ridică străveziu corola în lumina dimineţii traversează cu alcătuirea sa straturi mult mai puţin diafane şi încîntătoare, dar ceea ce rămîne pentru trecător nu este chinul rădăcinilor de a căuta şi a prinde trebuincioasele seve ale mîlului, ci strălucirea florii înrourate Efortul intelectual şi spiritual al filosofului este de a extrage conceptul din amestecul primordial – omogen şi indistinct – al afectelor, gîndirii şi empiricului, de a lupta cu daimonul care-i este dar, har şi povară Vocaţia filosofică este fundamental vocaţia universaliilor şi tendinţa spiritului de a se întoarce la Zei, în sacra Lume a Ideilor, pe cînd starea filosofului este mereu una particulară, iar condiţia sa una sublunară, general-tragic-umană Din această diferenţă de potenţial, de stare şi tendinţă se naşte o tensiune uriaşă din care se hrăneşte starea creativă şi ei îi sunt datoare produsele creaţiei Povara este pe măsura gradului asumării încercării de a influenţa sau schimba lumea gîndirii, temeiurile şi rosturile filosofiei şi limita superioară a acestei asumări este sacrificiul de sine Dacă pe latura intimă, abisală, creatorul rămîne a fi marcat de relaţia cu daimonul (care după natura tatălui-zeu este abstract şi categorial iar după natura mamei pămînteană este intuitiv, empiric, poetic) şi a trăi revolta şi frămîntarea, pe latura conştientă, lucid asumată, în relaţie cu social-istoricul, cu receptarea, creatorul are sarcina de a găsi o măsură în toate O măsură care să asigure un compromis rezonabil şi un optim relaţional între forţa şi anvergura gîndirii sale şi disponibilitatea receptării, între principiile sau postulatele sale filosofice şi tipul de discurs practicat, între ideile vizionare şi dorinţa lui de schimbare a lumii şi mediul intelectual şi social conservator şi predispus la inerţie Vocaţia, geniul filosofic, se investesc integral în acest demers al găsirii măsurii în care sunt implicaţi factori aleatorii şi parametri fluctuanţi Cînd datoria faţă de sine şi faţă de destinul spiritual personal în relaţie cu transcendentul şi eternitatea sunt covîrşitoare, filosoful va înclina spre discursul total care – de cele mai multe ori – rămîne ermetic în epocă şi dăinuieşte ca metaforă în toate timpurile Dacă precumpănitoare este grija faţă de paradigma receptării, discursul se fărîmă şi se explicitează pe sine asumîndu-şi intuitivul (comparaţia, imaginea poetică, elemente stilistice ale farmecului) 178 În prima ipostază investiţia personală şi biografică tinde spre zero şi se reuşeşte o ascundere a acestor surse prin discursul universal, impersonal, pe cînd în cea de-a doua filosoful lasă - cel puţin - impresia că viaţa lui este plenar investită în textul filosofic şi că el este o imagine nedezlipită, o biografie spirituală, viaţă ţesută cu idei Deşi lucrarea Metafizica greacă este preponderent erudită, creativitatea filosofică al lui Mircea Arman transpare în constituirea unei perspective personale asupra acestui mare moment din istoria mondială a gîndirii, în găsirea unui operator conceptual, inedit faţă de abordările temei la alţi filosofi, care să articuleze şi să structureze întregul discurs, în stilistica personală a prezentării surselor filosofice care sunt analizate în matricea lor originară Tînărul filosof clujean dovedeşte că are forţa necesară pentru ca pornind de la gîndul vechi să construiască gînd nou spre folosul contemporanilor 179 Gheorghe Iova şi textura realităţii „Infinit actual: încă unul, mai uite unul, altul şi ăsta iar unul din ăştia uite-l că apare Şi textul parcurge lumea Aceasta este instituţia paginii Deci durata socială a textuării mele Subliniez citata existenţă epică Închei ”1 Şi încheind autorul poate începe: să extragă textul din realitate, să îl redea realităţii, să facă din text realitate şi din realitate text Cuvîntul închei se suprapune perfect peste acţiunea închei, dar propoziţia încep dacă stiloul merge este ulterioară acţiunii verificării stării stiloului şi aici este o problemă! Principiul identităţii devine dialectic şi liniile egalului trebuie să conţină o a treia care să desemneze timpul în care sau trasat primele două Egal, identic, plus timpul spunerii cuvîntului egal sau a cuvîntului identic Excursia a început şi minunatele aventuri ale textuării ne stau la îndemînă în cartea recent apărută la Editura Carmides din Bistriţa avîndu-l ca editor pe Gavril Ţărmure Cîteodată Iova pare entuziasmat de un gînd care a stat în centrul construcţiei paradigmei moderne şi aici vorbim de gîndul hegelian care ne spune că textul are în substanţă realitatea la care se referă, conceptul conţinîndu-şi nedezlipit şi consubstanţial referentul Conceptul de cîine nu latră, a fost replica dihotomiştilor, a celor care vedeau doua lumi, una a gîndirii şi alta a realităţii, distincte şi de reunit doar prin eforturile raţiunii care le relaţionează Evident acest fel de a pune problema creează un avantaj cîinelui, cum că ar fi real şi filosofilor care îl susţin cum că ar fi de partea realităţii ceea ce este o postură apreciată într-un public larg Nominaliştii modernităţii cei ce au decretat universalia simple numena neputincioase în a se insera în real fără aportul conştiinţei umane au hrănit o filosofie care s-a apropiat atît de mult de farmecele realităţii şi de succes încît ea a devenit – în aplicaţie socială – ideologia proletariatului, a macrogrupului interesat de transformarea oportună şi eficientă a realităţii În proza lui Iova conceptul de cîine latră şi teoria catastrofelor creată de Rene Thom şi exemplificată de filosoful francez chiar prin lătratul aritmic şi acauzal, aşadar catastrofic, al cîinelui îşi primeşte confirmarea pe o suprafaţă extinsă Realitatea – care îndeobşte se oglindeşte convenţional într-o gîndire care se exprimă convenabil şi pe un calapod al comunicării stabilit consensual - îşi recapătă la Iova atributul intrinsec, forţa de a fi ea însăşi, eminamente catastrofică Textul nu mai este discurs îndrăgostit de sine, creaţie autoreferenţială, ci este asumat ca textură a realităţii, autorul avînd ambiţia de a surprinde dinamica, fenomenologia consubstanţială a cuvîntului şi a obiectului pe care a cesta îl desemnează şi conţine Astfel pornim într-o excursie care se va afla pe tot parcursul lecturii în plină desfăşurare, astfel ne asumăm viaţa proprie ca pe o întîmplare care are mai mulţi parametri decît cel al subiectivităţii care scanează obiectivitatea acestea două fiind una, adunate în forţa cuvîntului investit în text, ca textură a realului Nu asupra unui cîine care latră stăruieşte Iova Naraţiunea lui este o plasă largă aruncată asupra texturii realităţii Oamenii mănîncă afine Iată cum: „Au ajuns cu zece minute înaintea noastră Nu vorbesc cu exactitate, nici măcar măsurătoare Îi văzusem 180 culegînd afine cu mîna din tufe în gură Mestecatul greu de sesizat, mîncam şi noi apoi, ajungîndu-i Se mestecă sumar Îi imitam Că eram în excursie redevenea fapt limpede în tradiţia faptelor “2 Vedem aici că autorul se joacă invocînd măsura şi apoi refuzînd-o şi că nu vorbeşte despre o cauzalitate a faptelor, despre cum că ele ar sta legate în lanţul care uneşte cauza cu efectul ci atestă o tradiţie a faptelor care lasă realitatea – inclusiv realitatea acţiunii umane, cea a mişcării printre lucruri şi a gesturilor - odihnită în ea însăşi neforţată să intre într-o construcţie lexicală convenţională şi străină ei În altă parte autorul precizează: „Există logică să nege asta şi există logică să întreţină asta Există o logică pentru orice Logica este oricum un instrument Ceea ce notează HA ”3 anunţînduşi disponibilitatea de a schimba registrul discursului de la rigoarea logică la aruncarea empatică în textura realităţii paradoxale şi inconsistente logic aşa cum este ea realizată de pildă în Zen acolo unde paradoxul insurmontabil – koanul – este poarta de acces spre resorturile intime ale lumii Se renunţă aşadar la textul de la stînga la dreapta în limba romînă trecîndu-se încet spre textul umbră, con-substanţial cu obiectul: „Textul este ca o sau există umbra mea Umbră care delimitează locul paşilor Umbră nu întuneric ”4 Ce se mai întîmplă în excursie?! Vedem ape pîraie, pîrîiaşe, izvoare: „Un fir de apă se desprindea în pădure de la locul de vărsare în pîrîu Pîrîu, mai degrabă pîrîiaş, simplă reminiscenţă a unor simple topuri şcolare Clasificări şi ramificări şi toate erau ramificări ”5 Pîrîul este descoperit aleatoriu, de o privire care fuge non-necesar şi non-cauzal de jos în sus, şi ne este relatat ca atare conţinînd o desprindere a unui fir de apă care urcă spre un izvor O relatare convenţională l-ar fi obligat pe Iova să construiască fraza dinspre izvor şi firul slab de apă înspre întîlnirea acestuia cu pîrîul, dar onestitatea şi maximul respect respect pentru realitate şi pentru întîlnirea autorului – ulterior a noastră – cu ea l-au făcut să recurgă la o inovaţie textuală care ne relatează adecvat catastrofa – adică aleatoriul - întîlnirii cu apele şi ramificările pădurii Firul de apă se desprindea de la locul de vărsare în pîrîu! Remarcabilă este aici şi ironia aruncată topurilor şcolare care disting între pîraie şi pîrîiaşe pe nu se ştie ce criterii, pentru că fineţea distincţiei între ele este una rară şi greu sesizabilă Fenomenologia textuării devine evidentă într-un pasaj din Propoziţiile de autor: „Calcule cu cuvinte Eu şi cu imagine apoi este text Cal şi adaug merge Calul merge încet Şterg cuvîntul încet Îl şterg încet În ceaţă Încet şi ceaţă În ceaţă pun cuvîntul încet Îl pătez Calul merge încet în ceaţă Ceaţa vine ca un cal încet Păr alb ca un cal Un corp în părul pe care aerul îl umflă Nor şi corp în părul alb ca o formă ce expiri în ceaţa blancului mare”6 Aici Iova investeşte eforturi maxime de adîncire în meta-creaţie şi în meta-text devoalînd totuşi simplu procesul prin care autorul, pagina albă – blancul care stăpîneşte mîna – cuvintele şi realitatea pe care o desemnează se mojarează împreună în acelaşi creuzet care le transformă într-o unică substanţă, cea a sinelui realizat şi exprimat În Fenomen cu pauză eu revenirea la aceeaşi cercetare meta-discursivă ne face iar transparente intenţiile autorului: „Pun cuvinte Mă sufocă, mă asaltează, ce am de mîncat, cafeaua să o beau, am de băut, de fumat, fumez, de îmbrăcat, de dezbrăcat, de spălat, să mă spăl Să scap de toate acestea, să fiu liber, să pot Să iubesc în dragostea pe care o fac, să scriu Trupul meu liber pentru dragoste ca pentru scris Simplificare şi gol la trup În acţiunea trupului asupra trupului şi acţiunea textuală Concentrez să vorbesc, liber, fără să 181 tuşesc, să icnesc, să mai mestec, fără să mai las fumul, un timp ar expiraţiei numai pentru vorbire ”7 Cartea creşte pe acest temei, îşi diversifică tematica şi îşi ramifică abordările dar rămîne pe o constantă stilistică asumată năucitor şi inovator în literatura noastră, păstrîndu-şi obstinant, pînă la capăt, dorinţa arzătoare de a ieşi din literatură creînd literatură, de a produce text, de a textua, cu literatura pe literatură călcînd Lumea întreagă devine în acest fel o ipoteză de lucru care trebuie să accepte incluziunea subiectului cunoscător şi narator „Eu în text eu Origine, mamă, nu, tată: stăpîn În afara textului, eu obligat să cred în Dumnezeu Că există un stăpîn, căci exist înăuntru Şi importanţa unui lucru elementar: să ţin minte să-mi amintesc, măcar să ştiu unde pot găsi şi citi de fiecare dată o propoziţie” 8 Reluarea unor texte în final poate sugera deschideri spre cartea infinită dar asupra acestei opinii este necesar să îl chestionăm pe autor Pe lîngă valenţele stilistice, meta-discursive, cartea le are pe cele aforistice, sapienţiale, poetice, pe care le amintim doar în treacăt - deşi sînt consistente şi dau carnea şi frăgezimea, atractivitatea lucrării – pentru că exegeza unui astfel de volum este complexă şi amplă şi în ceea ce ne priveşte, este abia la început Deopotrivă cercetare teoretic ştiinţific-filologică şi aplicaţie estetică, textura lui Iova vine să ofere literaturii române contemporane surse şi resurse de renovare formală şi de adaptare proprie, de adecvare specifică, a discursului la realitate Într-o literatură sinodală, nereformată de pe vremea naturaliştilor, inertă pe linia lor pînă într-o contemporaneitate care i-a sleit valenţele expresive, cartea lui Gheorghe Iova apare ca un eveniment remarcabil Ea oferă oportunităţi şi deschideri pentru renovarea autentică şi întemeiată a prozei de limbă română şi poate constitui o lectură creativă pentru multe generaţii care – de acum încolo – îşi vor asuma literatura ca destin şi crez şi vor dori să contribuie la afirmarea ei ca formă artistică modernă şi dinamică, adaptată paradigmei contemporane a receptării 182 Note 1 Gheorghe Iova, Excursia în plină desfăşurare, Ed Charmides, Bistriţa, 2010,Pg 35 2 idem pg 32-33 3 Ibidem pg 38 4 Ibidem pg 33 5 ibidem pg 21 6 ibidem pg 41 7 ibidem pg 111 8 idem, pg 53 183 Despre Ioan Groşan: Homo Ludens este român După o lungă perioadă de teze, antiteze şi sinteze, cercetătorii britanici au ajuns la concluzia că Homo Ludens este român, fiind localizat originar în nord estul ţării, mai exact în Maramureş Johan Huizinga jr - specialist olandez care s-a alăturat grupului de specialişti britanici din pricina notorietăţii acestuia - l-a descris pe blogul său cu lux de amănunte: mic de statură dar bine legat, părînd un descendent al ramurii traco-getice a dacilor, al celor ce rîdeau în împrejurări funebre şi tragice, homo ludens are zece degete la mîini, şi poate trăi la fel de bine pe perete, pe tavan sau pe podea fiind o temeinică demonstraţie a ipotezei că Metamorfoza este a omului care devine scriitor În privinţa rîsului şi a valorii lui îl vom cita pe Kierkegaard, care în Sau-Sau, secţiunea Diapsalmata spune la un moment dat: „Mi s-a întîmplat o minune Am fost răpit în al şaptelea cer Acolo, înaintea zeilor adunaţi, mi s-a acordat, printr-o favoare specială, privilegiul de a-mi exprima o dorinţă – Vroieşti, a spus Mercur, să ai tinereţe, frumuseţe sau putere, viaţă lungă şi cea mai frumoasă dintre fecioare sau vreo altă minunăţie din grămada noastră de vechituri? Alege, dar un singur lucru! O clipă m-am simţit pierdut, apoi adresîndu-mă zeilor le-am spus: - Preacinstiţi contemporani, aleg doar aceasta: să am întotdeauna rîsul de partea mea! Nici unul dintre zei nu mi-a răspuns; dimpotrivă, toţi au izbucnit în rîs Am dedus de aici că dorinţa îmi era îndeplinită şi mi sa părut că zeii s-au exprimat cu gust – căci nu ar fi fost prea nimerit să-mi fi răspuns cu gravitate: Dorinţa ţi-e îndeplinită!” Groşan are rîsul de partea lui şi dacă nu ai umor nu este bine să te apuci să-i citeşti cărţile pentru că asta îţi poate dăuna În schimb, dacă ai acest simţ rar, care se intercondiţionează cu ironia şi spiritul, intri în textul lui Groşan ca pe o poartă şi te aşteaptă un drum deasupra căruia sfincşii nu întreabă, ci surîd enigmatic, spre un tărîm al semnificaţiilor metafizice în care se răstoarnă mituri iar vieţii comune, cu destinele ei banale, i se conferă statut de exemplaritate Pe tot parcursul lecturii, văzduhul este umplut de căldură şi empatie faţă de o umanitate în derivă Stilistic fraza lui Groşan îţi evocă năucitor ba dulceaţa şi aşezarea clasicilor, ba verismul chirurgical al modernilor, amintindu-ţi ba de Creangă, ba de Salinger, Kundera sau Capote, ba de Ibrăileanu, ba de Celine sau Boris Vian, ba de Slavici, ba de Malcom Lowry, Nabokov sau Günter Grass Nu multiplic referinţele – deşi ar fi bine să pomenesc şi de Faulkner, Milan Kundera sau James Joyce - pentru că, de fapt, fraza lui Groşan rămîne marcă înregistrată în ciuda oricărui melanj comparatist, fiind o sinteză specifică şi irepetabilă, lesne recognoscibilă ca atare Este de ajuns să deschizi orice carte, de la cea de debut pînă la cea mai recentă şi să citeşti o pagină ca să intri în magia şi farmecul spusei care acaparează şi captivează, în rîul poveştii care te duce spre estuarul mulţumirii estetice Caravana cinematografică (1985) a anunţat un nou fel de a face proză cu primat pe valoarea estetică a textului şi deschidere spre realismul magic, o sincronizare la literatura universală de care cea română avea mare nevoie Trenul de noapte (1989) a întărit acest angajament al eludării ideologiei prin investiţie de stil şi valoare intrinsec 184 artistică, deşi nuvela Caravana cinematografică rămîne una dintre cele mai consistente revolte la adresa culturalizării de tip comunist-ceauşist După 90 a început Marele Joc care urma să îi convingă pe contemporani că Groşan este un talent unic care dezvoltă halucinant o plajă a imaginarului: Şcoala ludică (1990) , Planeta mediocrilor (1991) O sută de ani de zile la Porţile Orientului (1992), Jurnal de bordel (1995), Jurnal de Cotroceni (1998), Judeţul Vaslui în NATO (2002), cărţi în care ironia amară este mereu prezentă alături de o doză bine temperată de umor spumos Rîsul-plînsul lui Groşan a dat culoare ultimilor douăzeci de ani într-o ţară care se clătina mult prea tare în dorinţa de a-şi afla echilibrul Cărţile lui, citite şi asumate i-au ferit pe mulţi de suferinţa nevrotică a neamului, reprezentînd mijloace de expiere ale conjuraţiilor nesfîrşite ale mediocrilor şi imbecililor, posibilităţi de a sări din cenuşiul zilelor în spuma albă şi uşoară a umorului de bună calitate, a unei reflexii profunde dar neîmpovărătoare asupra vieţii oamenilor din acest colţ de lume Mulţi spun că scriitorul s-a risipit în creaţiile sale ludice recomandîndu-i cu îngrijorare şi responsabilitate angajarea în cultura monumentală, în edificarea operei de structură, care să poată fi consemnată de serio;ii critici ai fenomenului literar Contemporanul John Keneddy Toole face în Conjuraţia imbecililor o demonstraţie de stilistică şi scriitură pentru care a primit prestigiosul premiu american Pullitzer dar autorul nu a apucat să se bucure de el pentru că, sătul probabil de lumea imbecililor, s-a sinucis discret înainte de publicarea cărţii după ce aceasta a fost refuzată de cîteva edituri (conduse, evident, de dobitoci!) Eroul cărţii, Ignaţius, trăieşte tragedia exilului într-o lume a dobitocilor de rînd, de la vînzătorul de crenvuşti, la agentul de stradă Mancuso, de la birocraţii industriaşului care fabrică blugi, la luptătoarele feministe sau barmaniţele cu ifose Cartea este o demonstraţie elocventă a eroziunii continue a vieţii prin intervenţia imbecilităţii şi prostiei în segmentele ei diurne şi nocturne, prin prezenţa acestor neajunsuri la cei mai apropiaţi oameni şi în cele mai neînsemnate detalii ale vieţuirii cu ei Deşi plină de un umor amar, cartea rămîne una de referinţă pentru istoria ratării umane După ce citeşti o asemenea capodoperă începi să te uiţi altfel la marele popor american dar începi să te întrebi serios şi dacă lumea ta este în ordine şi dacă viaţa ta nu este stricată de o adevărată conjuraţie a imbecililor Asemeni lui Toole, Groşan face parte din categoria rară a scriitorilor care părînd că se risipesc, se dăruiesc Acolo unde altora li se pare că s-a cheltuit un talent mie mi se pare că el s-a investit, diferenţa de nuanţă fiind una esenţială Investiţia aceasta a scos proza noastră de sub coerciţia comenzii sociale, responsabilităţii şi seriozităţii de mucava şi a reprezentat o invitaţie mult mai largă şi generoasă de a aborda şi consuma proza, o primă şansă de a valorifica ludic libertatea de creaţie Şi mai apoi numai o lectură fragilă nu poate detecta temele grave pe care Groşan le abordează cu ironie şi umor în cărţile mai sus citate: disoluţia caracterelor umane sub presiunea intereselor mărunt-politice, soarta damnată şi lipsa de perspectivă a mediocrităţii, efectele nefaste asupra românilor ale aculturaţiei occidental-orientale, percepţia defectuoasă la nivel popular a marilor schimbări din ţară Ajuns aici, pregătindu-mă să vorbesc despre romanul Un om din Est, 2010, îmi permit să depăn o amintire: prin anii 90 eram la Sibiu şi am aflat de la prietenul meu Iustin Panţa că Nicolae Breban se află şi el în oraş, mai exact că stă într-o casă a Muzeului Satului din Dumbravă, invitat pentru un stagiu de creaţie Am hotărît să îi 185 facem o vizită şi Breban s-a arătat bucuros să aibă ca oaspeţi doi tineri literaţi pe care îi cunoştea din prilejuri anterioare legate de cărţile de debut La o masă de lemn, înconjuraţi de verdeaţă multă, lîngă un pahar de vin Maestrul ne-a povestit mult despre literatură şi roman, despre Dostoievski şi Nietzsche, despre starea acestei arte şi responsabilităţile noastre în privinţa ei La un moment dat, evocînd un prieten din America, Virgil Nemoianu îmi pare, Breban a iterat o ipoteză inedită despre naşterea poporului român: este puţin probabil ca războinicii daci, consideraţi barbari să fi ajuns să copuleze cu delicatele şi pretenţioasele femei ale romanilor, dar este mult mai uşor este de presupus că veterani romani veniţi în Dacia au găsit tentante femeile dacilor: robuste, sănătoase şi vitale Romanii au pus sămînţa lor în aceste femei apoi, odată cu retragerea ordonată, au plecat lăsînd în urmă mame cu copii în braţe care au rămas să îşi aştepte taţii Aşadar sîntem un popor feminin, un popor al aşteptării!!! Nu ştiu dacă Groşan cunoştea această ipoteză atunci cînd a început lucrul la Un om din est dar planul epistolar din construcţia romanului m-a făcut să îmi amintesc de ea Aici, Nelu Sanepidu – nume care evocă o instituţie de control al igienei publice – relatează pentru prietenul Iuliu odiseea sa sexuală asumată metodic, pornind de la principiul că femeile reprezintă spiritus loci, un fel de chintesenţă a arealului în care vieţuiesc, că prin ele ne putem cunoaşte istoria, spiritul neamului şi ţara Această cercetare sociologic-sexuală se desfăşoară participativ – cu implicarea directă a cercetătorului – şi începe aleatoriu, prin aruncarea unei săgeţi de darts în harta ţării, care se înfige în punctul care descrie localitatea Făurei Aici Saveta, muncitoare fruntaşă şi stahanovistă şi în amor, este consumată - după o cină descrisă în detaliu, odată cu restaurantul tipic zonelor muncitoreşti - în apartamentul ei modest, din care nu lipseşte televizorul Venus, mileul şi peştele de sticlă Uimitor la Saveta este faptul că - înainte de implacabilul act sexual - face un duş, un lux pe care puţini oameni şi-l permiteau în epocă Tot aici, în altă cameră, se află şi mama sa bolnavă care îi cere dimineaţă Don Juanului de circumstanţă trei lei pentru o pîine Urmează Annelise M , o tînără neprihănită din Sighişoara, care avea formularele mari pentru plecarea în ţara mamă şi urma să lase României virginitatea ei în condiţii dionisiace Relatarea contextului unui cenaclu literar de provincie, a veleitarismului, a comportamentului tinerei săsoaice, în casa părintească, a efectelor devastatoare ale vişinatei, a actului sexual reflex, a destinului arborelui tulipbaum, prinde exact spiritul locului Ada de la Costineşti are o frumuseţe specială legată de propriul sex şi poate fi de oriunde purtînd în ea spiritul mării Aventura cu ea porneşte dintr-o cofetărie şi se termină în neantul simţurilor fără posibilitatea revederii Bucureştii spoielii i-o oferă cercetătorului travestit în american de origine română pe Mariana B Aici aparenţele sînt cîştigătoare şi Mariana, femeia Republicii, este posedată de închipuitul american chiar în casa argeşeană a bunicilor ei din Muzeul Satului, întrega poveste fiind reprezentativă pentru melanjul rural-urban al Capitalei Detaliile, glosările, trimiterile adiacente au şi în această poveste tot farmecul scriiturii de tip Groşan devoalînd lumea capitalei pe dimensiunea aculturaţiei rural-urban Zalăul îşi aduce ofranda în acest amplu proces de cunoaştere prin Tit-Livia Porolissa Pop, prescurtat Tiţa, fiica unui român naţionalist, verde, care trăieşte în casa în care a locuit în adolescenţă marele poet ungur Ady Endre Chiar în camera acestuia este cazat Nelu Sanepidu care după discursuri sforăitoare are parte de o noapte punctată de 186 aceleaşi sunete lîngă femeia uriaşă cu miros de cozonac Evident prilejul acestei idile este unul de a ironiza toate locurile comune ale naţionalismului comunist Bucureştiul revine în forţă cu miresme de Chanel 5, turări de Renault şi o femeie din domeniul bancar, al luxului, pentru care o masă la Muzeul Literaturii este dezagreabilă prin compro-misul uman Constelaţia Orion coboară printre cearceafuri pentru a-l anunţa pe Nelu Sanepidu că în socialismul muncitorilor se poate trăi şi aşa: elegant, fiţos, rafinat, oarecum o viaţă nelalocul ei în raport cu standardele maselor Într-un antract al acestei relaţii, spiritul locului mai irumpe prin încă o fisură: Liliana B din Drumul Taberei, intelectuală rasată, adeptă a filosofiei de frontieră care îl face pe Nelu Sanepidu să sară din materialismul dialectic drondoeian direct în antimaterialismul lui Krishnamurti şi al altor desăvîrşiţi mai corpolenţi sau mai subţiri pentru a putea obţine favorurile sexuale aşteptate Seminarizînd desăvîrşirea în cartierul intelectual bucureştean, Nelu ajunge să deschidă toate porţile Fiinţei Lilianei, posesoarea unei perechi remarcabile de sîni Cazurile mai sus citate, fără a avea deloc explicit această intenţie, reuşesc să facă în mod cuprinzător un sondaj al vieţii acelor ani constituindu-se, pe lîngă valoarea lor literară incontestabilă, în pagini ale istoriei epocii ceauşiste, în care regăsim condiţiile de trai, comportamentele, pattern-urile culturale, fricile, neajunsurile şi avantajele perioadei Dar spiritul locului, plutind după cortină, în fundal, pe palierul epistolar, lasă loc pe scenă dictaturii mediocrităţii, politicii constrîngerii şi anulării individului Celălalt plan al romanului, cel concret-ficţional (dacă ne este permisă această licenţă, pentru că romanul este, totuşi, o ficţiune), prinde viaţa unui grup de personaje în centrul căruia se află cuplul de prieteni Nelu Cucerzan – Iuliu Boldea profesori la o şcoală generală Doi tineri cu pregătire intelectuală înaltă care îşi compensează lipsa de perspectivă de viaţă şi profesională cu amăgirile scrisului şi ale literaturii Nelu împlineşte 30 de ani, prilej pentru un eseu care s-ar putea chema Bărbatul la 30 de ani în comunismul lui Ceauşescu Grigore Samsaru, profesor şi el, vrea să intre – oportunist în P C R chiar cu două luni înainte de Revoluţia din 89, propensiune care îl va face gonaci în marea vînătoare organizată pentru Tovarăşul Willy Schuster patrulează prin domeniul de vînătoare care ia fost repartizat ca pădurar şi dezvoltă legenda Marelui Cerb pe care îl urmăreşte asemeni prinţului care urmărea Mistreţul cu colţi de Argint În tablou mai apar şi Sari-neni, Hildetante, doamna Szekely şi alte cîteva personaje care îşi descriu viaţa şi reprezintă oamenii epocii O vînătoare organizată pentru Nicolae Ceauşescu însuşi în domeniul lui Willy tensionează şi adună într-un nod destinele grupului Dictatorul apare cu elicopterul şi execută scurt şi criminal cerbul lui Willy apoi dispare iar în cer, cu elicopterul lui, lăsînd loc chefului nomenclaturii Iuliu Borna, descrie ironic şi pamfletar evenimentul şi publică paginile într-o revistă, lucru care îi atrage o convocare în faţa ticălosului Maior Dobre care descrie prin comportament şi reacţii tot răul securităţii Caietul roşu, cel ce conţine Magia Scrisului, cel în care Borna scrie lucruri care aveau să se întîmple, îl salvează, aşa cum – simbolic – ne-a salvat pe toţi în acea perioadă viaţa închipuită, de cenuşia şi predictibila viaţă reală O ultimă aventură amoroasă se consumă cu mari semnificaţii: Iuliu Borna pleacă la Bucureşti pentru a o găsi pe Vianda, iubita lui pe care i-o suflase prietenului Nelu fără prea mari remuşcări Îi găseşte adresa şi stă pe acoperişul unui bloc din vecini, alături de un cetăţean gelos pe propria soţie La Timişoara se consumaseră evenimentele revoluţionare şi pe stradă se auzeau plesnetele gloanţelor începutului Revoluţiei de la 187 Bucureşti cînd în fereastra pîndită a apărut Vianda cu sînii goi Din spatele ei s-a apropiat Nelu Sanepidu, cel mai bun prieten al lui Iuliu, Enkidu, cel cu care vînau împreună ce? Cel trădat acum trăda Care să fie – una peste alta – spiritul acestui loc?! te întrebi cu vocea lui Ţepeş, trădat şi închis 13 ani în temniţă, închizînd cartea lui Groşan Romanul îşi aproprie aşadar viaţa de la talpă şi rădăcini pînă la vîrful celest, elicopterul cu dictatorul în miez, şi face asta natural, cu ritmurile aşezate ale vieţii, fără pretenţii şi sforţări, devenind o cronică şi o frescă reprezentativă a epocii Un al doilea volum al romanului nu poate fi plasat temporar, în această logică, decît în perioada postrevoluţionară şi îl aşteptăm cu mare interes pentru că harul lui Groşan va ştii să facă şi de această dată melanjul dintre viaţă şi artă care prieşte literaturii Adevărul vieţii unui om din est, surprins ca într-o joacă în detalii, devine responsabil pentru viaţa tuturor oamenilor din est, pentru sistemul dezvoltat dincoace de Cortina de Fier Dacă partea reprezintă întregul – şi numai aşa poate fi pentru că fără acest principiu logic cunoaşterea umană a generalităţii ar întîmpina mari dificultăţi aceste biografii comune, genial schiţate, dau măsura epocii ceauşiste într-o frescă pe care puţini au reuşit să o facă şi care pentru Groşan era o datorie Compasiunea şi condescendenţa sînt trăsături ale umanismului pe care Groşan îl promovează fervent, fidel decretului lui Petre Ţuţea care întrebat într-un interviu de o intelectuală cum a trăit comunismul a răspuns deranjat: Eu nu am trăit comunismul, domnişoară, eu mi-am trăit viaţa! Pe muntele prozei - pe care l-au ridicat în contemporaneitate Preda, Breban, Buzura, Ţoiu, Bănulescu, de pildă – Groşan, asemeni unui scarabeu, urcă sisific împingînd un bulgăre rotund care îi scapă mereu rostogolindu-se printre stînci înalte, pietre şi prundiş, spre poale Metamorfoza a fost dureroasă, scarabeul ar fi preferat să aibă mîini, nu coarne, pentru a prinde mai bine şi mai comod bulgărele, efortul lui este mare şi repetat şi o izbîndă se lasă greu bănuită Recuperează obiectul, îl pune iar pe cale, se străduieşte mereu, cîteodată caraghios, cîteodată maiestuos şi nobil şi dintr-o dată în apus descoperim lucirile rare care îi justifică efortul: bulgărele este unul de aur! 188 CUPRINS Partea I 6 Satul - de lut, de piatră, de plastic 6 Eseuri etnologice 6 Criza, încălzirea globală şi ţăranul român 8 Repatriat de la bun început 10 Ţărani de piatră, ţărani de foc – între milenii 12 Ce se mai poate face cînd nu se mai poate face nimic 15 Muzica artizanală 17 Folclorul inventat 21 Semiologia bîtei 25 Exportul de folclor 31 Cruzimea nostalgicilor 33 De la şezătorile tradiţionale la terapiile de grup 35 f ) Funcţiile şezătorii 36 a ) Întîlnirea „ în scară” 39 b ) Ieşirea între blocuri 39 c ) Berea între vecini 39 Nunta ţărănească - nuntă împărătească 42 Satul - un mod de viaţă 50 Satul de cînepă 54 Un creuzet etnic: 58 Bistriţa - Oraşul celor optsprezece turnuri 58 Ştefan Gănău – meşteşugar-artist 65 De ce mă întorc acasă 66 Partea a II-a 68 Stîlpi în jar 68 Eseuri poetice 68 Imaginarul şi absurdul 70 Un cal care înoată pe spate 72 Al treilea păstor 75 Scrisoare deschisă Bucureştiului 78 Învăţatul Cavaler 80 Despre oameni şi scriitori 83 Omul viu-omul de piatră 84 Tărîmul antropoetic 87 Naşterea poetului 89 Scriitorul tînăr şi provincia 90 189 Taina solidarităţii 92 Aşa ceva 95 Trădarea - concept ontologic 97 Biografia ficţiunii 99 Răzbunarea 102 Editorialul nopţii – un farmec uitat 103 Gînduri cu Cioran 105 Un gînd din cartierul Eminescu 109 Partea a III-a 111 Lumina şi cuvîntul 111 Despre artişti plastici şi scriitori 111 Arta plastică 113 Mihai Percă şi peştii 113 Miron Duca- un călător întîrziat 115 Marian Coman o investiţie în timpul lung 115 Lucian Bichigean Portretul – chip şi închipuire 117 Oana Raluca Baciu – o cercetătoare sensibilă 119 Maria Trifu şi Bădiţa Ion Măric, doi poeţi solari 121 Mircea MOCANU – încercare de portret 124 Mircea Mocanu - valoarea detaliului semnificativ în sculptura monumentală 128 Simpozionul Mării Negre „AD-ELLA” Jurnal de tabără, Eforie-Nord 1-15 sept 2007 132 Tabăra Realism Magic de la Valea Vinului 140 Tabăra de Sculptură „Ion Irimescu” – Bistriţa, ediţia I 146 Dan Socina – ultimul vis 151 Pictorul la treizeci de ani: Eugen Alupopanu 152 Iustin Panţa– viu şi absent 154 Scrisoare deschisă pentru Cristian Popescu 157 Eugen Curta, un scriitor olfactiv 159 Viorel Paraschivoiu – casa, drumul, poezia 160 Mihai Ursachi – a doua plecare 165 O plecare – două plecări 166 Invidiindu-l cu spaimă pe poetul Mircea Ivănescu 167 Mircea Cărtărescu – retehnologizarea fabricii româneşti de proză 169 Alexandru Vlad şi mitul modern 172 Horaţiu Baciu - Poemul himeric 175 Istoria metafizicii este o metafizică 177 Gheorghe Iova şi textura realităţii 180 Despre Ioan Groşan: Homo Ludens este român 184 190 191 192 193 194 EnglishSafe modeAboutBlogDevelopersHelp CenterContact usMore Impresia puternică pe care mi-au transmis-o cele două peisaje, fără semnătură (autor), dar era specificat pe etichetă că aparține Școlii de la Barbizon, tablouri pe care le-am văzut la Muzeul de artă prin ochii adolescentului de 15 ani mi-au rămas vii în memorie Mesajul spiritual al tablourilor a lucrat în subconștient, iar după mai bine de trei decenii, am putut intra în aureola culturală a artiștilor de la Barbizon, pe urmele lui I Andreescu, N Grigorescu, Corot, Theodor Russo, Jean-François Millet pentru a înțelege valorile premergătoare care definesc pictura marilor maeștri, prin a vedea capodoperele din muzee și privilegiul de a intra în atelierul-muzeu a lui Jean-François Millet În fiecare după-amiază am avut posibilitatea să-i admir tablourile, apoi mă așezam la șevalet pe strada principală având în față atelierul lui Francois Millet, în peisaj Trecerea de la admirația operelor de artă la șevalet, a determinat o mutație radicală în conștiința mea artistică „Lumina Barbizonului” este o metaforă cuvenită lui Jean-Francois Millet și am folosit-o ca titlu pentru tabloul pictat Artistul, în formarea și afirmarea lui, urcă pe un drum foarte anevoios, prin aspirația de a atinge piscuri înalte ale spiritualității sau celebrității De multe ori dorința de afirmare poate fi o construcție artificială, care de multe ori ocolește adevărul artistic Printr-o analiză mai profundă a vieții lui Jean-Francois Millet, se poate observa că s-a jertfit pe altarul artei și a lăsat în operele lui de artă un mesaj cultural de o profunzime și o emoție înalt spirituală greu de egalat Compoziția „Culegătoare de spice” de la Muzeul „d'Orsay” din Paris, este considerată a doua lucrare ca valoare după ,,Gioconda” Există multe capodopere care au o complexitate compozițională, expresivitate, plasticitate și o măestrie artistică care depășesc lucrarea „Culegătoare de spice” dar nu au acel ceva prin care se definește energia înalt spirituală, ce se se revarsă ca har, inspirație creatoare sau starea de contemplare pe care a atins-o Jean-Francois Millet în realizarea tablourilor Din acest unghi de vedere consider că a atins cea mai înaltă spiritualizare artistică, iar operele lui transmit această energie privitorilor, trezindu-le admirația Peisajele realizate în natură, unde inspirația creatoare curge prin artist în tușele de culori așezate pe tablouri, au efect terapeutic, așa cum se simte și în muzica simfonică La starea de contemplare se ajunge prin admirația față de manifestarea nemărginită a singurei opere de artă din care facem și noi parte, iar creatorul stă în tăcerea absolută, nevăzut dincolo de manifestarea lui creatoare Când se admiră un peisaj la răsărit sau apus de soare și se simte starea de liniște, sau se intră în starea de contemplare este ca o rugăciune sinceră și involuntară, care se înalță către Marele Artist Fără a fi conștient de acest aspect, omul revine pentru un moment la starea sufletului de copil Din propriile experiențe nu am fost conștient de ceea ce înseamnă starea de contemplare, dar la Săcărâmb am avut posibilatea să aprofundez sacralitatea acelui loc în care am pictat mai multe tablouri, iar unul dintr ele este peisajul cu Biserica trăsnită, ruină care se afla pe locul unde a fost un altar al Dacilor, cu un filon de energie ce se manifestă și în prezent La răsăritul soarelui am pictat timp de o săptămână, revenind în fiecare zi câte două-trei ceasuri, iar când lucram, spațiul în care se pierdeau munții în depărtare sub lumina molcomă a soarelui revărsând darul luminii, absorbit în această priveliște, așezând culori pe pânză trăiam plenar spațiul ce se contura în lumină și tăcerea care se revărsa, imi dădea sentimentul că o ascult, încât peisajul, mintea și tabloul se contopeau într-o armonie unică Trăiam din plin bucuria de a fi dezbrăcat de haina efemeră a vieții încărcată cu tot ce ține de a avea Din acest punct de vedere am înțeles dimensiunea cultural spirituală a lui Jean-Francois Millet, iar operele lui vorbesc despre el și s-au așezat în timp la locul cuvenit Spre sfârșitul vieții, nevoit să rabde nouă zile fără să mănânce, dator fiind la un măcelar, care a refuzat două lucrări oferite de artist ca să plătească datoria, unul dintre ele fiind tabloul „Culegătoare de spice” Astfel François Millet moare în sărăcie sacrificându-se pe altarul artei După moartea lui măcelarul de mâhnire, de cate ori se îmbăta, povestea că dacă ar fi luat acele două tablouri, ar fi câștigat mai mult decât a muncit toată viața lui Expoziția „Lumina Barbizonului” care va fi deschisă, vineri 6 octombrie 2017 și se dorește a aduce în atenție condiția artistului și nevoia de artă, pe care o dedic lui Jean-Francois Millet și poate fi vizitată până pe 28 ocombrie, la galeria nouă de pe strada Nicolae Bălcescu nr 18 Bacău Mihai Coțovanu 3/10/2017 Comments Write a comment… Elena Ivoncu Sanatate si mult succes ca si ARTISTI!🍀🎨 · Reply · 3 y OTHER POSTS Mihai Cotovanu 1 DhectSpeumnoacsblffnsenutnsr astiorm 16c:0eo3ldr · La mulți ani România! Îmi plec cugetul și conștiința pentru personalitățile care au contribuit la Marea Unire Comments Write a comment… Mihai Cotovanu 1dhdd6 etNlovScsolfembgputesro enastmo 2rag0o:le34d · Sub idealismul lui Jean-Baptiste-Siméon Chardin Arta introduce în mod tainic pictorul în dimensiuni spiritual-culturale imprevizibile, prin și spre vocația desăvârșirii artistice În decursul a 30 de ani am realizat peste 80 de expoziții personale, dăruite publicului iubitor de artă Am avut aspirații, visuri, bucurii și amăgiri deșarte; un traseu anevoios în care dalta destinului îndepărtează zgura telurică spre zona eterată a sublimului, deschizând calea spre regăsirea de sine, a ființei spirituale În aceste fel m-am trezit la hotarul, în care au început marile întrebări; de ce idealismul lui Jean-Baptiste-Siméon Chardin? Pentru a realiza fiecare tablou, ca o simfonie a culorilor din spectacolul luminii, încât să pătrundă misterul Creatorului din propria lui creație, pentru a trezi ființa interioară care poate să se exprime prin artă Nu întâmplător Constantin Brâncuși a afirmat „priviți până veți vedea” Consider că este necesar să privim omul ca o operă de artă, astfel vom putea pătrunde tainele ascunse ale artelor Privilegiul pe care l-am avut de a fi în fața operelor de artă a lui Chardin, în cadrul expoziției retrospective organizată în orașul München, a marcat orientarea mea spre idealismul lui artistic, pregătindu-mă să merg pe urmele lui Grigorescu și Andreescu la Barbizon și Fontainebleau, unde am pictat și am luat contact cu operele maeștrilor de la Muzeul d’Orsay din Paris, m-am simțit obligat să aspir la un ideal aristic aproape imposibil de pătruns și atins Datorită aceastor căutări și cercetări, a trebuit să treacă încă cinci ani după ce m-am întors din Franța, și trei zeci de ani de când am început facultatea să consider că abia am început să pictez Astfel am înțeles, că tabloul trebuie să fie o interpretare virtuoasă, iar suprafața plastică să fie organizată ca o simfonie, având centru de interes și forță, tușele expresiv modulate păstrează energia cromatică a culorilor Datorită aprofundării picturii lui Chardin, am putut să înțeleg arta pigmenților Sub acest concept plastic am făcut o selecție de lucrări ca tematică „Sub idealismul lui JeanBaptiste-Siméon Chardin” pentru a aduce în atenție un drum, de mare însemnătate, uitat în artele plastice Expoziția va fi deschisă publicului iubitor de frumos, oferit prin artă, la Galeriile Theodor Pallady de pe strada Lăpușneanu Iași, deschisă între orele 10:00 – 18:00 în perioada 20-30 noiembrie 2020, artistul plastic Mihai Coțovanu va fi prezent pe toată durata expoziției STABILIREA GRADULUI DE DISTRUGERE A CELULELOR MICROBIENE O importanta deosebita in proiectarea etapei de separare a unui anumit produs de biosinteza o are localizarea acestuia: extracelulara, sau intracelulara Astfel, daca produsul este intracelular este necesara distrugerea prealabila a masei celulare, prin metode adecvate, pentru eliberarea acestuia, fiind, apoi, separate din solutia rezultata prin diferite tehnici: extractie, schimb ionic, cromatografie, precipitare, distilare, tehnici membranare In anumite cazuri, atat pentru facilitarea eliberarii continutului intracellular, cat si pentru usurarea separarii ulterioare a produsului util, se pot aplica o serie de metode, dintre care se remarca: - efectuarea unui tratament chimic (modificarea pH-ului, utilizarea unor agenti de floculare, a unor electroliti, etc ), sau fizic (utilizarea caldurii) pentru a se favoriza distrugerea membranelor celulare; - utilizarea unor enzime specifice pentru a se distruge peretii celulari; - utilizarea in procesul de fermentatie a unor tulpini de microorganisme capabile sa reduca sau sa elimine formarea unor compusi secundari care ar putea influenta negativ performanta separarii; - modificarea conditiilor de fermentatie, pentru obtinerea aceluiasi efect ca mai sus Tehnicile de distrugere a celulelor microbiene sunt determinate de forma si dimensiunile celulelor, de structura peretilor celulari si de compozitia lichidului intracelular Forma si rezistenta membranelor celulelor microbiene depind de natura componentilor macromoleculari din care sunt alcatuite, precum si de gradul de realizare a unor legaturi dintre acestia si alti componenti ai peretelui Cea mai puternica rezistenta la distrugerea celulelor este creata de lagatura covalenta stabilita intre componentii structurali ai membranelor celulare Structura si compozitia peretilor celulari cunosc o mare diversitate, fiind determinata nu numai de informatia genetica, ci si de conditiile de cultivare a microorganismelor, sau pentru fungi, de stadiul de dezvoltare Distrugerea celulelor microbiene, in scopul eliberarii continutului intracelular, se poate realiza prin doua categorii principale de metode: a Metode mecanice: - in faza lichida:- cu ultrasunete - prin agitatie mecanica - la presiuni ridicate - in faza solida: - prin macinare - prin presare b Metode nemecanica: - uscare: - uscare cu aer - uscare sub vid - liofilizare - uscare cu solventi - liza fizica: - soc osmotic - inghetare/dezghetare - socuri de presiune - chimica - cu substante tensioactive - cu antibiotice - cu acizi, baze, saruri, esteri etc enzimatica - cu lizozime Majoritatea metodelor prezentate sunt aplicabile la nivel de laborator, sau pilot Alegerea unei metode de distrugere a biomasei, pe langa criteriile referitoare la natura celuleor si a componentilor intracelulari (compatibilitatea cu microorganismul respectiv, stabilitatea compusilor intracelulari, usurinta eliberarii acestora din celule), are la baza si considerente tehnice si economice, cum ar fi simplitatea si costul operatiei Indiferent de tehnica de distrugere utilizata, stabilirea gradului de distrugere se realizeaza prin metode specifice, grupate in doua categorii principale: - metode directe, care stabilesc numarul sau masa celulelor ramase intacte: - metode indirecte, care determina componentii celulari eliberati Metodele directe se bazeaza pe numararea celulelor ramase intacte cu ajutorul unui microscop, sau al unui numarator electronic de particule Uneori, insa, compusii obtinuti prin distrugerea celulelor (de exemplu, unii componenti macromoleculari, sau fragmente celulare mari) pot afecta precizia metodei Usurarea numaratorii se poate realiza prin colorarea celulelor, astfel incat sa poata fi diferentiate mai bine celulele intregi de cele distruse Metoda necesita un timp mai lung si nu poate fi aplicata cu destula precizie bacteriilor Metodele indirecte constau in dozarea concentratiei componentilor citoplasmatici eliberati in mediu, sau in masurarea unor parametrii care depind in mod direct de concentratia acestora (conductivitatea electrica, activitate) si compararea cu valorile standard corespunzatoare unui grad de distrugere de 100% In acesta categorie intra: tehnica dilutiei, tehnica bilantului de masa, masurarea cnductivitatii etc Scopul lucrarii consta in stabilirea gradului de distrugere a celulelor microbiene prin tehnicile centrifugarii diferentiale si a gradientului de densitate STABILIREA GRADULUI DE DISTRUGERE A CELULELOR MICROBIENE PRIN CENTRIFUGARE DIFERENTIATA Cea mai utilizata tehnica de separare a componentelor unui amestec pe baza diferentelor dintre densitatea si diemnsiunea particulelor o reprezinta centrifugarea Insa, in absenta miscarii Browniene si a amestecarii cauzate de diferenta de temperatura, centrifugarea nu este neaparat necesara, dar aceasta tehnica accelereaza considerabil procesul de separare In urma procesului de distrugere a biomasei rezulta un amestec care contine produsi intracelulari (proteine, enzime, vitamine etc ), fragmente celulare de diferite dimensiuni si celule intacte Utilizarea centrifugarii pentru determinarea gradului de distrugere consta in separarea celulelor si a fragmentelor celulare, proces favorizat de diferenta dintre vitezele terminale (de sedimentare) ale particelelor din amestec Viteza terminala, vt, se calculeaza cu ajutorul legii lui Stokes: vt =2/9∙R2/η∙(ρp-ρ)∙a in care: R – raza particulei ρp – densitatea particulei η – vascozitatea suspensiei ρ – densitatea suspensiei Din ecuatie se observa ca viteza de sedimentare este direct proportionala cu raza si cu densitatea pariculei, astfel incat particulele mai mari si mai grele se vor depune intr-un timp mai scurt In acest sens, un amestec de celule microbiene (sau de fragmente celulare) va contine particule de dierite dimensiuni, densitati, sau forme, care pot fi separate in functie de viteza de sedimentare Modul de lucru si interpretarea rezultatelor Se suspenda g biomasa (drojdie, fungi) in ml solutie g/l zahar Suspensia se supune distrugerii printr-o agitatie intensa intr-un vas prevazut cu amestecare (efectul este amplificat daca distrugerea se realizeaza in prezenta bilelor de sticla), timp de 15 min Amestecul rezultat se supune centrifugarii in urmatoarele conditii: • la 100 rot/min timp de 10-15 min, cand vor sedimenta celulele intacte si fragmentele celulare grele; • supernatantul obtinut este centrifugat la 1000 rot/min timp de 20-30, cand are loc separarea particulelor subcelulare (mitocondrii, lizozomi); • cele mai mici si mai usoare particule (ribozomi, fragmente endoplasmatice, membrane celulare, microzomi) se separa prin centrifugarea supernatantului rezultat la 10 000 rot/min timp de 60 min Supernatantul final va contine fractia solubila a citoplasmei Precipitatele colectate dupa fiecare centrifugare se cantaresc si prin raportarea cantitatilor corespunzatoare se poate stabili gradul de distrugere a celulelor microbiene Pentru determinarea influentei conditiilor de operare (turatie, dimensiunea si concentratia bilelor de sticla, concentratia biomasei, caracteristicile constructive ale agitatorului) asupra eficientei distrugerii, se repeta experimentele, modificandu-se acesti parametri 